
I. 

Kirkas,  kylmä  iltapäivä  ylhäällä  tunturikylässä.  Ilma 
kaartelehti  pakkasen  sinisenä  ja  siellä  täällä  heikosti 
ruskottavin  väikkein  terävien  vuorenseinien,  jyrkäntei- 
den ja  huippujen  yllä,  jotka  kuin  jono  jättiläiskokoisia 
lumikinoksia  harju  harjun  vieressä  kohosivat  korkeuteen 
taivaan  rannalla.  Alempana  vuorenrinteet  ja  mäet  sul- 
kivat seudun  kuin  valkeat  seinät  ikään,  yhä  ahtaammin 
ja  ahtaammin,  lähempää  ja  lähempää,  alati  supistuen. 

Lumi  tuli  sinä  vuonna  myöhään,  mutta  sitä  olikin 
nyt,  joulukuun  tullessa,  korvaukseksi  niin  paksulti  hon- 
gissa ja  kuusissa,  että  ne  taipuivat  runkoineen  päivineen 
maata  kohti.  Koivut  seisoivat  vyötäisiä  myöten  lumessa; 
kylän  pienet  liuskakivikattoiset  taloryhmät  olivat  puo- 
leksi hautautuneet,  raskas  lumitaakka  hartioillaan.  Sy- 
välti  lapioidut  kuja-urat  johtivat  korkeitten  lumiäyrästen 
välitse  pihoihin,  ja  siellä  täällä  pisti  näky  viin  aidanseipäitä 
tai  portinpieliä  ikäänkuin  haaksirikkoutuneen  aluksen 
mastoja. 

Lumiauraa  oli  äskettäin  ajettu  postitiellä,  ja  ylhäällä 
komppanianpäällikön  virkatalon  punaisella  tiilikatolla  luo- 
tiin pitkin  jyrkkiä  räystäitä  alas  suuria  jäätyneitä  lumiteliä 
ja  uhkaavasti  riippuvia  jääpuikkoja. 

Päällikön  talo  oli  kylän  huomattavimpia.  Se  oli 
punaiseksi  maalattu  ja  ohjesäännön  mukaisesti  salvectu. 

niinkuin  useimmat  tämäntapaiset  rakennukset  vielä  mies- 
polvi takaperin  olivat. 

Lumen  peittämän  puutarhan  aidan  yli  johti  joukko 
kelkan  jalaksen  ja  suksen  jälkiä  melkein  ikkunan  korkeu- 
delle saakka,  ja  pohjoinen  hienostaan  tuprutteli  irtonaista 
lunta  auringonpaisteessa. 

Sama  kylmä,  ilkeä  pohjatuuli  se  myös,  joka  kerta 
kuin  eteisen  ovi  aukaistiin,  saattoi  keittiönoven  seuraa- 
maan esimerkkiä,  ja  jollei  sitä  samassa  kiireen  kaupalla 
suljettu,  pakotti  se  puolestaan  yhden  tahi  toisen  sisäovis- 
takin aukeamaan  — ja  silloin  pyrähti  kapteeni  punaisena 
ja  kiukustuneena  alas  konttoristaan  kuulustelemaan  ja  pitä- 
mään käräjiä  talossa,  kuka  oli  ovesta  kulkenut  ja  kuka  vii- 
meksi. Hän  ei  koskaan  saattanut  käsittää,  minkä  vuoksi 
ovia  ei  suljettu,  vaikka  asia  oli  maailman  yksinkertaisin  — 
lukko  oli  vanha  ja  ruostunut  ja  kapteeni  ei  koskaan  halun- 
nut laitattaa  sepällä  uutta.  Alhaalla  arkihuoneessa 
tuolilla  sohvan  ja  uunin  välissä  istui  kapteenin  rouva 
ompelemassa,  vanha  ruskea  arkipuku  }dlään.  Hän  oli 
vartaloltaan  pitkä  ja  jäykkä,  kasvot  olivat  esiinpis- 
tävät,  mutta  laihat  ja  kuivettuneet,  ja  hänen  ilmeensä 
osoitti  hänen  tällä  haavaa  huolestuneesti  pohtivan  moni- 
mutkaista seikkaa  — miten  olisi  mahdollista  saada  ase- 
tetuksi vielä  uusi  paikka  Jörgenin  housun-takapuoliin. 
Ne  olivat  aina  hajallaan,  melkein  epätoivoisesti. 

Hän  oli  varannut  itselleen  aikaa  ainoastaan  siksi 
hetkeksi,  minkä  Jäger  vietti  ylhäällä  konttorissaan  ja 
lapset  kävivät  alhaalla  postitalolla,  sillä  hän  sai  kiertää 
talossa  aamusta  iltaan  niinkuin  saviranan  hevonen. 
Helmiäisellä  ja  muilla  kalleuksilla  koristeltu  mahonkinen 
ompelupöytä,  joka  avattuna  seisoi  hänen  edessään,  mahtoi 
olla  sukuperintöä.  Vanhanaikaisen  ränstyneisyytensä 

puolesta  se  jossain  määrin  muistutti  häntä  itseään  eikä 
ollenkaan  soveltunut  korkeaselkäisen,  raihnaisen  ja 
messinkihelaisen  nahkanojatuolin  — jossa  rouva  nyt  istui 
— enempää  kuin  pitkän,  vihreällä  saralla  päällystetyn 
koivuisen  sohvan  naapuriksi,  joka  seisoi  kuin  yksinäinen 
saari  kaukana  seinämällä  ja  ikäänkuin  ikävöiden  katseli 
ruskeata,  kapeata  saranapöytää,  joka  siivet  riipuksissa 
niinikään  seisoi  yksinäisenä  ja  hyljättynä  molempien 
ikkimain  välissä. 

Ruskea  arkuntapainen  tuolla  peräseinällä,  joka  nel- 
jällä suoralla  jalallaan  kannatti  paperia,  kirjoja,  lakkeja  ja 
ylinnä  kiikaria,  oli  vanha  klaveri,  jonka  kotiperintönsä 
rouva  suurella  vaivalla  oli  saanut  laahatuksi  ylös  tunturi- 
kylään  ja  jolla  hän  uskollisesti  oli  opettanut  lapsensa 
soittamaan  samat  kappaleet  mitkä  itsekin  osasi. 

Suuri  arkihuone  alastomine  hirsiseinineen,  maalaa- 
mattomine  hiekkaisine  lattioineen  ja  pienine  ikkunoineen, 
joihin  oli  ripustettu  lyhyet  uutimet,  oli  kokoonsa  nähden 
mahdollisimman  vaatimattomasti  kalustettu.  Tuolista 
toiseen  näytti  olevan  puolen  peninkulmaa,  ja  kaikki  oli 
kauttaaltaan  niin  maalaisen- vaatimatonta  kuin  tunturi- 
kylien  virkamiehillä  vielä  1840-luvulla  saattoi  olla. 

Keskellä  sisäseinää,  suuren  valkean  palomuurin  edessä 
kohosi  vanhanaikuinen  uuni,  Näsin  rautaruukin  leima 
otsassaan,  ja  se  söi  puita  enemmän  kuin  hyväkin  jättiläi- 
nen. Vähempi  ei  tälle  rautahirviölle  riittänyt,  ja  päällikön- 
talon  metsissä  oli  kyllä  riittävästi  puita. 

Rouva  oli  vihdoinkin,  luopuen  kaikista  hienommista 
yrityksistä,  pannut  housuihin  oikein  ison  paikan  ja  om^peli 
nyt  innokkaasti.  Iltapäivän  aurinko  leikitteli  vielä  vaa- 
leankellertävänä  läikkänä  ikkunan  puitteissa.  Huoneessa 
oli  niin  hiljaista,  että  melkein  saattoi  kuulla  hänen  neu- 

lansa  sihinän,  ja  lankakerä,  joka  putosi  lattialle,  synnytti 
melkein  kaiun. 

Yhtäkkiä  hän  oikaisi  vartalonsa  kuin  sotamies  ja 
tuli  tarkkaa  vaksi.  Hän  kuuli  miehensä  kiivaan  ja  raskaan 
astunnan  portaissa.  Oliko  eteisen  ovi  taas  selällään? 

Kapteeni  Jäger,  punakka,  pyöreä  ja  lihava,  nukka- 
vieruun univormuun  puettu  mies  tuli  nopeasti  ja  puus- 
kuttaen huoneeseen,  kirjoittamisesta  märkä  hanhenkynä 
suussa,  ja  meni  suoraan  ikkunan  luo. 

Rouva  alkoi  ommella  kiivaammin,  hän  tahtoi  voittaa 
aikaa  ja  samalla  järkevästi  asettua  puolustusasentoon 
sitä  vastaan,  minkä  tuleman  piti. 

Kapteeni  huokui  jäätynyttä  ruutua  vasten  suuren- 
taakseen  sen  läpinäkyvää  osaa. 

»Saatpa  nähdä,  että  postissa  tulee  nyt  jotakin!  Lapset 
juoksevat  kilpaa  tiellä  tuolla  alhaalla  — he  jättävät  Jör- 
genin  kelkkoineen  jälkeen.» 

Neula  suihki  vain  nopeammin  kankaan  läpi. 

»Kas,  kuinka  he  juoksevat!  . . . Thinka  ja  Thea.  — 
Entä  Inger- Johanna!  Tulehan  tänne,  äiti,  katsomaan 
kuinka  se  tyttö  liikuttelee  jalkojaan.  Eikö  se  näytä  aivan 
tanssilta?  Nyt  tahtoo  hän  ehtiä  ensimmäisenä  tänne  sisälle, 
ja  hän  ehtiikin  ensimmäisenä,  sen  lupaan  sinulle.  En 
valehtele,  äiti,  kun  sanon  sinulle,  että  se  tytön  hupsakka 
on  kaunis!  — Sen  huomaavat  jo  kaikki  . . . No,  mutta, 
tulehan  nyt  katsomaan,  kuinka  hän  pinnistää  Thean 
edelle.  Tulehan,  äiti!» 

Mutta  äiti  ei  liikahtanut  paikaltaan.  Neula  liikkui 
vain  yhä  nopeammin.  Kapteenin  rouva  ompeli  kilpaa 
lasten  juoksun  kera;  olihan  toki  mahdollista  että  hän 
saisi  viimeisenkin  paikan  valmiiksi  ennen  lasten  tuloa. 

ja  juuri  painui  aurinko  kukkulan  taakse;  täällä  yl- 
häällä oli  päivä  niin  lyhyt. 

Ulkoportaat  hypättiin  parilla  kolmella  harppauksella 
ylöSj  ja  ovi  lensi  auki. 

Aivan  oikein  — Inger- Johanna! 

Hän  syöksyi  sisään  lumisena  ja  päällystakki  avattuna. 
Myssynnauhan  oli  hän  aukaissut  jo  portailla,  niin  että 
tuuhea  musta  tukka  lensi  huiskin  häiskin  lämpöisille 
kasvoille.  Kukikkaat  villalapasensa  heitti  hän  läähättäen 
luotansa  tuolille.  Kului  silmänräpäys  ennenkuin  hän 
saattoi  puhua.  Hän  sivalsi  tukan  takaisin  myssyn  alle  ja 
huudahti: 

»Majatalosta  on  tilattu  kyyti  kapteeni  Rönnowille 
ja  luutnantti  Meinille!  Hevosen  tulee  olla  täällä  meillä 
kello  kuusi  huomenaamuna.  He  tulevat  tänne!» 

»Rönnow  ...  äiti!»  älähti  kapteeni  hämmästyneenä. 
Rönnow  oli  hänen  nuoruudentovereitaan. 

Nyt  syöksyivät  toisetkin  sisään  toimittamaan  asiaa. 
Rouvan  kalpeille  kasvoille,  joita  varjosti  myssyn  alta 
esiinpistävä  musta  tukka,  levisi  mietteliäs  ja  samalla 
levottoman  huolestunut  ilme  . . . Pitäisikö  nyt  ottaa 
esille  rovastille  varattu  vasikanpaisti,  vai  kelpaisiko  por- 
sas? — Viimemainittu  oli  ostettu  Pohjan  kylästä  ja  oli 
hirveän  laiha. 

»Jaa  ~ hah  — Saatpa  nähdä,  että  häntä  tahdotaan 
Tukholmaan»,  jatkoi  kapteeni  miettiväisenä  rummuttaen 
ikkunalautaa,  — »ehkäpä  adjutantiksi  . . . Niin,  ne  eivät 
anna  sen  miehen  jäädä  makaamaan  tänne  länsirannalle  , . . 

Tiedätkös,  muori!  Minä  olen  ajatellut  jotain  tämmöistä 
siitä  saakka  kuin  prinssi  niin  lyöttäysi  hänen  seuraansa 
Moenissa.  Ja  minä  sanoinkin  sen  hänelle:  »Sinun  seik- 
kailusi, Rönnow,  vielä  vievät  sinut  onneen;  — mutta 

varo  kenraalia,  hän  tuntee  Ullan!»  »Äh,  joutavia,  se  asia 
haihtuu  kuin  tuhka  tuuleen»,  hän  vastasi.  Ja  siltä  todel- 
lakin näyttää  — sillä  hän  on  nuorin  kapteeni!» 

»Prinssikö!»  . . . Rouva  oli  juuri  saanut  housut  val- 
miiksi ja  nousi  nyt  nopeasti  ylös.  Hänen  maksanruskeille, 
hieman  kyömynenäisille  kasvoilleen  ilmaantui  päättä- 
väinen ilme,  — hän  päätti  ottaa  juotto  vasikan, 

»Pidä  huolta,  Inger- Johanna,  että  isä  ottaa  juhlape- 
ruukin  päähänsä»,  sanoi  hän  kiireisesti  ja  riensi  keittiöön. 

Salin  uuni  oli  pian  täynnä  puita  ja  kuumeni  aivan 
hehkuvaksi.  Tätä  huonetta  ei  oltu  käytetty  sen  jälkeen 
kun  se  keväällä  puhdistettiin  ja  maalattiin  mustaksi,  ja 
se  savusi  nyt  niin,  että  täytyi  avata  ovet  ja  ikkunat  ulos 
seitsemäntoista  asteen  pakkaseen. 

Iso-Ola  rengillä  oli  paljon  puuhaa  ja  touhua  kantaes- 
saan monta  puusylystä  keittiöön  ja  sen  jälkeen  portailla 
puhdistellessaan  kapteenin  tomuista  univormua,  — sitä 
piti  lumella  harjattaman,  jottei  näyttäisi  siltä  että  kapteeni 
on  vartavasten  laitellut  itseään. 

Vierashuone  avattuine  vuoteineen  laitettiin  asianmukai- 
seen kuntoon,  ja  pian  valkea  räiskyi  uunissa  niin  että 
ohuet  tiilet  risahtelivat,  ja  kärpäset  heräsivät  eloon  ja 
alkoivat  hyristellä  katon  vaiheilla  ja  seinän  laudoitus 
uunin  takana  ruskettui  ja  kärysi  maalilta.  Jörgenin  tuk- 
ka kasteltiin  ja  kammattiin,  pikkutytöt  panivat  puhtaat 
esiliinat  yllensä,  sillä  heidän  piti  tulla  alas  tervehti- 
mään, ja  sitten  laitettiin  pelipöytä  kuntoon. 

Sekä  ylä-  että  alakerran  ikkunoista  tähyiltiin  ulos 
niin  kauan  kuin  hämärää  riitti  ja  Iso-Ola  tupsumyssy 
päässään  lapioi  tietä  auki  portilta  portaille. 

Ja  nyt,  kun  oli  tullut  pimeä,  kuuntelivat  lapset  pamppai- 
levin sydämin  pienintäkin  tieltä  päin  tulevaa  ääntä.  Koko 

heidän  kaipuunsa  kohdistui  tuohon  vieraaseen,  kaukai- 
seen maailmaan,  joka  kävi  niin  harvoin  heitä  tervehti- 
mässä, mutta  josta  he  olivat  kuulleet  niin  paljon  semmois- 
ta, mikä  tuntui  suurelta  ja  jännittävältä. 

»Kulkuset  kuuluu!»  — Mutta  ei,  Thinka  erehtyi  tyk- 
känään. Tästä  oltiin  jo  aivan  varmoja,  kun  Inger- Johanna, 
joka  seisoi  erillään  pimeässä  erään  ikkunan  ääressä  pi- 
täen sitä  raollaan,  huudahti: 

»Mutta  nyt  ne  kuuluu!» 

Ihan  oikein.  He  kuulivat  kuinka  aisakello  keikahutti 
aina  hevosten  nykäistessä  rekeä,  niiden  ponnistellessa  ylös 
Giljen  jyrkkää  ahdetta.  — Eteisen  ovi  avattiin,  ja  Iso- 
01a  seisoi  portailla  tallilyhty  kädessä,  valmiina  ottamaan 
vieraita  vastaan. 

Vielä  tuokio  odotusta,  ja  sitten  kuuluivat  kulkuset  jo 
aivan  halkovajan  takaa  ...  Nyt  he  jo  kuulivat  kuinka 
pakkanen  kirahteli  jalasten  alla. 

Kapteeni  asetti  kynttilän  eteisen  pöydälle.  Eteisen 
lattia  oli  vielä  pesun  jäljeltä  märkä  ja  sille  oli  levitetty 
katajanoksia.  Hän  meni  ulos  portaille,  mutta  lapset,  pää 
pään  vieressä,  kurkistelivat  keittiön  ovesta  ja  estivät  Vah- 
tia, joka  murisi  ja  heittelihen  heidän  takanaan,  ryntää- 
mästä pihalle  haukkumaan. 

»Iltaa,  Rönnow!  . . . H5’’vää  iltaa,  herra  luutnantti!  — 
Tervetuloa  Giljelle!»  kaikui  kapteenin  voimakas,  riemulli- 
nen ääni,  samalla  kuin  leveä  matkareki  tulla  sujahti  pihalle 
ja  pysähtyi  portaiden  eteen.  »Olettepa  ajaneet  komeasti, 
näen  minä!» 

»Koiranilma,  Peter,  lemmon  pakkanen»,  kuului  pitkä 
turkkiniekka  vastaavan  jättäessään  ohjakset  ja  jäykkä- 
liikkeisenä  noustessaan  reestä,  samalla  kuin  hevonen  läm- 
pimissään  pudisteli  itseään  niin  että  aisakello  helähti. 

»Minä  luulen,  että  me  olemme  ihan  jäätyneet.  Ja  sitten 
oli  meillä  hevonen  pieni  kuin  rotta,  ei  tahtonut  ollenkaan 
kulkea.  Mäyräkoiran  valjastivat  kaivamaan  meitä  kinos- 
ten läpi.  — Päivää,  Peter!  Onpa  mainiota  päästä  perille. 
— Mitä  kuuluu?»  jutteli  hän  portailla,  pudistellessaan 
kapteenin  kättä.  »Tuo  pullokotelo  sisään,  luutnantti!» 

Molempain  herrain  riisuessa  turkkeja  ja  päällyssaap- 
paita  yltään,  ja  Ison-Olan  kantaessa  matkakapineita  vieras- 
huoneeseen, levisi  salista  n.  s.  kuningassuitsutuksen  su- 
loinen lemu,  joka  heti  herätti  kapteeni  Rönnowin  ritarilli- 
set vaistot  ja  saattoi  hänet  kysymään  talon  emäntää,  jonka 
hän  oli  ollut  unohtamaisillaan  vanhan  toverinsa  jälleen- 
näkemisen ilossa.  Hänen  kookas,  muhkea  olemuksensa 
pysähtyi  ovella,  ja  hän  korjasi  kaulasidettään. 

»Olenko  sen  näköinen,  Peter,  että  voin  esiintyä  rouvasi 
edessä»,  sanoi  hän,  samalla  sivaltaen  kädellään  mustaa, 
kiharaista  tukkaansa. 

»Tottahan  toki,  helkkarin  kaunis  . . . Perhanan  pulska 
mies,  vai  mitä,  luutnantti?  — < Astukaa  peremmälle,  her- 
rat.» 

»Kapteeni  Rönnow  ja  luutnantti  Mein,  äiti»,  sanoi 
kapteeni  ja  avasi  oven. 

Rouva  nousi  paikaltaan  pöydän  ääressä,  missä  hän  istui 
sylissään  kaunis  valko-ompelutyö. 

Hän  tervehti  kapteeni  Rönnowia  niin  sydämellisesti 
kuin  hänen  jäykkä  olentonsa  salli,  ja  jonkun  verran  tar- 
kastele vasti  luutnantti  Meiniä.  Hän  oli  läänin  maaherran 
sisar,  jolle  näin  täytyi  »tehdä  salaamia»,  niinkuin  kapteeni 
jälestäpäin  lausui,  — vanhaa  kuulua  sukua. 

Rouva  poistui  pian  taloustoimiinsa,  »hankkimaan  her- 
roille jotain  illalliseksi.» 

■ Kapteeni  Rönnow  hieroi  kohmettuneita  käsiään,  pyö- 
rähti pari  kertaa  ympäri  toisella  jalallaan  ja  asettui  sitten 
selkänojaan  uunia  vasten: 

»Sanonpa  sinulle,  että  me  olemme  aivan  läpi  jäätyneitä, 
Peter,  mutta  — hoi,  luutnantti,  haehan  pullokotelo  esille!» 

Kun  luutnantti  Mein  palasi  sisään  jälleen,  otti  Rönnow 
kotelosta  nimilipulla  varustetun  ja  sinetöidyn  pullon  ja 
riiputti  sitä  kaulasta  isäntänsä  nenän  edessä: 

»Näetkö  tätä,  Peter  Jägerl  Katso  sitä  tarkasti,  — - ja 
anna  toverisi  hyvyyden  liikuttaa  sydäntäsi.  Oikeata 
Atschinin  arakkia  Etu-,  Taka-,  Itä-  tahi  Länsi-Intiasta. 
Minä  ojennan  sen  täten  sinulle.  Sulattakoon  se  sinun  sy- 
dämesi, Peter  Jägerl» 

»Kuumaa  vettä  ja  sokeria,  äiti!»  huusi  kapteeni  keit- 
tiöön, »niin  saammepa  pian  tuta,  syötätkö  sinä  vain  pajun- 
köyttä  meille  yksinkertaisille  maalaisille.  Ja  sitten  whisti- 
pöytä  esiin,  kunnes  saamme  ruokaa,  — me  saamme  pelata 
sitä  kolmeen*  mieheen,  neljännet  kortit  sokeina.» 

»Prrr  . . . rr  . . . potz  blitz!  Mitä  tavaraa  sinulla  on 
tupakkalaatikossasi,  Jäger?»  huudahti  Rönnow  täyttäes- 
sään nurkassa  piippuaan.  »Nuuskaa,  aivastusnuuskaa, 
pelkään  minä!  Kaista,  luutnantti  — eikö  tämä  ole  kärpä- 
senruutia  lastenkamarista.» 

»Tidemandin  ’Kolmea  kruunua’,  äijäseni.  Me  emme 
täällä  tuntureilla  siedä  lehtitupakkaa  emmekä  Virginiaa», 
sanoi  Jäger  j^ärjestellessään  pelipöytää.  »Ota  tinakannen 
alta  sivulaatikosta,  sieltä  löydät  lehtitupakkaa,  Bremenin 
lehtiä  niin  mustia  ja  maustettuja  kuin  mielesi  tekee. 
Täällä  emme  sitä  lajia  voi  tarjota  muille  kuin  pukille,  •— 
sekä  ihmisille,  jotka  tulevat  alamaista,  •—  siellähän  käyte- 
tään niin  väkevää  tupakkaa  että  sillä  voi  kuivata  sielunsa 
sateen  jälkeen.» 

Ovi  aukeni,  ja  talon  pikkutytöt  ja  heidän  pieni  vel- 
jensä astuivat  sisään  kantaen  lasitarjotinta  ja  kannua  kuu- 
mme vesineen.  Ja  tämän  tehtävänsä  he  näyttivät  jakaneen 
niiden  sääntöjen  mukaan,  joita  noudatettiin  Marlboroug- 
hin  herttuan  hautajaissaatossa,  jossa,  kuten  tunnettua,  joka 
neljäs  aina  kulki  tyhjin  käsin.  Solakka  vaalea  Kathinka 
kulki  etumaisena  kantaen  tarjotinta  laseineen  ja  kilisevine 
lusikkoineen.  Hän  uskalsi  niiaten  tervehtiä  tarjotin  kä- 
sissä, ja  punastui  korviin  saakka,  kun  kaikki  oli  menemäi- 
sillään  hullusti  ja  luutnantin  täytyi  ojentaa  kätensä  apuun. 

Tämän  huomio  kiintyi  heti  vanhimman  jälkeiseen 
tummasilmäiseen  ja  pitkäripsiseen  tyttöön.  Hän  kantoi 
vesikannua,  ja  ihan  hänen  kintereillään  tuli  nuorin  tytär 
Thea,  sokerirasia  kädessään. 

»No  mutta  rakas  Peter  Jäger!»  huudahti  Rönnow  häm- 
mästyneenä silmäillessään  ystävänsä  melkein  täysikas- 
vuisia tyttäriä,  »milloinka  olet  saanut  nämä  kaikki?  Kerran 
sinä  kirjoitit  vain  muutamista  tytöntylleröistä  ja  pojasta, 
joka  odotti  kastettaan.» 

Samassa  Jörgen  tulla  taaperteli  hyvin  päättäväisen 
näköisenä  lattian  poikki  ja  kumarsi  parhaan  taitonsa  mu- 
kaan, samalla  tarttuen  paksuun  keltaiseen  tukkaansa  ikään- 
kuin lakkiin. 

»Mikäs  sinun  nimesi  on?» 

»Jörgen  Winnecken  von  Zittow  Jäger.» 

»No  sepä  jotakin!  Sinä  taidat  olla  oikea  tunturipoika, 
sinä.  Saapa  nähdä  jaksatko  nousta  oman  nimesi  korkeu- 
delle.» 

»En,  mutta  aina  hattuni  korkeudelle»,  vastasi  Jörgen, 
teki  täysikäännöksen  ja  palasi  takaisin. 

»Päättäväinen  mies,  tuo  Jörgen!»  — ja  siten  oli  nyt 
Jörgen  esittäytynyt  ja  sai  vetäytyä  syrjään.  Mutta  kai- 

ken  aikaa  kun  herrat  valmistivat  punssia  pöydän  ääressä, 
seurasi vat  Jörgenin  silmät  rävähtämättä  luutnantti  Mei- 
niä.  Tämän  mustat,  huulien  yläpuolelta  tasaisiksi  leikatut 
viikset  näyttivät  hänestä  kuolaimilta,  joita  ei  oltu  saatu 
kunnollisesti  suuhun. 

»Ahaa,  kuulehan  tyttöseni»,  sanoi  Rönnow  lähellään 
seisovan  tytön  puoleen  kääntyen,  ja  samalla  lasiaan  häm- 
mentäen, »mikäs  sinun  nimesi  onkaan?)^ 

» Inger-  Johanna!» 

»Niin,  kuulehan  nyt»  . . . hän  puhui  katsomatta  muu- 
hun kuin  tytön  käsivarteen,  josta  hän  piti  kiinni.  »Niin, 
kuulehan,  pikku  Inger- Johanna!  Minun  turkkjni  povi- 
taskussa tuolla  eteisessä  on  kaksi  sitroonaa  — en  uskonut, 
että  sitä  lajia  kasvaa  täällä  ylhäällä,  Peter,  — kaksi  sit- 
roonaa» . . . 

»Ei,  minä!  Suvaitkaa  minun  mennä!»  ja  luutnantti 
lensi  eteiseen. 

Kapteeni  Rönnow  kohotti  ihmeissään  katseensa.  Tuo 
tumma,  laiha  tyttö  pieneksi  käyneessä  leningissään,  joka 
oli  hänelle  liian  lyhyt,  nuo  kolme  uhkean  painavaa,  tilai- 
suutta varten  tiukasti  palmikoitua  mustaa  ankkuriketjua 
pitkin  selkää,  — tuo  tyttö  seisoi  n}"t  äkkiä  täydessä  valossa 
hänen  edessään.  Kaula  pistihen  hienosti  muodostuneena 
ja  häikäisevän  raikkaana  alaskäännetyn  arkipuvun  kau- 
luksen alta  ja  kannatti  päätä  ylpein  joutsenkaartein. 

Kapteeni  käsitti  silmänräpäyksessä  miksi  luutnantti 
oli  niin  kohtelias, 

»Pommi  ja  kranaatti,  Peter!»  huudahti  hän. 

»Kuulehan  sitä,  äiti!»  älähti  kapteeni. 

»Täällä  maaseudulla  lapset,  ikävä  kyllä,  kasvavat  saa- 
matta muita  tapoja  kuin  mitä  oppivat  palvelusväeltä». 

huokasi  rouva  . . . »Älä  seiso  kumarassa,  Thinka,  — oi- 
kaise selkäsi!» 

Thinka  oikaisi  pitkän,  hintelän,  vaalean  olentonsa  ja 
yritti  hymyillä.  Hänellä  oli  vaikeana  tehtävänä  salata 
laastarilippua  leuassaan,  sillä  hän  oli  toissapäivänä  pudon- 
nut keittiön  kellarini uukusta  alas. 

Pian  istuivat  nuo  kolme  herraa  kortit  kourassa  ja 
savuja  piipuistaan  tuprutellen  sekä  lasillinen  kuumaa 
arakkipunssia  vierellään.  Kaksi  valettua  talikynttilää 
seisoi  korkeissa  messinki  jalustoissa  pelipöydällä  ja  kaksi 
samoin  kahvipöydällä;  ne  valaisivat  täsmälleen  niin  paljon, 
että  saattoi  nähdä  almanakan,  joka  riippui  naulasta  pei- 
lin alla,  sekä  osan  rouvan  korkeasta  vartalosta  ja  kasvoista, 
kun  hän  istui  siinä  sukankudin  kädessä  räkäisessä  puvus- 
saan. 

Huoneen  pimeydestä  erotti  vielä  etäisinten  tuolien 
piirteet  uunin  ja  keittiönoven  luona,  jonka  takaa  silloin 
tällöin  kuului  paistin  tirinää. 

»Kolme  tikkiä,  niin  totta  kuin  elän,  . . . kolme  tikkiä,  — 
ja  noilla  korteilla!»  sanoi  kapteeni  Rönnow,  innoissaan 
pelaten. 

»Kii . . . kiitos!»  sanoi  hän  Inger- Johannalle,  joka  toi 
kappaleen  palavaa  taulaa  hänen  sammuneeseen  piippuunsa. 
»Ki — iitos!»  toisti  hän  savuja  vedellen,  ja  hänen  tar- 

kasteleva katseensa  osui  taaskin  tyttöön.  Ilme  oli  niin 
eloisa;  suuret,  tummat  silmät  liikkuivat  ripsiensä  takana 
edestakaisin  kuin  tummat  helmet,  tytön  seuratessa  kortti- 
peliä. 

»Mikä  sinun  nimesi  taas  olikaan,  tyttöseni?»  kysyi 
kapteeni  hajamielisenä. 

»Inger- Johanna!»  toisti  tyttö.  Hänen  äänessään  oli 
ilveellinen  sävy,  ja  hän  vältti  katsoa  kapteeniin. 

»Niin,  niin,  aivan  niin!» 

»Vai  niin,  minun  on  siis  tehtävä  työ  . . . Teidän  tyttä- 
renne  saa  ajatukseni  sekaisin,  rouva.  Tunnenpa  halua 
ottaa  hänet  mukaani  Kristianiaan  maaherran  rouvan  luo, 
ja  näytellä  häntä  siellä.  Meillä  olisi  siellä  repäisevä  me- 
nestys, siitä  olen  varma. 

. . . No  vihdoinkin  oikein  jaettu.  — Tule  ulos!» 

Käsi  isänsä  tuolin  selustalla  tuijotti  Inger- Johanna 
herkeämättä  kortteihin,  mutta  hänen  kasvoillaan  elehti 
korkeampi  väri. 

Rönnowin  katse  tutki  häntä  sivulta. 

» Jumalainen  näky  . . . jumalainen  näky!»  huudahti  hän 
ja  löi  juuri  järjestämänsä  kortit  kokoon  ja  heitti  ne  pöydälle. 

»Minä  tietysti  tarkoitan,  millä  tavoin  luutnantti  sota- 
miestään  käsittelee  . . . ymmärrättehän,  rouva!»  nyökäytti 
hän  merkitsevästi. 

»Tuhannen  tulimmaista,  Peter,  siinäpä  erinomainen 
kortti  millä  alkaa!» 

»Tässä  nyt  näet  mitä  minä  tarkoitan»,  jatkoi  hän  . . . 

»Valtti  — valtti  — valtti  — valtti!» 

Hän  löi  innoissaan  neljä  ristiä  pöytään,  odottamatta 
että  lyötäisiin  päälle. 

Rouvan  ilme,  hänen  nyt  kuullessaan  toisen  noin  vai- 
vattomasti tulkitsevan  hänen  omia  sisimpiä  ajatuksiaan, 
muuttui  kerrassaan  suljetuksi;  hän  sanoi  vain  välinpitä- 
mättömästi: 

»On  jo  aika  sanoa  hyvää  yötä,  lapset,  se  on  oikeas- 
taan jo  ohikin.  Sanokaa  sievästi  hyvää  yötä  herroille!» 

Tämä  käsky  pimensi  pilvenä  lasten  ilmeet,  mutta 
muuta  neuvoa  ei  tietysti  ollut  kuin  kiltisti  totella,  ja  he 
kulkivat  ympäri  pöydän,  niiasivat  ja  toivottivat  kaptee- 
nille ja  luutnantille  kädestä  hyvää  yötä. 

Giljen  perhe  — 2 

Viimeinen  mitä  Jörgen  huomasi,  oli  että  luutnantti 
kääntyi,  kurotteli  kaulaansa  ja  aukoi  suutansa  aivan  kuin 
»Musta»,  kun  sitä  vietiin  ulos  tallista. 

Rouva  ojensihe  ompeluksensa  ääressä: 

»Tehän  entisaikoina  kävitte  veljeni,  maaherran  per- 
heessä, kapteeni  Rönnow!»  sanoi  hän.  »He  ovat  lapsetto- 
mia ihmisiä  ja  saattavat  siis  olla  vieraanvaraisia.  Kenties 
te  vieläkin  käytte  heillä,  vai  mitä?» 

»Tietysti,  rouva.  Sen  laiminlyöminenhän  olisi  rikos! 

— Tottahan  olette  aikoneet  lähettää  jonkun  tyttäris- 
tänne  sinne?  Maaherran  rouva  on  nainen,  joka  osaa 
johdattaa  nuoren  naisen  maailmaan,  ja  teidän  Inger- 
Johanna!  . . .» 

Rouva  vastasi  hitaasti  ja  painokkaasti;  hänen  äänes- 
sään ilmeni  pidätettyä  katkeruutta: 

»Se  olisi  kovin  odottamaton  onni;  — suurempi  kuin 
mitä  me  maalaiset  voisimme  odottaa  korkealta,  ylhäiseltä 
kälyltämme.  Pienet  olot  ikävä  kyllä  kehittävät  pieniä 
ihmisiä,  suuret  tekisivät  heistä  toisenlaisia.  Veljeni  on 
tehnyt  hänestä  onnellisen  vaimon.» 

»No  hyvä!  Sallitteko  vanhan  ystävän  yrittää  jotakin 
viehättävän  pikku  Ingerinne  hyväksi?»  huudahti  kapteeni 
Rönnow. 

»Luulenpa  että  äiti  on  sinulle  hyvin  kiitollinen!  Mitä, 
Gitta?  — siten  saat  naulan,  mihin  voit  ripustaa  edes  yh- 
den heistä  . . . Muuten:  Inger- Johanna  tuskin  lienee 
perinyt  kauneuttaan  meiltä  kummaltakaan,  äiti!»  mutisi 
kapteeni  koettaen  karttaa  vaimonsa  rankaisevaa  silmäystä, 
»mutta  rotua  hänessä  on  sekä  isän  että  äidin  puolelta. 
Hänen  isoäitinsä  äidin  naitti  Tanskan  kuningatar  Norjaan, 
koska  hän  oli  liian  kaunis  hänen  hovissaan  pidettäväksi, 

— se  oli  sinun  isoäitisi  — neiti  von  ...» 

»Mutta  rakas  Jäger!»  pyyteli  rouva. 

»Pyh,  äiti  — niiden  asiain  yllä  lepää  jo  monien 
vuosien  hiekat.» 

Kun  peli  jälleen  tuli  käyntiin,  meni  rouva  ompeluk- 
sineen  pelipöydän  luo,  niisti  ensin  toisen  kynttilöistä, 
sitten  toisen,  ja  kumartui  sen  jälkeen  miehensä  puoleen 
ja  kuiskasi  jotain. 

Kapteeni  nosti  jokseenkin  hämmästyneenä  katseensa. 

»Tietysti,  äiti,  tietysti! Minun  kamelini  sinun 

dromedaaristasi,  sanoi  Per  Vangensten,  kun  vaihtoi 
vanhan  patti  jalka-koninsa  toisen  puhdasrotuiseen  ...  Jos 
sinä  tulet  arakkinesi  Hollannista  ja  Taka- Intiasta,  niin 
tulen  minä  punaviineineni  suoraan  Ranskasta,  — oikeata 
BordeauxTa,  suoraan  tynnyristä  laskettua!  Niitä  pul- 
loja oli  täsmälleen  kaksi  tusinaa.  Maaherra  lähetti 
ne  meille  sinä  syksynä,  jona  Jörgen  kastettiin  . . . 

Kaksi  ylintä  vasemmalla,  äiti!  — On  parasta,  että 
otat  Markin  mukaasi  lyhtyä  pitelemään  ...  Ja  sinä 
taas  voit  kertoa  maaherran  rouvalle,  että  joimme  hänen 
maljansa  täällä  ylhäällä  kinosten  keskellä,  Rönnow.» 

»Niin,  hän  pitää  paljon  sellaisesta,  Peter.» 

Rouva  palasi  hetken  kuluttua  saliin  käsivarrellaan 
jäykkä  damastinen  pöytäliina.  Häntä  seurasi  palvelus- 
tyttö,  jonka  oli  määränä  auttaa  rouvaa  nostamaan  ruoka- 
pöytää seinämältä  keskelle  lattiaa. 

Ruokapöytä  oli  katettava,  ja  pelipöytä  oli  siis  siir- 
rettävä eteisen  kautta  isoon  saliin,  joka  jo  oli  ehtinyt 
lämmitä  . . . 

»Etkö  voi  odottaa,  äiti,  siksi  kunnes  tämä  peli 
loppuu?» 

Äiti  ei  vastannut,  mutta  jokaista  painosti  hänen  vai- 

kencmisensa.  Tämä  koski  hänen  kunniaansa  — vasikan- 
paistia. 

Ja  he  pelasivat  ääneti  eteenpäin,  jonkinlaisella  rajulla 
höyryn  voimalla. 

Vihdoin,  kun  rouva  yhä  seisoi  liikkumatta  pöytäliina 
käsivarrella  keskellä  lattiaa,  sanoi  kapteeni: 

»No,  no,  täytyyhän  meidän  sitten  tästä  siirtyä,  Rön- 
now!» 


Yläkerran  makuukamarissa  pamppaili  monta  kiih- 
keätä sydäntä. 

Jörgenin  nukuttua  mielessään  kuva  luutnantista,  joka 
aukoi  suutaan  kuin  »Musta»,  kun  sitä  talutettiin  tallista, 
ja  Torbjörgin  sammutettua  kynttilän  hiipivät  sisaret 
isolle,  kylmälle,  pimeälle  vinnille.  Siellä  he  seisoivat 
kuroittautuen  yli  käsipuitten  ja  tähystelivät  alhaalla  olevia 
turkkeja  ja  vöitä,  jotka  riippuivat  seinällä,  sekä  ruoskaa 
ja  sapeleita  ja  pullokoteloa,  joita  kaikkia  tallini yhty 
eteisen  pöydältä  himmeästi  valaisi. 

Paistinkäryä  kohosi  vinnille,  ja  se  tuntui  niin  mauk- 
kaalta ja  lämpimältä,  ja  sitten  herrat  menivät  punssilasiaan 
kukin  kantaen,  eteisen  kautta  suureen  saliin.  Lapset  kuu- 
livat miten  pöytää  katettiin,  ja  saattoivat  sittemmin  huo- 
mata miten  laseja  kilistettiin,  naurettiin  ja  puhuttiin 
suuriäänisesti. 

Joka  ainoa  alhaalta  kuuluva  ääni  selitettiin,  joka 
sananpätkästä  heidän  janoava  mielikuvituksensa  jotakin 
sepitti  . . . 

He  seisoivat  siellä  pakkasessa,  kunnes  he  värisivät 
ja  hampaat  löivät  loukkua,  niin  että  heidän  lopultakin 
oli  mentävä  sänkyyn  lämmittelemään  . . . 

He  kuulivat  tuolien  kolisevan,  kun  vihdoin  noustiin 
pöydästä,  ja  taas  he  menivät  ulkovinnille,Thinka  ja  Inger- 
Johanna  — Thea  jo  nukkui.  He  olivat  kyykkysillään, 
vuoroin  kyyröttivät  kaidepuilla  jalat  alimmalla  riu’ulla 
— olihan  siitäkin  hiukan  apua. 

Thinka  kesti  koska  Inger- Johannakin  kesti;  mutta 
lopulta  täytyi  hänenkin  antaa  perään;  hän  ei  tuntenut 
jalkojaan  omikseen  enää.  Ja  nyt  riippui  Inger- Johanna 
yksinään  kaiteella  . . . 

Omituinen  painava,  yhteen  jäätynyt  punssin  ja  tupa- 
kan lemu  nousi  portaita  pitkin  ylös  kylmyyteen,  ja  joka 
kerran  kun  ovi  alhaalla  aukeni  ja  isosta  salista  lehahti 
himmeää,  savunsinervää  valoa,  saattoi  hän  kuulla  upsee- 
rien nimiä,  naurunpyrskähdyksiä,  voimakkaita  vakuu- 
tuksia, jyliseviä  valoja  kaikkien  mahdollisten  maan  ylä- 
ja  alapuolella  olevien  nimeen,  ja  aina  lomaan  remahti 
isän  iloinen  ääni  — kaikki  tämä  tuli  palasittain  milloin 
ovea  satuttiin  avaamaan  . . . 

Kun  Inger- Johanna  palasi  sänkyyn  takaisin,  makasi 
hän  kauan  ja  ajatteli,  kuinka  kapteeni  Röniiow  oli  kaksi 
kertaa  kysynyt  hänen  nimeään  ja  kuinka  hän  pelipöy- 
dässä lausui:  »Tunnenpa  halua  ottaa  hänet  mukaani  Kris- 
tianiaan  maaherran  rouvan  luo  ja  näytellä  häntä  siellä. 
Meillä  olisi  siellä  repäisevä  menestys,  siitä  olen  varma!» 

Ja  sitten  heti  jälkeen:  »Minä  tietysti  tarkoitan,  millä 
tavoin  luutnantti  sotamiestään  käsittelee»,  — niinkuin 
luulisivat,  ettei  hän  sitä  muka  ymmärtänyt  . . . 

Tuuli  kiihtyi  ja  ulvoi  talonnur kissa,  vinkui  ja  hujelsi 
alas  suurista  kalkituista  savupiipuista  talon  vinnillä  . , 
ja  hän  kuuli  vielä  puoleksi  uneen  vaipuneena  kapteeni 
Rönnowin  sanat: 

Valtti  — valtti  valtti  ~ valtti! 

Äiti  kulki  seuraavana  aamuna  tavalliseen  tapaansa 
ympäri  taloa  avainnippuineen;  mutta  silmäänsä  ei  hän 
ollut  ummistanut  sinä  yönä! 

Hän  oli  vanhentunut  ennen  aikojaan,  niinkuin  niin 
monet  talonemännät  siihen  aikaan  — vanhentunut  siitä, 
että  sai  osakseen  pikkumaista  virnistelyä  ja  naurua,  . . . 
ettei  koskaan  saanut  rahoja  riittämään,  että  alati  sai 
kumartua  ja  köyristyä,  että  aina  piti  näyttää  semmoiselta, 
jonka  tahto  ja  ymmärrys  ei  merkitse  mitään,  mutta  jonka 
kuitenkin  on  vastattava  kaikesta  — oltava  talon  varsi- 
naisena huoltapitävänä  henkenä. 

» — Eläähän  miten  elää,  lasten  tähden!»  — 

Tällä  huokauksella  rouva  mieluimmin  lohdutteli  it- 
seään. Eikä  se  aika  vielä  ollut  tullut,  jolloin  herätettiin 
kysymys,  eikö  äideillä  ollut  velvollisuuksia  myös  omaa 
yksilöllistä  elämäänsä  kohtaan. 

. . . Mutta  lapsilla  oli  lupapäivä,  ja  heti  aamiaisen 
jälkeen  he  hyökkäsivät  isoon  saliin. 

Pelipöytä  siellä  jälleen  seisoi  seinämälle  siirrettynä, 
ja  kortit  oli  heitetty  sikin  sokin  sen  paperin  päälle,  johon 
pelilaskut  oli  toimitettu.  Sitä  oli  viimeksi  kääritty  tor- 
velle ja  toisesta  päästä  poltettu,  ja  sen  vieressä  oli  kolme 
puhdistamatonta  piippua.  Toinen  ikkunoista  oli  vielä 
auki  siitä  huolimatta  että  tuuli  sitä  tempoili  ja  ryskytteli. 

Huoneessa  oli  jotain  omituista,  — jokin  kaikkiin  esi- 
neisiin tarttunut  haju,  joka  ...  ei  ollut  juuri  hyvä,  ei  . . . 
mutta  siinä  oli  kuitenkin  jotain  merkillistä,  — jotain 
mikä  toi  juuri  päättyneen  juhlatilaisuuden  mieleen  . . . 

Ikkunan  ulkopuolella  seisoi  Iso-Ola  nojaten  lapioonsa, 
jolla  oli  lunta  luomassa,  ja  kuunteli  Markin  kertomusta, 
kuinka  kapteeni  oli  aamulla  pannut  kirkkaan  puolitaale- 

risan  juomarahoiksi  vierashuoneen  pöydälle  ja  luutnantti 
kaksi  kahdentoista  killingin  lanttia  kynttiläsaksien  alle 
ja  kuinka  rouva  oli  jakanut  ne  piikain  kesken. 

»Kun  se  luutnantti  kehtasikin  olla  niin  kitsas»,  arveli 
Marit. 

»Etkös  sinä  tiedä,  tyttö,  että  luutnanttia  haukutaan, 
jos  hän  antaa  yhtä  paljon  kuin  hänen  kapteeninsa!» 
tokaisi  Iso-Ola  Markin  jälkeen,  kun  tämä  kiiruhti  aitan 
avain  kädessä  ja  jauhovakka  toisessa  keittiönovesta  sisälle. 

Kapteenin  makuuhuoneesta  kuului  hänen  kuorsauk- 
sensa korinaa  koko  aamupäivän.  Vieraat  eivät  olleet 
nukkuneet  ollenkaan  ja  olivat  matkustaneet  kello  kuusi 
aamulla,  jolloin  hevonen  seisoi  portaitten  edessä,  — 
sittenkun  toinenkin  pullo  Rönnowin  intialaista  ar äkkiä 
oli  tyhjennetty,  ja  kun  lisäksi  kevyt  aamiainen  viinoineen, 
siankyljyksineen  ja  vasikanpaistin  tähteineen  oli  antanut 
heille  voimia  matkaa  varten.  — 

Mutta  olihan  lupapäiväl 

Sisaret  kolistelivat  suksineen  eteisessä,  ja  Jörgen 
harjoitteli  uhkatemppuaan  — suksilla  alas  eteisen  por- 
taita. 

Pian  he  olivatkin  pitkällä,  jyrkällä  mäellä  navetan 
takana,  — suksensauva  vaakasuorana  molemmissa  kä- 
sissä tasapainoa  ylläpitämässä  ja  myssynnauhat  takana 
liehuen.  Hyppyrissä  Inger- Johanna  menetti  tasapainon 
ja  oli  — ei,  hän  pysyikin  jaloillaan! 

Se  johtui  siitä,  että  hän  vilkaisi  makuukamarin  ikku- 
naan, katsoakseen,  näkikö  isä  häntä. 

Kapteeni  käyskenteli  siellä  sisällä  ja  puki  päälleen. 
Äiti  oli  vihdoinkin  puolenpäivän  tultua  uskaltanut  herät- 
tää hänet. 


II. 


Jouluaaton  aattona  odotettiin  Isoa-Olaa  ja  Mustaa 
tavarakuormineen  Kristiania sta,  josta  Ola  kaksi  kertaa 
vuodessa  — juhannukseksi  ja  jouluksi,  — kävi  nouta- 
massa talon  tarpeita. 

Tänään  oli  jo  yhdeksäs  päivä  menossa,  mutta 
tällaisella  kelillä,  kun  tie  joka  askeleella  upotti  syvään,  ei 
heidän  tulostaan  voitu  varmuudella  päättää  mitään. 

Lapset  ja  Vahti  ryntäsivät  alas  liukasta,  lumisoh- 
juista  mäkeä,  kun  kuorma  vihdoin  iltapäivällä  saapui 
perille.  Kasitta  vimmassakin  paikassa,  juuri  törmän 
jyrkimmässä  kohdassa.  Musta  hirnui  ilosta  nähdessään 
jälleen  tutut  paikat  ja  tietäessään  pääsevänsä  takaisin 
talliin.  Ruskon  viereen.  Se  oli  matkaan  tyytyväinen  ja 
ponnisteli  nyt  aivan  vaahtoisena  päästäkseen  Giljen 
mäestä  selväksi. 

Marit  ja  Torbjörg  seisoivat  keittiön  porstuassa;  talon 
kolme  tytärtä  hääri  täydessä  toimessa  hevosen  ja  kuor- 
man ympärillä,  ja  kapteeni  asteli  itse  alas  portaita. 

»No,  Iso-Ola,  kuinka  Musta  on  voinut?  — hikinen  ja 
väsynyt,  näemmä!  Saitko  univormun  nappeja?  ...  No 
jaha,  hyvä!  — Ethän  vain  unohtanut  tupakoita!  — entä 
kello,  osasi vatko  ne  korjata  sitä?  — Onko  sinuUa  muis- 
tilista? ...  No  hyvä,  nyt  voit  viedä  Mustan  talliin,  sen 
pitää  tänään  saada  kaksinkertainen  annos  kauroja. 
Mitä,  mitä  sinulla  siinä  on?» 

Muistilistan  kerällä  Iso-Ola  veti  taskustaan  paperiin 
käärityn,  huolellisesti  lakatun  kirjeeni*  Se  oli  kirjoitettu 
siniselle  postipaperille  ja  takana  oli  kaunis  sinetti.  Kap- 
teeni tuijotti  sitä  hetkisen  hämmästyneenä.  Käsiala  ja 
sinetti  olivat  maaherran  rouvan,  ja  sanaakaan  enempää 
puhumatta  kapteeni  kiiruhti  vaimonsa  luokse. 

Kaupungin-kuorma  — suuri  puolen  vuoden  tapahtuma 
— veti  puoleensa  koko  talon  huomion. 

Sen  sisältö  kiinnitti  kaikkien  mieltä,  ei  ainoastaan 
lasten.  Ja  kun  Iso-Ola  iltapuhteella  istui  keittiössä, 
missä  häntä  matkan  johdosta  kestittiin,  ja  kertoili  käyn- 
nistään kaupungissa  ja  kaikista  kummista  mitä  »Musta 
ja  mie»  olivat  kokeneet  siinä  ja  tässä  mäessä,  — ja  kuorma 
painoi  tällä  kertaa  ainakin  puoli  leiviskää  enemmän  kuin 
edellisellä  — niin  ympäröi  häntä  tietysti  jonkinmoinen 
erikoinen  loisto,  ja  Mustaa  myöskin!  . . . 

Eräänä  iltana  oli  Musta  itse  lumipyryssä  löytänyt 
oikean  tien,  ja  kerran  oli  suolasäkki  unohtunut,  ja  silloin 
ei  Musta  suostunut  liikahtamaan  kievarin  pihalta,  vaan 
potki  ja  perääntyi  joka  piiskanlyönnillä,  kunnes  tjutö 
juoksi  portaita  alas  ja  huusi  että  säkki  oli  unohtunut,  — 
sitten  vasta  päästiin  lähtemään! 

Kapteeni  oli  mennyt  sisälle  ja  käveli  edestakaisin, 
maaherran  rouvan  sininen  kirje  kädessään.  Hän  katsoi 
aivan  hirmustuneena  äitiin,  jonka  mieltä  kaupungin- 
kuorma  näytti  kiinnittävän  paljon  enemmän  kuin  hänen 
esityksensä.  Äiti  oli  vain  hiljaa  sanonut,  että  hän  tahtoisi 
puhua  tuosta  kaikesta  vasta  illalla. 

»Tuosta  kaikesta,  — tuosta  kaikesta,  äiti!  Että  Inger- 
Johannaa  kutsutaan  sinne  ensi  talveksi.  Ja  siitä  me 
saamme  kiittää  Rönnowia.  Siihen  ei  tarvita  pitkiä 
puheita!  Päivänselvä  asia,  mitä?»  kiukutteli  hän  kärsi- 

mättömänä.  — »Eikö  se  ole  selvä?  ...  Vai  onko  sinulla 
jotain  korvasi  takana  tässäkin  asiassa?» 

»Ei  ...  ei  ole,  rakas  Jäger!» 

»No,  jos  niin  on,  niin  ei  sinun  pitäisi  höystää  kuor- 
man tyhjentämistä  noilla  alakuloisilla  huokauksilla  ja 
salaisilla  viittauksillasi,  jotka  aina  ovat  ihan  tehdä 
minut  hulluksi.  Tiedäthän,  että  vihaan  sellaista.  — 
Minä  tahdon  aina  käydä  suoraan  asian  ytimeen!» 

»Minä  ajattelin  vain  sinun  univormutakkiasi,  onko 
räätäli  lähettänyt  jäännöskankaan  takaisin,  tiedät- 
hän» . . . 

»Olet  oikeassa,  oletpa  tosiaan  oikeassa,  Gitta!»  Ja 
kapteeni  ryntäsi  ulos  kuin  vihuri. 

Keittiössä  auettiin  ja  suljettiin  kääröjä  vanhan,  monia 
vaiheita  kokeneen  talouskaapin  edessä.  Sinne  järjesteltiin 
rusinat,  luumut,  mantelit,  erilaatuiset  sokerit  ja  kanelit 
kukin  lokeroonsa.  Tämän  tästä  luumu,  pari  rusinaa 
tahi  kolme  mantelia  tuli  lasten  osaksi,  eikä  sopinut  kiel- 
tää, että  kaupungin  kuorman  purkaminen  oli  melkein 
kuin  itse  jouluilta. 

Kapteeni  seisoi  ensin  innokkaana  mukana  saadakseen 
mustepullon,  tupakat  ja  väkijuomansa  korjuuseen  — vii- 
meksimainitut kellariin.  Ne  piti  ensin  saada  esiin,  kaikki 
muu  syrjään!  Ja  sen  jälkeen  hän  lensi  siellä  edestakaisin 
musteeseen  kastettu  hanhenkynä  kädessä,  verratakseen 
monia  pikku  laskuja  yhteiseen  suureen  luetteloon,  jonka 
rouva  oli  naulannut  kaapin  oveen. 

»Äiti!  — Voitko  käsittää  tällaista  petosta?»  hän  pauhasi 
rynnäten  luetteloa  katsomaan,  mutta  samassa  aina  huo- 
mattiin, että  laskuun  oli  kaikki  merkitty  oikein.  Silloin 
hän  miettiväisenä  palasi  takaisin,  kuivaten  kynää  punai- 
senruskeaan  arkipäiväperuukkiinsa. 

Hänen  kuuma  verinen,  kovaääninen,  hieman  haja- 
mielinen  luonteensa  joutui  aina  vimmoihin,  kun  hän 
näki  jonkun  laskun;  se  vaikutti  häneen  samalla  tavoin 
kuin  punainen  verka  härkään,  ja  nyt,  kun  kaikki  puolen 
vuoden  laskut  yhtaikaa  ryntäsivät  hänen  kimppuunsa, 
hän  sekä  puski  että  mylvi.  Tämä  oli  vanhastaan  tuttua 
hänen  rouvalleen,  joka  oli  oppinut  erinomaisen  hyvin 
pitelemään  härkää  sarvista. 

Tappiot,  joita  hän  siis  ei  kärsinyt,  saivat  yhtäkaikki 
yhä  pahemman  rajuilman  nousemaan.  Äkkiä  tarttuen 
ovenripaan  hän  tempasi  oven  auki  ja  ryntäsi  peruukki 
vinoon  sysättynä  sisälle: 

»Seitsemänkymmentä  neljä  taaleria  ja  seitsemäntoista 
killinkiä!  . . . Seitsemänkymmentä  neljä  — taaleria  — 
seitsemäntoista  — killinkiä!  — siitä  voi  tulla  pähkähul- 
luksi. — Ja  sitten  olet  sinä  tilannut  vielä  suklaatia  . . . 
suklaatia!»  huusi  hän  ääni  kimeän  pistävänä  ja  nauraen 
sulasta  kiukusta. 

»Hi,  hi,  hi,  hi,  onko  meillä  varoja  sellaisiin?» 

»Ja  sitten  — mantelisaippuaa  vierashuoneeseen!», 
Tämä  tuli  syvällä,  hillityllä,  mustalla  bassoäänellä.  — 
»Minä  en  saata  käsitiää,  kuinka  semmoinen  on  voinut 
juolahtaa  mieleesikään.» 

»Rakas  mies,  sehän  on  annettu  kaupantekiäisiksi, 
— näethän  ettei  sitä  ole  merkitty  laskuun!» 

»Kaupantekiäisiksikö?  ...  vai  niin,  vai  kaupanteki- 
äisiksi  . . . No  niin,  siitä  vain  näet,  kuinka  he  nylkevät! 
Seitsemänkymmentä  neljä  taaleria  ja  seitsemäntoista  kil- 
linkiä, — se  on  pöyristyttävää,  suorastaan  hirveätä! 
Mistä  minä  voin  semmoisen  summan  toimittaa»  . . . 

»Mutta  sinähän  olet  sen  jo  toimittanut,  Jäger!  . . . 
Muista  että  väki  kuulee!»  kuiskasi  rouva  äkkiä.  Tämä 

hiljainen  rukous  tarkoitti,  että  kapteeni  säästäisi  jonkun 
osan  vihastaan  myöhemmäksi,  sitten  kun  he  olisivat 
kahdenkeskeii. 

Nämä  kapteenin  usein  toistuvat  rajut  purkaukset 
laskujen  johdosta  olivat  talolle  näin  joulun  maissa  kuni 
puhdistava,  jos  kohta  peloittava  ukkosilma.  Alakuloisina 
ja  ikävissään  hiipivät  lapset  niiden  aikana  äitinsä  suojaan, 
joka  sai  rajuilmasta  enimmän  kärsiä.  Mutta  kun  kap- 
teenin askeleet  jälleen  kuuluivat  ylhäältä  konttorista, 
jatkoivat  he  taas  työtänsä  yhtä  innokkaina  ja  uteliaina, 
tirkistellen  pusseihin  ja  puristellen  niitä  löytääkseen 
vahingossa  jääneen  rusinan  tai  korintin,  kooten  kääre- 
langan  pätkiä  ja  auttaen  äitiä  punnitsemisessa  ja  saippua- 
tangon  paloittelemisessa. 

Näiden  koettelemusten  aikana  oli  rouvan  pitkä  var- 
talo lakkaamatta  kuin  luokki  vaivaloisesti  taivuksissa 
ta varalaa tikkojen  yli,  jotka  oli  keittiön  lattialle  nostettu. 
Saviruukuista,  jotka  olivat  heinien  suojassa  juurikoreissa, 
pusseista  ja  lukemattomista  harmaapaperikääröistä,  joi- 
den ympäri  oli  sidottu  käärelankaa,  katosi  vähitellen  si- 
sältö määrättyihin  säilytyspaikkoihin,  kunnes  lopulta  veh- 
näjauhosäkkikin,"  jonka  Iso-Ola  kantoi  sisälle,  tyhjennet- 
tiin ruokakamarin  jauholaatikkoon. 

Kun  kaappi  sitten  vihdoin  lukittiin,  oli  kapteeni  keit- 
tiössä jo  kymmenennen  kerran.  Hänen  ilmeensä  oli  nyt 
kuin  miehen,  jonka  on  annettu  kylliksi  kauan  odottaa  ja 
vaivaantua,  jarhän  koputti  sormella  rouvaa  olkapäähän, 
harvakseen  nuhdellen: 

»Minua  tosiaankin  kummastuttaa,  Gitta,  ettet  sinä  sen 
enempää  välitä  siitä  kirjeestä,  jonka  me  tänään  saimme.» 

»Minun  on  ollut  vaikea  ajatella  muuta  kuin  sitä, 
kuinka  sinä  noiden  laskujen  vuoksi  aina  raivoat,  Jäger! 

Nyt  sinä  voisit  mielestäni  tänä  iltana  vähän  maistella  sitä 
ranskanviinaa,  jota  saimme,  onko  se  kyllin  hyvää  joulu- 
punssin  valmistamiseen  . . . Konjakki  on  niin  kallistaa 

»No  nyt  sinä  sanoit  jotakin,  Gitta!  . . . Niin,  niin,  — 
annahan  pian  illallista^) 

Kaurapuurolautaset  ja  maitokulhot  tuotiin  sisälle. 
Ne  seisoivat  pöytäliinalla  kuin  autiot,  surulliset  saaret, 
eivätkä  olleet  omiaan  lyhentämään  aikaa  illallispöydässä. 

Sittenkun  tarpeellinen  määrä  tätä  laatua  oli  syöty  ja 
lapset  lähetetty  nukkumaan,  istui  kapteeni  kylläkin  haus- 
kasti ja  mukavasti  vielä  levällään  olevan  klahvipöydän 
ääressä  piippuineen  ja  mai?tiais viinoineen,  jonka  muut- 
tuminen joulupunssiksi  tapahtui  keittiön  puolella.  Sieltä 
kuului  myöskin  vohvelirautain  pihinää. 

»Väkevää  vaan,  muori!  — hyvin  väkevää  — niin 
selviät  huonommalla  sokerilla»  . . . 

»Kas  niin»,  sanoi  hän  maistellessaan  rouvan  tuomasta 
kauhasta,  »tätä  voit  ilomielin  tarjota  voudille.» 

»Nyt  tuo  Marit  kuumia  vohveleita  — ja  sittenhän 
meidän  piti  puhua  kälyni  kirjeestä.  Ymmärräthän  sinä, 
Jäger,  ettemme  me  voi  lähettää  lasta  sinne,  jollei  hänellä 
ole  sopivia  vaatteita.  Hänen  tä}^tyy  saada  musta  silkkinen 
rippikoulupuku,  kaupunginkengät,  hattu  ja  paljon  muuta.» 

»Musta  silkkinen  ripp — » 

»Niin,  ja  lisäksi  vielä  pari  muuta  pukua,  jotka  meidän 
pitäisi  tilata  Kristianiasta,  — mutta  meillä  ei  ole  varoja 
semmoisiin.» 

Kapteeni  Jäger  alkoi  kävellä  edestakaisin. 

»Vai  niin,  — ■ vai  niin!  . . . No,  jos  se  on  tarkoitus, 
niin,  — luulenpa  että  me  muitta  mutkitta  kiitämme  tar- 
jouksesta.» 

»Niin,  sen  minä  kyllä  arvasin,  Jäger.  Sinä  kyllä 
haluat  hedelmää,  mutta  kieltäydyt  uhraamasta  työtä 
sen  hyväksi.» 

»Uhraamasta  työtäkö?  Uhraamasta  kaikki  rahani, 
sano  niin!» 

»Minä  tarkoitan,  että  nyt  voisit  luopua  niistä  kuudesta- 
sadasta taalerista,  jotka  sait  minun  mukanani.  Minä  olen 
nyt  punninnut  ja  laskenut  tarkoin.  Yksistään  Inger- Jo- 
hanna tulee  meille  tänä  vuonna  maksamaan  yli  sata  taa- 
leria  ...  ja  kun  lisäksi  Thinkan  pitää  matkustaa  Ryfyl- 
keen,  emme  selviä  kahdellakaan  sadalla.» 

»Emme  kahdellakaan  sadalla!  — Oletko  sinä  hullu? 
Oletko  sinä  hullu  . . . aivan  pähkähullu,  äiti?  Minäpä 
luulen,  että  sinulla  ei  ole  kaikki  kairat  paikoillaan.»  Kap- 
teeni käveli  nopeasti  edestakaisin  huoneessa.  »Ennemmin 
heitämme  kirjeen  suoraa  päätä  uuniin!» 

»Niin,  niin,  tiedäthän  sinä,  että  minun  mielestäni 
kaikki,  mitä  sinä  teet,  on  järkevää,  Jäger.» 

Kapteeni  pysähtyi  suu  ammollaan  ja  kirje  kädessä. 

».  . . Ja  se  pikkuasia,  että  Inger- Johanna  nyt  tulisi 
turvatuksi,  — eihän  se  lienekään  niin  tärkeätä  . . . Maa- 
herran rouva  on  lähintä  sukua.  Eikä  kenties  olisi  mahdo- 
tonta tj^^tön  päästä  perilliseksikin.  Niin,  tee  sinä  vain  niin- 
kuin tahdot,  Jäger!  Sinä  tietysti  ymmärrät  tämän  asian 
paremmin  kuin  minä,  — ja  kun  sinä  otat  siitä  edesvas- 
tuunkin hartioillesi,  niin»  . . . hän  huokasi. 

Kapteeni  rypisti  kirjeen  kokoon,  heitti  vaimoonsa 
haavoitetun  leijonan  silmäyksen  ja  seisoi  hetken  aikaa 
lattiaan  tuijottaen.  Äkkiä  viskasi  hän  kirjeen  pöydälle  ja 
'huudahti: 

»Menköön  tyttö!  Mutta  sotakustannukset  . . . sota- 
kustannukset,  äiti,  ne  saa  vihollinen  maksaa,  minun  oppini 

mukaan!  Ja  maaherran  rouva  saa  tietysti  maksaa  hänen 
vaatetuksensa  siellä.» 

»Maaherran  rouva  ei  saa  maksaa  mitään,  — ei  penniä- 
kään! — ennenkuin  on  päättänyt,  pitääkö  hän  tytön.  Me 
emme  saa  näyttää  halukkailta  tytöstämme  pääsemään. 
Mutta  hänen  pitää  olla  halukas  saamaan  tyttö;  ja  hänen 
pitää  pyytää  häntä  meiltä  sekä  kerran  että  kahdesti,  ym- 
märräthän» ... 


Talvi  tuli  ulkona  yhä  ankarammaksi,  muita  sitä  ei  eri- 
koisesti huomattu.  Kahdelle  lapselle  oli  varustettava  vaa- 
tevarasto . - . Kangaspuut  helskyivät,  rukki  surisi  ja 
kerinpuut  paukkuivat  takkavalkean  kanssa  kilpaa  noina 
lyhyinä  päivinä  ja  pimeinä  iltoina.  Äiti  itse  kehräsi  kaikki 
hienommat  langat  arkivaatteita  varten.  Siellä  kudottiin, 
ommeltiin,  neulottiin,  jopa  kir jaeltiin  hienoa  täysiliinaa, 
— »kumpaisellekin  tusina  kaikkea.»  Ja  koulutunteina 
ajoi  kapteeni  yhtä  innokkaasti  ranskan  kielioppia  heidän 
päähänsä. 

Kuiva,  jäinen  pakkanen,  joka  paukkui  talon  nurkissa 
ja  siroitteli  härmää  ja  kuuraa  joka  rakoon,  joka  nylki 
kädestä  nahan,  jos  kintaitta  kosketti  eteisen  avainta,  — 
joka  saattoi  lapset  valittelemaan  kun  heillä  ulkoa  tulles- 
saan oli  kädet  kohmetuksissa  ja  nenänpää  valkoisena  ja 
joka  jääti  veden  korvoihin  ja  sankoihin  — sehän  oli  vain 
tavallista  vuoristossa.  Susien  surumielinen,  yksitoikkoinen 
ulina,  niiden  pitkäveteinen  nälän-ulvonta  kuului  jäältä 
yöt  ja  päivät  Giljen  mäelle. 

Ajotie  kannatti  näillä  vesillä  vielä  pitkälle  kevätsu- 
lienkin  aikana.  Mutta  kulunut,  vaarallinen  ja  lasin  sini- 

nen  se  oli  kuultavine  likaraiteineen.  Mutta  kun  se  sitten 
hajosi  ja  jää  suli  auringonpaisteessa,  näkyi  Giljen  töy- 
räällä,  komppanianpäällikön  talon  takana  valkenemaan 
pantuja  kankaita,  niin  kiiltävän  valkoisia,  että  näytti  siltä 
kuin  lumi  olisi  siellä  unohtanut  mennä  menojaan. 


III. 

Oltiin  sydänkesässä.  Tunturiseutu  oli  sumuisena 
kuumuudesta;  kaikki  kukkulat  olivat  kuin  savuun  kietou- 
tuneet. 

Päälliköntalossa  kävivät  tytöt  avojaloin,  lyhyt  hame 
ja  väljä  mekko  yllään.  Aurinko  paahtoi  niin,  että  pihka 
helmeillen  ja  tahmaisena  tiukkui  uuden  sikoläätin  hir- 
sistä, jonka  ovella  Marit  seisoi  sikoja  juottamassa.  Kaivon 
luona  oli  rivi  hiekalla  kuurattuja  piimäpyttyjä  kallellaan 
kuivumassa,  jokunen  varpunen  tahi  västäräkki  hyppeli 
kaivon  ympärillä  tahi  kurkkaili  keikistellen  sen  reunalla, 
ja  halkovajasta  kuului  puunhakkuun  pilskettä  iltapäivän 
hiljaisuudessa.  Eteisen  ovi  oli  auki  ja  sen  varjossa  makasi 
Vahti  leukojaan  levitellen. 

Kapteeni  oli  nukkunut  päivällisunensa  ja  seisoi  nyt 
pellolla  katsomassa  miten  Iso-Ola  kynti  vanhaa  ketoa, 
joka  nyt  oli  raivattava  pelloksi. 

Puutarhassa  surisivat  mehiläiset.  Aivan  samanlaiseen 
yksitoikkoiseen  sävyyn  sopottivat  Thinka  ja  Inger- Jo- 
hanna lehtimajan  kivipöydän  ääressä  katkismustaan. 
Aivan  lähekkäin  vastatusten  he  istuivat,  edessään  kulu- 
neet kirjat.  Illalliseen  mennessä  heidän  oli  osattava  si- 
vulta 84  sivulle  87  saakka,  ja  ollakseen  häiritsemättä  toi- 
siaan he  tukkivat  korvansa  sormillaan. 

Giljen  perhe  — 3 

Puutarhan  aidan  vierelle  ilmestyi  ikäänkuin  tumma 
varjo,  mutta  he  eivät  kuulleet  eivätkä  nähneet  mitään. 
Pitkä  raamatunkappale  porisi  valtoinaan  heidän  huuliltaan. 

Sitten  kuului  leikkisä  rykäisy.  , 

»Uskaltaako  häiritä  neitosia  maallisella  asialla?» 

Molemmat  kohottivat  yhtaikaa  katseensa.  Humalan 
lehvät  eivät  vielä  olleet  kiivenneet  kuin  vähän  matkaa 
säleistöä  ylös. 

Käsivarsin  nojaten  aitaa  vasten  seisoi  siinä  nuori 
mies  — ties  kuinka  kauan  oli  seissytkään!  — ruskeakiha- 
raisessa  päässään  melkein  lieritön  hattu.  Kasvot  olivat 
päivettyneet  ja  pöhöttyneet,  silmät  sanomattoman  viek- 
kaat . . . 

Enempää  ei  kumpikaan  tytöistä  nähnyt,  sillä  kuin 
yhteisestä  sopimuksesta  he  lähtivät  tätä  ilmestystä  pa- 
koon, jättäen  kirjat  jälkeensä,  ja  kiiruhtivat  suoraan 
keittiön  portaita  äidin  luo,  joka  paraikaa  askarreli  illallis- 
puuhissa. 

»Siellä  seisoi  eräs  . . . siellä  oli  eräs  . . . puutarhan 
aidan  takana  ...  Ei  se  ollut  lainkaan  niiden  näköinen, 
jotka  kulkevat  kerjuulla  tai  muuten»  ... 

»Kysy,  mitä  hänellä  on  asiaa,  Jörgen»,  sanoi  äiti, 
nopeasti  käsittäen  aseman.  »Mene  tuota  tietä,  pääoven 
kautta,  aivan  kuin  kulkisit  omia  aikojasi.» 

Tytöt  juoksivat  arkitupaan  kurkistelemaan  uutimien 
takaa. 

Vieras  tuli  Jörgenin  saattamana  pääportaille  saakka, 
missä  poika  erosi  hänestä  ja  meni  keittiöön. 

Arkihuoneen  ovella  seisoi  pikku  Thea  voileipä  kä- 
dessä, rinkutteli  ovea  raolleen  ja  taas  kiinni,  ja  katseli 
vierasta.  Hän  ei  ollut  tietänytkään  koko  asiasta. 

»Onko  isäsi  kotona?» 

»On,  mutta  sinun  on  mentävä  keittiön  kautta,  kuu- 
letko! ...  ja  odotettava,  kunnes  me  olemme  syöneet  illal- 
lista. Hän  ei  mene  sitä  ennen  konttoriinsa.» 

Tyttö  piti  häntä  miehenä,  jonka  oli  ilmoittauduttava 
sotapalvelukseen. 

»Mutta  minullapa  ei  ole  asiaa  konttoriin,  näetkös.» 

Nyt  tuli  äiti  itse;  hän  oli  kiireessä  saanut  siistin  ha- 
meen päällensä,  vaikka  se  olikin  vähän  vinossa. 

»Nuori  mies,  näemmä,  joka  on  kävellyt  pitkän  taipa- 
leen tänään  . . . Käykää  sisään,  olkaa  hyvä!» 

Hänen  hymynsä  oli  hyväntahtoinen,  mutta  silmät 
olivat  ankarat  kuin  upseerilla  rintaman  tarkastuksessa. 
Ja  tarkastettavalla  oli  puvussaan  reikiä  ja  paksulla  rih- 
malla ommeltuja  paikkoja  sekä  suuri  määrä  repeämiä,  eikä 
siis  ollut  helppoa  päästä  luulemasta  häntä  joksikin  epäil- 
täväksi. 

»Minä  tulen  kuin  paholainen  vuorilta,  hyvä  rouva! 
Pyydän  anteeksi  ulkonäköäni!» 

Rouvan  tarkasteleva  katse  oli  ottanut  kaikki  huomioon. 
Valkoinen  päivettymätön  rantu  ylhäällä  otsassa  sekä  mie- 
hen koko  käytös  saattoi  rouvan  varovaiseksi. 

»Olkaa  hyvä,  istukaa,  Jäger  tulee  kyliä  pian.»  Rouva 
teki  asiaa  ompelulaatikolleen  ja  sulki  sen  kuin  sivumennen. 
»Mutta  sillävälin  kai  saan  tarjota  kupillisen  maitoa.» 

Palvelustyttö  toi  sisälle  suuren  pyöreän  maitoruukun 
ja  meni  jälleen  ulos. 

Vieras  kohotti  ruukun  huulilleen  ja  mittasi  sitten  sil- 
millään miten  paljon  oli  juonut,  ja  joi  taas  ja  katsoi  taas  . . . 

»Se  on  ihanaa,  — ei  ollenkaan  talon  emännän  kaltaista 
. . . sillä  näyttipä  hän  jokseenkin  muikealta  ja»  — hän 
huoahti  — »peloitta van  arvokkaalta». 

Hän  joi  taas. 

»Noj  nyt  pitäisi  jo  lakata;  mutta  koska  ja  kuten  . . .» 

Hän  laski  ruukun  typötyhjänä  lautaselle. 

»Paras  käydä  ukon  kimppuun  suoraa  päätä!  . . . Lo- 
pussa matkarahat  viimeistä  killinkiä  myöten  . . . Tahdot- 
teko  rehellisen  naamani  takuuta  vastaan  lainata  minulle 
neljää  — ei,  se  ei  kuulu  hyvältä,  — paremmin  suoraa 
päätä  viisi  taaleria,  jotta  pääsen  Kristianiaan?  . . .» 

Pienet  silmät  välähtivät  nopeasti,  — ja  jos  kapteeni 
nyt  olisi  tullut,  niin!  . . . Ulkona  kulki  joku  . . . 

Hän  tuijotti  miettiväisenä  eteensä,  hän  kertasi  hen- 
gessä esitelmäänsä.  Sen  muoto  muuttui  joka  hetki,  ja 
nyt  oli  hän  jälleen  päässyt  arkaan  kohtaan  — kuinka 
paljon?  Hän  harkitsi  uskaltaisiko  pyytää  neljä  vaiko 
kolme  taaleria?  . . . 

Eteisessä  rapisi.  Koira  hyökkäsi  haukkuen  ulos. 

Siellä  varmaankin  tuli  kapteeni. 

Nuorukainen  kavahti  pystyyn,  mutta  istuutui  jäl- 
leen valmiina  kuin  vieteri  uudelleen  ponnahtamaan 
tuolilta. 

) 

»Tuvassako  . . . joku  veitikka,  joka  tahtoo  puhutella 
minua?»  . . . Ääni  kuului  portailta. 

Parin  silmänräpäyksen  kuluttua  kapteeni  astui  huo- 
neeseen. 

»Minun  täytyy  todellakin  pyytää  anteeksi,  herra  kap- 
teeni! xMinä  olen  sattumalta  . . . sattumalta  ...» 

Tässä  hän  hämmentyi.  Sattuma  määräsi  että  toinen 
noista  nuorista  tytöistä,  jotka  hän  oli  nähnyt  lehtimajassa, 
se  tumma,  tuli  isänsä  jälestä  huoneeseen,  eikäHän' silloin 
toki  sopinut  — ...  » — tullut  ylhäältä  tuntureilta»,  jatkoi 
hän.  »Ymmärrettävästi  en  näin  ollen  voi  esiintyä  niin- 
kuin pitäisi.» 

Viimeinen  sanottiin  hyvin  kiireisesti. 

Kapteeni  ei  ensi  hetkessä  näyttänyt  juuri  mielisty- 
neeltä. 

»Nimeni  on  Arent  Grip^^  ... 

»Arent  Grip!»  toisti  kapteeni  ja  tarkasteli  häntä.  — 
»Gripkö?  . . . Samat  eleet  ja  silmät!  . . . Eihän  vain 
Perpetuumin  poika?  Lurleikin  kadetin?  — Hän  on  tilan- 
omistajana — tahi  maanviljelijänä,  niinkuin  itse  sanonee 
— jossain  vuononperukassa»  . . . 

»Hän  on  minun  isäni,  herra  kapteeni!» 

»Yhäkö  hän  hulluttelee  mekaanisilla  aatteillaan, 
häh?»  kysyi  kapteeni.  »Kuulin,  että  hän  oli  johtanut 
myllyveden  suoraan  navetan  katon  läpi,  niin  että  lehmät 
saivat  kylvyn,  kun  aukaistiin  katon  luukku.» 

Inger- Johanna  huomasi  vieraan  tekevän  kärsimättö- 
män eleen,  ikäänkuin  olisi  hän  hapuillut  lakkiaan. 

»Sääli  . . . sääli!  — ettei  se  aika  kyennut  antamaan 
minun  isäni  kaltaiselle  miehelle  tietoja!» 

Hän  sanoi  tämän  vakavuudella,  ikäänkuin  olisi  koko- 
naan unohtanut  kapteenin  olevan  läsnä. 

»No,  no  — vai  isänne.  — Mutta  jääkää  nyt  kiltisti 
syömään  vähän  illallista  meidän  kanssamme,  ennenkuin 
matkaatte  eteenpäin.  Sano  äidille,  Inger- Johanna,  että 
lähettää  ryypyn  lisää  ja  vähän  voileipää.  Te  varmaankin 
olette  nälissänne  tullessanne  noin  alas  tuntureilta.  Istu- 
kaahan.» 

»Ja  mikä  onkaan  teidän  . . . teidän  . . . asemanne 
tahi  virkanne,  jos  sallitte  kysyä.»  Kapteeni  taaperteli 
edestakaisin  lattialla. 

»Olen  ylioppilas  — ja  kuulkaa,  herra  kapteeni!»  hän 
nielaisi  ja  aikoi  käyttää  tätä  sopivaa  tilaisuutta,  kun  he 
olivat  kahden  — »olen  rohjennut  tulla  tänne,  vaikk- 
ette te  lainkaan  tunne  minua  . . .» 


»Ylioppilas!»  Kapteeni  pysähtyi  keskelle  lattiaa. 

»No,  minä  olinkin  siitä  niin  varma,  että  olisin  voinut 
antaa  pääni  siitä!  Näin  sen  heti  paikalla  . . . mutta  epäi- 
lin kuitenkin  vähän  . . .»j 

»No  niin»,  ärähti  hän,  »non  tietysti  — niinkuin  isäl- 
lännekin?»  lisäsi  hän  hyvätuulisesti.  »Teidän  isällenne 
tekivät  tutkinnot  kiusaa.» 

»Minulla  ei  ole  likimainkaan  niin  hyvä  pää  kuin 
isälläni,  mutta  sillä,  mikä  minulla  on,  sain  viime  vuonna 
arvolauseen  laudahilis  pracceteris.» 

»Vanhan  ystäväni  Fin  Arentsen  Gripin  poika!»  . . . 
Kapteeni  lausui  jokaisen  nimen  ystävällisellä  äänenpai- 
nolla. »Teidän  isänne  oli  pohjaltaan  hyväpäinen,  ellen 
sanoisi  suorastaan  nerokas.  Hänen  huonoon  onneensa 
tutkinnoissa  olivat  nuo  mekaaniset  aatteet  syynä  . . . 
Vai  olette  te  hänen  poikansa!  — Niin,  hän  kirjoitti  minun 
puolestani  monta  ainetta  — ainekirjoitus,  nähkääs,  aina 
tahtoi  kiikastaa»  . . . 

» . . . ja  herra  kapteeni!»  . . . pitkitti  nuorukainen 
väsymättä,  mutta  nyt  jo  kovemmalla  ja  varmemmalla 
äänellä;  »kun  minä  nyt  tällä  tavoin  muitta  mutkitta 
käännyn  luottamuksella  teidän  puoleenne»  . . . 

»Sano  äidillo),  sanoi  kapteeni,  kun  Inger- Johanna 
jälleen  tuli  sisälle  pitkän,  hoikan  sisarensa  kanssa,  »että 
tämä  vieras  on  ylioppilas  Arent  Grip,  minun  vanhan 
kelpo  sotakoulutoverini  poika.» 

Tämän  ilmoituksen  seuraus  oli,  eitä  aiottu  lautanen 
ryyppyineen  ja  voileipineen  vaihtui  pieneksi  illallis- 
tarjottimeksi  vieraalle  ja  kapteenille. 

Vanha,  punaiseksi  lakattu  leipäkori  oli  täynnänsä 
tummaa  I hapanleipää,  josta  kuori  oli  irtaantunut. 
Uuni  oli  taas  juonitellut,  selitti  äiti,  ja  harmaa,  taiki- 

nainen  rantu  johtui  siitä,  että  talon  ruis  viime  vuon- 
nakin korjattiin  liian  aikaisin. 

Ylioppilaan  suunnaton  ruokahalu  todisti,  että  hän 
antoi  puutteet  suoraan  ja  vilpittömästi  anteeksi.  Noille 
käytännöllisille  suurille  suolarakeille,  joita  vesihelmien 
seassa  runsaassa  määrin  kätkeytyi  tuoreeseen  tunturi- 
voihin,  keksi  hän  rivakan  keinon,  jota  ei  sekään  jäänyt 
tarkastelevaa  katsetta  vaille,  — vain  lyönti  voileivälle 
alassuin,  niin  suolarakeet  satoivat  lautaselle. 

»Tahdotte  kai  savustettua  lihaa  lisää.  Arvaan,  että 
ette  ole  paljoa  syönyt  tänä  päivänä,  — mene  noutamaan, 
Thinka!» 

»Pieni  ryyppy  vanhan  juuston  painoksi  ...  vai 
mitä?» 

»Uskokaa  pois,  että  monta  hyvää  juustoa  me  söimme 
Hyblenissä  teidän  isänne  luona,  ja  kun  pidimme  kemuja, 
lähetimme  aina  sitä  noutamaan,  niin  että  juusto  sai 
aika  kyydin,  — ja  sitten  söimme  Bergenin  omenia, 
joita  hän  sai  laivoittain  kotoaan.  Hän  oli  tuommoinen 
kokematon  maalainen  ja  liian  hyvänahkainen  — luotti 
liiaksi  meidänlaisiin  vekkuleihin.  — Voi,  miten  pe- 
rinpohjin me  pengoimmekaan  hänen  kaappinsa  ja 
pyttynsä,  — ja  lisäksi  saimme  aineet  samalla  kertaa. 
Saattoi  käydä,  että  koko  luokan  jokainen  aine  oli  hänen 
kirjoittamansa.» 

Kapteeni  tyhjensi  toisen  puolen  pitkästä  ryypystään. 
»Ah!»  — hän  nosti  lasin  ilmaan  ja  katsoi  sen  läpi,  niinkuin 
hänen  tapansa  oli. 

»Mutta  yhtäkaikki  oli  hänessä  jotain  merkillistä. 
Katsokaas,  sellaista  maalaispoikaa  ei  aina  oteta  mukaan 
edes  korttipö yllään  . . . Hänen  ensimmäistä  esitystään 
ikiliikkujasta  en  unohda  koskaan!  Se  oli  laadittu  vain 

viidestä  omenasta,  jotka  olivat  pyörän  sisässä,  sanoi 
hän,  ja  omenain  piti  soveltua  paikoilleen  aivan  mate- 
maattisen tarkasti.  Juuri  se  seikka  hänelle  tuhon  tuotti- 
kin,  ihmiset  rupesivat  puhumaan  hänestä  — tehän  tie- 
dätte — ja  alkoivat  pitää  häntä  pilkkanaan,  ja  sitä  jatkui 
tutkintoihin  asti»  . . . 

Ylioppilas  elehti  levottomasti. 

Nuoret  neidit,  jotka  neulomuksineen  istuivat  ikkunan 
ääressä,  huomasivat  nähtävästi  myöskin,  kuinka  vieras 
unohti  itsensä.  Hän  oli  koko  ajan  pitänyt  jalkojaan  tuolin 
alla  ja  koettanut  toisella  saappaalla  peittää  toista,  jottei 
reikä  ammottaisi  saliin  päin.  Tytöt  olivat  hyvin  hupai- 
salla tuulella,  eivätkä  oikein  uskaltaneet  katsahtaakaan 
toisiinsa  . . . hänellä  oli  isä,  jota  sanottiin  Perpetuumiksi, 
— joka  oli  kadetti  ja  antoi  suihkua  lehmille!  ...  Isä 
saattoi  olla  lystikäs,  kun  oli  vieraita! 

...  »Ei  hetkeäkään  sovi  epäillä,  etteikö  hänellä  ollut 
syviä  aatteita  . . . Mutta  hän  oli  sen  ohessa  niin  merkil- 
lisen itsepäinen,  näettekös!  Kun  tulee  niinkuin  hän  suo- 
raa päätä  sydänmaan  kylästä  ja  sitten  alkaa  väitellä 
opettajansa  kanssa  siitä,  mikä  kirjassa  on  totta  ja  mikä 
valhetta,  ...  se  ei  käy  päinsä,  — ei  varsinkaan  väittely 
fysiikasta  sotakoulussa  ...  Ja  niinpä  voittekin  ymmärtää 
että  siitä  tuli  ilveily»  . . . 

»Saatte  pääni  pantiksi,  ettei  isäni  ollut  väärässä, 
herra  kapteeni!» 

»Hm,  hm,  . . . niin,  eipä  tietenkään!  — Isät  aina 
oikeassa»,  mutisi  kapteeni  . . . »Hm,  — no,  tehän  olette 
joka  tapauksessa  saanut  praeceteriksenne  . . . Ettekö 
halua  puolta  ryyppyä  vielä?»  tuli  vieraanvaraisesti  ja 
keskustelun  aihetta  muuttavalla  sävyllä. 

»En,  kiitos!  Mutta  minäpä  kerron  teille,  kuinka 
isälleni  on  käynyt.  Aivan  samalla  tavoin  kuin  meidän 
tuomarimme  uudelle  jahtikoiralle.  Siinä  oli  rotua  ja 
rohkeutta,  jos  missään,  mutta  sattuipa  se  eräänä  päi- 
vänä puremaan  lammasta,  ja  siitä  sitä  oli  kuritettava. 
Tämä  tapahtui  siten,  että  se  teljettiin  lammaskarsinaan. 
Siellä  se  nyt  seisoi  yksinään  pässiä  ja  kaikkia  lampaita 
vastassa.  Tässäpä  tulee  herraspäivät,  ajatteli  se.  Sa- 
massa ryntäsi  pässi  sen  kimppuun,  ja  koira  kaatui  maahan. 
No,  mitäs  tuosta!  — mutta  pässin  jälkeen  tulla  kapsahutti- 
vat  kaikki  viisikymmentä  lammasta  perätysten,  kaps, 
kaps  ....  kaps  ....  sen  kimppuun,  niin  että  ihan  pyör- 
rytti. Taas  seistiin  vastatusten,  ja  taas  hyökkäsi  pässi 
koiran  kimppuun,  ja  kaps,  kaps  . . . kaps  ....  kaps  . . . 
koko  lammaslauman  jalat  kopsivat  koiraa. 

Tätä  pitkitettiin  kaksi  kokonaista  tuntia,  kunnes  koira 
makasi  maassa  liikahtamatta  ja  kokonaan  tainnoksissa. 
Se  oli  parannettu,  se  ei  koskaan  enää  ajanut  lampaita. 
Mutta  mihin  se  sen  jälkeen  kelpasi,  — siitä  ei  kannata 
puhua.  Se  oli  läpikäyn3vt  sotakoulun,  herra  kapteeni!» 

Vieras  katsahti  ylös,  sai  rouvan  silmistä  tumman, 
mietteliään  katseen,  mutta  hunnutettu  pää  kumartui 
heti  takaisin  neuleen  puoleen. 

Kapteeni  oli  kuunnellut  hyvin  innostuneena.  Jahti- 
koiran  parantamis juttu  huvitti  häntä  ilmeisesti,  ja  vasta 
viimeisistä  sanoista  hän  tajusi,  että  kuvaukseen  kätkeytyi 
jotakin. 

»Hm,  — Grip  ystäväni,  — vai  niin,  vai  sitä  te  tarkoi- 
tatte! — Hm,  en  voi  olla  samaa  mieltä  kanssanne,  — 
siellä  oli  kunnollisia  opettajia  ja  . . . ho,  ho  — emmekä 
mekään  olleet  lampaita,  ystäväni!  . . . ho,  ho,  ho,  ho,  — 
ennemminkin  olimme  susia,  jos  meitä  vastaan  käytiin  . . . 

Mutta  tuo  parannuskeinoa  sen  myönnänj  oli  häpeällinen 
kelpo  koiraa  kohtaan.  Ja  jos  niikseen  tulee,  niin  . . . 
No,  toinen  ryypynpuolikas!» 

»Kiitoksia,  herra  kapteeni!» 

»Mutta  minkälaisia  teitä  sanoittekaan  tulleenne  tänne, 
hyvä  mies?» 

Ruoka  ja  ryypyt  olivat  luoneet  uutta  eloa  nuorukai- 
seen. Hän  osoitti  vaatteitansa,  ja  olipa  kyllin  hävytön 
ojentamaan  saappaansakin  esiin;  polven  kohdalla  oli 
poikkipäin  pitkä  parsimus. 

»Minut  voitaisiin  kyllä  panna  pelätiksi  kaikille  niille, 
jotka  haluavat  poiketa  maantieltä.  Kaikki  johtuu  siitä, 
että  minä  tuntureilla  tapasin  poronampujan,  — siinä  oli 
kelpo  mies!  Hän  kertoili  minulle  niin  kauan  siitä, 
minkälaista  oli  ylhäällä  tuntureilla,  että  lopulta  sain  halun 
seurata  häntä.» 

»Erittäin  järkevää»,  mutisi  kapteeni,  »kustantaa  poi- 
kansa Kristianiaan.» 

»Minä  tulin  uteliaaksi,  tietäkääs,  ja  niin  sitä  mentiin.» 

» Eikös  hän  ole  vielä  kaistapäisempi  kuin  hänen  isän- 
sä! — Lähdepäs  noin  vain  summamutikassa  mustille, 
tiettömille  tuntureille.» 

. . . »Ensin  kuljettiin  sorassa  ja  kivikossa  ylöspäin 
viisi  tuntia,  ja  sitten  pieni  kaarros  takaisinpäin  neljä 
tuntia,  sanoi  Gunnar.  Mutta  minä  en  tiedä  kuinka  oli- 
kaan olo  tuolla  tuntureilla.  Tuntui  niinkuin  eivät  jalat 
olisi  koskettaneet  maahan  ollenkaan.  Ilma  muuttui  niin 
kevyeksi  ja  ohueksi,  tuntui  kuin  olisin  juonut  samppanjaa 
ruumiini  turraksi,  olin  aivan  kuin  humalassa.  Olisin 
saattanut  vaikka  käsilläni  käydä,  enkä  minä  tuntenut 
huolivani  mistään  koko  maailmassa,  sillä  nyt  olin  minä 
korkeimmalla  katolla!  — Enkä  minä  koskaan  eläessäni 
ole  nähnyt  sellaista  näkyä  kuin  sinä  iltapäivänä,  jona 

seisoimme  korkeimmalla  tunturin  terällä^  — vain  kyl- 
mää, valkeata,  kimaltelevaa  lunta  ja  tummansinistä  tai- 
vasta, huippu  huipun  takana  loistaen,  niin  pitkälle  kuin 
silmä  kantoi»  . . . 

»Niin,  luntahan  meillä  on  riittämiin  saakka,  hyvä  mies. 

Sitä  on  täällä  melkein  seinän  korkeudelta  koko  pitkän 
talven  ja  niin  valkeata  ja  kylmää  se  on  että  sen  pitäisi 
kelvata.  Me  katselemme  sitä  täällä  tarpeeksemme  — 
mutta  näyttäkääpäs  meille  kaunis  viheriä  niitty  tahi 
oikea  viljapelto,  miekkoseni!» 

. . . »Minusta  näytti  kuin  olisi  toinen  jättiläis  vuori 
seisonut  toisen  vieressä  ja  sanonut  sille:  Sinä  kurja  hoik- 
kakoipi,  ethän  vaan  lentäne  sinisen  viiman  voimalla  ku-  • 
moon  kuin  paperitorni.  Jos  tahdot  suureksi,  niin  ota 
meidät  esikuviksesi!  . . .» 

»Olette  saanut  praeceteriksen,  sanoitte,  herraseni. 

Niin  — niin  — niin!  ....  Mitäs  sanoisitte,  jos  pyytäisin 
suutaria  korjaamaan  saappaitanne  hiukkasen  tänä  iltana?» 

Sehän  oli  samaa  kuin  yösijan  tarjous!  — Ja  miten 
houkuttelevaa  saada  jättää  asian  esitys  huomiseksi  . . . 

»Kiitoksia,  herra  kapteeni,  enpä  voi  kieltää  että  se 
olisi  hyvin  käytännöllistä.» 

»Sano  suutarille,  Jörgen,  että  hänen  tulee  korjata 
ne  heti,  kun  hän  on  lyönyt  korot  niihin  saappaisiin, 
jotka  tarvitsen  huomenna  tientarkastusmatkalla.» 

Vai  niin!  Hän  lähtee  siis  huomenaamulla  aikaisin 
matkalle,  — täytyy  siis  sittenkin  selvittää  asia  jo  tänä 
iltana.  Nyt,  kun  tyttäret  rupesivat  korjaamaan  ruokia 
pöydältä,  oli  paras  tilaisuus. 

Kapteeni  käyskeli  edestakaisin  lattialla. 

»Niinpä  niin,  niin,  niin,  hm  . . . Tahdotteko  nähdä 
kauniita  sikoja,  Grip?» 

Ylioppilas  nousi  heti  reippaasti  ja  tarttui  hattuunsa. 
Mikä  sopiva  tilaisuus! 

»Onko  teillä  niitä  montakin,  herra  kapteeni?»  kyseli 
hän  innostuneesti. 

»T uikaa!  — no,  eihän  se  mitään  tee,  että  meidän  täytyy 
mennä  keittiön  kautta  . . . tulkaahan  tänne  portaalle! 
Näettekö  tuon  aukeaman  tuolla  metsässä?  . . . Sieltä 
me  otimme  hirret  sikolättiin  ja  navettaan  kaksi  vuotta 
takaperin.»  ' 

Hän  lähti  avopäin  ulos. 

»Marit,  Marit,  täällä  on  muuan,  joka  tahtoo  nähdä 
sinun  porsaitasi!  Nyt  tulee  oikea  tarkastus.  Siinä  on 
i emakko  ja  seitsemän  porsasta,  näettekös? 

Röh,  röh,  jaa!  — Kuuletkos,  mitä  porsaasi  sanovat, 
Marit  ... 

Kas  tätä  perustaa  tässä.  Tässä  oli  ennen  aivan  vetelä 
lätäkkö,  tuolta  ylhäältä  ojasta  juoksi  vettä  virtanaan, 
mutta  nyt,  — näettekö  rännin  tuolla?  — kuiva  kuin 
ruuti.» 

Nyt  jos  koskaan  oli  hyökättävä! 

» — ja  ne  elävät  nyt  kaikki  herroiksi  tuolla  sisällä.» 

»Kaikki  seitsemän  taalariako?  ---  noh,  mitä  minä 
sanoin,  kaikki  viisi  porsastako?» 

»Mitä?» 

»Tässä  on  lakkisi,  isä?»  sanoi  Jörgen,  joka  tuli  sisältä 
. . . »ja  siellä  on  muutamia  Fossin  miehiä  odottamassa.» 

»Vai  niin,  — no,  kurkistamme  vielä  vähäsen  talliin.» 

Siellä  seisoivat  Musta  ja  Rusko  juuri  valjaista  riisuttui- 
na, märkinä  ja  pörröisinä.  Ne  olivat  olleet  koko  päivän 
pellolla  auraa  vetämässä. 

»Oivalliset  pilttuut,  eikös  ole?  — ja  valoisaa  täällä 
myös  on,  niin  ettei  hevosten  tarvitse  tulla  kaihisilminä 

kartanolle  . Tsho^  tshoh^  onko  se  Musta  poika  hiessä, 
onko,  . . . tsho,  tshoh^> 

Lämmin,  voimakas  tallinhaju,  — ja  vihdoinkin  . . . 

»Herra  kapteeni,  minulla  olisi  teille  esitettävänä 
eräs  pyyn  . . . 

»Hei,  kuulepas,  Ola!»  huudahti  tämä,  »katsohan  Rus- 
kon seimeä!  . . . Mitenkä  nuo  riivatun  säleet  ovat  synty- 
neet? Se  pakana  taitaa  pureskella  pilttuutansa^) 

»Ho,  ho,  ho,  — kaikkea  muuta!»  nauroi  Ola  veitikka- 
maisesti.  Hän  näet  ei  vieraitten  läsnäollessa  tunnustanut, 
että  kapteenini  Ruskolla  oli  semmoisia  eleitä. 

Kapteeni  oli  käynyt  aivan  punaiseksi.  Hän  sieppasi 
äkkiä  lakin  päästään  ja  törmäsi  ulos  . . . »Mokomakin 
hevoshuijari»  ... 

Hän  ei  enää  tuntunut  olevan  sovelias  pyyntöjä  kuu- 
lemaan. 

Illan  siimespaikasta  ladon  seinustalta  astuivat  nyt 
esiin  mainitut  kaksi  miestä. 

»Onko  nyt  sopiva  aika  tulla  ihmisten  luo?»  kiukutteli 
kapteeni . . . »No  niin,  — ei  muuta  kuin  konttoriin  taas!» 

Niine  puheineen  hän  asteli  pihan  poikki,  vilkaisi  kai- 
voon ja  viittasi  arkituvan  ikkunaan: 

»Pikku  tytöt!  . . . Inger- Johanna  . . . Thinka!»  huusi 
hän  yhä  kovemmalla  äänellä.  »Kysykää  äidiltä,  pitääkö 
lihakappaleen  jäädä  tuohon  kaivolle  mätänemään.» 

»Marit  on  sen  pannut  siihen;  se  paistetaan  tänä  iltana», 
koetti  Thinka  puolustella. 

»Niinkö?  — Mutta  ei  sen  silti  tarvitse  olla  Vahdin 
ulottuvilla!  . . . 

Viekää  ylioppilas  puutarhaan,  jotta  hän  saa  syödä 
muutaman  viinimarjan!»  Tämän  hän  huusi  ovelta,  juos- 
ten samassa  ylös  konttorin  portaita. 

Arent  Gripin  tuuheatukkainen,  ruskea  pää  mataline 
lakkeineen  näkyi  marjapensasten  välistä  kauan  aikaa 
solakan  Thinkan  pellavatukkaisen  pään  vierestä.  Hän 
puheli  aluksi  koko  lailla,  ja  hänen  vilkkaat,  ruskeat  sil- 
mänsä eivät  Thinkan  mielestä  näyttäneet  ensinkään  pa- 
hoilta. Thinka  alkoi  tuntea  oikein  lämpimiä  tunteita  vie- 
rasta kohtaan. 


Grip  löysi  seuraavana  aamuna  korjatut  ja  siistityt 
saappaansa  vuoteensa  vierestä,  ja  sisälle  tuotiin  tarjotti- 
mella sekä  kahvia  että  aamiaista.  Hän  oli  sanonut  lähte- 
vänsä aikaisin. 

Nyt  ei  ollut  enää  aikaa  arvella,  vaan  tuo  ratkaiseva 
askel  oli  ummessa  silmin,  suinpäin  heti  otettava! 

Hänen  tullessaan  makuusuojastaan  seisoi  kapteeni 
portailla  piippuaan  poltellen.  «Hänen  lihakkaassa  niskas- 
saan, jossa  sotilaskauluksen  solki  kimalteli,  pisti  puner- 
tavan peruukin  alta  muutamia  harmaita  hiustukkoja  esiin. 
Hän  katseli  tyytymättömän  näköisenä  aamu-usvaa,  tut- 
kien nousiko  se  vai  laskiko,  voisiko  hän  aloittaa  heinän- 
teon, vai . . . 

»Vai  aiotte  te  lähteä  nyt,  nuori  mies.» 

»Herra  kapteeni!  Voitteko  . . . tahdotteko  lainata  mi- 
nulle» — ensi  rohkeudessaan  aamulla  oli  hän  aikonut 
pyytää  viittä,  mutta  portailla  se  jo  hupeni  neljäksi  ja  nyt 
kapteenin  edessä  seisoessaan  hän  pyysi  — »kolme  taale- 
ria?  Olen  menettänyt  joka  ainoan  killingin,  mitä  minulla 
oli  Kristianesta  lähtiessäni.  Lähetän  ne  heti  postitse  ta- 
kaisin.» 

Kapteeni  alkoi  rykiä.  Hän  oli  pari  kertaa  aavistanut 
jotakin  tämäntapaista  tuon  veitikan  eilisistä  eleistä  . . . 

Vai  niin  — moinen  ylioppilas^  siinäkö  olisi  miestä  lä- 
hettämään rahakirjeitä! 

Hänen  suunsa  vetäytyi  pistävään  hymyyn,  mutta 
samassa  hänen  ilmeensä  muuttui  jälleen  hyvänsävyiseksi, 
ja  hän  sanoi: 

»Kolme  taalaria,  niinkö  te  sanoitte?  Jos  minulla  edes 
itselläni  olisi  niin  paljon,  hyvä  mies!  Täällä  on  vanhan  ta- 
van mukaan  raha  mennyt  menojaan  kesätuulen  mukana  . . > 

Hän  pisti  käden  virkatakin  taskuun  ja  katseli  neuvot- 
toman näköisenä  ylös  ilmaan. 

»No  niin  . . . minkäpäs  sille!»  tuli  tuskallisen  äänettö- 
myyden jälkeen. 

» Jos  voin  olla  varma,  että  saan  ne  takaisin,  niin  voin- 
han kuulustella,  eikö  äidillä  olisi  muutamia  taalereita  lii- 
kaa talouskassassaan  — sen  vertaa,  että  voitte  päästä 
joko  voudille  tahi  henkikirj urille  saakka.  Ne  ovat  oivia 
ihmisiä,  minä  tunnen  heidät,  he  auttavat  ensi  sanasta.» 

Kapteeni  meni  nopein  askelin  keittiöön  äidin  luokse, 
joka  seisoi  ruokahuoneessa  aamiaista  jakamassa;  hänellä 
oli  heinä  väkikin  talon  muassa. 

Kapteeni  viipyi  aika  kauan. 

»Sattuipa  tosiaan  äidillä  olemaan  kolmeen  taalariin 
asti,  ja  ne  minä  anastin  teitä  varten.  Ja  hyvästi  nyt  sitten! 
Kirjoittakaahan,  oletteko  päässyt  onnellisesti  kotiin  saakka.» 

»Te  saatte  kuulla  sen  sekä  sanoin  että  rahoin!»  Ja  yli- 
oppilas meni  hyvillä  mielin  tiehensä. 

Äiti  tietysti  oli  hetken  seissyt  paikallaan  huultaan  pur- 
ren, ja  sen  jälkeen  oli  hän  selittänyt,  että  jos  kerran  kap- 
teeni antoi,  oli  hänen  annettava  koko  summa.  Olihan  tun- 
nettua, ettei  heillä  liikoja  ollut.  Eikä  millään  muotoa  sopi- 
nut päästää  ylioppilasta  sekä  voudille  että  henkikirj  urille- 
kin, ehkäpä  pappilaankin,  — kertomaan  kuinka  vähän 
hän  oli  saanut  Gil j en  kapteenilta. 

Thinka  kertoi  kerran  toisensa  perästä  kaikesta 
niitä  hän  oli  ylioppilaan  kanssa  jutellut. 

»No,  mitä  hän  sitten  sanoi?»  kyseli  Inger- Johanna. 

»Voi,  hän  oli  niin  hupainen  kaiken  aikaa.  En  koskaan 
ole  tavannut  niin  hauskaa  miestä!» 

»Mutta  tottahan  muistat  jotakin  mitä  hän  sanoi?» 

»Niin  — sehän  on  totta  — hän  kyseli  minkä  vuoksi 
sinä  luet  ranskaa.  Sinusta  kai  tahdotaan  tehdä  oikea  papu- 
kaija, jotta  voit  lörpötellä  muitten  mukaan,  kun  tulet  kau- 
punkiin» . . . 

»Vai  niin,  — mutta  mistä  hän  tiesi  että  minä  menen 
kaupunkiin?» 

»Hän  kysyi  kuinka  vanha  sinä  olet;  ja  silloin  minä 
sanoin,  että  pääset  ripille  ja  kaupunkiin.  Hän  tuntee  maa- 
herralaiset  hyvin,  hän  oli  tehnyt  maaherran  konttorissa 
kirjoitustöitä  ylioppilaaksi  tultuaan.» 

»Vai  sen  lajinen  tuttavuus  se  onkin!» 

»Mutta  sinä  et  sinne  sovellu,  sanoi  hän;  — ja  tiedät- 
kös minkä  vuoksi?» 

» En.» 

»Tahdotko  tietää  sen?  Niin,  sinulla  on  liian  paljon 
nenäluuta.» 

))Mitä  . . . mitä  hän  sanoi?»  Inger- Johanna  rypisti 
kulmiaan  ja  kohotti  tuimasti  katseensa,  niin  että  Thinka 
kiiruhti  lisäämään: 

»Sen,  joka  sinne  joutuu,  tulee  osata  kääriytyä  kuin 
lanka  maaherran  rouvan  ympärille,  hän  sanoi,  ja  olisi, 
sanoi,  sääli  sinun  kaunista  niskaasi,  jos  se  niin  pian  nyr- 
jäytettäisiin.» 

Inger- Johanna  heitti  päätään  taaksepäin  ja  hymyili: 

»Oletkos  koskaan  kuullut  mokomaa  miestä!» 

Thinka  matkusti  Rj^fylkcen*  Hänen  paikallaan  pöy- 
dässä, arkituvassa,  makuuhuoneessa  oli  vain  tyhjää  ilmaa. 
Kapteeni  erehtyi  kerran  toisensa  jälkeen  huutamaan 
häntä  nimeltä  ... 

Ja  nyt  oli  Inger- Johannakin  viimeistä  iltaa  kotona. 

Hylkeennahkainen  matka-arkku  seisoi  raudoitettuna 
ja  kita  avoimena  eteisessä,  valmiina  täyteen  sullottavaksi. 
Rattaitten  pyöriä  oli  voideltu  niin  että  rasvaa  tiukkui  akse- 
lista, ja  Iso-Ola,  jonka  piti  tulla  kyytimieheksi  tuolle  kolmi- 
päiväiselle matkalle,  antoi  Mustalle  kauroja. 

Kapteenilla  oli  hurjaa  touhua  sinä  päivänä;  pakkausta 
ei  kukaan  ymmärtänyt  niin  hyvin  kuin  hän! 

Hänelle  ojennettiin  kallis  vaatekappale  toisensa  jäl- 
keen; — niitä  kyllä  kelpasi  maaherran  rouvan  katsella  . . . 

Mutta  se  vain  oli  paha,  että  veri  niin  kihosi  Jägerin 
päähän,  kun  täytyi  siinä  kumartua  ... 

»Hohoi . . . juuri  niin!  — Minä  en  käsitä,  mitä  sinä 
tarkoitat,  äiti,  tuodessasi  koko  pumpulisukka varaston  yh- 
dellä kertaa?  . . . Minähän  tahdon  vain  tuon,  tuon,  tuon». 

Sepä  tietty,  kapteenihan  oli  niin  tottunut  matkustami- 
seen. »Mutta  sinun  ei  pitäisi  noin  paljon  kumartua,  Jäger!» 

Kapteeni  oikaisi  vartalonsa  äkkiä. 

»Luuletko  että  Isolla-Olalla  on  sen  vertaa  älliä,  että 
voitelisi  Mustan  niskan  lyöttymää  riianpalsamilla  ja  ottaisi 
pullon  mukaansa  matkalle?  Jollen  minä  olisi  sitä  nyt  aja- 
tellut, niin  olisi  Musta  saanut  mennä  matkalle  niine  kipei- 
neen.  Juoksehan  sanomaan  sitä  Olalle,  Thea!» 

»Tahi  ei!»  — keskeytti  hän  puuskuttaen,  »minun  täy- 
tyy itseni  mennä,  jotta  se  tulee  kunnollisesti  tehdyksi.» 

Oli  hetkisen  hiljaisuus  siihen  saakka,  kunnes  hänen 
askeleensa  lakkasivat  kuulumasta  käytävässä.  Silloin 
alkoi  äiti  täyttää  tulisella  kiireellä  matka-arkkua: 

Giljen  perhe  — 4 

»Täytyy  sääliä  isää.  Veri  voisi  nousta  hänen  päähänsä.» 

Arkun  sisältö  kohosi  kerros  kerrokselta,  kunnes  val- 
koinen pyyhinliina  lopuksi  pantiin  kaiken  peitoksi,  eikä 
tarvinnut  muuta  kuin  sulkea  arkku  ja  vääntää  lukkoon. 

Illemmalla  olivat  pahimmat  puuhat  ja  vaivat  ohitse. 
Äidin  makeista  makein  voipuuro  viinimarjakastikkeineen 
höyrysi  pöydällä  ja  johdatti  juhlallisesti  mieliin,  että 
jokapäiväisestä  renkaasta  tulee  jälleen  puuttumaan  yksi 
nivel. 

Syötiin  äänettöminä,  — kuului  vain  lusikkain  kalinaa. 

»Tuossa,  lapseni!  Ota  isän  suuri  kuppi  . . . Ota,  koska 
isä  sitä  tarjoo!» 

Totta  tosiaankin,  kaunis  oli  tuo  kapteenin  silmäterä  . . . 
Katso  hänen  käsiäänkin,  kun  hän  syö!  — Hän  oli  niin 
hieno  ja  kalpea  kuin  nunna. 

Kapteeni  huokasi  surumielisesti  ja  työnsi  lautasen 
luotaan. 

Inger- Johannan  silmiin  puhkesi  kyyneleitä  . . . 

Ei  kukaan  tahtonut  lisää  . . . 

Nyt  käveli  kapteeni  edestakaisin  ähkien  ja  lattiaan  tui- 
jottaen . . . 

Oli  surkeaa  nähdä  isää  niin  surullisena. 

»Sinun  täytyy  kirjoittaa  joka  kuukausi,  lapseni,  perus- 
teellisesti ja  kaikesta,  kuuletko!  — sekä  suurista  että  pie- 
nistä . . . mitä  milloinkin  ajattelet,  — niin  teet  isälle  suu- 
ren ilon»,  sanoi  äiti,  korjatessaan  ruokaa  pöydältä.  »Jos 
maaherran  rouva  haluaa  lukea  kirjeet,  niin  pistä  pieni 
vekara  alle,  merkiksi.  Mutta  jos  tulee  jotain  ikävyyksiä, 
niin  sano  siitä  vanhalle  Alette-tädille  piispankartanossa, 
niin  saan  sen  tietää  kun  Iso-Ola  taas  on  kaupunkikuor- 
mia  noutamassa.  — Sinähän  tiedät  että  isä  ei  siedä 
tunteellisia  kirjeitä.» 

»Maaherran  rouvako  lukisi  mitä  minä  kirjoitan  sinulle 
ja  isälle?  — Senpä  tahdon  nähdä!» 

»Sinun  täytyy  mukautua  hänen  tahtoonsa^  lapseni. 
Sen  voit  tehdä  hyvin  helpostij  kun  vain  tahdot  ...  ja  täti 
on  kovin  hyvä  kaikille,  joista  hän  pitää  ja  jotka  tekevät 
hänen  tahtonsa  mukaan  . . . Sinä  tiedät  minkä  arvoinen 
hänen  suosionsa  on  — ymmärräthän,  — voit  saada  pe- 
riäkin jotakin.  Kutsuessaan  sinut  luoksensa  hän  var- 
maankin aikoi  ottaa  sinut  ihan  tyttärekseen.» 

»Minäkö  muitten  tyttäreksi?  Pois  sinulta  ja  isältä! 
Ei,  silloinpa  jään  mieluummin  kokonaan  tänne  kotiin,  en 
matkusta  sinne  milloinkaan.» 

Inger- Johanna  istuutui  jauhoarkun  kannelle  ja  alkoi 
ääneen  itkeä. 

»No,  no,  tyttöseni!»  Äiti  silitteli  hänen  hiuksiansa. 
»Emmehän  me  toki  tahdokaan  sinua  luovuttaa,  senhän 
sinä  toki  arvaat»  . . . hänen  äänensä  vapisi . . . »Tämä 
tapahtuu  sinun  omaksi  hyödyksesi,  lapseni!  Miten  luu- 
lisit teidän  kolmen  tytön  selviävän  maailmassa,  jos  isä 
kuolisi?  Meidän  pitää  olla  iloissamme,  kun  näin  edullinen 
tilaisuus  on  tarjolla,  — emme  saa  sitä  hyljätä  ...  älä 
koskaan  unohda  sitä,  Inger- Johanna!  Sinulla  on  kyllä 
ymmärrystä,  mutta  opi  myöskin  hallitsemaan  tahtoasi 
juuri  siltä  taholta  sinua  uhkaa  vaara,  lapseni!» 

Inger- Johanna  katseli  äitiään  melkein  tuskainen  ilme 
silmissään.  Kipeä  taistelu  syntyi  hänen  sydämessään. 
Hänet,  joka  aina  muulloin  keinot  keksi,  näkyi  n}^t  neuvot- 
tomuus vallanneen. 

»Minä  tahdon,  että  tyttö  on  minun  näkyvissäni  tänä 
iltana,  mutta  te  annatte  minun  olla  yksinäni  tuolla  sisällä!» 
sanoi  kapteeni  ovelta  ...  »Et  ajattele  ensinkään,  äiti. 

miten  yksinäiseksi  ja  ikäväksi  tämä  käy  minulle!»  Hän 
puuskutti  kuin  valaskala. 

»Nyt  tulemme  kaikki  sisään  ...  Ja  ehkäpä  isä  vähän 
laulaa  tänä  iltana?»  sanoi  äiti. 

Kapteenin  komea^  mutta  nyttemmin  jo  hieman  rä- 
mähtelevä  basso  oli  ollut  hänen  ylpeytensä  nuoruuden 
päivinä. 

Klaverilta  korjattiin  kirjat  ja  paperit.  Kansi  oli  avat- 
tava kun  isä  lauloi. 

Siinä  se  vanha  soittokone  seisoi  keltaisine  hampaineen^ 
ohuine,  särisevine  sävelineen  ja  neljine  katkenneine  kieli- 
neen. Ja  äidin  piti  säestää,  mutta  hän  jäi  jälkeen  kuin 
rattailta  pudonnut  pussi,  hevosen  huimasti  laukatessa 
eteenpäin  . . . Isän  maltittomuuden  hän  kesti  järkähtä- 
mättömällä tyyneydellä. 

Tänä  iltana  käytiin  läpi  »Heimkringlas  panna>>  ja 
» Vikin gebalken»  aina  »Se  der  kommer  jagtens  drott- 
ningiin»  asti . . . Kapteeni  lauloi  niin  että  ikkunaruudut 
tärisivät. 

Vuosi  oli  käännähtänyt;  — oltiin  jouduttu  joulusta 
jo  keskelle  helmikuuta. 

Kapteeni  vietti  iltaansa  kahden  kynttilän  ääressä  tu- 
pakkaa poltellen  ja  lukien.  Pöydän  toisessa  päässä  käytti 
valoa  hyväkseen  Jörgen,  joka  luki  läksyjään.  Pojan 
täytyi  siinä  istua  määrätyt  tuntinsa,  oppipa  läksynsä  tai 
ei.  Ikkunaruudut  jääkukkasineen  hohtivat  melkein  mar- 
morinvalkeina  kirkkaassa  kuutamossa;  niistä  kuvastui 
toinen  ikkuna  arkituvan  pimeälle  peräseinälle. 

Kuului  kulkusten  kilinää  . . . 

Jörgen  kohotti  kellahtavaa,  pörrötukkaista  päätään. 
Hän  kuuli  kulkuset  jo  toistamiseen  kaukaa  joltakin  ah- 
teelta. Mutta  hän  ei  uskaltanut  ilmoittaa  asiaa  ennen- 
kuin oli  siitä  varma. 

»Minä  kuulin  kulkuset  tieltä»,  lausahti  hän  varovai- 
sesti, — »hyvin  kaukaa.» 

»Loruja,  — lue  sinä  vaan  läksyäsi!» 

Mutta  vaikka  kapteeni  näytti  hyvin  syventyneeltä 
luettavaansa,  täytyi  hänenkin  heristää  korvansa  kuunte- 
lemaan . . . 

»Kauppiaan  kulkuset  ne  taitaa  olla,  ne  kuuluu  niin 
komealta»,  virkahti  Jörgen  jälleen.  ^ 

»Jos  vielä  kerran  häiritset  minua,  niin  saat  kuulla  kul- 
kusten helinää  ympäri  korviesi.» 

Maakauppias  öjseth  oli  viimeinen^  jonka  kapteeni 
olisi  suonut  vieraakseen!  Mokomakin,  kirjoitti  kirjoit- 
tamasta päästyään  kolmestakymmenestä  taalarista,  jotka 
hänelle  muka  oltiin  velkaa. 

»Huu,  huu»,  mutisi  kapteeni  punehtuneena  ja  luki 
edelleen,  päättäen  samalla  ettei  menisi  miestä  vastaan 
ennenkuin  tämä  oli  huoneessa. 

Kulkuset  todellakin  vaikenivat  pihalla. 

)>Hm,  hm!»  . . . 

Jörgen  hätkähti. 

»Liiku  sinä,  poika,  vaan  paikaltasi,  niin  minä  lyön 
kätesi  ja  jalkasi  palasiksi!»  raivosi  kapteeni  punoittavana 
kuin  kupari.  »Istu,  — istu  hiljaa,  ja  lue!» 

Hän  istui  itse  myöskin  hiljaa.  Tuo  kauppiaan  mokoma 
joutaa  kyllä  itse  sitomaan  hevosensa  ovirenkaaseen  ja 
auttamaan  itseään  miten  kykenee. 

»Sieltä  kuuluu  puhetta  . , . Iso-Ola»  . . . 

»Vaiti  siinä!»  sanoi  kapteeni  synkällä,  syvällä  basso- 
äänellä  ja  iski  poikaan  semmoisen  silmäyksen,  joka  olisi 
saattanut  naulata  vaikka  lattiaan  kiinni. 

»Mutta,  isä,  sehän  on»  — samassa  tarttui  lihakas 
koura  pojan  tukkaan  ja  hän  sai  semmoisen  korvapuustin 
että  lensi  keskelle  lattiaa. 

».  . . tohtori!»  ulisi  Jörgen. 

Samassa  nähtiinkin  että  Jörgen  oli  todellinen  mart- 
tyyri, sillä  tohtorin  lyhyt,  neliskulmainen  olento  ilmestyi 
ovelle. 

Turkki  reuhotti  avattuna  ja  pitkä  matkavyö  laahasi 
maata  hänen  perässään.  Hänellä  oli  kello  kädessään: 

»Mitä  kello  on?» 

»Sinä  kadotukseen  tuomittu  sielu  ja  syntinen  ruu- 
mis, sinähän  siinä  tuletkin,  Rist!»  . . . 

»Paljonko  kello  on,  minä  kysyn.  Katso!» 

»Ja  sinun  tähtesi  minä  olen  kurittanut  Jörgeniä  . . . 
No,  no,  poika!  Pääset  läksyistäsi  ja  saat  siirappia  puuroosi 
tänä  iltana.  Ja  nyt:  mars  äidin  luo  ja  sano,  että  Rist 
on  täällä!» 

Kapteeni  avasi  keittiön  oven:  »Hoi  Marit!  . . . Siri! 
— Kiireesti  vetämään  päällyssaappaita  tohtorin  jaloista. 
Sinun  vaatteissasi  tietysti  istuvat  koko  pitäjän  taudit.» 

»Paljonko  kello  on,  minä  kysyn,  — etkö  jo  voi  katsoa?» 

»Viittä  yli  puoli  seitsemän.» 

»Kolme  peninkulmaa  Liinukalla  kahdessa  ja  neljän- 
nestunnissa — Jölstadista  tänne  asti, — sepä  vasta  jotakin!» 

Tohtori  oli  saanut  turkin  yltään.  Tuo  lyhyt,  vanttera 
mies  leveine  kasvoineen  ja  punaisine  partoineen  seisoi 
siinä  melkein  uponneena  suuriin,  pitkävartisiin  matka- 
saappaisiinsa. 

»Ei,  ei»,  ärähti  hän  palvelustytölle,  joka  aikoi  vetää 
ne  hänen  jaloistaan  ...  »Kuulehan,  Jäger,  tulepas 
kanssani  pihalle  koettelemaan  Liinukan  toista  takajal- 
kaa. Se  alkoi  hieman  ontua,  niin  minusta  näytti,  tuolla 
ahteessa.» 

»Kai  vähän  nyrjähtänyt!»  Kapteeni  sieppasi  lakkinsa 
klaverilta  ja  seurasi  vierasta  ulos. 

He  seisoivat  reen  luona  vähissä  vaatteissaan  pakka- 
sessa ja  tarkastelivat  Liinukan  reisiä  ja  nostelivat  sen 
vasenta  takajalkaa.  He  saattoivat  sitä  talliin,  tutkiakseen 
asiaa  vielä  tarkemmin. 

Palatessaan  sieltä  he  väittelivät  kiivaasti. 

»Sen  minä  sanon,  että  yhtä  hyvällä  syyllä  voit  sanoa 
siJlä  olevan  räkätautia  kavioissa  ...  Jos  et  paremmin 
ymmärrä  ihmisten  parantamista  kuin  hevosten,  niin  en 
maksa  neljää  äyriä  koko  tohtorin-tutkinnostasi!» 

...  »Se  sinun  Ruskosi,  Jäger!  Kovinpa  se  syö  omi- 
tuista ruokaa.  ‘ Eihän  se  sentään  elä  pelkillä  seimen  las- 
tuilla?» ilkkui  tohtori  veitikkamaisesti. 

»Mitä?  — Näitkö  sinä  sen,  sen  . . . lurjus!» 

»Kuuntelinhan  minä  sitä  — sehän  pani  kuin  saha 
siellä  pilttuussansa.  Se  hevoshuijari  petti  sinua  kaupassa 
oikein  perinpohjaisesti!» 

»Eipä  niinkään,  veliseni,  eipä  niinkään!  Vuoden 
kuluttua  se  on  yhtä  komea  kuin  Jägerin  muutkin  hevoset 
. . . Mutta  sen  minä  sanon,  että  hyvät  kaupat  teit  kun 
ostit  Liinukan  kuudellakymmenellä  viidellä.» 

»Kuudellakymmenellä  ja  harjaiskannu  päällisiksi  . . . 
mutta  minä  en  sitä  möisi,  vaikkapa  tällä  paikalla  antaisit 
sata!»  . . . 

Sisällä  huoneessa  odotti  äiti. 

Veltan  Aslak  oli  lyönyt  kirveellä  jalkaansa  hirsimet- 
sässä,  — äiti  oli  sitonut  haavan;  ja  sitten  muonamies 
Andres  makasi  keuhkokuumeessa.  Lukkari  oli  käynyt 
iskemässä  suonta;  kuusi  lasta  . . . minne  joutuisivat, 
jos  isä  kuolisi. 

»Panemme  hänelle  espanjankärpäslaastaria,  ja  jollei 
se  auta,  niin  iskemme  vielä  suonta.» 

»Hän  oli  vähällä  menehtyä  viime  kerralla»,  huo- 
mautti äiti  huolestuneesti. 

» Pois  vaan,  pois  vaan!  — veri  on  saatava  pois  rinnasta, 
muuten  tekee  tulehdus  hänestä  kerrassaan  lopun.  Huo- 
menaamulla menen  häntä  katsomaan.» 

...  »Ja  Thean  kaulaan  kamferttiöljyä  ja  villakääre 
ja  sitten  sänkyyn  hikoilemaan  — ja  kelpo  lusikallinen 
risiiniöljyä  tänä  iltana.  — Kamfertilla  voitte  myös  hieroa 
sen  vanhan  eukon  sydänalaa,  jos  hän  rupeaa  liiaksi  valit- 
tamaan. Saatte  sitä  lisää  minulta»  . . . 

— Illallisen  jälkeen  istui  talon  vanha  ystävä  piippui- 
neen ja  punssilasineen  sohvan  toisessa  ja  kapteeni  toi- 
sessa kulmassa.  Rykmentin  lääkärin  nenällä  ja  poskilla 
elehtivä  puna  ei  johtunut  pelkästään  siirtymisestä  pak- 
kasesta lämpimään.  Kerrottiin^  että  hän  vanhanpojan- 
yksinäisyydessään  verrattain  usein  lohduttautui  miestä 
väkevämmällä. 

He  olivat  haastelleet  itsensä  väsyksiin  hevosista  ja 
viimekesäisistä  leirimuistoistaan  ja  olivat  nyt  päässeet 
sisäisempiin  asioihin. 

»On,  näetkös  kuulumisia  sekä  kaupungista  että  län- 
nestä päin.  Alette-täti  kirjoitti  jouluna,  että  maaherran 
rouva  oli  nyt  varmaankin  saanut  hoitoonsa  semmoisen, 
jonka  kanssa  saa  maistaa  sekä  karvaat  että  makeat.» 

»Sitä  minä  ajattelinkin»,  sanoi  lääkäri  piipun  imuketta 
pureskellen,  »ensimmäinen  tehtävä  maneesissa  on  hevosen 
luonteen  tutkiminen!  — ja  Inger- Johannan  luonne  ei 
ole  helpoimpia;  hänet  pitää  hyvyydellä  taivuttaa  puolel- 
leen. — Kyllä  kai  kälysi  ei  koskaan  tullut  ajatelleeksi, 
että  semmoinen  määrä  synnynnäistä  suloa  saattoi 
olla  autiolla  maaseudulla.» 

Kapteeni  alkoi  tömistää  jalkojaan  . . . Äidin  pitäisi 
toki  vihdoinkin  saada  ruoka  sisään  ja  muutenkin  tulla 
valmiiksi,  jotta  saataisiin  tytärten  kirjeet  esille. 

»Saat  uskoa,  että  tuo  Ryfylken  vanha  tuomari  on  oikea 
pelikaani!  — komentelee  ja  karjuu  . . . pitää  alaisensa 
lämpiminä  sekä  konttorissa  että  muualla.  Katsotaanpas, 
eikö  hän  vielä  hae  pois  täältä,  sillä  hän  kulkee  aina  niin 
mietteissään,  kun  näkee  viran  jossain  olevan  avoinna, 
kirjoittaa  Thinka  . . . 

»Tuopas,  äiti,  kirjeet  tänne,  — ja  minun  silmälasini!» 
sanoi  kapteeni  rouvan  jälleen  tullessa  sisälle. 

»Ensin  se,  joka  tuli  marraskuussa,  niin  saat  kuulla 
kuinka  kummityttösi  saapui  maaherralle,  Rist!» 

Hän  mutisi  itsekseen  kirjeen  alkuosan  ja  alkoi  sitten 
ääneen: 

. . . »Kun  Iso-Ola  kantoi  tavarat  sisään  katuovesta, 
tunsin  kovaa  halua  istuutua  takaisin  rattaille  ja  ajaa 
kolme  vuorokautta  kotiin  takaisin.  Mutta  sitten  minä 
rohkaisin  mieleni  ja  ajattelin;  mars  vaan  suoraan  eteen- 
päin, niinkuin  isä  sanoo.  Menin  palvelijan  ohi  ja  pää- 
ovesta sisälle.  Siellä  oli  niin  valoisaa  ja  naulakoissa 
riippui  niin  paljon  päällystakkeja  ja  hattuja,  ja  pari 
kertaa  lensi  ohitseni  pari  piikaa  teetarjottimineen  välittä- 
mättä minusta  vähääkään.  Mutta  minä  ajattelin,  että 
se  joka  oli  joutunut  keskelle  tätä  menoa,  oli  minun  isäni 
tytär.  Riisuin  siinä  paikassa  päällysvaatteet  yltäni;  — 
koputin  ovelle  kerran,  kaksi,  kolme  kertaa,  enkä  oikein 
tiedä  kuinka  suuressa  jännityksessä  olin,  ja  sitten  väänsin 
lukon  hiljaa  auki.  Kiitos,  siellä  ei  ollut  ketään!  Vain 
ovi  verholla  verhottu  reikä,  minun  tarvitsi  vain  hiukkasen 
siirtää  verhoa  syrjään  ja  silloin  — olin  keskellä  koko 
komeutta.  Saavuin  jonkinlaiseen  nurkkahuoneeseen, 
kuinka  nyt  kertoisinkaan  kaiken  — siellä  oli  pelkkiä 
mahonki-huonekaluja  ja  pehmeitä  nojatuoleja  ja  kulta- 
kehyksisiä  kuvia  sohvan  yläpuolella.  Mutta  muuten  oli 
kaikki  hämärää.  Ensiksi  en  nähnyt  juuri  mitään,  siellä 
oli  mielestäni  melkein  pimeätä.  Suuren  pöytälampun 
ylle  oli  pantu  varjostin  ja  siinä  istui  kuin  istuikin  koko- 
nainen seurue  lampun  ympärillä.  Tuolla  etäällä  sohvassa 
istui  rouvia  ja  paljon  muita  ja  joivat  teetä. 

Minä  seisoin  keskellä  lattiaa,  ja  arvelin,  että  punai- 
senruskea  leninkini  jotenkuten  puolustaisi  olemassaoloaan. 

Täti  Zittow!  sain  soperretuksi. 

Kuka  se  on?  . . . Mitä?  . . . Eihän  vain  minun  rakas 
Inger- Johannani?  — Mieheni  sisarentytär!  kuului  pöy- 
dän luota  . . . Sinähän  saavut  helakkana  kuin  tunturi- 
ruusuj  ja  vielä  on  sateen  kastettakin  kasvoillasi,  — ja 
olet  aivan  kylmettynyt!  — hän  taputti  minua  poskelle. 
Mutta  minä  näin  aivan  selvästi,  että  hän  samalla  tarkas- 
teli leninkiäni.  Saat  olla  varma,  että  sen  vyötärys  on 
liian  alhaalla,  — ajattelin  minä;  sitähän  minä  jo  koto- 
nakin sanoin.  Mutta  sitten  unohdin  koko  leningin, 
sillä  tuohan  oli  täti,  ja  hän  syleili  minua  ja  sanoi:  Sydä- 
mellisesti tervetullut,  rakas  lapseni!  Mutta  luulenpa, 
että  kupillinen  lämmintä  teetä  tekee  hänelle  hyvää, 
neiti  Jörgensen  — ja  pyytäkää  samalla,  että  Miina  laittaa 
hänen  huoneensa  kuntoon  ylhäällä.  Ja  sitten  hän  istutti 
minut  yksinäiseen  tuoliin  seinän  luo. 

Siinä  minä  istuin  puolipimeässä,  teekuppi  vehnäsineen 
sylissäni,  — kuinka  olin  sen  saanut,  en  tiedä,  — ja  ajat- 
telin olinko  minä  täällä,  vai  oliko  se  joku  muu. 

Aluksi  ei  ollut  niinkään  helppoa  nähdä  noita  toisia, 
jotka  istuivat  yltympärilläni  pehmeillä  tuoleillaan.  Lä- 
himpänä itseäni  näin  kappaleen  jalkaa  kannussaappaineen 
ja  punaisen,  leveän  housunraidan,  jotka  kiikkuivat  ylös 
alas  kaiken  aikaa.  Tämän  tästä  tuli  hämärästä  esiin  hienolla 
pitsimyssyllä  verhottu  pää  pannakseen  kupin  pöydälle. 
Lampunvarjostin  loi  huoneeseen  aivan  pyöreän  valo- 
läikän,  joka  ei  ulottunut  puoltakaan  kyynärää  kauemmas 
pöydästä. 

Voi,  kuinka  siellä  oli  rauhallista  ja  hienoa!  Lampun- 
varjostimen valopiirissä  istui  täti  kumartuneena  pienen, 
neekerin  kuvalla  koristetun  laatikon  yli  ja  sytyttijhyvän- 
hajuisia  suitsutuspuikkoja;  jakaukselle  kammatut  har- 

mahtavat  hiukset  loivat  hänen  kasvoilleen  arvokkaan 
ilmeen. 

Teekeittiö  seisoi  ja  pihisi  välkkyvän  kirkkaana  sievien 
sinisten  kuppien  vieressä  — ne  olivat  vanhaa  Kööpenha- 
minan porsliiniaj  samanlaisia  kuin  ne^  joita  äidillä  on  vielä 
neljä  paria  kaapissaan  isoäidin  muistoa.  Minun  täytyi 
kaiken  aikaa  katsella  tädin  korvarenkaita,  jotka  niin  lois- 
tavina valahtivat  kaulan  pitsien  sekaan.  Minusta  näytti 
kuin  tuo  vanhanaikainen  vaasinmuotoinen  teekeittiö 
olisi  ollut  hänen  näköisensä.  Oli  kuin  he  olisivat  kuuluneet 
yhteen,  — en  tiedä  miltä  ajoilta,  mutta  ei  toki  luomisesta 
asti.  Ja  kun  keskustelu  hetkiseksi  taukosi  ja  tuli  niin 
syvä  hiljaisuus  kuin  jos  siellä  ei  olisi  ketään  ollutkaan, 
porisi  ja  sihisi  keittiö  ikäänkuin  matkien  tädin  ranska- 
laista sorahtavaa  r:ää:  perintö!  perintö!  — ja  sitten  se 
aina  sihautti:  Zittow,  von  Zittow  ...  Se  juttu  tanska- 
laisesta Zittowista,  muistathan  äiti,  joka  oli  lähettiläänä 
Briisselissä,  väikkyi  mielessäni.»» 

»Sitä  tyttöä!  — Hänellä  on  tuo  kaikki  veressään»  . . . 
hörisi  rykmentinlääkäri. 

»Mutta  eipä  täti  näyttänyt  ollenkaan  pitävän  kiireelli- 
senä minun  esittelemistäni  sedälle.  Ja  kun  täti  sitten 
lähetti  neiti  Jörgensenin  teetarjottimen  kera  viereiseen 
huoneeseen,  jossa  herrat  pelasivat  korttia,  kysyin  minä 
muitta  mutkitta,  enkö  minä  saanut  mennä  mukana. 

Hyvin  kernaasti,  lapseni.  Olisi  väärin  koetella  kärsi- 
vällisyyttäsi kauemmin  — Ja  sitten,  neiti  Jörgensen, 
saatatte  pienen  matkustajamme  ylös  hänen  huoneeseensa 
ja  huolehditte  siitä,  että  hän  saa  jotain  syödäksensä  ja 
pääsee  vuoteeseensa.  Mutta|minä  näin  aivan  selvästi, 
että  täti  veti  lampunvarjostimen  alemmaksi  sitä  suuntaa 

kohti,  johon  minun  oli  mentävä;  myöhemmin  antoi  tämä 
minulle  paljon  ajattelun  aihetta. 

Mitä?  Mitä?  Mitä?  sanoi  eno.  Teidänpä  olisi  pitänyt 
olla  näkemässä  kuinka  hän  katsoi  minuun.  Hän  oli  niin 
sinun  näköisesi,  äiti,  — ainakin  otsa  ja  silmät,  että  minä 
muitta  mutkitta  kiedoin  käsivarteni  hänen  kaulansa  ympäri. 

Hän  työnsi  minua  loitommaksi  ja  katseli  minua. 
Enkös  sano,  että  voisin  luulla  itse  Eleonore  tädin  ilmes- 
tyneen eteeni!  No,  noh,  älä  kuitenkaan  luule  olevasi 
niin  loistava  kaunotar! 

Sellainen  oli  vastaanotto! 

Vähää  myöhemmin  makasin-  vuoteessani  sievässä 
sinisessä  kamarissani,  jonka  ikkunoita  verhoovat  pitkä- 
ripsiset  uutimet.  Uunissa  paloi  suitsutusta,  ja  aja- 
telkaa, neiti  Jörgensen  sanoi  minua  neidiksi  ja  melkein 
riisui  minut  ja  kätki  minut  pehmeisiin  untuvapatjoihin. 

Siellä  minä  nyt  makasin  ja  ajattelin  kaikkea,  ja  otsaani 
rupesi  kuumottamaan  yhä  enemmän,  kunnes  lopulta  olin 
ajaa  jytkyttelevinäni  Mustan  rattailla  Ison-Olan  kanssa. d» 

— »Niin,  rattaat  palasivat  tyhjinä  takaisin!»  sanoi 
tohtori. 

»Hän  oli  niin  kaunis,  Rist»,  puhkesi  kapteeni  melkein 
liikutettuna  puhumaan. 

»Minä  melkein  näen  hänen  seisovan  keskellä  lattiaa 
lankoni  luona,  musta  tukka  koottuna  nutturaksi  niskaan. 
Kun  hän  sai  pitkät  hameet  ja  nosti  ylös  kolme  pitkää 
palmikkoansa,  jotka  ennen  riippuivat  pitkin  selkää,  tuli 
hänestä  yhtäkkiä  joutsen  . . . ^ Muistathan,  Rist,  miltä 
hän  näytti  ripille  päästessään!» 

»Mutta  rakas  Jäger!»  sanoi  äiti  moittivasti. 

Kapteeni  avasi  vielä  yhden  suuren,  tiheään  kirjoi- 
tetun postipaperiarkin. 

»Tässä  saat  kuulia  lisää;  tämä  on  tammikuun  23. 
päivältä. 

»»Ne  rahat,  jotka  sain  kotoa»»  — 

»Mutta  Jäger!»  . . . 

»»Larsenin  laskuun  meni»»  — 

»Jätä  se  sivu  lukematta»,  sanoi  äiti  päättäväisesti. 

»No  niin!  niin,  niin  — pikkuasioitahan  nämä  ovat 
. . . mutta  tässä»  . . . 

. . . »»Voi,  kun  et  sinä,  isä,^'etkä  sinäkään,  äiti,  saa 
nähdä  kumpaistakaan  uutta  pukuani!  Täti  on  arvaamat- 
toman hyvä.  On  mahdotonta  kävellä  muutoin  kuin 
kauniisti  senlaatuiset  kengät  jalassa,  ja  täti  sanoo  että 
minä  kävelen  kauniisti.  On  niinkuin  aina  olisin  tanssi- 
salin  lattialla.  Ja  eilen  lahjoitti  täti  minulle  parin  lakka- 
nahkaisia  puolikenkiä,  joissa  on  soljet  rintamuksen  päällä. 
Oletteko  kuulleet  mokomaa!  No,  minä  suutelin  häntä 
tämänkin  vuoksi,  ja  hän  sai  sanoa  mitä  tahtoi.  Sillä  tei- 
dän tulee  tietää,  että  vallasnaisen  ensimäinen  elämän- 
sääntö  on  eräänlainen  varma,  pidättyväinen  levollisuus, 
jonka  siitä  huolimatta  tulee  olla  sydämellistä.  Minulla 
on  sitä  luonnossani,  hän  sanoo;  minun  pitää  vain  kehit- 
tää sitä.  Pianoa  pitää  minun  oppia  soittamaan  ja  käydä 
kunnollinen  tanssikoulu. 

Täti  on  niin  hirveän  kiltti  minulle.  Mutta  on  vain 
se  ikävyys,  että  silloin  kun  hän  haluaa  sulkea  ikkunat, 
silloin  minä  tahtoisin  avata  ne.  En  tietysti  tarkoita 
alakerran  huoneiden  ikkunoita,  jotka  ovat  liimatut  ja 
liisteröidyt  ja  kaksinkertaiset,  vaan  oman  kamarini  ikku- 
noita. Aatelkaas,  ensin  kaksinkertaiset  ruudut,  ja  sitten 
vielä  kokonainen  kerros  uutimia,  ja  lisäksi  edessä  kaikki 
nuo  talot  kadun  toisella  puolella,  vastapäätä.  Ei  tahdo 

voida  hengittää,  ja  oikein  helpottaa,  kun  saa  kahdesti 
päivässä  avata  ylimmät  ruudut. 

Täti  sanoo,  että  minä  kyllä  totun  kaupungin  ilmaan. 
Mutta  minä  en  tiedä  kuinka  siihen  tottuisin,  kun  en 
koskaan  saa  sitä  tuntea;  ei  kertaakaan  koko  talvena  ole 
sormiani  kyntelöittänyt.  Me  menemme  pienelle  ajelu- 
retkelle  aamupäivällä,  ja  iltapäivällä  kuljen  tädin  kanssa 
kaupasta  kauppaan,  siinä  kaikki.  Ja  saattepa  uskoa, 
että  se  on  toisenlaista  kuin  ulosmeno  siellä  kotona.  Kun 
vaan  tulin  hypähtäneeksi  pienen  lumilä/än  yli  päästäk- 
seni pikemmin  rekeen,  sanoi  täti,  että  jokainen  heti 
voi  nähdä  minussa  luonnontilassa  olevan  ihmisen,  niin- 
kuin hän  aina  sanoo.  iVlinulla  voisi  olla  kahleet  jaloissani 
niinkuin  vangeilla,  joita  joka  päivä  näen  linnan  edustalla, 
ja  kuitenkin  voisin  suorittaa  nämä  liikkeet  yhtä  hyvin. 

Ja  nyt  tahtoo  täti  myöskin,  etten  kävele  avojaloin 
makuuhuoneen  lattialla!  Olisipa  teidän  kelvannut  nähdä 
kuinka  kauhistunut  hän  oli  kun  kerroin  kuinka  Thinka 
ja  minä  jäidenlähdön  aikana  kahlasimme  Myllypuron 
poikki  päästäksemme  kiertämästä  sillan  alapuolelta.  Sain 
hänet  lopulta  kuitenkin  nauramaan.  Mutta  olen  varma, 
että  uudet  tohvelit,  jotka  tänään  näin  — niissä  oli  jout- 
senennahkaiset  reunustat  — ovat  tarkoitetut  minulle. 
Nähkääs,  juuri  niiden  sisään  on  minun  suloinen  pikku 
tahtoni  kammitsoitava!»» 

»Osaapas  väistää,  ennenkuin  saavat  päitset  päähäni» 
sanoi  rykmentinlääkäri. 

Äiti  huokasi  syvään: 

»Tuommoiset  suloiset  pikku  tahdot  niin  kernaasti 
paisuvat  suuriksi,  ja»  — hän  huokasi  taaskin,  — »naiset 
eivät  pääse  sillä  eteenpäin  maailmassa.» 

Tohtori  katsoi  miettiväisenä  lasiinsa: 

»Naisen  suurimpia  avujahan  on  mukautuvaisuus;  — 
mutta  toisaaltahan  taas  sanotaan  laulussa:  »ylväs  neito!» 
Siinä  on  jotain  ristiriitaista  . . .» 

Heh,  äijäseni,  saatpa  jakaa  heidät  kahteen  luokkaan, 
ja  rumatpa  silloin  enimmäkseen  saavat  mukautua», 
murahti  kapteeni. 

»Ei  kauneuskaan  kauan  kestä,  ja  silloinpa  on  paras 
ajatella  niitä  vuosia,  jolloin  joutuu  mukautumaan», 
huomautti  äiti  ompeluksensa  puoleen  kumartuen. 

»»Ranskaa  opin  kuin  leikkiä»»,  jatkoi  kapteeni  kirjeen 
lukemista,  »»saan  läksyni  valmiiksi  jo  ennen  aamiaista, 
ja  täti  on  niin  tyytyväinen  ääntämistapaani.  Mutta 
sitten  tulee  piano  kello  yhdeksästä  yhteentoista,  vain 
kauheita  sormiharjoituksia!  ja  sen  jälkeen  ottaa  täti 
vieraita  vastaan. 

Ja  ajatelkaas,  kukapa  astuikaan  sisään  toissapäivänä? 
Kukapas  muu  kuin  ylioppilas  Grip!  Minusta  tuntui  kuin 
olisi  hän  ollut  erittäin  vanha  ja  hyvä  tuttava,  niin  iloi- 
seksi tulin  nähdessäni  jonkun,  joka  tuntee  meidän  koti- 
olojamme. Mutta  ajatelkaa,  minä  en  ole  lainkaan  varma, 
etteikö  hän  pyrkinyt  mestaroimaan  tätiä,  ja  sen  tähden 
hän  vielä  julkeni  katsoa  minuun  ikäänkuin  olisin  ollut 
hänen  liittolaisensa.  Täti  hommasi  hänelle  toimen  enon 
virastossa,  sen  jälkeen  kun  sai  kuulla,  että  hän  oli  suorit- 
tanut niin  loistavia  tutkintoja,  mutta  ettei  hänellä  ollut 
lainkaan  varoja.» 

»Minä  lainasin  hänelle  kolme  taaleria  . . . mutta  mistä 
moinen  mies  sen  takaisin  maksoi,  on  minulle  käsittämä- 
töntä!» puhkui  kapteeni. 

»Mutta  nepä  hän  maksoikin  takaisin  postikuluineen 
kaikkineen,  Jäger.» 

Kapteeni  kohotti  kirjettä  jälleen  valon  lähelle. 

...» Ja  sitten  täti  arveli  että  hänen  olemukselleen  ei 
siloittaminen  tekisi  pahaa  ja  kutsui  hänet  aina  neljän- 
nentoista päivän  illatsuihinsa,  täti  näkee  niin  mielellään 
nuorisoa  ympärillään.  Mutta  hän  antoi  tädin  huomata, 
että  hän  käsitti  nämä  illatsut  käskyiksi  ja  pakotukseksi. 
Ja  nyt  saapui  hän  luultavasti  jollain  tavoin  pyytääkseen 
anteeksi.  Mutta  siitäpä  koko  rähäkkä  nousi! 

’No,  jokos  nyt  saamme  nähdä  teitä  torstain  illatsuis- 
samme?’  sanoi  täti. 

*Kyllä  kai  maaherran  rouva  muistaa,  minkävuoksi 
lakkasin  niissä  käymästä.  Se  johtui  mielipiteitteni  kapi- 
nallisuudesta noita  seitsemää  yksimielistä  teekuppia  vas- 
taan, jotka  muodostavat  korkeimman  tuomioistuimen 
teidän  mainioissa  teeillanvietoissanne.’ 

’Kas  vaan,  kas  vaan’,  hymyili  täti,  ’Tokkohan  ereh- 
dyn, jos  sanon,  että  teillä  luonnostanne  on  taipumusta 
seuraelämään;  ja  siinä  juuri  tulevat  kaikki  ihmisen  par- 
haat kyvyt  käytäntöön.’ 

’Jouta vimmat,  tarkoittanee  maaherran  rouva.’ 

’No,  no,  ei  mitään  kieräilyjä,  herra  Grip,  jos  saan 
pyytää!’ 

’Minä  koetin  parastani,  ja  oikeastaan  tar kokinkin 
valheellisimpia  kykyjä.’ 

’Nyt  te  taaskin  olette  vastustamistuulellanne,  ja  sil- 
loin aina  liioittelette  niin  helposti.’ 

’Minä  tarkoitan  vain,  että  jos  vaikenee  silloin  kun 
pitäisi  vastustaa,  niin  valehtelee.’ 

’Silloin  uhraa  hyvän  mielialan  hyväksi,  ja  ilman  täl- 
laisia uhrauksia  ei  sopuisa  seuraelämä  ole  mahdollista.’ 

’ Mutta  kun  uhrina  on  totuus!’ 

’ Eiköhän  pikemminkin  itserakkaus,  aihe  jättää  näyt- 
tämättä toisille  jotain  loistavaa  ominaisuuttaan.  Semmoi- 

nen  suuressa  määrin  karvastelee  nuorten  miesten  mieltä, 
tiedämmä.’ 

’ Mahdollisesti  muutamissa  tapauksissa,  ei  kaikissa/ 

Sillä  rapaa.  Mutta  sitten  sanoi  täti,  joka  ei  koskaan 
hellitä  otettaan:  ’ Pienoinen  määrä  hyviä  tapoja  ei  työnnä 
ojaan,  ja  kun  minä  näen  sorjan  ylioppilaan  keskustelles- 
saan seisovan  kädet  taskuissa  tahi  keikuttavan  tuoliaan, 
niin,  pahastukoon  asianomainen  suoruuteni  johdosta 
tahi  älköön,  koetan  minä  aina  jollain  pikku  viittauksella 
täyttää  tämmöistä  aukkoa  hänen  kasvatuksessaan.’ 

Olisittepa  nähneet!  Kädet  pois  taskuista,  ja  silmän- 
räpäyksessä istui  hän  kunnollisesti  ja  suorana  kuin  kynt- 
tilä. 

’Jos  kaikki  olisivat  niinkuin  maaherran  rouva,  niin 
kehoittaisin  käymään  vieraisilla’,  sanoi  hän,  ’ sillä  te  olette 
rehellinen  nainen!’ 

’Nainenko?  Sanomme  rouva.’ 

’Minä  tarkoitan:  rehellinen  maaherran  rouva,  mutta 
sillä  en  ollenkaan  tarkoita  että  olisitte  hyväntahtoinen!’ 
Ja  samalla  hän  pyyhkäisi  ruskeat  hiuksensa  pitkin  ot- 
saansa alas. 

Mitään  muotokuvia  teistä,  rakkaat  kotolaiset,  minä 
en  tarvitse,  sillä  iltaisin,  kun  makaan  vuoteessani,  kuvit- 
telen  aina  olevani  kotona.  Näen  ihan  selvästi  kuinka  isä 
vihellellen  kävelee  lattialla  ja  sitten  kiipee  ylös  konttorin- 
portaita  ja  tukistaa  sinua,  Jörgen,  ja  painaa  sinun  pääsi 
maantieteen  lehtiä  vasten.  Sitten  juoksemme,  Jörgen 
ja  minä,  kuin  hullut  peräkanaa  ympäri  taloa.  Niin,  mi- 
nulla on  toisinaan  hirmuisen  ikävä.  Mutta  sitä  en  uskalla 
sanoa  tädille;  sehän  olisi  kiittämättömyyttä.  Hänhän 
ei  usko,  että  ihmiset  ollenkaan  voivat  elää  muualla  kuin 
kaupungissa. 

Ja  sitten  on  paljon  asioita,  joiden  yli  olen  saanut 
vetää  suuren  ristin,  senvuoksi  etten  suorastaan  saa  niistä 
puhua.  Ajatteles,  äiti,  täti  sanoo,  että  juuri  ja  juuri  sopii 
puhua  lehmistä,  mutta  millään  muotoa  ei  saa  puhua  leh- 
män poikimisesta!  Tahtoisinpa  tietää  millä  tavoin  sitten 
tulisi  uusia  lehmiä,  kun  vanhat  teurastetaan  jouluksi?»» 

Tähän  kapteeni  nauraa  hohotti.  Mutta  äidin  ilme  oli 
huolestunut,  ja  hän  sanoi  alakuloisella  äänellä: 

»Se  johtuu  siitä,  että  ikävä  kjdlä  emme  ole  voineet 
pitää  lapsia  tarpeeksi  loitolla  väentu vasta  ja  kaikesta, 
mitä  he  saavat  palvelijoilta  kuulla.» 

»Katsokaas,  rouva»,  selitti  rykmentinlääkäri,  »kau- 
pungissa on  niin  säädyllistä,  niin  perin  säädyllistä  kaikki 
tyynni,  että  siellä  tuskin  kana  uskaltaa  munia.  He  tahto- 
vat vain  maaseudun  tuotteita  eivätkä  halua  tietää 
miten  niitä  saadaan!» 

»Niin»,  sanoi  kapteeni,  »tammaraukan  ei  ole  ollenkaan 
soveliasta  saada  varsaa  siellä)  . . . 

Rouva  vähän  nykäisihen  ja  siirtyi  ompelupöytänsä 
luo  . . . 

Rouva  oli  jo  tunti  sitten  mennyt  levolle;  kello 

kävi  kahtatoista. 

Kapteeni  ja  tohtori  istuivat  mukin  sisällöstä  hieman 
raukeina,  muistuttaen  hiukan  talikynttilöitä,  jotka  hoi- 
tamattomina savusivat  ja  valoivat  talikyyneliä  pitkin 
sivujaan. 

»Pidä  pekunasi,  Rist!  Luota  minuun  vaan  . . , Se 
saa  nousta  aikaisin  ylös,  joka  tahtoo  pettää  minut  hevos- 

kaupassa, minun  kokemukseni,  näetkös,  — kaikki 

ne  hevoset,  mitkä  minä  olen  aikoinani  ostanut!»  . . . 

Tohtori  vain  istui  ja  tirkisti  lasiinsa. 

»Sinä  tarkoitat  seimenjärsijää!»  muistutti  kapteeni 
kiihkoissaan.  »Mutta  sepä  kauppa  tehtiin  oikein  pirulli- 
sella kavaluudella^  — suorastaan  petoksella,  niin  että 
miehen  voisi  siitä  vaikka  oikeuteen  haastaa  . . . Mutta 
niinkuin  jo  sanoin,  pidä  sinä  Liinukkasi  itse!» 

»Olen  siihen  vähin  kyllästynyt,  näetkös!» 

»Vai  niin,  vai  niin,  mutta  se  onkin  oma  syysi,  ukko- 
seni, eikä  suinkaan  Liinukan.  Sinä  kyllästyt  aina  eluk- 
koihisi . . . Jos  laskisit  kaikki  hevoset,  mitkä  olet  vaihta- 
nut, niin  tulisi  niistä  valtainen  talli  täyteen!» 

»Sen  pilasivat  jo  varsana  saviranaa  kierrättämällä. 
Se  käy  kieroon.» 

»No  eikö  muuta?  Sen  vian  minä  siitä  pois  ottaisin, 
jos  parin  viikon  ajan  opettaisin  sitä  juoksemaan> 

»Minua  jo  niin  kyllästyttää,  kun  aina  saa  istua  ja  vetää 
sitä  toisesta  ohjaksesta,  jotta  saisi  sen  pois  tiepuolesta. 
Jollei  sitä  vikaa  olisi,  niin  ei  se  milloinkaan  minun  käsis- 
täni heltiäisi!  — Vähät  siitä  jos  se  vähän  seimeään  na- 
kertaisi!» 

Kapteeni  tuli  mietteliääksi.  Hän  nojautui  sohvan 
selkämystä  vasten  ja  veti  muutamia  aimo  sauhuja  pii- 
pustaan. 

»Ruskon  vika  ei  merkitse  mitään,  — vähän  järsii 
vain  . . . toisella  kulmahampaallaan.» 

»Ja  Liinukka  m^^öskin  vetää  vain  toiselle  puolen  tietä.» 

Taas  muutama  sakea  sauhu.  Kapteeni  kynsäisi  kor- 
vallistaan. 

»Jos  sen  joku  osaa  parantaa,  niin  juuri  minä  tässä 

Hän  veteli  ahnaasti  haikuja. 

Tohtori  kopisti  piippunsa  tyhjäksi. 

»Minun  Ruskoni  on  muuten  hyvin  joutuisa  juoksus- 
saan ...  ei  oikein  tahdo  kärsiä  seimeä  tallissa  . . . mutta 

se  ei  ole  suuri  vika  hevoseläimessä!  ...  Ja  niin  helläsui- 
nen,  huomaa  jos  koskettaakaan  ohjaksiin  . . . oikein  ih- 
meen herkkätuntoinen  . . . kelpaa  herrastella  maantiellä 
ajaessa!» 

»Niinpä  niin,  ei  minulla  ole  mitään  erikoista  sitä  vas- 
taan, — oiva  pekuna!» 

»Kuules,  Rist!  Siinä  todella  olisi  sinulle  ajohevo- 
nen . . . seisookin  niin  tottelevaisena  heti  kun  nostat 
ohjakset  selälle.» 

»Liinukkaanko  vaihtaisin,  — niinkö  tarkoitat?»  tut- 
kaisi tohtori  epäilevästi.  — »Enpä  ole  tullut  sitä  ollen- 
kaan ajatelleeksi.»  Hän  pudisti  päätään  ...  »En  vain 
ymmärrä  mikä  siinä  on,  kun  sen  toista  ohjasta  täytyy 
niin  lujalla  pitää.» 

»Mutta  minäpä  ymmärrän  sen,  äijäseni!» 

»Kunhan  et  pettyisi  siinä,  Jäger!  Tiedäthän  että 
kauppa  on  aina  kauppa?» 

»Minuako  peijattaisiin?  — ho,  ho,  ho,  ho!»  Kapteeni 
nauroi  itsetuntoisen  ylenkatseellisesti,  niin  että  sohva 
tutisi . . . »No,  olkoon  menneeksi,  vaihdetaan!» 

»Sinä  päätät  aina  suinpäin  asiat,  Jäger!» 

»Se  on  minun  luontoni  mukaista,  näetkös  . . . yks, 
kaks,  asiat  selviksi!  — Ja  niin  juomme  harjakkaat», 
huusi  kapteeni.  Hänen  peruukkinsa  oli  kallellaan  ja  hän 
hypähti  pystyyn. 

»Katsonpa,  onko  äidillä  vielä  konjakkia  kaapissa»  . . . 


Mikähän  sitä  hevosta  oikein  riivasi?  . . . 

Kapteeni  oli  täydessä  touhussa  Liinukkaa  opettamassa. 
Se  käänsi  päänsä  oikealle  ja  tahtoi  tiepuoleen  minkä 

suinkin  ohjaksilta  saattoi.  Mahdotonta  oli  keksiä  siihen 
mitään  syytä! 

Aamulla  oli  hän  ajanut  toisen  aisan  portinpieleen 
poikki.  Pelkäsiköhän  se  varjoaan?  — se  oli  mahdol- 
lista! Kapteeni  päätti  lähteä  kuutamossa  illalla  ajelemaan. 

Kun  hän  ikäpuolella  tuli  talliin,  kohtasi  häntä  omi- 
tuinen näky. 

Iso-Ola  oli  taluttanut  Liinukan  keskelle  lattiaa  ja  he- 
risteli  nyrkkiään  hevosen  silmäin  edessä. 

»Kuulkaa,  kapteeni!  Nyt  olen  koetellut  sitä  monella 
lailla,  mutta  se  ei  silmäänsä  räväytä  eikä  hätkähdä,  vaikka 
kirveellä  uhkaisi!  — Mutta  katsokaas,  kuinka  se  nyt 
säpsähtää! 

. . . Iso-Ola  pui  nyrkkiä  toisella  puolen  hevosen  päätä. 

»Mutta  vasen  silmä  on  sokea  kuin  kiinni  paiskattu 
kellarin  luukku!» 

Kapteeni  seisoi  hetken  sanaakaan  sanomatta.  Hänen 
otsasuonensa  pullistuivat  ja  kasvot  herahtivat  punai- 
siksi kuin  univormun  kaulus. 

»Mitä  sinä,  sen»  . . . 

Hän  löi  hirmustuneena  Olaa  korvalle.  »Seisotko 
siinä  hevosta  ohjaamassa,  sikamikko!»  . . . 

Kun  Iso-Ola  oli  laittamassa  ilta-apetta,  saapui  kap- 
teeni jälleen  talliin. 

»Ei  sinua  mitkään  opit  estä  ojaan  menemästä  . . . Kas 
tuossa  markankappale,  Ola!» 

Olan  leveät  kasvot  kirkastuivat,  ja  hän  sanoi  ovelan 
näköisenä: 

»Kyllä  tohtori  nyt  saa  varastaa  lankkuja,  sillä  se,  jonka 
hän  sai,  söi  täällä  ollessaan  kolme  kahden  tuuman  lank- 
kua.» 

»Kuulehan,  Ola!»  nyökäytti  kapteeni  päätään,  »el- 

käämnie  olko  millämmekään.  Luulkoon  vain,  että  se 
nyt  näkee  molemmilla  silmillään.» 

— Kun  Iso-Ola  kevätpuoleen  liukkaalla  maantiellä 
ajoi  halkokuormaa  Giljen  ahteessa,  väisti  hän  jo  ajoissa 
tiepuoleen,  jotta  Rist,  joka  ajoi  pohjoiskylistä,  pääsi 
kapeassa  reessään  ohi, 

»Liinukallakos  sinä  ajatkin?  — No,  onko  kapteeni 
saanut  siitä  hevosta?  . . . Töyttääkö  se  vielä  tiepuoliin?» 

»Ei  sinne  päinkään.  Kapteenissa  oli  kyllä  mies 
parantajaksi.  Se  pysyy  tiellä  yhtä  hyvin  kuin  minä!» 

»No  sen  minä  uskon,  sen  valesäkki  . . . no,  sen  minä 
uskon»  . . . ärähti  tohtori  ja  ajeli  matkaansa. 


V. 


Kapteeni  oli  kauhealla  tuulella;  ovet  ryskyi vät  koko 
aamupäivän. 

Päivällisaikaan  oli  rauhallisempi  hengähtämisen  hetki. 
Jörgen  ja  Thea  istuivat  äänettöminä  lautasiinsa  tuijot- 
taen ja  varoivat,  etteivät  antaisi  minkäänlaista  aihetta 
purkaukseen. 

Mutta  Jörgenin  yritys  jäädä  huomaamattomaksi  epä- 
onnistui kuten  tavallisesti.  Keittoa  syödessään  hän  äänek- 
käästi särpi  lusikastaan,  ja  silloin  jyrähti: 

»Älä  siinä  maiskuta  kuin  sika!» 

Päivällisen  jälkeen  kapteeni  yhtäkkiä  huomasi  vält- 
tämättömäksi tarkastella  talon  korjaustöiden  tilejä,  jotka 
olivat  olleet  koskemattomina  viime  syksystä  lähtien. 

Ja  nyt  ei  ollut  hyvä  tulla  liian  lähelle  konttoria!  Hän 
melkein  intiaanin  tarkkakorvaisuudella  erotti  pienimmän- 
kin  äänen  ja  vimmastui  aivan  suunniltaan,  jos  joku  nyt 
häiritsi  häntä. 

Koko  talossa  oli  hiljaista,  aivan  haudanhiljaista.  Vain 
rukin  surinaa  kuului  sisältä  tuvasta,  ja  ovia  liikuteltiin 
tuskaisen  pelokkaasti,  sillä  ne  narahtelivat  kaikesta  huo- 
limatta. 

. . . Kuinka  tuo  Torbjörg  olikaan  huomannut  ruveta 
juuri  nyt  luuttuamaan  eteisen  portaita?  Kun  hän  siinä 
kiireesti  vetäytyi  takaisin  hiekkasankoineen  ja  pesuhar- 

joineen,  ilmaisivat  hänen  ammottava  suunsa  ja  selko 
selälleen  levinneet  silmänsä,  ettei  hän  tajunnut  todel- 
lista sisäistä  yhteyttä  kuuraustyönsä  ja  kapteenin  välillä. 
Kapteenihan  istui  kaikessa  rauhassa  ylhäällä  konttoris- 
saan. Mutta  Torbjörg  meni  kuitenkin  matkoihinsa, 
sillä  muuten  kapteeni  olisi  hyökännyt  alas  äkkiä  kuin 
rajuilma. 

Nyt  huudettiin  ylhäältä. 

Kapteeni  tuli  konttorista  hanhenkynä  suussa: 

Mihin  hänen  vanha  muistikirjansa  oli  pantu?  Se  oU 
ollut  eteisen  pöydällä  . . . 

Äidin  piti  mennä  ylös  kuulusteltavaksi,  samoin  Thean 
ja  Jörgenin. 

Tuossa,  tuossa  pöydällä  . . . tuossa!  ...  se  oli  ollut 
viisi  kuukautta!  Oliko  heidän  tarkoituksensa  saattaa 
hänet  perikatoon  kaikella  pesemisellä  ja  siivoamisella? 

»Mutta  rakas  Jäger,  kyllä  me  sen  vielä  löydämme, 
kunhan  vain  olet  kärsivällinen  . . . jahka  etsimme»  . . . 

Ja  niin  etsittiin  koko  ullakko  pitkin  ja  poikin,  etsittiin 
vanhojen  ikkunalasien,  kumollaan  olevien  pÖ5rtien,  lan- 
kavyyhtien,  tappurakasojen,  paperikoppien  alta  ja  jos 
minkälaisen  romun  seasta.  Jörgen  oli  hirveän  hädissään 
ja  seisoi  päällään  korkeassa  tynnörissä  ja  kaiveli  sieltä 
kadonnutta  kirjaa,  kunnes  äiti  jälleen  suuntasi  etsimisen 
konttoriin  päin. 

»Konttorin  kaapin  päällä  on  suuri  sininen  käärö,  mutta 
sieltä  sinä  kaiketi  jo  olet  etsinyt?» 

»Sieltäkö?  . . . Tahtoisinpa  tietää,  kuka  olisi  rohjen- 
nut koskea»  . . . 

Kapteeni  syöksyi  konttoriin. 

Niin,  siellähän  ne  juuri  olivat! 

Hän  viskasi  luotaan  hanhenkynän,  hän  oli  kokonaan 

menettänyt  työtuulensa  ja  istui  nyt  synkkänä  käsivar- 
teensa nojaten  ja  eteensä  tuijottaen  . . . 

»Se  on  sinun  syytäsi,  äiti!  — Vai  minunko  päähäni 
se  sukkela  ajatus  pälkähti,  että  Thinka  lähetetään  Ryfyl- 
keen?»  . . . 

Hän  löi  nyrkkinsä  pöytään. 

»Ne  ovat  verirahoja  — verirahoja,  sanon  minä!  Jos 
sillä  tavoin  jatkuu,  niin  mistä  saammekaan  varoja 
Jörgenin  kouluuttamiseen?  — Huh,  oikein  veri  nousee 
päähäni!  . . . Kahdeksantoista  taalaria  suoraan  kai- 
voon» . . . 

»Mutta  täytyyhän  hänen  saada  sunnuntaileninkinsä. 
T}^ttö  on  nyt  yli  puolitoista  vuotta  käyttänyt  sitä  pukua 
minkä  sai  täältä  lähtiessään.» 

»Entä  sitten  uudet  korukengät  Stavangerista!  Vai 
se  vielä  ...  ei  todellakaan  muualta  kuin  Stavange- 
rista . . . niin  siinä  seisoo»,  hän  sieppasi  laskun  pöydältä  . . . 
»ja  lakkanahkainen  vyö  ja  kenkien  pohjaamisesta  ja  ja 
paikkaamisesta  kaksi  taalaria  ja  yksi  äyri  ...  ja  sitten 
ompelutarpeita  ...  — ja  postirahaa  yksi  taalari,  kaksi 
äyriä  ja  viisi  killinkiä  . . . kaksi  äyriä  ja  viisi  . . . Kerras- 
saan käsittämätöntä!» 

»Puoleltatoista  vuodelta,  ajattelehan  toki  vähän,  Jä- 
ger.  Kuusitoista  killinkiä  joka  kirjeestä,» 

»Kehno  kirjoittaja,  sanon,  joka  ei  edes  maksa  kirjei- 
tään ....  Miksi  kirjoitti  hän  ollenkaan  nyt  viimeksikin, 
kun  hän  jo  oli  pannut  terveisensä  kälysi  kirjeeseen? 
Neljä  ja  puoli  kyynärää  silkkinauhaa!  Miksei  otta- 
nut kymmenen,  — kaksikymmentä  kyynärää  ....  niin 
pitkälti  kuin  täältä  Ryfylkeen  . . . sittenhän  olisi  saanut 
isänsä  varat  loppumaan  yhdellä  kertaa.  Kyllä,  kyllä 
jo  näen,  mihin  tässä  joudutaan»  . . . 

»Mutta  näethän,  he  vierailevat  voudin  ja  papin  ja 
maaherran  luona.  Tottakai  hänen  täytyy  olla  siististi 
puettu.» 

»Mitä?  Minä  en  ole  koskaan  kuullut,  että  tyttäretkin 
maksavat  rahaa.  Se  on  ihka  uusi  ajatus,  jonka  sinä 
näyt  varta  vasten  keksineen.  Ja  mitähän  senjälkeen 
tuleekaan?» 

»Se,  joka  ei  mitään  kylvä,  ei  myös  mitään  korjaa, 
Jäger!» 

»No,  eikö  sato  sinusta  näytä  oivalliselta?  — Tuo  maa- 
kylän  leijona,  tuo  henkikirjurin  konttoristi,  joka  on 
alkanut  hänelle  ansojaan  virittää  — tutkinnon  käymätön 
raukka,  hö,  hö  ...  Mutta  hänpä  saakin  tytöt  vallan 
sukkelasti  kiintymään  itseensä.» 

Äiti  näytti  vähän  hätäilevältä  ja  tuijotti  toivottoman 
näköisenä  eteensä. 

»Niin,  Thinka  kirjoitti  siitä;  hän  tosiaankin  aika  suk- 
kelasti saa  t37töt  kiintymään  itseensä!»  . . . Kapteeni 
rykäisi  . . . »On  päivänselvää,  että  tyttö  on  rakastunut 
häneen;  kälysi  ei  muuten  kirjoittaisi  sillä  tavoin.» 

»Thinkalla  on  hellä  luonto»,  vastasi  äiti  hitaasti  ja 
mietteliäästi,  — » ja  hän  kai  ihastuu  niin  helposti,  raukka, 
hän  on  niin  lämmintunteinen  ja  sääliväinen.  Mutta 
sillä  tavoin  tulee  hän  kuitenkin  nähneeksi  maailmaa  . . .» 

»Niin,  miaailma  ei  ole  musiikin  mukaan  marssimista, 
niinkuin  luutnantti  Bausback  sanoi  m^aksaessaan  vel- 
kansa vanhan  Stenbergin  muorin  rahoilla,  joka  oli  tasan 
kolme  ja  puoli  kertaa  niin  vanha  kuin  hän,  silloin  kun 
he  menivät  naimisiin!» 

»Thinka  on  aina  ollut  taipuvainen  . . . voimmehan 
toivoa,  että  hän  kuuntelee  vanhempainsakin  sanaa.  Mi- 
nä kirjoitan  hänelle  ja  varoitan  häntä»  . . . 

»Varoitatko?  . . . Älä  sinä  sekaannu  asiaan.  Ei 
naimiskauppoja  joka  oksalla  kasva.  Vai  luuletko  hänen 
täällä  miestä  saavan?  Kun  minä  tulen  vanhaksi  ja  pääsen 
eläkeikään,  niin  näyttäisipä  kauniilta,  jos  minulla  silloin 
vielä  olisi  kaikki  tyttäret  niskoillani!  . . . Älkäämme 
tulko  höperöiksi  ylpeydestä,  äiti!  — Sinussa  ja  kai- 
kissa Zittoweissa  onkin  ylpeyttä  aivan  tarpeeksi  asti.» 

Äiti  veti  huulensa  suppuun  ja  rypisti  otsaansaj 
mutta  tuli  kuitenkin  samassa  tuokiossa  entiselleen. 

»Minun  mielestäni»,  sanoi  hän,  »me  voisimme  talou- 
dessamme säästää  enemmän  voita  ja  sianlihaa;  se  ei  ole 
meillä  puoleksikaan  niin  suolaista  kuin  monilla  muilla, 
ja  kun  sitten  kinkut  lähetettäisiin  kaupunkiin,  saisimme 
' niilläkin  rahaa  kukkaroon.  Mutta  minun  mielestäni 
sinun  nyt  pitäisi  heti  lähettää  rahaa  postissa!  He  eivät 
saa  olla  siinä  uskossa,  ettei  sinulla  ole  rahoja,  Jäger!» 

Kapteeni  nousi  ähkyen  ylös. 

, »Kymmenen  ...  ja  viisi  on  viisitoista  ...  ja  kolme 
on  kahdeksantoista»,  hän  otti  rahat  pöytälaatikostaan. 
»Näitä  rahoja  emme  enää  koskaan  näe  . . . Missä  sakset 
ovat?  Sakset,  sanon  minä!» 

Hän  alkoi  leikata  kirjekuorta  vanhan  virkakirjeen 
kuoresta,  jonka  hän  käänsi. 

»Päällystakki  ja  kaulaliina  ovat  täällä  uunin  luona», 
sanoi  äiti  tullen  uudelleen  huoneeseen. 

»Kas  niin!  Pane  lakka  ja  sinetti  rintataskuun,  jotren 
unohda  niitä,  muuten  saan  maksaa  lakkaamisestakin.» 

Kapteenin  huono  tuuli  oli  kuin  pois  puhallettu, 
kun  hän  kiireesti  palasi  postista.  Hän  oli  saanut  kirjeen 
Inger- Johannalta  ja  hän  tirkisti  siihen  jo  matkalla, 
mutta  pimeä  tuli  esteeksi. 

Hän  nakkasi  päällystakin  luotansa  ja  istuutui  hattu 
päässä  kynttilän  ääreen  jatkaakseen  kirjeen  lukemista. 

»Äiti!  äiti!  — Käskekää  äidin  heti  tulla  sisälle!  Ja 
tuokaa  yksi  kynttilä  lisää!» 

Kapteeni  ei  nähnyt  enää,  kun  ei  kynttilää  oltu  niistetty 
ollenkaan,  ja  niin  sai  hän  odottaa,  kunnes  sydän  uudel- 
leen oli  tullut  kyllin  pitkäksi  niistämisen  jälkeen. 

Äiti  tuli  sisään.  Hän  oli  ollut  leipomassa  ja  päästeli 
nyt  hihojaan,  jotka  oli  kääritty  ylös. 

»No,  kuuntelehan  nyt»,  jatkoi  kapteeni. 

. . . »»Voi,  etteivät  tuommoiset  tanssiaiset  voi  kestää 
kauemmin!  Täti  tahtoo  aina  olla  ensimmäinen  pois  lähte- 
mässä, niin  että  kotiljongin  aikana  aina  istun  kovassa 
tuskassa,  peläten  hänen  pyytävän  ajoneuvojaan.  Sitten 
minua  kuulustellaan,  mutta  enpä  enää  käyttäyd ykään 
samalla  tavoin  kuin  parilla  ensi  kerralla,  jolloin  puhuin 
ja  kerroin  kaikenlaista,  pudotin  sydämeni  ja  kaikki  tun- 
teeni ylisniskoin  tädin  helmaan  kuin  mikäkin  lammas. 
Eilen  olin  seitsemänsissä  tanssiaisissani  ja  jo  yhdeksän- 
netkin  ovat  tiedossa,  jotka  toivoakseni  eivät  kuitenkaan 
jää  viimeisiksi  tänä  talvena.  Eilen  pääsin  onnellisesti 
eroon  luutnantti  Heinistä,  joka  on  alkanut  kovin  kiusata 
minua  kotiljonkeihin.  Hän  käy  istua  töllöttämässä 
tädin  iltaseuroissa  (mitään  muuta  hän  ei  teekään,  sillä 
hänen  suustaan  ei  tule  sanaakaan)  ja  vain  katselee  ja  tir- 
kistelee  minua. 

Voi,  kylläpä  teidän  kelpaisi  nähdä  minun  tanssikir- 
jojani!  Vaikka  tuskin  olen  merkinnyt  muistiin  kolmatta 
osaakaan  tämän  talven  tansseista.  Täti  on  lahjoittanut 
minulle  solkivyön.  Se  on  erittäin  kaunis  ja  sen  himmeän- 
keltaiset  kivet  tukevat  erinomaisesti  hameeni  väriä. 
Tädillä  on  vasta  makua;  mutta  yksimielisiksi  emme 

pääse  koskaan  minun  pukeutumisasioissani.  Vanha  Alette- 
täti  oli  luonani  eilen,  ja  hänetpä  sain  kuin  sainkin  puolelle- 
ni. Ja  niin  pääsin  kantamasta  hetaleita  korvissani;  tuntui 
aina  kuin  olisi  riippunut  ohjasperät  korvistani,  ja  nyt 
voin  liikutella  käsiänikin  vapaammin,  tarvitsematta  olla 
kuin  mikäkin  puunukke.  Saattopa  uskoa,  että  olen  kas- 
vanut ainakin  puoli  korttelia  siitä  saakka  kun  läksin  kotoa. 
Mutta  koskaan  en  ole  ymmärtänyt  olemassaolon  arvoa 
ennenkuin  tänä  talvena.  Kun  suljen  silmäni,  on  kuin 
unissani  näkisin  kokonaisen  jonon  saleja  valokruunuineen, 
joiden  alla  musiikki  aaltoilee  ja  joissa  minä  tanssin,  ja 
minua  vietäessä  tie  aukenee  kuin  itsestään. 

Minä  ymmärrän  miltä  on  täytynyt  tuntua,  Eleonore- 
tädistä  joka  oli  niin  kaunis  ja  jota  minun  sanotaan 
niin  suuresti  muistuttavan.  Hänhän  kuoli  eräitten  tans- 
siaisten jälkeen,  sanoo  Alette-täti;  se  mahtoi  tapahtua 
riemusta.  Ei  mitään  voi  verrata  tanssiin,  ei  mikään  ole 
niin  hauskaa  kuin  nähdä  herrain  kilpailevan  kuka  ensiksi 
saisi  viedä,  kuinka  he  ikäänkuin  silmillään  polvistuvat 
ja  joutuvat  sitten  aivan  hämilleen,  kun  vastaan  heille 
toisin  kuin  he  odottavat. 

Ja  miten  monta  kertaa  luulettekaan  minun  saaneen 
kuulla,  että  minulla  on  semmoinen  merkillinen  musta 
tukka,  semmoiset  merkilliset  silmät,  semmoinen  erino- 
mainen ryhti;  kuinka  monta  kertaa  luulette  minun  saa- 
neen kuulla  tuon  kaiken  sekä  mitä  hienoimmassa  että 
mitä  karkeimmassa  muodossa?  Tätikin  on  alkanut  ihailla; 
minä  vain  toivoisin,  että  koko  talvi,  koko  elämänikä 
(niin  kauan  kuin  olen  kaunis,  ei  kauempaa!)  olisi  yhtä- 
mittaisia tanssiaisia,  niinkuin  entinen  puolalainen  kreivi, 
joka  tahtoi  ajella  sokeroitua  tietä  pitkin. 

Ja  sitten  minut  valtaa  niin  voimakas  halu  kuolla. 

joka  kerta,  kun  makaan  ja  ajattelen  tätä  kaikkea  ja  vielä 
•kuulen  sävelet  korvissani,  kunnes  taas  rupean  ajattele- 
maan seuraavia  tanssiaisia.  Niihin  minä  saan  vaalean- 
keltaisen, musta  voisen  puvunj  se.  ja  valkoinen  soveltuvat 
minulle  parhaiten,  sanoo  täti,  ja  sitten  taas  uudet  keltai- 
set silkkikengät,  nilkkaan  asti  napitetut;  täti  sanoo  että 
korkea  jalkarintani  merkitsee  rotuverta.  Ja  minä  tunnen 
että  minussa  on  sitä.  Minä  en  totisesti  ujostele  sanoa  suo- 
raan julki  mitä  ajattelen,  ja  on  niin  hupaista  nähdä,  kuinka 
ihmiset  silmät  pyöreinä  ihmettelevät,  että  mikähän  sinä 
oikein  oletkaan!  Minä  todella  alan  epäillä,  että  monet 
meidän  herroistamme  eivät  ole  nähneet  elävää  sikaa 
enempää  kuin  ankkaa  tahi  varsaa  (joka  on  kauneinta 
mitä  minä  tiedän).  He  tulevat  niin  tyhmiksi  heti  kun 
mainitsen  jotain  mikä  on  maalta  kotoisin;  kyllä  kaikki 
kelpaa,  jos  sanoo  ranskaksi  un  canard^  une  chevaly  un 
cochon^  une  vache! 

Ylioppilas  Grip  väittää  ettei  kaupungeissa  syntyneistä 
yksi  kymmenestä  ole  nähnyt  lehmää  lypsettävän.  Hän 
kiistelee  myös  tädin  kanssa  siitä,  onko  nyt  kaikki  mikä 
tapahtuu  ranskaksi,  niin  erikoisen  hienoa,  ja  hän  arvelee, 
että  me  niin  mielellämme  itkemme  lukiessamme  kahden 
rakastavaisen  hyppäämisestä  veteen  Pont  neufiha;  mutta 
annappa,  että  tämä  tapahtuisi  Isänmaan  sillalta  * täällä 
kotona,  niin  se  olisi  typerää,  — ja  minä  uskon  että  Grip 
on  monta  kertaa  oikeassa!  Tädin  täytyy  hymyillä.  Ja 
niin  usein  kuin  hän  sanookin,  ettei  Gripillä  ole  käytöstä 
eikä  sivistystä  veressään,  niin  huvittaa  mies  häntä  kui- 
tenkin suuresti.  Ja  miellyttää  hän  muitakin,  sillä  hän  on 
joka  ilta  kutsuttu  aina  jonnekin. 


* Silta  Kristianiassa.  — Suom. 

Tänne  tulee  hän  mielellään  sunnuntai-iltapäivisin 
kahville,  sillä  hän  tietää,  että  silloin  sekä  täti  että  minä 
ikävöimme,  niinkuin  hän  sanoo  (tosiaankin!  mistähän 
hän  sen  niin  hyvin  tietää),  ja  silloin  hän  sanoo  pääsevänsä 
käymästä  varpaillaan  ja  lymyilemästä  sinisten  teekuppien 
suojassa!  Ja  silloin  on  tädillä  hänen  seurastaan  hauskuutta. 
Silloin  hän  puhuu  tädille  totuuksiaan  ja  täti  koettaa  panna 
häntä  pussiin.  Kiinteästi  hän  aina  ajattelee,  sen  näkee  jo, 
kun  hän  noin  istuu  pää  kallellaan  ia  hämmentää  kahviansa. 
On  aivan  hassua,  mutta  jos  hän  aikoo  sanoa  »ei»,  niin 
näkee  sen  hänen  tukastaan  jo  ennenkuin  hän  sen  sanoo. 

Kaupungilla  hänestä  puhutaan  paljon;  hän  kuuluu 
ylioppilaskokouksissa  olevan  noitten  hurjien  aatteitten 
innokkaimpia  puolustajia.  Mutta  tädin  mielestä  hän 
on  sukkela  ja  tädin  mielestä  nuorison  nyt  kerta  kaikkiaan 
tulee  saada  raivota  aikansa.  Eno  sitävastoin  sanoo, 
että  tuommoinen  riehuminen  on  turmiollisempaa  kuin 
pallinkin  hairahdus,  sillä  se  tukahuttaa  taipumuksen 
kurin  noudattamiseen  ja  tottelevaisuuteen. 

Tahtoisinpa  oikeastaan  tietää  mitä  hän  minusta  ajat- 
telee. Hän  kyselee  muun  puheen  lomassa  aina  niin 
pisteliäästi:  Tottakai  neiti  menee  tanssiaisiin  tänä  iltana!’ 
Mutta  minä  isken  takaisin  voimaini  takaa  ja  kysyn  tä- 
diltä jotain  käsityötäni  koskevaa  asiaa  ja  haukottelen 
samalla  pikein  kiusallisen  keveästi  ja  katson  ulos  ikku- 
nasta juuri  kun  hän  on  oikein  innoissaan. 

Minä  näen  että  se  raivostuttaa  häntä  hirveästi,  ja 
viimeksi  hän  kysyi,  eikö  neiti  Jäger  edes  yhden  ainoan 
silmänräpäyksen  ajaksi  tahtoisi  irroittaa  ajatuksiaan  lä- 
himmistä tanssiaisista. 

Eno  on  usein  harmissaan  hänen  mahdottomuutensa 
vuoksi  ja  pitää  häntä  epämiellyttävänä  henkilönä.  Mutta 

minä  luulen,  ettei  häntä  ole  niinkään  helppo  erottaa 
virastosta,  jossa  hän  tekee  työnsä  erinomaisesti. 

Eno  muuten  a jattelee  yksinomaan  virkaansa;  hän  on  niin 
tavattoman  tunnontarkka.  Teidänpä  kelpaisi  kuulla  kuin- 
ka hän  saattaa  surra  ja  huolehtia  pienimmästäkin  virheestä 
tahi  epätäsmällisyydestä  mikä  sattuu  virastossa  . . .»)> 
»Minä  luulen,  että  paholainen  meni  mieheen,  kun 
hän  joutui  maaherraksi!»  keskeytti  kapteeni. 

»Josias  parka»,  huokasi  äiti,  »hän  oli  aina  herkin  vel- 
jistäni, mutta  hänellä  oli  myöskin  parhain  pää.» 

»Niin  kai,  sillä  Ryfylken  tuomari  on  saanut  osalleen 
kaiken  sekä  voiman  että  tahdon»  . . . 


Neljätoista  päivää  sen  jälkeen  he  saivat  odottamatta 
kirjeen  maaherran  rouvalta  ja  sen  sisällä  oli  kirje  Inger- 
Johannalta. 

. . . Maaherran  rouva  halusi  kaikin  mokomin  pitää  In ger- 
Johannan  luonansa,  vähintäänkin  vielä  vuoden.  Hän  oli 
tullut  heille,  sekä  maaherralle  että  rouvalle,  aivan  vält- 
tämättömäksi, niin  että  he  oikein  kärsivät  ajatel- 
lessaan että  tytöllä  oli  toinenkin  koti  . . . »Enonsa  on  hän 
jo  saanut  niin  totutetuksi  tuohon  nuoruuden  iloisuuteen, 
jonka  hän  on  taloon  tuonut.  Rakas  Zittowini,  joka  on 
niin  ylen  tunnollinen  tärkeässä  virassaan  ja  jota  painaa 
niin  monet  huolet  ja  murheet  ja  suuri  vastuunalaisuus, 
tarvitsee  kyllä  rattoisuutta  monen  yövalvonnan  jälkeen. 
Niin  itsekkäitä  me  olemme.  Tahtoisin  esittää  että  jakai- 
simme tytön  omistamisen  sillä  väärällä  tavalla,  että  hän 
saisi  olla  teillä  kesän  aikana,  mutta  muut  ajat  täällä.  — 
En  uskalla  ajatellakaan  että  kieltäisitte. 

Giljen  perhe  — 6 

Mutta  älkäämme  turhan  tähden  tehkö  hänestä  riita- 
kapulaa;  voisi  vielä  käydä  samalla  tavoin  kuin  suurval- 
loille, — ne  riitelivät  eräästä  pienestä  Välimeren  saa- 
resta, joka  kesken  diplomaattien  neuvotteluja  katsoi 
hyväksi  hävitä.  Enkähän  minä  uskalla  olla  tunnustamatta, 
että  rakas  riidankapulamme  ennen  pitkää  on  saava  itse 
oman  kotinsa,  joka  on  sen  mukainen  kuin  hänenlaisensa 
ja  niin  kauniin  tytön  sopii  vaatia.  En  hänen  tätinään 
luule  olevani  aivan  yksipuolisesti  sokea  häneen  nähden, 
mutta  yhtäkaikki  olen  saamaisillani  kokeneen,  tarkan 
ihmistuntijan,  yhteisen  ystävämme  kapteeni  Rönnowin 
liittolaisekseni.  Hän  tuli  viime  viikolla  tänne  kuninkaal- 
listen mukana  Tukholmasta,  ja  on  nyt,  näin  meidän 
kesken  sanoen,  luomaisillaan  itselleen  loistavan  uran. 
Hän  aivan  haltioitui  nähdessään  Inger- Johannan  uudel- 
leen, julisti  hänet  virheettömäksi  kaunottareksi  ja  synty- 
peräiseksi suuren  maailman  naiseksi,  jolla  oli  kaikki 
edellytykset  herättää  huomiota  piireissä,  ja  paljon  muuta, 
jota  emme  uskalla  päästää  rakkaan  lapsukaisemme  kuu- 
luville. Lisään  ainoastaan  että  hän  hyvästelyssään  läm- 
pimästi ja  eräänlaisella  huolestuneisuudella  jätti  hänet 
minun  huostaani.  Jollei  hän  olekaan  enää  parhaassa 
nuoruuden  iässä,  niin  on  hän  kuitenkin  kenties  kau- 
neimpia ja  hienoimmin  kasvatettuja  miehiä  koko  maassa, 
eikä  hän  suinkaan  tule  asettamaan  rajoja  suurimmille- 
kaan  vaatimuksille»  . . . 

»Ei,  sen  minä  kyllä  uskon  . . . Kuulehan  äiti»,  sanoi 
kapteeni  silmää  iskien,  »mitäs  sanot  nyt?  Luulenpa 
että  kuorma  nyt  alkaa  kulkea  mäen  päälle.»  Kapteeni 
käveli  hetken  nopeasti  edestakaisin  ja  ryhtyi  sitten 
lukemaan  Inger- Johannan  kirjettä: 

»»Rakkaat  Vanhemmat! 

Niin,  nyt  minun  täytyy  ilmoittaa  teille  jotakin. 
Kapteeni  Rönnow  on  ollut  täällä!  Hän  tuli  parhaiksi 
kun  tädillä  oli  illanviettonsa.  Hän  näyttää  yhä  yhtä 
kauniilta  kuin  käydessään  silloin  meillä  Giljellä,  ja  minä 
huomasin  selvästi  kuinka  hän  hätkähti  kun  näki  minut, 
vaikka  hän  paraikaa  tervehti  tätiä. 

Tietysti  minunkin  sydämeni  alkoi  lyödä  vallan  hir- 
veästi heti  kun  tunsin  hänet;  minä  todella  pelkäsin,  että 
hän  oli  kenties  kokonaan  unohtanut  minut. 

Mutta  hän  tuli  luokseni,  tarttui  minun  molempiin 
käsiini  ja  sanoi  hyvin  lämpimästi:  »Nuppu,  jonka  näin 
Giljellä,  on  totisesti  puhjennut  kukkaan.»  Minä  tietysti 
vähän  punastuin,  sillä  minä  tiedän  vallan  hyvin,  että 
juuri  häntä  saan  kiittää  tännetulostani. 

Mutta  kyllä  hän  käyttäytyy  erinomaisesti  ja  samalla 
kertaa  niin  tavattoman  luontevasti  ja  suorasti.  Niin 
paljon  kuin  hän  haastelikin,  ei  hän  hetkeksikään  kadot- 
tanut hiukkaakaan  miehekkäästä  arvokkuudestaan,  eikä 
ollut  kysymystäkään  että  huomio  koko  iltana  olisi  kiin- 
tynyt kehenkään  muuhun  kuin  häneen.  Minun  täytyy 
tunnustaa,  että  tästälähtien  asetan  toisenlaiset  vaatimukset 
todelliselle  kavaljeerille,  semmoiselle,  jota  minä  voin 
sanoa  todelliseksi  mieheksi,  ja  varmaankaan  ei  ole  monta, 
jotka  ne  vaatimukset  täyttävät. 

Täti  on  myöskin  ihastunut  häneen;  luulen  että  täti  oli 
hyvillään  siitä,  että  kapteeni  oli  niin  kohtelias  ja  huomaa- 
vainen minua  kohtaan.  Täti  on  s en  jälkeen  ollut  vallan 
loistavalla  tuulella. 

Sen  jälkeen  on  hän  ollut  täällä  joka  päivä.  Hänellä 
oli  niin  paljon  kerrottavaa  Tukholmasta  ja  hovista,  ja 
minulle  hän  aina  puhui  teistä  kotiväestä  — isästä. 

joka  siitä  huolimatta  että  oli  vanhempi  . . . (»Paljon, 
paljon  vanhempi  tosiaankin! » ärähti  kapteeni  innoissaan 
— »neljä  viisi  vuotta  ainakin»  — ) 

. . . aina  oli  hänen  unohtumaton  ystävänsä. 
Saattopa  uskoa,  että  ne  olivat  ihania  iltoja.  Täti  ym- 
märtää sen  lajin  seurustelua.  Me  oikein  kalpaamme  häntä. 
Tätikin;  me  olemme  istuneet  ja  puhuneet  hänestä  ja  mel- 
kein yksinomaan  hänestä  näinä  kahtena  iltana,  jotka 
ovat  kuluneet  siitä  kun  hän  matkusti. 

Eilen  illalla  tuli  Grip  tänne.  Emme  olleet  häntä  näh- 
neet sitten  kuin  sinä  ensimmäisenä  iltana,  jona  kapteeni 
Rönnow  oli  täällä.  Ja  voitteko  ymmärtää  moista  miestä? 
Hän  ei  ollut  näkevinään  kapteenissa  mitään  erikoista. 
Hän  istui  ja  vastusti  ja  oli  niin  epämiellyttävä  koko 
illan,  että  täti  ihan  pahastui  häneen.  Hän  puhui  pinta- 
puolisuudesta, onttona  rumpuna  elämisestä  ja  sen  sem- 
moisesta, ikäänkuin  juuri  oikea  miehekkyys  ja  luonnolli- 
suus eivät  olisi  kapteeni  Rönnowin  kunnioitettavimpia 
puolia. 

Huh!  puolen  yötä  minä  makasin  ja  äkäilin  hänelle 
mielessäni!  Teekuppiaan  hämmentäessään  hän  puhui 
ihmisistä,  jotka  saattoivat  elää  elämänsä  läpi  eväinään 
ainoastaan  muutamia  puheenparsia  ja  kohteliaisuuk- 
sia. Hän  kummasteli  kuinka  osattiin  imarteluilla  pi- 
lata selväjärkinenkin,  niin  että  lopuksi  oli  jäljellä 
ainoastaan  — kuulin  hänen  selvästi  sen  mutisevan  — 
paljaaksi  nypitty  syöttöhanhi!  Hirveän  häpeämätöntä. 
Olen  aivan  varma  että  hän  tarkoitti  sillä  minua. 

Hänen  mentyään  sanoikin  täti  antavansa  tulevalla 
kerralla  sanoa  Gripille,  jollei  muita  vieraita  satu  ole- 
maan, ettemme  ole  kotona.  Täti  oli  väsynyt  hänen 
jutteluihinsa  näin  kahden  kesken,  ja  arveli  että  semmoi- 

set  linnut  älkööt  lentäkö  kauemmas  kuin  siivet  kantavat. 
Mitään  loistavaa  uraa  hän  ei  tule  astumaan,  luulee  täti, 
sillä  hän  pitää  liian  lujasti  kiinni  omista  mielipiteistään. 

Muuten  on  ikävää,  jollei  Grip  enää  tule,  sillä  kaikkine 
omituisuuksineen  hän  on  kuitenkin  usein  hyvä  sotatoveri 
tätiä  vastaan.»» 


VI. 


Kapteeni  oli  jo  kolme  päivää  liidulla  puhdistellut  me- 
renvahapiippunsa  koppaa,  malttamatta  kuitenkaan  ottaa 
sitä  alas  piippuhyllyltä.  Hän  oli  valmistanut  ja  pistänyt 
paikoilleen  uusia  imukkeita  ja  pitänyt  muutenkin  oikein 
puhdistustalkoot  tupakka-  ja  nuuskalaatikoissaan.  Luk- 
kari sai  parhaan  taitonsa  mukaan  virittää  kla verin,  ja 
eteiseen  asetettiin  kaksi  valkoiseksi  maalattua  rahia.  Puu- 
tarhan lauta-aitauksessa,  jonka  uudistaminen  oli  alinomaa 
laiminlyöty,  välkkyi  nyt  siellä  täällä  uusia  valkoisia  lank- 
kuja, ikäänkuin  uusia  valkeita  hampaita  madonsyömien 
harmaitten  seasta.  Puutarhan  käytävät  puhdistettiin 
ja  hiekoitettiin,  piha  lakaistiin  kauttaaltaan,  ja  vihdoin 
saatiin  kaivonkin  ympärille  katos,  joka  jo  lasten  pieninä 
ollessa  oli  joka  vuosi  aiottu  laittaa. 

Kapteeni  se  nyt  innoissaan  ja  hyvätuulisen  isoääni- 
senä  johti  kaikkia  puuhia. 

Silloin  tällöin  hän  soi  itselleen  pienen  lepohetken  ja 
seisoskeli  portailla  poltellen,  taikka  arkku  van  maantielle 
päin  olevan  ikkunan  ääressä,  taikka  pistäysi  ehtoopuo- 
lella kävelemään  aina  veräjälle  asti,  missä  istahti  piippui- 
neen kiviaidalle.  Kun  siitä  sitten  joku  ajoi  ohi,  kulkien 
etelään  päin,  kuului  tähän  tapaan: 

Menetkö  kauppiaaseen  tupakkaa  ostamaan,  Lars!  . . . 
Jos  tulee  hieno  neiti  vastaasi,  niin  sano  terveisiä  Gil j en 

kapteenilta;  se  on  näet  minun  tyttäreni,  joka  palaa  kau- 
pungista!» 

Jos  matkaaja  oli  joku  vanha  köyhä  raukka  toista  suku- 
puolta, niin  hänen  suureksi  hämmästyksekseen  lensi  kivi- 
aidalta kuparilantti  hänen  eteensä: 

»He,  Kari!  . . . He,  Siri . . . tuossa  sinulle  vähän  van- 
hain päiväisi  helpotukseksi!» 

Hämmästys  oli  erittäin  täydellinen  siitä  syystä,  että 
yleisesti  tiedettiin  kapteenin  oikein  nautinnoikseen  haukku- 
van vanhoja  akkoja.  Täytyihän  joskus  saada  oikein  sydä- 
mensä pohjasta  purkaa  noita  erikoisen  valikoituja  manauk- 
sia ja  hetken  kiihkossa  sepitettyjä  voimasanoja,  jotka 
olivat  leiriaikoina  ennen  vanhaan  syöpyneet  hänen  ve- 
riinsä.  Vanhat  raajarikot  olivat  tähän  kyllä  tottuneet  ja 
tiesivät  mitä  heillä  oli  odotettavissa  ennenkuin  he  täysi- 
näisine  eväspusseinensa  pääsivät  keittiöstä  pihalle.  Kap- 
teenin ja  Vahdin  ärhentelyt  heitä  aina  saattoivat. 

Mutta  näinä  päivinä,  iloisella  jännityksellä  odotel- 
lessaan tytärtään  kotiin,  kapteeni  jälleen  oli  avomielinen 
ja  leikkisä,  minkävuoksi  häntä  nyt  sekä  kyläläisten  että 
alaistensa  kesken  pidettiin  varsin  rakastettavana  mie- 
henä. Hänessä  oli  jälleen  tuota  vanhaa,  iloista  Peter 
Jägeriä. 

Kapteeni  oli  tänä  iltapäivänä  ollut  pianon  ääressä  har- 
joittelemassa ääntänsä,  joka  kävi  yhä  matalammaksi.  Hän 
oli  verrannut  syvintä  bassosäveltään  tuohon  melkein  ää- 
nettömästi murajavaan  G:hen,  kun  Jörgen  luuli  näh- 
neensä jonkun  liikkuvan  esineen  maantien  metsättömällä 
kohdalla,  toisella  puolella  järveä. 

Kapteeni  sieppasi  kiikarin,  juoksi  ulos  portaille,  sieltä 
jälleen  sisään,  huusi  äitiä  ja  istuutui  kärsivällisesti  odot- 
tamaan avonaisen  ikkunan  eteen,  kutsuen  äitiä  sisään 

joka  kerta,  kun  tuo  liikkuva  esine  pujahti  näkyviin  jos- 
sakin tienkäänteessä. 

Mutta  eipä  siellä  liikoja  hätäilty.  Musta  pysähtyi 
aivan  itsestään  joka  kerta  kun  tuli  joku  vastaan,  ja  niin 
täytyi  Ison-Olan  aina  vaihtaa  ohikulkevain  kanssa  joku 
sana. 

Nuori  neiti,  vartalonmukaiseen  sadevaippaan  puet- 
tuna, päivänvarjo  pään  suojana  ja  hansikkaat  kädessä 
sekä  kaunis  messinkihelainen  englantilainen  matka-arkku 
rattailla,  ei  oikeastaan  ollut  mikään  tavaton  nähtävyys. 
Mutta  juuri  se  herätti  huomiota,  että  hän  oli  Gil j en  kap- 
teenin tytär,  ja  uutinen  oli  levinnyt  kaikkialle  ympäris- 
töön jo  ennenkuin  rattaat  illan  suussa  ajoivat  kotiportait- 
ten  eteen. 

. . . Siellä  seisoivat  äiti,  isä,  Jörgen,  Thea  ja  aliupseeri 
Tronberg  rakennuksen  kulmassa  ja  palvelusväki  pors- 
tuassa, — ja  Iso-Ola  odotti  saadakseen  nostaa  neidin  rap- 
pusille, mutta  tämä  hyppäsi  rattaiden  astimelta  suoraan 
isänsä  syliin,  sitten  suuteli  äitiä,  syleili  Theaa  ja  tukisti 
Jörgeniä  sekä  pyöritti  häntä  rappusilla,  jottapa  poika 
oikein  tuntuvalla  tavalla  huomaisi  sisaren  tulleen  kotiin. 

Hän  oli  pudottanut  päivänvarjonsa  maahan  ja  palve- 
lustyttö toi  sen  hänelle.  Äiti  pani  sen  huolellisesti  säi- 
löön . . . kallis,  hieno  päivänvarjo,  jossa  oli  oikein  norsun- 
luinen varsi;  se  oli  saanut  virua  portaitten  ja  rattaiden 
välissä. 

Kapteeni  itse  riisui  häneltä  vaipan . . . Tuollaiset 
hiukset,  puku,  hansikkaat,  — sellaiselta  hän  siis  näytti . . . 
Hienosti  kasvatettu  nainen  kiireestä  kantapäähän. 

Ja  nyt  oli  Giljen  aurinko  arkku vassa! 

»Minä  olen  koko  päivän  rattailla  istuessani  ikävöinyt 
tuota  tupakan  hajua  ja  halunnut  nähdä  savupilviä  pääsi 

ympärillä^  isä!  Luulenpa  että  sinä  olet  vähän  lihonut . . . 
ja  katsos  vaan,  juhlatakki!  . . . minä  olen  aina  kuvitellut 
sinua  tuohon  vanhaan,  kiiltävään  pukeutuneena! 

Ja  äiti!  . . . Äiti»  , . . Inger- Johanna  juoksi  hänen 
jälkeensä  ruokahuoneeseen,  jossa  viipyi  kauan  aikaa. 

Sitten  palasi  hän  takaisin  rauhallisempana. 

Keittiössä  loisti  kirkas  tuli.  Siellä  seisoi  Marit,  lyhyt, 
punaposkinen  tyttö,  jolla  oli  valkoiset  hampaat  ja  pienet 
kädet,  hämmentämässä  puuroa  niin,  että  hiki  tippui  ot- 
salta. Hän  kyllä  tiesi,  että  Iso-Ola  tahtoi  puuron  niin 
kovaksi,  että  viisitoista  miestä  voisi  tanssia  sen  kuorella;  — 
ja  nyt  tuli  neiti  hänelle  avuksi  . . . Sitten  täytyi  Inger- 
Johannan  mennä  kehräämään  Torbjörgin  rukilla. 

Kapteeni  seurasi  häntä  kyynelsilmin  kaikkialle,  ja 
kun  he  taas  tulivat  sisään,  sai  Inger- Johanna  kaapista 
pullon,  antaakseen  jokaiselle  palvelusväkeen  kuuluvalle 
ryypyn  kotiintuliaisikseen. 

Huoneessa  odotti  illallinen;  puhtaalla  liinalla  katetulla 
pöydällä  oli  tuoretta  punaista  lohta  ja  hänen  mieliruo- 
kaansa: mansikoita  ja  kermaa. 

Ei  puhettakaan  että  häntä  herätettäisiin  aamulla, 

kun  hän  oli  matkasta  väsynyt,  — niin  oli  isä  illalla 
sanonut! 

Ja  senvuoksi  istui  Thea  oven  takana  kello  seitsemästä 
saakka,  odottaen  että  sisältä  kuuluisi  jotain  liikettä,  jotta 
hän  olisi  voinut  rientää  esiin  pikkuleipätarjottimineen  — 
sillä  Inger- Johannahan  joisi  kahvinsa  vuoteessaan. 

Jörgen  piti  hänelle  seuraa,  tutkien  innokkaasti  Inger- 
Johannan  matka-arkun  omituista  lukkoa  ja  tarkastellen 
hänen  keveitä  hienoja  kenkiänsä.  Hän  silitti  niillä  ot- 
saansa ja  henkäisi  niiden  kiiltävälle  nahalle,  joka  silloin 
hetkeksi  tummeni  ja  kävi  kosteaksi. 

Nyt  Inger- Johanna  heräsi,  — ovi  aukeni  ja  sisään 
astuivat  Jörgen,  Thea  ja  Vahti  sekä  heidän  jälestään  Tor- 
björg  kahvia  tuoden. 

Niin,  nyt  hän  oli  kotona!  . . . 

Tuoreen  heinän  tuoksua  tulvaili  sisään  avonaisesta 
ikkunasta  ja  hän  kuuli  miten  heinäkuormaa  vetosiltaa 
pitkin  rytinällä  ajettiin  navetan  parvelle. 

Ja  kun  hän  katsoi  ulos  ikkunasta  kapeaa  laaksossa  kie- 
murtelevaa  jokea  ja  vuorenkukkuloita,  jotka  jyrkkinä 
kohosivat  taivasta  kohti  läpi  keveän  sumu  vaipan,  ymmärsi 
hän  hyvin,  miksi  äidin  mielestä  täällä  oli  ahdasta  ja  mitä 
merkitsi  että  kaupunkiin  oli  kolmekymmentä  yksi  pitkää 
peninkulmaa.  Mutta  olihan  täällä  niin  tuoksuvaa  ja  iha- 
naa, — ja  olihan  hän  nyt  kotona  Giljellä! 

Mutta  hänen  täytyi  mennä  mukaan  heinäntekoon  ja 
Jörgen  sai  pidellä  kiinni  pukkia,  joka  tahtoi  puskea,  niin 
kauan  että  hän  pääsi  ohitse,  ja  sitten  hän  katseli  Jörgenin 
verstasta  ja  metsästyskivääriä,  jota  veli  paraikaa  salaisesti 
itselleen  valmisteli  vanhan  pyssyn  lukosta  ja  piipusta. 

Tämä  oli  erikoinen  luottamuksen  osoitus  täysikasvui- 
selle sisarelle,  sillä  Jörgeniä  oli  mitä  ankarimmin  kiel- 
letty käyttämästä  ruutia  ja  kivääriä.  Mutta  se  ei  estänyt 
häntä  säilyttämästä  isänsä  iso jy väistä  patruunaruutia  pii- 
lopaikoissa milloin  missäkin  mäkien  rinteillä. 

Ja  sitten  piti  Inger- Johannan  olla  Thean  kanssa  ja  hän 
sai  tietää  yhtä  ja  toista  puutarhasta.  Hän  seurasi  isää  tä- 
män kävelymatkoilla  sinne  ja  tänne.  He  kulkivat  ylös 
viettävälle  Giljen  harjulle  pitkin  karjatietä,  liehuvien 
sananjalkojen,  paksujen  koivunrunkojen  ja  viheriäin  leh- 
vien lomitse. 

Hän  oli  iloinen,  melkeinpä  kuin  hurmautunut,  kolme 
neljä  päivää  kotiintulonsa  jälkeen. 


91 


Mutta  vasta  sitten,  kun  kaikki  tuli  ikäänkuin  joka- 
päiväiseksi, alkoi  äiti  puhua  yhtä  ja  toista  talouden  toi- 
mista ja  tutustuttaa  Inger- Johannaa  kaikenlaisiin  huo- 
liinsa ja  murheisiinsa. 

Mitä  tulee  Jörgenistä?  Pitihän  heidän  viimeinkin 
koettaa  saada  poika  kaupunkiin.  Äiti  oli  usein  aikonut 
kirjoittaa  täti-Alettelle  ja  neuvotella  hänen  kanssaan  . . . 
isää  ei  saisi  huolestuttaa  liian  suurilla  rahamenoilla  . . . 
Jos  Alette-täti  tarjoutuisi  ottamaan  pojan  luoksensa  asu- 
maan, niin  ei  isälle  tulisi  kovinkaan  suuria  menoja.  Voi- 
si vathan  he  lähettää  sinne  ruokatavaroita  monenlaisia, 
voita,  juustoa,  reikäleipää  ja  palvattua  lihaa  niin  usein 
kuin  vain  sattuisi  olemaan  kaupunkiin  kulkevia. 

Hänen  piti  talven  kuluessa  alkaa  puhua  asiasta  isän 
kanssa,  kun  hän  vain  oli  saanut  tietää,  mitä  Alette-täti 
asiasta  ajatteli. 

Ja  Thinkan  suhteen  hän  oli  kokenut  paljon.  Äiti  oli 
parhaansa  mukaan  koettanut  salata  sitä  isältä,  — »sinä 
tiedät  kuinka  vähän  isä  kestää  huolia»,  — ja  hän  oli  joka 
keskiviikko  kaikin  tavoin  koettanut  vartioida  Jörgeniä, 
tämän  tuodessa  postia,  että  hän  kaikkein  ensiksi  saisi  Thin- 
kan kirjeen. 

Äiti  oli  keväällä  kirjoittanut  Thinkalle  useampia  kir- 
jeitä ja  kuvaillut  hänelle,  millaisen  tulevaisuuden  hän 
itselleen  valmistaisi,  jos  hän  heikkoudessaan  ja  ymmär- 
tämättömyydessään ei  koettaisi  tukahduttaa  ajattelema- 
tonta rakkauttaan  konttoristi  Aasiin. 

Mutta  alussa  tuli  Thinkalta  vastaan  vallan  toivotto- 
mia kirjeitä.”  ■ Saattoihan  tyytyä  vähempäänkin,  hän  kir- 
joitti. Oli  nimittäin  ; kysymys  ;! vähäisestä  nimismiehen 
virasta,  ja  sen  sanoman  luuli  Thinka  toki  tepsivän.  Kyllä 
oli  äiti  koettanut  kuvata  hänelle,  millä  tavoin  tuo  kaikki 

voisi  päättyä.  Jos  mies  sairastuisi  ja  kuolisi^  niin  mihin 
hän  sitten  joutuisi  koko  lapsilaumansa  kanssa. 

»Tulee  voittaa  tuommoinen  ensi  hurmaus  . . . Tulee- 
han Thinka  kotiin  jouluksi  ja  toivottavaa  on,  että  hän  on 
silloin  muuttanut  mielensä!  Onhan  Birger- vei  jeni  hyvin 
tuittupäinen,  ja  se,  että  hän  heti  asiasta  vihiä  saatuaan 
kiivastui  siihen  määrään,  kuten  kälyni  kirjoitti,  että  antoi 
Aasille  matkapassin  ja  virkaeron  ja  lähetti  hänet  samana 
päivänä  pois  luotansa,  näkyy  kuitenkin  tehneen  hyvän 
vaikutuksen  . . . Parista  viime  kirjeestä  käy  ilmi,  että 
Thinka  on  nyt  rauhallisempi . . . 

»Thinka  on  niin  hirveän  taipuisa!»  huudahti  Inger- 
Johanna  säihkyvin  silmin.  »Luulenpa  että  he  lopuksi 
voisivat  vaikka  hillota  hänet  ja  panna  ruukkuun  ja  ruukun 
suun  kiinni;  hän  ei  vähääkään  vastustelisi.  Jos  Birger- 
eno  olisi  tehnyt  minulle  sillä  tavoin,  en  olisi  viipynyt 
siellä  tuntiakaan  enää.» 

»Inger- Johanna!  . . . Inger- Johanna!»  pudisti  äiti  pää- 
tään. »Tuo  on  vaarallista;  sinua  on  hemmoteltu.  Ainoas- 
taan harvat  — aniharvat  meistä  saavat  tehdä  mitä 
oikeastaan  haluavat!»  . . . 


Kapteeni  ei  laiminlyönyt  pienintäkään  tilaisuutta, 
näyttääkseen  muille  pääkaupungista  palannutta  tytär- 
tään. 

Hän  oli  käyttänyt  aikansa  tarkoin,  sillä  ensi  viikon 
alussa  hänen  piti  lähteä  virkamatkoilleen  pitäjälle  ja  sit- 
ten kenttäharjoituksiin. 

He  olivat  käyneet  kirkonkylässä  pastori  Hornin  luona, 
pysähtyneet  matkalla  tervehtiäkseen  lukkari  Semmelin- 

geä  ja  nimismies  Bardon  Kleveniä.  Ja  sunnuntaiksi  heitä 
kutsuttiin  kruununvouti  Giilcken  luo  — puolen  viidettä 
peninkulmaa  alas  laaksoon. 

Vanhat^  satoja  kertoja  korjatut  vaunut  vedettiin  esille 
katoksesta,  ja  niiden  aisan  kahden  puolen  piti  Pikku  Mus- 
tan ja  Valkon  — sokea  Liinukka  oli  jo  aikoja  sitten  muu- 
alla — jatkaa  sovinnonyrityksiään,  joita  ne  jo  kolmen 
kuukauden  aikana  olivat  pilttuissaan  harjoitelleet. 

Jos  nuo  eläimet  ylimalkaan  ajattelivat  jotain  noista 
suurista  ajopeleistä,  niin  luultavasti  ne  kuvitelivat  vetä- 
vänsä ylen  suurta  ja  raskasta  auraa.  Hikoillen  ja  vaah- 
doten  ne  juoksivat  mäkiä  ylös  ja  alas,  vähän  väliä  pysäh- 
tyen puuskuttamaan  ja  antaakseen  kyydittävilleen  tilai- 
suuden astua  alas  kävelemään. 

Kapteeni  oli  yleensä  tunnettu  täsmällisyydestään. 
Jo  kello  puoli  viiden  aikana  aamulla  kulki  koko  perhe 
märkäpuvuissaan,  kapteeni  ja  Jörgen  lahkeet  ylös  kään- 
nettyinä, naiset  hameet  sonnustettuina,  jalkaisin  Giljen 
mäkiä  — ne  kun  olivat  korkeimmat  koko  matkalla  — 
Ison-Olan  ajaessa  tyhjiä  vaunuja  valtatielle. 

Valko  jaksoi  paremmin  vetää  kuin  myötämaalla  pi- 
dättää vastaan,  minkä  vuoksi  Musta  oikeastaan  sai  yksi- 
nään jännittää  voimansa  alamäissä  ja  Ison-Olan,  kaptee- 
nin ja  Jörgenin  täytyi  taas  ylämäissä  auttaa. 

Päivä  tuli  tukahduttavan  helteiseksi,  ja  vaunut  vieri- 
vät verkalleen  sakeassa  pölypilvessä,  joka  kohosi  hevos- 
ten jaloista  ja  pyöristä.  Mutta  kun  matka  enimmäkseen 
oli  myötämaata,  tarvitsi  hevosten  levätä  ja  puhaltaa 
vain  harvoin. 

Kello  puoli  yhden  aikana  oli  heidän  enää  vain  lau- 
talla mentävä  joen  yli  ja  siitä  noustava  äyrästä  pitkin 
kruununvoudin  pihaan. 

Lautalla  vähän  jo  järjestettiin  pukuja,  ja  kapteeni 
otti  vaunujen  säiliöstä  uuden  virkatakkinsa  ja  puki  sen 
ylleen.  Lukuunottamatta  sitä  että  Jörgen  oli  saanut  kär- 
rynrasvaa  uusiin  housuihinsa,  ei  koko  matkalla  tapahtu- 
nut ainoatakaan  onnettomuutta. 

Heti  rannalle  saavuttuaan  näkivät  he  henkikirjurin 
vaunujen  vierivän  portille  päin,  ja  pihalla  tunsivat  he  lää- 
kärin ja  tuomarin  rattaat.  Siellä  seisoi  kruununvouti  itse 
auttaen  henkikirjurin  rouvaa  alas  vaunuista.  Asianajaja 
tytärten  kanssa  seisoi  vielä  portailla. 

Naisten  tietysti  täytyi  matkan  jälkeen  puhdistaa  ja 
sievistellä  puhujaan,  ennenkuin  mielestään  saattoivat 
näyttäytyä.  Tuomarin  molemmat  tyttäret  olivat  erittäin 
hienosti  puetut,  toinen  punaiseen,  toinen  valkeaan,  ja 
henkikirjurin  kolmesta  tyttärestä  oli  kahdella  valkoinen, 
kolmannella  sininen  puku. 

»Jotkut  erityiset  seikat  kai  ovat  vaikuttaneet,  että  kap- 
teeni vähäisillä  varoillaan  on  saattanut  kustantaa  tyttä- 
relleen  ruskean  silkkipuvun  ja  kiiltävät  kengät»,  kuis- 
kasi rouva  Scharfenberg  vanhalle  neiti  Hornille,  »se  on 
varmaankin  joku  maaherrattaren  vanhoista  puvuista  kor- 
jattuna.» 

Asianlaita  oli  niin,  että  nuori  Horn,  jonka  luultiin  tule- 
van isänsä,  kirkkoherran,  apulaiseksi,  oli  paljon  kohte- 
liaampi Inger- Johannalle  kuin  rouva  Scharfenbergin 
tyttärelle  Binelle,  jonka  kanssa  Horn  melkein  oli  jo 
kihloissa;  eikä  asianajajakaan  näyttänyt  olevan  huomaa- 
matta Inger- Johannaa.  Kumpikin  kilvan  ehätti  hänelle 
tuolia. 

Sohva  oli  erityisesti  jätetty  henkikirjurin  ja  kapteenin 
rouvia  varten.  Sekään  ei  rouva  Scharfenbergin  mielestä 
ollut  kuin  olla  olisi  pitänyt,  koska  hänen  miehensä  oli 

korotettu  toiseksi  henkikirj uriksi  piirikunnassa,  ja  syynä 
siihen,  että  kruununvouti  tänäänkin  oli  kutsunut  luokseen 
rikkaan  matami  Siljen,  oli;^  niinkuin  hänen  miehensä 
sanoi,  ainoastaan  yleisen  suosion  tavoittelu,  sillä  tämä 
pysyi  kuin  pysyikin  aina  — maakauppias  Siljen  leskenä! 

Aika  tuntui  pitkältä  heidän  istuessaan  ja  keskustelles- 
saan, ennenkuin  päivällisten  kunnia,  suuri  paisti,  oli  tar- 
peeksi paistunut  ja  rouva  tuli  kuiskaamaan  miehellensä, 
että  tämän  sopisi  kutsua  vieraat  ruualle  isoon  saliin. 

Ainoa,  joka  oli  hymyillyt  ja  puhellut  jo  ennenkuin 
»jää  suli»,  oli  Inger- Johanna.  Hän  oli  joutunut  innokkaa- 
seen keskusteluun  tuomarin  ja  sitten  Hornin  ja  rykmen- 
tinlääkärin  kanssa. 

Rouva  Jäger  puri  levottomana  huultaan  ja  teesken- 
teli innostuneesti  kuuntelevansa  rouva  Brinkmannin 
puhelua.  Hän  tiesi  mitä  he  kaikki  selän  takana  tulisivat 
Inger- Johannasta  sanomaan  . . . 

Keskipäivä  oli  ollut  sangen  helteinen.  Mutta  matka- 
väsymys  ja  nälkä  olivat  ylellisten  päivällisten  jälkeen, 
laulun  ja  soiton  kaikuessa,  vaihtuneet  erittäin  eloisaksi 
mielialaksi. 

He  olivat  istuneet  kauan  pöydässä,  ennenkuin  tuo- 
marin tuolin  kolahdus  lopultakin  antoi  merkin  nousta. 

Kruununvouti  seisoi  nyt  pyylevänä  ja  loistavana, 
ottaen  vastaan  kiitoksia  ruuasta.  Ja  jokaiselta  nuorelta 
naiselta  hän  isännän  oikeudella  otti  suukkosen. 

Seurueen  miehiset  jäsenet  asettuivat  kahvikuppei- 
neen  viileään  eteiseen  ja  portaille  tahi  käyskelivät  piippu 
hampaissa  pihamaalla.  Naiset  istuivat  sisällä  salissa  kah- 
vipöydän ympärillä. 

Tuomari  keskusteli  jokseenkin  äänekkäästi  kruunun- 
voudin kanssa,  ja  kapteeni  seisoi  punakkana  ja  paavis- 
saan keskellä  pihaa,  vil voitellen. 

Rykmentinlääkäri  tuli  hänen  luokseen  ja  taputteli 
häntä  olkapäälle: 

»Kylläpä  kruununvouti  ottikin  tapin  tynnyristään; 
saimme  juoda  oikein  hyvin!» 

»Kunpa  nyt  saisi  piippunsa  ja  voisi  heittäytyä  loiko- 
maan» . . . 

»Sinullahan  on  se  kädessäsi,  hyvä  mies!» 

»Niinkö?  mutta  täytettynä,  näetkös.» 

»Sinähän  juuri  kävit  sisällä  täyttämässä  sen!» 

»Minäkö?  . . . Älähän  turhia!  — Mutta  tulta,  näetkös, 
tulta»  . . . 

»Kuulehan,  Jäger!  Scharfenberg  on  jo  mennyt 
ylös  päivällislevolle.» 

»Niin,  niin  . . . mutta  sinä  petit  minua  siinä  hevos- 
kaupassa»  — 

»Joutavia,  Peter!  Sinun  pilttuunpurijasi  söi  melkein 
uuden  oven  tallin  seinään  . . . Sepä  madeira,  tiedätkös, 
oli  aika  väkevää»  . . . 

»Kuulehan  Rist,  — tuo  meidän  Inger- Johanna»  . . . 

»Niin,  näetkös,  Peter,  — minä  sallin  sinun  kernaasti 
olla  hullaantunut  häneen,  sillä  hän  voi  saattaa  pyörälle 
aivan  toisenkinlaisen  pään  kuin  sinun.» 

»Hän  on  kaunis,  — kaunis!»  — Kapteenin  ääneen 
tuli  erikoista  liikutusta  . . . 

Molemmat  sodan  miehet  astelivat  juhlallisessa  marssi- 
tahdissa  erääseen  yläkerran  makuuhuoneeseen. 

Sisällä  eteisessä  seisoi  kruununvoudin  apulainen, 
pitkä  Buchholtz  jäykkänä  ja  äänettömänä  seinää  vasten 
ja  piteli  kahvikuppia  kädessään;  hän  mietiskeli  itsekseen, 
oliko  kukaan  voinut  huomata  hänessä  mitään.  Hän  oli 
ollut  alhaalla  kahvihuoneessa  naisten  luona  ja  oli  koetta- 
nut päästä  keskusteluun  neiti  Jägerin  kanssa. 

»Oletteko  jo  kauan  ollut  täällä,  neiti  Jä-äger?» 

»Kolme  viikkoa.» 

»Entä  kuinka  ka-auan  aiotte  vielä  vi- viipyä  täällä?» 

»Elokuun  loppuun.» 

»Ettekö  kalpaa  pääkaupunkia  täällä  ylämaassa?» 

»En  ollenkaan > 

Inger- Johanna  käänsi  hänelle  selkänsä  ja  alkoi  puhella 
äitinsä  kanssa. 

Ovella  seisoi  moitteeton  kandidaatti  Horn  ja  nautis- 
keli kahvistaan  — ja  kilpailijansa  tappiosta.  Hän  väi- 
jyskeli  tilaisuutta  päästäkseen  keskusteluun  Inger- Johan- 
nan kanssa,  mutta  tuomarin  lukenut  rouva  oli  ylipääse- 
mättömänä esteenä.  Tämä  alkoi  puhella  tytön  kanssa 
ranskalaisesta  kirjallisuudesta  — ala,  jolla  kandidaatti 
tunsi  olevansa  perin  köykäinen. 

Kruununvoudin  kehoituksesta  tapahtui  myöhemmin 
• yleinen  uloslähtö.  Rouvienkin  täytyi  mennä  ulos  por- 
taille katsomaan  kuinka  nuoret  leikkivät  leskisillä. 

Matami  Silje  istui  siellä  leveänä  ja  hyväntuulisena 
kaiken  kestityksen  jälkeen  ja  iloitsi  . . . 

»Ähäh,  eipäs  saanutkaan  kiinni  tällä  kertaa!  . . . 
Saatte  sitoa  vyönne  tiukemmalle  ensi  kerralla,  voudin- 
apulainen!»  hän  hymyili  nähdessään  kuinka  nuori  mies 
turhaan  koetti  tavoittaa  kiinni  Inger- Johannaa  . . . »Sen 
tytön  takia  kannattaa  kyllä  vaivautua.» 

Rouva  Scharfenberg  huomasi  että  portailla  veti,  ja 
muutettuaan  sisälle  eteiseen,  jossa  kruununvoudin  alati 
sairas  rouva  istui  saaliinsa  kietoutuneena,  täytyi  hänen 
kertoa  viimemainitulle  ja  tuomarin  rouvalle,  että  tuon 
nuoren  naisen  hillitön  juoksutapa  — saattoihan  nähdä 
hänen  jalkojaan  vielä  matalain  kenkäin  yläpuoleltakin!  — 
maistui  liian  paljon  vapaalta  . . . Mutta  matami  Siljen 

Giijen  perhe  — 7 

mielestä  se  ei  ollut  yhtään  sopimatonta,  lisäsi  hän,  sillä 
hänhän  oli  itse  monet  kerrat  ollut  toisten  kyläntyttöjen 
kanssa  päivärinteessä  heiniä  haravoimassa  ihan  aivinai- 
sissaan,  ennenkuin  joutui  naimisiin  maakauppiaalle  — » 

Äiti  antoi  Inger- Johannalle  huolestuneen  viittauksen. 

»Älä  toki  juokse  noin  rajusti,  lapseni!  Se  ei  näytä 
hyvältä  . . . täytyy  antaa  ottaa  kiinni.» 

»Tuolleko  voudinapulaiselle,  — ei  ikinä!» 

Äiti  huokasi. 

Leikkiä  jatkettiin  teeaikaan  saakka,  jolloin  päivällisillä 
uupuneet  jälleen  esiintyivät  täydessä  kunnossa  ryhtyäk- 
seen boston-peliin. 

»Mutta  Jörgen  . . . Missä  Jörgen  on?» 

Poika  totteli  kutsua.  Hän  tuli  hieman  kalpeana  ja 
hikoillen,  mutta  ylväin  elein  konttorirakennuksesta,  missä 
hän  oli  ollut  salaa  tupakoimassa  kruununvoudin  kontto- 
ristin ja  »ulosottohevosen»  kanssa. 

Tuomari,  kapteeni,  kruununvouti  ja  henkikirjuri  jat- 
koivat bostonia  illallisten  jälkeen  suurin  pietein  ja  san- 
gen suurin  panoksin. 

Toisessa  huoneessa  äiti  istui  levottomana  ihmetellen, 
milloinkahan  isä  huomaa  lähtöajan  olevan  käsissä  . . . 
heillä  oli  pisin  matka  kotiinsa  ja  kellokin  oli  jo  kymmenen! 
Kruununvouti  oli  turhaan  houkutellut  heitä  jäämään 
taloon  yöksi,  mutta  sepä  ei  nyt  käynyt  päinsä.  Jägerdlä 
oli  aivan  pakottavat  syyt  olla  kotona  huomenna. 

Äiti  istui  äänettömänä  ja  toivoi  että  pikkuinen  terävä 
rouva  Scharfenberg  uskaltaisi  mennä  pelihuoneeseen. 

Mutta  siitä  ei  tullut  mitään;  — toiset  rouvat  var- 
maankin toivoivat  hänen  menevän  ensin  . . . 

Hän  viittasi  Inger- Johannan  luokseen. 

»Menepäs  sinä  tuonne  sisällo),  kuiskasi  hän,  i>  ja  muis- 
tuta isää  ajan  kulumisesta  . . . mutta  vain  omissa 
nimissäsi!» 

— Kello  yksitoista  he  vihdoinkin  istuivat  vaunuis- 
saan — sittenkun  vouti  taaskin  oli  käyttänyt  vanhanmiehen 
oikeuttaan  nuoriin  naisiin  nähden.  Todellisella  mesta- 
ruudella hän  osasi  tehdä  tyhjiksi  kaikki  neitosten  yri- 
tykset pelastua  hänen  mäjähtäviltä  jäähyväisiltään. 

Kruunun voudinapulainen  ja  kandidaatti  Horn  saat- 
toivat vaunuja  veräjälle  asti. 

»Tuo  ei  tapahtunut  meidän  kummankaan  vuoksi, 
äiti!»  myhähti  kapteeni. 

Hän  istui  kuskipukilla  ohjaksissa,  mutta  kääntyi  lak- 
kaamatta taaksepäin  seuratakseen  keskustelua  vaunuissa 
ja  singauttaakseen  oman  huomautuksensa  asioista.  Jör- 
gen ja  Thea,  jotka  koko  päivän  olivat  pysytelleet  jok- 
seenkin syrjässä,  mutta  tehneet  sitä  enemmän  havaintoja, 
olivat  nyt  oikein  elementissään;  Thea  ylpeili  eri- 
koisesti sillä  että  oli  ollut  ainoa,  jonka  oli  onnistunut 
päästä  voudilta  pakoon  . . . 

Ja  kotiin  päin  jatkui  kulku  valoisassa,  hiljaisessa 
heinäkuun  yössä,  mäkeä  ylös,  mäkeä  alas  — jyrkissä 
paikoissa  kävelemään  nousten  — askel  askeleelta,  käymä- 
jalkaa,  paitsi  milloin  hevoset  eivät  jaksaneet  pidättää 
pitkien  alamäkien  viimeisillä  vierteillä. 

He  ajoivat  nyt  hölkkäjuoksua  puolen  peninkul- 
man taivalta,  jonka  kestäessä  kaikki  saivat  istua  vau- 
nuissa. 

Hämärsi  hiljalleen,  puolikostea  heinäntuoksu  kohosi 
pieleksistä  ja  koko  tienoon  kattoi  ohut  auder  . . . Iso-Ola 
haukotteli,  kapteeni  haukotteli,  hevoset  haukottelivat, 
Jörgen  kuorsasi,  Thea  nukkui  käppyrässä  äidin  saalin 

alla.  Tämän  tästä  heitä  säikähdytti  vuoripuro,  joka 
kohisten  juoksi  siltojen  alitse  . . . 

Inger- Johanna  istui  torkahdellen  ja  näki  lopuksi 
edessään  ikäänkuin  kellanruskean  sammakon,  jolla  oli 
pienet,  uteliaat  silmät  ja  alaspäin  kääntyvät  suupielet 
...  ja  sitten  se  kohousi  niin  isomahaisena  ja  möhkäle- 
mäisenä  ...  ja  hyppäsi  suoraan  häntä  kohti  . . . 

Hevoset  pysähtyivät. 

»Huh!  — minä  luulen,  että  näin  unta  voudista!» 
sanoi  Inger- Johanna  heräten  ja  vilusta  väristen. 

»Me  nousemme  pois  tässä!»  sanoi  kapteeni  uneliaasti 
. . . »ollaan  Rognerudin  mäessä.  Äiti  ja  Thea  jääkööt 
vaunuihin.» 

Päivä  sarasti.  He  näkivät  auringon  kultaa  van  huippuja 
joilta  usvat  pakenivat.  Aurinko  ensin  ikäänkuin  kurkisti 
heihin,  kunnes  se  äkkiä  hyppäsi  kultakuulana  esiin  itäisen 
huipun  takaa  ja  samassa  läntiset  vuoret  ja  laaksot  heläh- 
tivät punaisiksi  aina  ruohokentille  saakka,  jotka  aamun 
kasteessa  sädehtivät  . . . 

Yhä  vielä  he  matkasivat,  askel  askeleelta  . . . 

Giljen  kunnailla  oli  heinäväki  jo  kauan  ollut  työssä, 
kun  he  lopulta  saapuivat  sinne. 

»Tuntuu  hyvältä  päästä  takaisin  kotiin»,  sanoi  äiti. 
»Onkohan  Marit  muistanut  panna  lihoja  savustu- 
maan?» 

Keittiönovesta  kiiruhti  Marit  vastaan. 

»Tänne  tuli  eilen  illalla  hieno  herra  jalkaisin  ...  se 
sama,  joka  kaksi  vuotta  takaperin  sai  täällä  pohjat  ken- 
kiinsä . . . Minulla  ei  ollut  muuta  neuvoa  kuin  sijoittaa 
hänet  siniseen  kamariin.» 

»Ahaa  — ylioppilas  Grip!  Hän  on  luultavasti  matkalla 
kotiinsa.» 

Äiti  vilkaisi  Inger- Johannaan.  Tyttö  oli  sanonut 
tuon  hieman  tapaillen.  Hän  nousi  kiireesti  vaunuista. 


»Jägerin  täytyy  huomenna  lähteä  kartoitustoimituk- 
selle  kauas  tuntureille  — aina  Grönnelid-sääterille  saakka!» 
julisti  äitij  kun  Grip  seuraa  vana  aamuna  tuli  ulos  huo- 
neestaan — »ja  senvuoksi  on  tässä  niin  paljon  varustele- 
mista.» 

»Vai  niin?  Ja  joko  huomenaamulla?» 

Ylioppilas  mietti. 

»Minun  suunnitelmani  on  mennä  suoraan  tunturien 
poikki  kotiini,  niinkuin  viimeinkin,  saadakseni  vähän 
raitista  ilmaa  ja  valoa  kaupungin  tomujen  päälle.» 

»Mutta  silloinhan  te  voitte  mennä  Jägerin  mukana. 
Ainakin  viisi  tahi  kuusi  peninkulmaa  teillä  olisi  samaa 
matkaa,  ja  Jägerista  olisi  erittäin  hauskaa  saada  mat- 
kaseuraa, Sallitteko  että  laitan  teille  vähän  mat- 

kaevästä?» 

»Kiitos,  kiitoksia  hyvin  paljon,  rouva,  kaikesta  ystä- 
vällisyydestänne . . .» 

»Hän  ei  salli  minun  olla  täällä,  se  on  varmaa»,  mutisi 
ylioppilas  kävellessään  pihalla  aamupäivällä.  Kaikki 
paitsi  rouva  olivat  nukkumassa. 

Mutta  hänpä  ei  ollut  tullut  tänne  kapteenille  seuran- 
pitäjäksi  . . . 

Iltapäivällä,  kun  tuli  vähän  vilpoisampaa,  kävelivät 
kapteeni,  Inger- Johanna,  Jörgen  ja  ylioppilas  Grip 
kaunista  tietä  alas  myllylle.  Iso-Ola  ja  Aslak-renki  olivat 
mukana;  myllynratasta  oli  vähän  laskettava,  sillä  mylly- 
puro  oli  melkein  kuivilla. 

He  seisoivat  ja  aprikoivat  miten  ratas  parhaiten  saa- 
taisiin irti  akselistaan,  kun  se  äkkiä  lähtikin  sijoiltaan. 

»Kas  vaan  Jörgeniä,  kun  osasi  irroittaa  rattaan», 
sanoi  kapteeni  ylpeänä: 

»Ota  puuseppä  Tore  avuksesi,  Ola,  heti  kun  palaat 
hevosia  tuomasta  tuntureilta  . . . ja  anna  Jörgenin  näyttää 
kuinka  se  käy,  hän  kyllä  sen  osaa.  Kun  vain  ei  ole  luke- 
misesta kysymys,  niin  kyllä  Jörgen  osaa.» 

»Tartu  sinä  tukkaasi,  Jörgen,  ja  pänttää  päähäsi  läksyt 
...  Tee  niinkuin  ruispuurolle;  mitä  nopeammin  sitä 
nieleksit,  sitä  pikemmin  se  loppuu»,  lohdutteli  Grip. 

»Jopa  nyt  jotakin  — olin  vähällä  unohtaa  hankkia 
ongensiimaa  huomiseksi.  Jörgen,  sinä  saat  tänä  iltana 
lähteä  kauppiaaseen  . . . Saattepa  nähdä  kuinka  paljon 
siellä  saamme  lohia»,  sanoi  kapteeni  Gripin  puoleen 
kääntyen. 

»Hohoo  — jaa»,  huokasi  kapteeni  kotimatkalla.  »Läh- 
dönpä oikein  mielelläni  nyt  tuntureille  — tulen  sieltä 
aina  kolme  neljä  naulaa  keveämpänä  takaisin.» 

»Minä  olen  aina  koulunpenkiltä  saakka  ihaillut  sitä 
osaa  maasta»,  huomautti  Grip,  »meidän  pitäisi  lisätä 
maantieteeseemme,  että  tämän  seudun  sisäjärvi  löydet- 
tiin vasta  muutamia  vuosia  takaperin  keskeltä  avaraa 
tunturiylänköä^  jonka  ainoastaan  muutamat  peuranam- 
pujat  tunsivat.» 

»Sitä  ei  ole  merkitty  mihinkään  karttaan,  sen  paikka 
on  tyhjä  kuin  Afrikan  sisusta;  se  on  tosiaankin  tunte- 
maton», selitti  kapteeni.  »Mutta  sen  kautta  kulkee  kui- 
tenkin muihin  seutuihin  karja-  ja  ihmispolku  ...  ja 
tuntureilla  on  kansan  keskuudessa  jo  vanhastaan  nimensä.» 

»Totta,  totta  — tuntevathan'  Afrikankin  alkuasukkaat 
maansa  sisäosia,  vaikkei  sivistynyt  maailma  tiedä  niistä 

mitään»,  nauroi  Grip.  »Minä  olen  aina  mietiskellyt  mitä 
semmoisessa  tuntemattomassa  seudussa  mahtaisi  olla. 
Siellähän  ehkä  saisi  nähdä  monenkinlaista.  Rotkoista 
löytyisi  entisaikojen  raunioita  . . . laaksoista  luhistuneita 
majoja  ...  ja  silloin  tällöin  villipeura  vilahtaen  kiitäisi 
tunturin  poikki.» 

»Niin,  me  saamme  sieltä  monta  kaunista  peuran- 
paistia»,  sanoi  kapteeni. 

»Sehän  minua  lioukuttelikin,  kun  kaksi  vuotta  sitten 
tapasin  peuranampujia.  Minä  tahdoin  keksiä  jotakin 
uutta,  nähdä  mitä  siellä  on.» 

»Aivan  samaa  kuin  me  kuvittelimme  kaupungista», 
huudahti  In  ger-  Johanna . 

»Teidänpä  pitäisi  saattaa  isäänne  jonkun  matkaa 
tuntureille,  neiti!» 

»Sepä  ei  olisi  niinkään  tuhmaa!»  arveli  kapteeni  . . . 
»ei  ollenkaan  mahdotonta  — ei  lainkaan!  — Saisit  ratsas- 
taa Grönnelidin  karjamajoille  saakka.» 

»Voi,  jos  toteuttaisit  tuon  tuumasi,  isä!»  huudahti 
Inger- Johanna  innokkaasti.  »Nyt  minäkin  tahtoisin 
nähdä  minkälaista  siellä  on  . . . Luulenpa,  että  me  ennen 
aina  kuvittelimme  maailman  loppuvan  tuolla  — oman 
karjamaamme  takana.» 

»Minä  otan  peitteitä  mukaan,  — ja  jos  ne  siellä  kerran 
voivat  minulle  hankkia  yösijan,  niin  kyitä  sinäkin  saat 
siitä  osan»  . . . 

»No,  no,  Morten!  — Annapas  ihmisten  olla  rauhassa!» 
Kapteeni  otti  esiin  tupakkapötkyn  ja  taittoi  siitä  palasen 
pukille,  joka  juoksi  pihalta  heitä  vastaan. 

. . . »Noo,  parta jassi,  hän  tahtoo  osansa  myöskin.» 

»Kuulehan,  äiti!»  huudahti  hän  nähdessään  vaimonsa 
tulevan  aitasta. 

»Mitäs  sanot  siihen,  että  minä  otan  Inger- Johannan 
mukaani  huomenna  . . . Perjantaina  voivat  hän  ja  Jörgen 
palata  kotiin  Iso-Olan  ja  hevosten  kanssa!» 

»Mutta  rakas  Jäger!  Mitä  hänellä  on  tuntureilla 
tekemistä?» 

»Hän  voi  jäädä  yöksi  Grönnelidin  karjamajoille.» 

»Mutta  se  on  liian  rasittava  matka.  Sinunhan  täytyy 
kaiken  matkaa  kulkea  ihan  tiettömiä  taipaleita!» 

»Hän  saa  ratsastaa  aina  karjamajojen  tuolle  puolen 
saakka.  Mustahan  kulkee  tasaisesti  kuin  pappi  sekä 
kalliolla  että  suolla.  Minä  otan  Valkon.»  Kapteeni  oli 
oikein  kiihkoissaan  saadakseen  Inger- Johannan  mu- 
kaansa. 

»Tietysti  sinä  tulet  mukaan!  — Valmistahan  nyt,  äiti, 
meille  kunnon  eväät!  Kello  viisi  huomenaamulla  me 
lähdemme.  Tronberg  yhtyy  meihin  hevosineen  kauem- 
pana, niin  että  tekin  saatte  ratsastaa  vuoroonne,  Grip.» 

Grip  hyökkäsi  Jörgeniin  syliksi  ja  työnsi  hänet  lei- 
killään keittiön  ikkunasta  sisään. 


Niska  ahavoituneena,  punoittaen  ja  palavissaan  hää- 
riskeli  kapteeni  paitahihasillaan  ylhäällä  tuntureilla. 

Edellä  ratsasti  Inger- Johanna  kuormahevosten  kanssa, 
ja  kapteenin  vierellä  kulki  muutamia  talonpoikia  kantaen 
heidän  päällysvaatteitaan  seipäissä  olkapäillään,  ja  joka 
kerta  kun  pysähdyttiin,  he  innokkaasti  osoittivat  kap- 
teenille rajamerkkejä  ja  viittoja,  joiden  mukaan  kap- 
teenin tulisi  kartoituslinjansa  suunnata. 

He  olivat  olleet  yötä  Grönnelidin  karjamajoilla,  ja 
jo  kello  viideltä  aamulla  he  ratsastelivat  lakeiden  tuntu- 

reiden  ja  pajukkosoiden  keskellä.  Hevoset  saivat  vähän 
väliä  kahlailla  saman  joen  monissa  mutkissa. 

Nyt  he  jälleen  pysähtyivät  pitkän  kiipeämisen  jäl- 
keen odottaakseen  Tronbergia,  jonka  he  olivat  nähneet 
tulevan  kaukana  alempana. 

Kapteeni  otti  kiikarin  esiin,  ja  pikaisesti  silmäiltyään 
lumipeittoista  lakeutta,  joka  maidonkarvaisena  levittelihen 
kaukana  edessäpäin,  tähysteli  hän  vähitellen  yhä  alemmas 
ja  alemmas. 

Hiki  tippui  suurina  pisaroina  otsalta  ja  kulmilta, 
niin  että  lasi  sumeni  ja  hänen  täytyi  pyyhkiä  sitä  suurella 
ohueksi  kuluneella  nenäliinallaan.  — Nyt  asetti  hän  kii- 
karin hevosenselän  varaan  ja  piti  sitä  kauan  samaan 
suuntaan  ojennettuna. 

»Niiden  täytyy  olla  Rögnelidin  väkeä,  jotka  tulevat 
tuolta  Bräkstadin  puolelta  . . . Mitä?» 

Miesten,  joiden  puoleen  hän  kääntyi,  tarvitsi  vain 
kädellään  varjostaa  silmiään  päästäkseen  selville,  että  ne 
olivat  heidän  riitaveljiään,  joiden  kanssa  heidän  oli 
huomenna  määrä  yhtyä  Tiske-veden  luona.  Mutta  he 
olivat  liian  oveloita  ilmaistakseen  havaintoansa  muuten 
kuin  imartelemalla: 

»Mutta  onpas  kapteenilla  erinomainen  kiikari!» 

Näillä  kartoitus  matkoilla  kapteenia  kumpikin  riita- 
puoli koetti,  niin  sanoaksemme,  kantaa  kultatuolilla. 
Saada  tällä  tavoin  nauttia  palveluksista  oli  hänen  par- 
haita kesähuvituksiaan  . . . 

»Oletteko  kalastanut,  Tronberg?»  huusi  hän,  kun 
aliupseerin  lakki  tuli  nyökytellen  näkyviin  jyrkältä  kar- 
japolulta. 

»Lohtako  ...  ja  tänään  saatua?» 

»Tänä  aamuna,  herra  kapteeni.» 

Kapteeni  otti  kalat  ja  tarkasteli  niiden  kiduksia. 

»Niinpä  niin,  tänään  ovat  saatuja.» 

Aliupseeri  otti  lakin  päästään  ja  kuivasi  kasvojaan. 

»Nyt  saattaisi  hyvin  paistaa  kalaa  tunturiseinämällä, 
nyt  on  niin  tavattoman  kuuma»,  sanoi  Tronberg. 

»Kauniita  kaloja.  Katsokaahan,  Grip,  painavat  aina- 
kin viisi  naulaa  kappale.» 

»No  herran  pojat,  onko  neitikin  täällä!»  huudahti 
aliupseeri  ojentautuen  vaistomaisesti  perusasentoon,  kun 
Inger- Johanna  ohjasi  ratsunsa  heidän  luokseen  ja  tar- 
kasteli täplikkäitä  välähteleviä  kaloja,  jotka  riippuivat 
kuormasatulalla.  Mutta  vanha  Lars  Opidalen,  mies,  joka 
rajankäyntiä  oli  pyytänyt,  silitteli  karkealla  kämmenel- 
lään tytön  kättä,  kun  tämä  luki  pajunvitsaan  pujotettuja 
lohia. 

»Voiko  tämmöinenkin  olla  tuhkaa  ja  tomua!»  sanoi  hän 
hiljaisesti,  ihmetellen. 

»Tuehan  neitiä,  Lars,  että  hän  pääsee  maahan.  Hänen 
on  tästä  alkaen  mahdotonta  ratsastaa  tuolla  jyrkällä, 
röykkiöisellä  tunturilla.» 

Tie  tuli  yhä  jyrkemmäksi;  välistä  sitä  ei  erottanut 
ollenkaan  harmaalla  tunturiseinällä.  Kalasääsken  yksi- 
näinen huuto  kuului.  Se  kaarteli  huutaen  ja  edeten, 
kun  Jörgen  kiljaisi  sille.  Sillä  oli  varmaankin  pesä  jossain 
lähistöllä. 

Kapteenin  haulikko  otettiin  esiin  ja  Tronberg  yritti, 
mutta  ei  saanut  lintua  sopivalle  etäisyydelle  . . . Kunpa 
saisi  maata  tuolla  ylhäällä  kivien  välissä  sitä  vaanimassa! 

Lintu  kaarteli  taas  heidän  lähellään  valtavin  siiven- 
lyönnein. 

Äkkiä  kuului  ylempää  pamahdus,  ja  kalasääski  räpä5rtti 
siipiään  kiivaasti,  ilmeisesti  koettaen  säilyttää  tasapainoaan. 

Panos  oli  lävistänyt  toisen  siiven,  niin  että  he  näkivät 
päivän  paistavan  sen  läpi.  Lintu  oli  putoamaisillaan 
maahan. 

»Hyi,  sehän  on  ammuttu  vaivaiseksi!»  huusi  Inger- 
Johanna. 

»Kuka  ampui?»  kysyi  kapteeni  hämmästyneenä. 

»Jörgen  tästä  juuri  juoksi  pyssyineen»,  ilmoitti 
Tronberg. 

»Vai  Jörgen!  . . . älköön  uskotelko  minulle,  että  se 
oli  hänen  ensimmäinen  laukauksensa.  Sitä  kanaljaa!  . . . 
Mutta  hänhän  ampui  sen  vapaalta  jalalta,  ja  siihen  kat- 
soen se  oli  kelpo  laukaus,  Tronberg!  Tällä  kertaa  hän 
pääsee  selkäsaunasta,  vaikka  olenkin  häntä  kieltänyt 
mitä  ankarimmin  kajoamasta  pyssyyn.» 

»Kieltänyt,  niin»,  mutisi  Grip.  — »Eikö  ole  merkillistä, 
neiti  Inger- Johanna,  että  me  aina  haluamme  juuri  sitä 
mikä  on  kiellettyä.  Meidän  innokkaimmat  harrastuksem- 
me ovat  juuri  noita  kiellettyjä.  Mutta  takaperoista  on 
sellainen  kasvatus  ja  jättää  jälkensä  meihin,  — luo  teräviä 
päitä,  mutta  huonoja  luonteita.» 

Grip  ja  Inger- Johanna  kävelivät  edellä  hevosten 
vierellä.  Omituista,  tiheää  auteretta  oli  ilmassa  tänä 
iltapäivänä;  se  kattoi  sakeana  alavammat  seudut,  mutta 
ylhäällä  oli  ilma  niin  heleän  kirkasta.  Askel  askeleelta 
hevoset  pääsivät  eteenpäin  louhikoissa,  alasvyöryneen 
soran  ja  kallionlohkareiden  välissä,  jotka  muistuttivat 
sammaltuneita,  harmaita  mökkejä;  niiden  katolla  näytti 
seisovan  joku  vaivaiskoivu  hienorihmaisia  hapsiaan  levi- 
tellen, ja  halkeamista  riippui  kirjavia  monivuotisia  sanan- 
jalkatöyhtöjä. 

»Katsokaahan  noita  kierteleviä,  vääristyneitä  kasveja! 
Saattaa  sanoa,  että  kaikki  täällä  on  kokonaan  kivet- 

tynyttä  — mutta  kuitenkin  tunkee  elämä  täällä  kaikkialla 
esiin.» 

Grip  pysähtyi. 

»Tiedättekö,  neiti  Inger- Johanna,  mitä  minä  nyt 
haluaisin?» 

Hänen  kasvoiltaan  oli  tavallinen  ivan  piirre  poistunut. 

»Tahtoisin  vain  päästä  koulumestariksi  ....  opetta- 
maan lapsille  ensi  alkeita  heidän  omien  luontaisten  aja- 
tustensa avulla  . . . juuri  perusteet  ovat  meillä  huonot 
ja  väärennetyt.  Lapsille  pitäisi  opettaa  juuri  niin  paljon 
tahi  niin  vähän  kuin  he  jaksavat  käsittää.  Ja  sitten  hyl- 
käisin kerrassaan  nuo  suojelemaan  tarkoitetut,  rakas- 
tetut kiellot.  Minä  vain  osoittaisin  heille  seuraukset  . . . 
— sekoittamalla  ruudin  ja  sytykkeet  heidän  silmäinsä 
edessä,  kunnes  räjähtäisi,  jolloin  sanoisin:  Ole  hyvä, 

Jörgen!  Minun  puolestani  voit  mielin  määrin  pitää 
niitä  molempia  taskussasi;  sinäpä  itse  siitä  ilmaan  len- 
nät. Kasvatuksessa  on  kehitettävä  vastuunalaisuuden 
tuntoa,  jos  mieli  luoda  ihmisiä.» 

»Teillä  on  hirveän  paljon  aatteita,  Grip!» 

»Hullutuksia  kai,  vai  mitä!  — Kunpa  minulla  olisi 
kykyä  kynän  käyttöön!  — mutta  minulla  on  kaikki  vain 
suussani  . . . Katsokaas,  on  vain  neljä  väylää,  jumaluus- 
opin, historian  ja  kielitieteiden,  lääketieteen  ja  lakitieteen, 
ja  minä  olen  toistaiseksi  aherrellut  viimemainitun  ääressä. 
En  itsekään  tiedä,  mitä  tällä  uralla  tahdon.  Olette  kai 
kuullut  kissasta,  joka  pantiin  lasipalloon,  mistä  sitten 
ilma  pumputtiin  pois.  Se  huomasi,  että  jotakin  hullua 
oli  tekeillä;  se  haukkoi  ilmaa,  mutta  ilma  tuli  yhä  ohuem- 
maksi, — ja  sitten  se  yhtäkkiä  pisti  käpälänsä  vetoreikään. 
Minäkin  aion  pistää  käpäläni  vetoreikään.  Sillä  täällä  on 
ilmatonta!  Mutta  totisesti  ei  pilvissä  runoili  jäin  luona. 

siellä  salamoi  ja  säteilee  ja  siellä  kirjoitetaan  toiminnasta 
kansan  ja  vajauden  ja  kaiken  korkean  ja  suuren  hyväksi, 
niin  moneen  suuntaan  kuin  kompassissa  on  säteitä. 
Mutta  todellisuudessa,  alhaalla  maan  päällä,  — tavalli- 
selle ihmiselle,  joka  tahtoo  hieman  kokeilla  — hänelle 
on  kaikki  suljettua.  Käytännön  maailmassa  ei  ole  tilaa 
meidän  parhaillekaan  ajatuksillemme  ja  aikeillemme, 
neiti!  Ei  edes  sen  vertaa,  että  pääsisi  luomaan  onnetto- 
muuttansa niillä  . . . 

Ja  niin  elää  sitten  miten  parhaiten  voi,  — toista  elä- 
määnsä toveriensa  kanssa  ja  viruttaa  itseään  punssissa 
heidän  seurassaan  joka  kerta  kun  on  oikein  pettynyt 
kaupungin  teeseuroissa  . . . 

Mutta  tunnustelkaa  tätä  ilmaa!  — Joka  ainoa  henkäys 
kuin  lasillinen  hienointa,  ~ hienointa,  niin,  miten  sanoi- 
sinkaan?» 

»Punssia!»  tuli  hieman  lyhyt  vastaus. 

»Ei,  vaan  elämää!  Vapaan  luonnon  kanssa  ei  mielel- 
lään antaudu  väittelyyn.  Minä  olen  samaa  mieltä  tun- 
turien, auringon  ja  kaikkien  noiden  kiemurrelevien  koi- 
vun vitsojen  kanssa  — kun  vain  ihmiset  tuolla  alhaalla 
olisivat  oma  itsensä.  Mutta  sitä  he  eivät  ole  koskaan, 
paitsi  kun  he  iloisessa  toveriseurassa,  vähän  märkää 
maisteltuaan,  ovat  kohonneet  kyllin  korkealle  syvästä 
kaivostaan.  On  koko  joukko  vapaamuurareja,  jotka 
tuntevat  toisiaan  vain  siinä  tilassa,  — tahi  ollessaan 
Westermannin  höyrykylvyssä,  jossa  Westermann  löy- 
lyttää  kylpijää  tuoreella  koivun  vitsalla  kolmenkymme- 
nen asteen  kuumuudessa.  Tiedättekö,  neiti,  saunä^öli 
esi-isiemme  kansallinen  kokoushuone.» 

»En,  mutta  nythän  saan  kuulla  yhtä  ja  toista  uutta», 
sanoi  Inger- Johanna  hymyään  salaten. 

»Kuulkaa,  . . . kuulkaa  . . . kuikka  piipittää»,  kuiskasi 
Jörgen. 

Ääni  tuli  pieneltä  suosilmäkkeeltä,  joka  oli  valkoise- 
naan niittyvillaa. 

He  pysähtyivät  kuuntelemaan. 

»Oletteko  koskaan  kuullut  näin  syvää  hiljaisuutta  — 
tuollaisen  yksinäisen  äänen  jälkeen?»  sanoi  Grip.  »Sel- 
laisia ääniä  kuuluu  siellä  täällä  maassa  . . . Abel  kuoli. 
Minkätähden?  — Juoppouteen,  sanotaan»,  hän  pudisti 
päätänsä,  »mutta  todellisuudessa  ilman  puutteeseen!» 

Grip  kulki  paitahihasillaan  ja  kuori  puhuessaan  paju- 
keppiä,  jonka  hän  oli  taittanut  kivien  kolosta  alempaa. 

»Tuossa  näette,  kapteeni,  Opidalenin  rajan  sellaisena 
kuin  se  on  kulkenut  vanhoista  ajoista  saakka!»  selitti 
vanha  Lars  . . . suoraan,  ihan  suoraan  tuota  vuorenhal- 
keamaa  pitkin,  tuossa,  josta  meidän  on  astuttava  alas, 
ja  sitten  suoraan  järven  poikki  . . . melkein  Torsknutin 
Punavuoria  kohti  . . . katsokaa,  kapteeni,  tuonne  noiden 
kolmen  viheriän  saaren  poikki  aina  kiviseen  rantaan  asti.» 

Ukko  viittoili  kiihkeästi  kepillään  rajan  suuntaan. 

»Siihen  hankin  minä  todistajia,  ja  jos  kaikki  ne,  jotka 
ovat  kalastaneet  vesillämme,  isäni  ja  isoisäni  ajoilta 
saakka,  olisivat  elossa  niin  olisi  heissä  miehiä  kylliksi 
saamaan  kumoon  kaikki  rögnelidläisten  kujeet»  . . . 

Iltapäivän  varjo  lankesi  rotkoon,  jossa  jäävesi  tippuili 
alas  mustan  tunturiseinän  halkeamia  pitkin.  Paikkapai- 
koin sattuivat  auringon  säteet  vielä  keltaisiin  poronjäkä- 
likköihin  tahi  siellä  täällä  kasvaviin  sinertäviin,  keltaisiin 
tahi  valkoisiin  tunturikasveihin,  jotka  eivät  halveksineet 
näitä  karuja  seutuja  valkoisen  ikilumen  rajoilla. 

»Tuollapa  tuleekin  Mathis  veneineen!»  sanoi  vanha 
Lars. 

Vene,  jolla  heidän  piti  mennä  Larsin  pojan  karjama- 
jalle, suikerteli  kuin  hyönteinen  vihertävällä  peilikirk- 
kaalla vedenpinnalla. 

Laskeutuminen  tunturilta  oli  todellista  virkistystä 
kapteenille,  joka  oli  lihava  ja  alati  hengitti  kovin  raskaasti. 
Ja  ajatellessaan  mielitointaan,  kalastusta,  tuli  hän  vielä 
paremmalle  tuulelle. 

»Me  saavumme  sinne  juuri  siihen  aikaan  jolloin  ny- 
kii», sanoi  hän. 

Kun  he  istuutuivat  nelikulmaiseen  ruuheen,  joka 
odotti  heitä  kala-aitan  luona,  oli  kapteenilla  jo  siima  val- 
miina. Hän  oli  innokkaasti  pitänyt  huolta  siitä,  että  pu- 
kinsarvi  oli  täynnä  hyviä  onkimatoja. 

Ne,  jotka  eivät  mahtuneet  venheeseen,  kulkivat 
hevosten  kera  järven  ympäri.  Vähän  väliä  näkivät  sou- 
telijat  heidän  tulevan  esiin  rantakallioiden  lomasta. 

»Mitäs  sanot,  Mathis,  jos  vähän  uistelisimme  pitkin 
rantaa  tuolla  varjossa?  Vai  luuletko  ettei  se  siellä  käy 
koukkuun?  . . . minun  mielestäni  se  on  kumminkin  vii- 
saampaa kuin  jos  soutaisimme  suoraan  järven  yli»,  lau- 
suskeli  kapteeni. 

Matkisin  siima  oli  teljon  alla  ja  sillä  tahtoi  nyt  Inger- 
Johannakin  koettaa. 

Kapteeni  pisti  syötin  hänen  koukkuunsa.  Mutta  hän 
ei  halunnut  odottaa  niin  kauan,  että  olisi  päästy  kalastus- 
paikalle;  hän  lappoi  siiman  irti  heti  paikalla  ja  uisteli 
sillä,  hyvin  toimekkaana  nykäisten  siimaa  aina  lyhyem- 
mälle  ja  taas  hellittäen,  soudun  tahtiin. 

»Sinähän  olet  kätevä!»  huudahti  kapteeni,  »se  on  syn- 
nynnäistä tuo.  Sinä  oletkin  oikeastaan  kalasta jasukua, 
sillä  minähän  olen  kasvanut  Bergenin  liepeillä  ja  niinpä 
isänikin  ennen  minua  ...  Jos  saisin  taalarin  jokaisesta 

turskasta,  minkä  olen  nyhtänyt  AI ver- virrasta,  niin 
jättäisin  jälkeeni  perintöjä  . . . Mitä?  Mitä?»  . . . 

Vanavedessä  kuului  polskahdus.  Inger- Johanna 
alkoi  kiihkeästi  lappaa  siimaa  sisään;  keltainen  kalanvatsa 
välmehti  tuokion  auringonpaisteessa  veden  pinnalla. 

Inger- Johanna  nykäisi  muutaman  kerran  kiihkeästi 
siimaa  ja  nousi  sitten  puoleksi  seisaalleen,  kiskoen  nope- 
asti kalaa  lähemmäksi. 

Nostaessaan  hopealta  välkähtelevän  kalan  korkealti 
veneenlaidan  yli  hän  päästi  riemuhuudon: 

»Ensimmäinen  kala  eläessäni!» 

Grip  irroitti  sen  koukusta  ja  heitti  kauas  veteen. 

...»Sen  vuoksi  se  saakoon  elää!» 

Kapteeni  kohautti  niin  kiivaasti  raskasta  ruumistaan, 
että  vene  tärähteli. 

Mutta  tätä  tuhmuutta  toki  lievensi  se  seikka,  että  se 
tehtiin  hänen  silmäteränsä  kunniaksi . . . 

Ja  kun  he  saapuivat  sen  kukkulan  alle,  jonne  kapteeni 
halusi  heittää  siimansa,  kajautti  hän  äkkiä  Bergenin  ran- 
noilla lapsena  oppimansa  laulun,  jota  hän  ei  enää  moneen 
herran  vuoteen  ollut  muistanut: 

»Mun  pintaani  aurinko  paahti 
ja  venheeni  virrassa  hiljaa  solui, 
tarun  kertoili  keulassa  vaahti 
ja  unien  maille  mun  mieleni  jolui. 

Kun  tuosta  ma  heräsin 
ja  komppeeni  keräsin 
oli  tuhto  luisunut  virtaan. 

— Ja  venheeni  virrassa  hiljaa  solui»  . . . 

Hänen  syvä  bassonsa  kuului  mahtavalta  kaikuvaa 
kalliota  vasten. 


Järvi  oli  rasvatyven  ja  kapteeni  nosti  venheeseen 
lohenmullon  toisensa  perästä. 

Tunturi  lumisine  huippuineen  seisoi  kuin  päälaellaan 
veden  syvyydessä  heidän  allaan,  niin  että  päätä  huimasi 
kun  veteen  katsoi.  Ja  kun  he  tulivat  karjamajojen  koh- 
dalle, kuvastui  koko  tuo  jyrkkä  viheriä  rinne,  jossa  karja 
kävi  laitumella,  niin  selvästi  veteen,  että  olisi  voinut  sar- 
vet lukea. 

»Niin,  täällä  kulkevat  lehmät  kuin  kärpäset  seinällä», 
sanoi  kapteeni.  » Jos  tuolla  joku  pudottaa  taintansa,  niin 
kimpoaa  se  tänne  alas  meidän  eteemme.» 

Huoneen  nimellistä  siellä  oli  vain  pieni  turvemaja 
kivirauniossa  sekä  pieni,  rappeutunut,  kivikattoinen  ja 
räppänällinen  pölkkyhökkeli.  Siellä  piti  kapteenin  ja 
Inger- Johannan  nukkua  auringonnousuun  saakka,  jol- 
loin jälkimmäisen  oli  Jörgenin,  Ison-Olan  ja  Mustan 
kanssa  palattava  Grönnelidin  karjamajoille. 

He  olivat  syöneet  illallista  — - lohta  ja  jonkinmoista 
mätipuuroa,  ja  nyt  he  katselivat  kuinka  aurinko  vaipui 
Suurtunturien  taa. 

Kapteeni  tepasteli  tohveleissaan  ja  virkatakki  auki 
napitettuna  nurmikolla  ja  poltteli  hyvillä  mielin  piip- 
puaan.  Hän  pysähtyi  silloin  tällöin  katselemaan  miten 
auringonsäteet  väreilivät  kukkuloilla  kaukana  päivän- 
laskua vastapäätä. 

Äkkiä  äsken  tummansininen  vuorijono  muuttui  yhä 
punertavammaksi,  kunnes  se  lopulta  hehkui  kuin  tulen 
liekki.  Nyt  loistivat  lumikukkulat  idässä  ruusunpunai- 
sina . . . Siellä  kohousi  kummallisia  sadun  kuvia,  torneja, 
linnoja  . . . kolme  kaukaisinta  kukkulaa  muuttui  veripu- 
naiseksi  ja  keskimäisessä  välkähti  häikäisevä  valo.  Ja 

vielä  niidenkin  takana ‘s yttymättömiä  huippuja,  harjuja, 
rotkoja,  joissa  varjoja  liukui . . . 

Jörgen  tähysteli  isän  suurella  kiikarilla,  näkyisikö 
peuroja  lumirinteillä. 

— »Hyvästi,  neiti  Inger- Johanna!»  sanoi  Grip.  »Minä 
lähden  jo  yön  läpi  tuntureille.  Yksi  miehistä  tulee  oppaak- 
seni. Täällä  on  meitä  muuten  useampia  kuin  majaan 
mahtuu , . . 

Mutta  sallikaa  minun  ensin  sanoa  teille»,  lisäsi  hän 
hiljempää,  »että  tämä  avosydäminen  päivä  tuntureilla 
on  ollut  elämäni  harvoja  kauniita  . . . minun  ei  ole  tar- 
vinnut lausua  ainoatakaan  matalaa,  typerää  sukkeluutta  . . 
halveksia  itseäni»  . . . lisäsi  hän  ankarasti. 

»Tuollaisena,  niin,  juuri  tuollaisena  kuin  nyt  seisotte 
siinä  hienona  ja  norjana  ja  ylimielisenä  suuren  olkihat- 
tunne alta  katsellen,  sellaisena  tulen  muistelemaan  teitä 
siihen  saakka  kunnes  taas  tapaamme  toisemme  kaupun- 
gissa.» 

»Svartdaleniin  on  ainakin  viiden  neljänneksen  matka», 
sanoi  kapteeni  kätellessään  nuorukaista.  »Olette  aina  ter- 
vetullut Giljeen,  Grip!» 

Grip  jo  kiipesi  lakkiaan  heilauttaen  jyrkkää  kallion- 
rinnettä  läheisen  tunturin  huippua  kohti. 

»Se  mies  ei  näy  tuntevan  väsymystä!»  sanoi  kapteeni. 

Inger- Johanna  katseli  hänen  jälkeensä.  Aurinko  loi 
viimeistä  vaaleata  hohtoansa  hiilakkaaseen  iltailmaan. 

Tytön  kasvoilla  elehtivät  lämpimät  tunteet. 


Muutama  hyönteinen  — mehiläinen  tahi  ampiai- 
nen — lensi  suristen  sisään  avonaisesta  ikkunasta  sini- 


seksi  maalattuun,  siistittyyn  huoneeseen  . . . pörräsi  me- 
luisasti  ruutua  vasten,  melkein  häiriten  nuorta  mustatuk- 
kaista,  kaunista  tyttöä,  joka  makasi  sohvalla  aamu-uniaan 
vedellen. 

Hän  makasi  sikeässä  unessa  kyljellään;  — tulihan 
hän  vasta  yöllä  kotiin  . . . Tunturi  vaikutelmat  näyttivät 
vieläkin  heijastuvan  hänestä. 

Hänellä  oli  uusi  lohenmullo  uistimessa,  — se  kimal- 
teli  ja  loiskahteli  tuolla  vedessä  . . . Grip  toi  kaksi  tikkua 
pannakseen  ne  ristiin  . . . 

Hurr-surr-rr  . . . suoraan  hänen  kasvoilleen,  niin  että 
hän  heräsi. 

Päivä  oli  jo  pitkälle  kulunut. 

Valkoisiin  verhotulla  pesupöydällä,  joka  oli  järjes- 
tetty häntä  varten,  koreili  orvokkisaippua  hopeapaperilla. 

Sen  tuoksu  se  varmaankin  viekotteli  tunturien  hyön- 
teisiä turmioon.  Ne  olivat  vainunneet  täällä  aivan  uuden 
kukkaismaailman  ja  syöksyivät  nyt  suin  päin  uutta  kek- 
sintöään kohti  aavistamatta,  että  tunturien  alla  oli  monia 
ihmeitä,  että  orvokintuoksu  ei  antanut  orvokin  hunajaa, 
vaan  ainoastaan  ilkeitä  vatsan väänteitä.  Niiden  kes- 

kuudessa vallitsi  varmaankin  perinpohjainen  käsittei- 
den sekaannus,  päättäen  siitä  että  vastatulleet  pörisivät 
levottomina  sinne  tänne  huoneessa,  ikäänkuin  aavistaen 
jotain  pahaa  ja  lensivät  pari  kolme  kertaa  huoneen  ym- 
päri, kunnes  kiusaus  tuli  ylivoimaiseksi;  kun  taas  aikai- 
semmin tulleet,  joihin  tuoksu  jo  oli  vaikuttanut,  hitaasti 
ryömivät  seinää  pitkin,  jopa  menivät  tainnoksiin  ja  py- 
ristellen  makasivat  ikkunalaudalla. 

»Uh!  — kun  meni  suoraan  pesuveteen!» 

Hän  katsahti  puolittain  vihastuneena  saippuaan,  joka 
oli  onnettomuuden  aiheuttanut. 

Avautui  ikäänkuin  uusi  ajatus  jakso,  hänen  pari  ker- 
taa haistelussaan  saippuaa. 

»Äidin  keltainen  saippua  on  rehellisempää!» 

Hän  viskasi  saippuan  nopeasti  ulos  ikkunasta  ja  pyyhki 
sortuneet  hyönteiset  hellä  varoen  ikkunalaudalta. 

Äiti  ja  Inger- Johanna  seisoivat  sitten  päivemmällä  puu- 
tarhan perällä  poimien  sokeriherneitä  päivällistä  varten. 

»Ota  vain  kypsimpiä,  Inger- Johanna  — sellaisia, 
jotka  kovettuisivat  liiaksi  isän  kotiintuloon,  jos  niitä  sii- 
hen saakka  säilyttäisimme. 

Mitähän  täti  sanoisi,  jos  saisi  kuulla,  että  olemme  an- 
taneet sinun  seurata  isääsi  kauas  tuntureille.  Hän  ei  var- 
maankaan pidä  sellaista  retkeä  minään  hauskuutena,  eikä 
voi  käsittää,  että  sinä  voit  noin  kaunopuheliaasti  haas- 
tella kivistä  ja  kannoista.» 

»Eipä  tietenkään.  Hänen  mielestään  ei  mitään  voi 
verrata  heidän  teeseuroihinsa!»  naurahteli  Inger- Johanna. 

»Annahan  lautasesi  minulle,  niin  tyhjennän  sen  ko- 
riin», sanoi  äiti. 

»Tätihän  kirjoitti,  että  Rönnow  jää  koko  talveksi  Pa- 
risiin.» 

»Rönnow,  niin  . . . Mutta  minäpä  oikein  huvittelen 
ensi  talvena  lukemalla  tädille  ääneen  Gedecken  kerto- 
muksia Sveitsistä  ja  samalla  aina  lomaan  liitän  pienen 
kuvauksen  omasta  tunturimatkastani.» 

»Nythän  sinä  puhut  ajattelemattomia,  Inger- Johanna! 
Onhan  toki  suuri  erotus  sivistyneitten  seutujen  ja  meidän 
tunturiemme  välillä.» 

Rouva  Jägerin  myssyn  peittämä  pää  vajosi  syvälle 
hernesalkojen  väliin  . . . »Isä  sanoo,  että  Rönnow  var- 
maankin kartuttaa  ranskankielen  taitoaan  senvuoksi,  että 
aikovat  kutsua  hänet  Tukholmaan.» 


»Niin,  kyllä  kai  hänestä  tulee  jotain  suurta  . . . Mutta 
saatpa  uskoa,  että  meille  tulee  ihmeen  levollista  ja  haus- 
kaa, kun  toisinaan  istumme  kotona  tädin  kanssa  iltaisin 
ja  minä  luen  hänelle  ääneen.» 

Äidin  suuri,  sinitäpläinen  päähine  kohosi  jälleen. 
Pöytäveitsi  oli  hänen  toisessa  kädessään  ja  toisella  hän 
ojensi  tyhjän  lautasen  takaisin. 

»Ja  hänellä  onkin  sellainen  käytös,  että  se  sitä  parem- 
min pukee  häntä  mitä  korkeampaan  asemaan  hän  joutuu.» 

»Niin,  hänhän  on  aivan  täydellinen  . . . Mutta  en 
tiedä,  miksi  ei  tee  mieleni  ajatella  häntä  täällä  vuoristossa.» 

Rouva  Jäger  seisoi  pöytäveitsi  kädessään. 

»Nyt  saakin  jo  riittää!»  Hän  huoahti  ja  tarttui  väsy- 
neenä koriin.  »Tänä  vuonna  emme  saa  paljon  herneitä», 
huokasi  hän. 

Giljen  keittiössä  vallitsi  suuri  kiire  ja  touhu  jouluteu- 
rastusten  jälkeen. 

Porstuasta  uhosi  kylmä  viima,  joka  levitti  muskotti- 
kukan,  inki väärin  ja  neilikan  tuoksua  muihinkin  huo- 
neisiin, ilmassa  jyski  hakkuurautojen  ja  survimien 
kalkutus  niin  että  lattiat  tärisivät.  Valkoiseen  esiliinaan 
puettuna  ja  lautasliina  pään  ympärille  kiedottuna  itse 
Iso-Ola  riehui  ja  hääri  suuren  puuhuhmaren  ääressä. 

Pitkän  pöydän  yläpäässä  istui  rouva  Jäger  parsinneu- 
lalla ja  langalla  ommellen  kokoon  rullasylttyjä.  Muutamat 
muonamiesten  vaimot  ja  Thea,  valkoisina  kuin  enkelit, 
leikkeli  vät  lihaa  hienoa  hakkelusta  varten*. 

Etempänä  penkillä  istui  äsken  kotiintullut  Thinka  ja 
täytti  verisin  käsin  suuresta  kaukalosta  verimakkaraa. 
Taitavasti  ja  sukkelasti  hän  sulloi  makkara-ainetta  sarven 
läpi,  pujotti  sitten  tikun  suolen  suuhun,  ja  niin  valmistui 
toinen  tumma,  hirveän  näköinen  verimato  toisensa  jälkeen; 
niitä  sitten  siskot  kiehuttivat  suuressa  padassa,  jonka 
mustaa  pohjaa  liekit  nuolivat,  ennenkuin  rätisten  leimu- 
sivat ylös  savutorveen. 

Kapteeni  oli  tullut  keittiöön  ja  katseli  tyytyväisenä 
taistelukenttää.  .Olihan  täällä  paljon  hyvää  sekä  suulle 
että  sieraimille,  ja  aina  uuden  lajin  valmistuessa  lähetet- 
tiin hänelle  konttoriinkin  makupaloja  arvosteltaviksi. 


»Minäpäs  neuvon  teille,  tytöt,  miten  pitää  hakata!» 
sanoi  hän  leikillisesti,  ottaen  veitset  Torbjörgiltä. 

Molemmat  hakkuuveitset  lensivät  hänen  käsissään 
ylös  ja  alas  niin  nopeasti,  että  niitä  tuskin  saattoi  erottaa, 
ja  muut  työntekijät  silloin  keskeyttivät  työnsä  ja  rupesivat 
ihastellen  katsomaan  . . . 

Tätä  tosin  kesti  vain  pari  kolme  minuuttia,  kun  sitä- 
vastoin Torbjörgin  ja  Aslakin  täytyi  hakata  koko  päivän. 

Mutta  voitto  kuin  voitto,  ja  kun  kapteeni  sitten  astui 
huoneeseensa  hyräillen  innokkaasti  ja  tyytyväisenä,  ei 
hän  suinkaan  ollut  unohtanut  keppostaan,  vaikka  hänen 
käsivartensa  olivat  aivan  herpautuneet.  Hän  koetteli  niitä 
pari  kertaa  ennenkuin  sitoi  ruokaliinan  kaulaansa  ja  is- 
tuutui pöydän  ääreen  maistellakseen  lämmintä,  rusinoilla 
höystettyä  ja  voilla  voideltua  verimakkaraa,  jonka  Thinka 
toi  hänelle. 

»Vähän  sinappia,  Thinka!» 

Sorjavartaloinen  Thinka  asteli  nurkkakaapille  etsi- 
mään sinappia. 

»Lautanen,  kuulehan,  olisi  saanut  olla  lämmin  . . . 
oikeastaan  sen  pitäisi  olla  tulikuuma  voille  ja  rusinoille». 

Hyväntahtoinen  Thinka  meni  paikalla  lautasta  kuu- 
mentamaan ja  toi  sen  pian  isälle.  Se  oli  niin  kuuma,  että 
sitä  täytyi  kantaa  ruokaliinaan  kiedottuna. 

»Kaada  vaan,  isä,  kaikki  tälle  lautaselle,  niin  saat 
nähdä.» 

Se  missä  Thinka  parhaiten  onnistui  kotiintulonsa  jäl- 
keen, oli  hänen  ihmeellinen  taitonsa  palvella  isäänsä.  Isä 
sai  näinä  aikoina  tuskin  koskaan  aihetta  ilmaista  tyytymät- 
tömyyttänsä. 

Thinkan  lempeys,  taipu vaisuus  ja  järkähtämätön  mie- 
len tasapaino  loi  todellista  kodikkaisuutta  taloon.  Kap- 

teeni  tiesi,  ettei  hänen  tarvinnut  muuta  kuin  vihjata  jos- 
tain maukkaasta  ruokalajista,  niin  se  ilmestyi  pöytään 
seuraavaksi  ateriaksi.  Hän  oli  aina  niin  taipuisa,  kun  taas 
äiti  johonkin  myöntyessään  suoritti  kaiken  niin  raskaasti 
ja  vaivaloisesti,  että  isä  aina  tuli  huonolle  tuulelle  ja  alkoi 
kiukutella,  vaikka  äiti  hyvin  tiesi,  ettei  kapteenin  terveys 
sietänyt  kiivastumisia. 

Maanantai-aamusta  saakka  oli  saatu  toimeen  äärettö- 
män paljon,  ja  huomeniltaan  toivottiin  kaikki  saatavan 
valmiiksi.  Kahden  lehmän,  hiehon  ja  sian  teurastaminen 
ei  ollut  mikään  pikku  juttu,  ja  siihen  vielä  lampaat  lisäksi. 

»Kruununvouti!  — Voudin  hevonen  on  pihalla!»  . . . 
ilmoitettiin  äkkiä  kesken  ruokapuuhia  keittiössä. 

Vouti!  — ikäänkuin  salama  olisi  iskenyt. 

»Juokse  ylös  konttoriin,  Jörgen,  ja  pyydä  isää  mene- 
mään häntä  vastaanottamaan!»  sanoi  äiti.  »Saat  riisua 
esiliinasi,  Iso-Ola,  — niin  hullua  kuin  se  onkin!»  . . . 

»Se  varmaankin  haistaa  makkaran  lemun  padasta», 
huudahti  Marit  reippaalla  tunturikielellään,  — »eikös  se 
jo  tulekin  toista  kertaa  näin  jouluteurastuksille.  No,  sitten- 
pähän  ei  ole  kotonaan  tiellä,  kun  on  täällä  kylässä!» 

»Pidähän  pienempää  suuta,  Marit!»  sanoi  äiti.  »Vouti- 
paralla  ei  ole  niinkään  hyvä  kotonaan,  sittenkun  hänen 
rouvansa  kuoli.» 

Mutta  oli  niin  hirveän  kiusallista,  että  hän  tuli  juuri 
tänään  — tuiki  sopimattomaan  aikaan! 

Talon  kunniaa  täytyi  pitää  yllä;  sentähden  ei  rouvan- 
kaan sopinut  jäädä  keittiöön. 

Kapteeni  astui  äkkiä  keittiöön. 

»Vouti  jää  tänne  huomiseen  . . . sitä  emme  voi  auttaa! 
Minä  kyllä  pidän  hänestä  huolta,  jos  vain  saamme  vähän 
ruokaa.» 

»Niin,  Jäger,  on  kyllä  helppo  sanoa!  . . . silloin  kun 
meillä  on  puuhaa  korvia  myöten.» 

»Vain  kylmää  lintua  . . . lihapullia  . . . vähän  makka- 
raa ..  . sillä  kyllä  tulemme  toimeen.  Minä  lupasin  hänelle 
maistiaisia.  — Ja  sitten,  Thinka!»  kapteeni  nyökäytti 
päätään,  »hiukan  totia,  — niin  pian  kuin  mahdollista.» 

Thinka  oli  jo  menossa;  hän  pyörähti  sukkelasti  kaapille. 

Hän  oli  teeskentelemätön  ja  vaatimaton,  eikä  lain- 
kaan ajatellut  vaivojansa.  Niinpä  hän  lennättikin,  puh- 
taaseen esiliinaansa  puettuna,  tuulen  nopeudella  tar- 
jottimen sisälle.  Tervehdittyään  voutia  pyörähti  hän 
kaapille  ottamaan  rommia  ja  arakkia  ....  ja  piippu- 
hyllylle sytykkeitä  etsimään,  latoi  tavarat  lautaselle  ja 
asetti  sen  herrojen  eteen,  ennenkuin  jälleen  katosi  keit- 
tiöön. 

»Torbjörg,  pesehän  itsesi  ja  siivoa  vierashuone 
voutia  varten,  — ja  sitten  täytyy  mennä  hakemaan 
Annaa  meitä  auttamaan,  — mikäli  hän  siihen  kykenee.  — 
Juokse  sinä  sinne,  Jörgen»,  komensi  äiti,  huomatessaan 
kuinka  hänen  täytyi  päästää  parhaat  apuvoimansa  muualle. 

Iso-Ola  oli  vienyt  voudin  hevosen  talliin  ja  seisoi 
pian  taas  huhmaren  ääressä  survomassa,  niin  että  talo 
jyrähteli. 

»Oletteko  te  tulleet  hulluiksi  täällä?  Ettekö  te  ajattele 
vähääkään?»  ärjäisi  kapteeni  raivostuneena.  Hän  puhui 
matalalla  äänellä,  mutta  sitä  kiihkeämmin  ...» Etteköhän 
vielä  rupea  mankeloimaankin!  . . . niin  saisi  vouti  kuulla 
kalsketta  sekä  ylhäältä  että  alhaalta  . . . Aivanhan  lattia 
tärisee.» 

Äidin  kasvoilla  kuvastui  epätoivo  samalla  kuin  miltei 
kapinallinen  välähdys  tuikahti  hänen  tummista  silmistään. 
Mutta  hän  hillitsi  itsensä  samassa  ja  sanoi  päättäväisesti: 

»Kuulehan,  Iso-Ola,  siirry  nyt  huhmarinesi  pors- 
tuaan!» 

Thinkan  osaksi  tulivat  nyt  illallispuuhat,  niin  ettei 
äidiltä  mennyt  hukkaan  muuta  kuin  se  hetki  mikä  pöy- 
dässä istuttiin,  ja  silloinkin  hän  oli  kuin  poltteissa,  mutta 
täytyihän  esiintyä  ikäänkuin  ei  olisi  ollut  minkäänlaista 
kiirettä. 

Ensin  oli  äidin  ja  voudin  välillä  jotain  juhlallisuutta 
ja  jäykkyyttä;  keskusteltiin  voutia  kohdanneesta  raskaasta 
surusta.  Äiti  ei  ollut  tavannut  voutia  sen  jälkeen  kun  tämä 
kolme  kuukautta  takaperin  oli  menettänyt  vaimonsa. 
Hänen  elämänsä  oli  nyt  sangen  yksinäistä;  hänellä  oli 
luonaan  vain  sisarensa,  neiti  Giilcke.  Sekä  Viggo  että 
Baldrian  — lyhennys  Baltasarista  — kävivät  latinakoulua 
ja  tulisivat  kotiin  vasta  ensi  vuonna,  Viggon  tullessa 
ylioppilaaksi. 

Vouti  räpytteli  silmiään  ja  teki  surumielisen  eleen 
ikäänkuin  pyyhkäistäkseen  toista  silmäänsä.  Hän  oli 
näinä  aikoina  käynyt  talosta  taloon  suruansa  näyttä- 
mässä, mutta  täällä  hän  oli  järkevien  ihmisten  luona, 
jotka  eivät  vaatineet  häneltä  sen  enempiä  purkauksia, 
varsinkin  kun  istuttiin  katetun  pöydän  ääressä,  kuumat 
lautaset  edessä  . . . 

Illallista  syötäessä  sukeusi  lavea  keskustelu  — lau- 
suttiin kohteliaisuuksia  joka  kerta  kun  Thinka  toi  uuden 
ruokalajin:  höyryäviä  herkkuja  suoraan  pannusta  — 

olivatpas  nämä  mitä  muhkeimmat  teuraskestit  — sitä- 
paitsi vanhaa  erinomaista  pullo-olutta  (uusi  jouluolut 
oli  vielä  liian  nuorta)  — ja  pari  kolme  oivaa  ruokaryyppyä. 

Vouti  ymmärsi  ja  huomasi  selvään  mitä  talossa  oli 
tekeillä  ja  kuinka  paljon  rouvalla  ja  tyttärellä  oli  puuhaa. 

Thinka  korjasi  ruuan  pöydästä  ja  toimitti  kaiken 

niin  ketterästi  ja  meluttomasti,  ilman  joutavaa  puhetta 
ja  puuhaa  — ja  niin  huolellisesti  ja  ajattelevaisesti! 
Ennenkuin  huomasikaan  oli  heillä  pöydällä  edessään 
piiput  ja  totilasit  sekä  höyryävä  vesikannu. 

Vouti  Giilcken  uteliaat,  pienet  silmät  sijaitsivat  kau- 
kana toisistaan  ja  ne  saattoivat  katsella  yhtaikaa  kah- 
delle suunnalle,  kun  taas  hänen  pyöreä  kaljupäänsä 
loisti  suoraan  sitä  kohti,  jonka  kanssa  hän  keskusteli. 
Oikeinpa  hän  tarkasteli  nuorta,  hienohipiäistä  tyttöä, 
joka  oli  niin  solakka  ja  soma  ja  puuhaili  niin  äänettömänä 
ja  suloisena. 

»Sinä  olet  onnellinen  mies,  kapteeni!»  jupisi  hän 
kuin  itsekseen. 

»Ryyppää  vähäsen  vielä,  vouti»,  lohdutti  kapteeni 
hyväntahtoisesti  ja  kilisteli  lasia  hänen  kanssaan. 

»Niin,  mikäpä  sinulla  onkaan  hätänä,  kun  on  haus- 
kuutta kodissasi  . . . mihin  vain  käännyt,  niin  saat  peh- 
meän päänalustan  levätäksesi  ...  ja  niitä  riittää  lähettää 
kaupunkiinkin  . . . Mutta  katsos,  minä»,  kyyneleet  nou- 
sivat hänen  silmiinsä  »minä  istun  vain  konttorissani 
pöytäkir jojeni  ääressä!  — Tiedätkös,  minuakin  hemmotel- 
tiin kovasti  . . . mutta  älkäämme  puhuko  siitä.  Varmaan- 
kin ansaitsin  minä  tämän  rangaistukseksi  niin  yhdestä 
kuin  toisestakin.» 

»Eikö  totta,  neiti  Kathinka!»  sanoi  hän  leikillisesti, 
kun  Thinka  samassa  astui  sisään,  — »että  tuo  vouti  on 
ilkeä,  kun  näin  keskellä  jouluteurastuksia  tuli  teitä  häi- 
ritsemään? Mutta  sallikaa  toki  hänellekin  vähän  kodin 
hauskuutta,  hän  -kyllä  sitä  tarvitsee,  kun  on  sen  omasta 
kodistahan  kadottanut.» 

»Kas  vaan,  olinpa  aivan  unohtaa!»  huudahti  hän  sa- 
massa ja  kiiruhti  piippu  suussa  salkulleen,  joka  oli  tuo- 


124 


lilla  oven  suussa.  »Minulla  on  mukanani  teille  toinen  osa 
»Viimeistä  Mohikaania»,  jonka  Bine  Scharfenberg  lähetti 
...  ja  minun  piti  tuoda  hänelle  — niin,  mikäs  se  olikaan? 
Se  on  lapulle  kirjoitettu.  — »Oikullinen  nainen»,  kirjoit- 
tanut Emilie  Carlen!» 

Vouti  otti  kirjan  kiireesti  salkustaan  ja  ojensi  sen 
Thinkalle. 

Älkää  nyt  vain  unohtako  antaa  sitä  Carlenin  kirjaa 
miijuUe  huomenna!»  sanoi  hän  leikkisän  uhkaa vaisesti, 
»muuten  suuttuu  Bine  Scharfenberg  minuun  silmittö- 
mästi! — Ei  ole  hyvä  joutua  hänen  käsiinsä!» 

Voudin  vielä  puhuessa  Thinka  tarkasteli  innokkaasti 
kirjan  ensimmäisiä  rivejä,  — saadakseen  varmuuden, 
että  tämä  todella  oli  jatkoa  ...  ja  kohta  hän  taas  tuli 
huoneestaan  kädessään  loppuun  lukemansa  Carlenin  ro- 
maani sekä  »Viimeisen  mohikaanin»  ensimmäinen  osa  pa- 
periin käärittynä  ja  rihmalla  sidottuna. 

»Neiti  Thinka,  tehän  olette  tarkka  kuin  paras  toimi- 
tusmies»,  pilaili  vouti,  pannen  hitaasti  käärön  salkkuunsa. 
Hänen  pienet  silmänsä  katsoivat  herttaisesti  Thinkaan, 

Vaikka  joulupuuhissa  oli  ollut  paljon  vaivannäköä 
aikaisesta  aamusta  alkaen,  ei  Thinka  kuitenkaan  maltta- 
nut vielä  levolle  ruvettuaan  olla  silmäilemättä  kirjaansa. 

Hän  luki  luvun  toisensa  jälkeen,  päätti  aina  lopettaa 
seuraavaan,  mutta  turhaan.  Kello  kaksi  yöllä  paloi 
vielä  kynttilä  hänen  pieluksensa  takana.  Thinka  nautti 
lukemisesta  ja  otti  sydämestään  osaa  viimeisen  mohi- 
kaanin vaaroihin  ja  vainoomisiin. 

Rouva  Jäger  ihmetteli  minkävuoksi  sinä  talvena 
kului  niin  paljon  kynttilöitä. 

Voudin  täytyi  syödä  vielä  lämmin  aamiainen  ennen- 
kuin sai  lähteä  matkalle. 

Ja  nyt  heitti  hän  jäähyväiset  ja  kiitti  hauskoista, 
suloisista  hetkistä,  — vaikka  oli  tullut  näin  häiritsemään 
— »voi,  rouva  Jäger,  tottahan  teidänkin  mielestänne 
tulin  sopimattomaan  aikaan  — vaikka  teillä  onkin  tytä- 
ressänne niin  oiva  apu  . . . Niin,  neiti  Kathinka,  minä 
olen  kyllä  tarkastanut  teitä,  minulla  ei  olekaan  turhan 
takia  poliisin  silmät!  ... 

Näkymättömänä,  mutta  kuitenkin  aina  läsnäolevana 
kodin  hiljaisena,  hyvänä  haltiatarena  — eikö  se  ole 
parasta  mitä  naisesta  saattaa  sanoa?»  sanoi  vouti  kohte- 
liaasti Thinkalle,  sitoi  vyön  turkkinsa  ympärille  ja  meni 
reen  luo,  ja  lempi  hohti  hänen  kasvoillansa,  joiden  ala- 
puolta himmensi  harmahtava  parransänki;  hän  ei  ollut 
ehtinyt  ajaa  sitä  pois  aamulla. 

»Kunnon  mies,  tuo  vouti!  Hänellä  on  sydän  paikal- 
laan», sanoi  kapteeni,  palattuaan  iloisena  huoneeseen  ja 
hieroen  pakkasen  kohmehduttamia  käsiään. 

— Mutta  teurastusajan  voimalliset  ruuat  tekivät 
kapteenin  sairaaksi. 

Lääkäri  kehoitti  häntä  juomaan  vettä  ja  kävelemään 
vahvasti  — totikestejä  sai  pitää  vain  silloin  tällöin  pie- 
neksi virkistykseksi. 

Ja  kun  joulu  tuli  kohta  sen  jälkeen,  niin  ei  tuo  veren 
pakkautuminen  päähän  suinkaan  vähentynyt.  Päinvastoin. 

Isä  oli  alakuloinen,  mutta  ei  antanut  iskeä  suonta 
useammin  kuin  hänen  tapansa  oli,  kahdesti  vuodessa; 
syksyllä  ja  keväällä. 

Mutta  pienten  pitojen  jälkeen,  jotka  pidettiin  tors- 
taina apulaistuomari  Buchholtzille,  tuli  hänen  tilansa 
oikein  surkeaksi.  Hän  kuljeskeli  onnettoman  näköisenä 
ja  huomasi  kaikkialla  vain  tappioita,  laiminlyöntejä  ja 
vääriä  laskuja. 

Ei  ollut  muuta  neuvoa  kuin  lähettää  hakemaan  lukkari 
öisethiä. 

Kirkollisten  tehtäviensä  ohella  toimi  tämä  lukutai- 
don opettajana  nuorisolle,  rokottajana  ja  suoneniskijänä. 

Kuinka  hän  ensinmainituista  toimistaan  selveni,  jää- 
köön mainitsematta,  mutta  viimeksi  mainitusta  voi  lausua, 
että  hän  oli  syypää  suureen  verenvuodatukseen,  koska 
oli  laskenut  ämpärittäin  kyläläisten  verta  eikä  suinkaan 
vähimmän  pyylevän  kapteenin  verta,  jota  hän  nyt  sään- 
nöllisesti oli  vuosittain  vähentänyt. 

Vaikutus  oli  suurenmoinen.  Tukahduttavaa,  uhkaavaa 
ukkosilmaa,  joka  oli  täyttänyt  talon  jokaisen  sopen  ja 
synkistyttänyt  jokaisen  kasvot,  seurasi  nyt  kirkas  aurin- 
gonpaiste täynnänsä  leikinlaskua  Thinkan  kanssa  tule- 
vasta kesämatkasta  sotajoukkojen  harjoituksiin. 

Tällaisen  iloisen  mielialan  vallitessa  äiti  lopulta  uskalsi 
ottaa  esille  kysymyksen  Jörgenin  koulunkäynnistä  — 
kaikesta  mitä  Alette-täti  oli  luvannut  ruokaan  ja  asuntoon 
nähden  sekä  mitä  muuten  voitaisiin  järjestää  . . . 

Ruvettiin  laskemaan  ja  tuumimaan,  esitettiin  todis- 
tuksia ja  vastatodistuksia  ja  otettiin  keskustelun  alaisiksi 
pienimmätkin  kaupunkielämän  seikat. 

Kapteeni  esitti  harkitsemattomilla  kysymyksillään  niitä 
suunnattomia  menoja,  joilla  äiti  näkyi  tahtovan  saattaa 
hänet  ihan  perikatoon. 

Mutta  äiti  toi  vastapainoksi  kaikenlaatuisia  uusia 
etuja  ja  tuloja. 

Ja  jos  joskus,  hänen  alituiseen  kerratessaan  yhtä  ja 
samaa,  hänen  päänsä  joutui  pyörälle,  niin  että  hän  joten- 
kin puhui  liikoja,  kesti  pitkät  ikävät  ajat,  ennenkuin 
hänen  onnistui  saada  miehensä  vakuutetuksi. 

Kapteeni  täytyi  vähitellen  totuttaa  asiaan^  kunnes 
hän  rauhoittui  sen  verran,  että  saattoi  ajatella  asiaa. 
Mutta  taitavan  ja  väsymättömän  purjehtijan  tavoin  osasi 
äiti  myrskyssäkin  ohjata  alusta  päämäärää  kohti,  läheten 
erä  erältä  toivottua  satamaa. 

»Nuo  onnettomat  rahat!»  ...  Ne  olivat  äidille  kuin 
kipeä  paise,  joka  yhtäkaikki  oli  puhkaistava. 

Seuraus  oli,  että  kapteeni  vähitellen  taipui  ja  tuli 
nyt  asian  innokkaimmaksi  puuhaajaksi. 

Jörgeniä  tutkittiin  kaikissa  aineissa.  Hänen  täytyi 
istua  konttorissa  ja  kapteeni  piti  itse  ankaraa  huolta 
hänen  luvuistaan. 


»Se  on  se  ikivanha  asia»,  luki  kapteeni  . . . »Jos 
kanaa  muutama  kerta  pyöräytetään  ympäri  ja  se  sitten 
pannaan  selälleen  ja  vedetään  liidulla  viiva  pitkin  nokkaa, 
niin  makaa  se  aivan  hiljaa  alallaan  eikä  tohdi  vähääkään 
liikahtaa.  Se  varmaankin  luulee  olevansa  nauhalla 
sidottu  siihen  paikkaan.  Minä  olen  kokenut  sen  niin 
monta  kertaa,  — sellaiset  terveiset  voit  viedä  hänelle, 
Thinka!» 

»Mutta  minkä  vuoksi  Inger- Johanna  tuollaista  kir- 
joittaa», kysyi  äiti  totisena. 

»No,  no,  ei  minkään  vuoksi,  — muutoin  vain». 

Thinka  oli  eilen  saanut  kirjeensä  erikoisessa  kuoressa 
vanhempain  kirjeen  sisällä;  sisaruksilla  oli  erikoista  poh- 
dittavaa äidin  lähestyvän  syntymäpäivän  johdosta. 

Ja  Inger- Johanna  oli  samalla  pitänyt  esitelmän  hänelle, 
kuinka  Thinkan  pitäisi  nousta  vastarintaan  ja  olla  uskolli- 
nen lemmitylleen,  jos  todella  pieninkään  rakkauden  kipinä 

vielä  kyti  hänen  rinnassaan.  Kertomus  kanasta  ja  lii- 
dulla vedetystä  viivasta  oli  Gripiltä  saatua.  Naiset  tavalli- 
sesti olivat  valmiit  kuvittelemaan  kaikenlaista  ja  olivat 
valmiit  vaikka  kuolemaan,  jos  vain  sattuivat  saamaan 
liituviivan  nokkansa  eteen. 

Saattoipa  se  olla  tottakin,  arveli  Thinka  . . . mutta 
koska  kerran  kaikki  vastustivat  hänen  rakkauttaan  ja 
kun  hän  näki,  miten  huolissaan  isä  ja  äiti  olivat,  niin  — 
hän  huokasi  itku  kurkussa  — oli  liituviiva  hänellekin 
ylivoimainen. 

Inger- Johannan  kirje  teki  hänet  synkkämieliseksi. 
Hän  tunsi  olevansa  niin  onneton,  että  olisi  saattanut 
purskahtaa  itkuun,  milloin  vain  joku  olisi  katsonut 
häneen.  Ja  sitä  teki  äiti  pitkin  päivää,  ja  Thinka  raukan 
silmät  punoittivat. 

öisin  hän  lueskeli  van  der  Velden  »Arved  Gyllen- 
stjernaa»  niin  että  kyyneleet  valuivat  silmistä. 

Siskon  kirje  sisälsi  myös  erikoisesti  hänelle  jotain, 
joka  ei  ollut  aiottu  isälle  eikä  äidille. 

. . . »Sillä  näetkös,  Thinka,  se,  joka  on  käynyt  täällä 
kaikki  tanssiaiset,  niinkuin  minä,  ei  enää  anna  kaikkien 
valojen  sokaista  silmiään.  Alkaa  vähitellen  ymmärtää,  että 
ihmisten  ja  heidän -keskustelujensa  pitäisi  jollain  tavoin 
muuttua.  Nuo  vihoviimeiset  tyhjänpäiväiset  tanssiais- 
puheet!  Sanon  niinkuin  Grip:  olen  väsynyt,  väsynyt, 
lopen  väsynyt  niihin.  Tätikään  ei  enää  niin  innokkaasti 
halua  minua  niihin,  vaikkakin  hän  on  paljon  innokkaampi 
kuin  minä  itse. 

Minua  pidetään  nyt  ylpeänä  ja  arvostelevana  ja 
jos  jonakin,  vain  sen  takia,  etten  aina  keksi  mistä  puhelisin 
heidän  kanssaan.  Täti  sanoo,  että  minun  entiseen  »liian 
vilkkaaseen  olemukseeni»  on  tullut  jotain  kylmyyttä. 

pidättyvää  levollisuutta,  joka  vetää  ihmisiä  puoleensa,  — 
siis  juuri  niinkuin  on  toivottukin.  Olen  varmaankin  kuin 
se  jääpalanen,  jonka  kiinalaiset  panivat  vanukastaikinaan, 
— muistathan,  mitä  luimme  siitä. 

Tädillä  on  tänä  talvena  joukko  tuumia.  Nyt  me  kaksi 
puhumme  keskenämme  vain  ranskaa.  Mutta  sitä  en  hy- 
väksy että  hän  kirjoitti  kapteeni  Rönnowille  minun 
puhuvan  sitä.  aivan  sujuvasti.  En  mitenkään  halua, 
että  hän  takaisin  palattuaan  kuulustelee  minua  kuin 
koulutyttöä.  Ääntämisenikään  ei  ole  »suloista»,  vaikka 
täti  niin  sanoo. 

En  todellakaan  ymmärrä  tätiä  enää.  Jos  joku,  niin 
juuri  hän  voisi  ja  olisi  velvoitettukin  näinä  aikoina  puolus- 
tamaan Gripiä,  mutta  sensijaan  hän  hyökkää  hänen 
kimppuunsa  milloin  vain  voi. 

Grip  on  ruvennut  pitämään  sunnuntaikoulua  tahi 
esitelmiä  niille,  jotka  vain  haluavat  tulla  kuuntelemaan. 
Tämä  tietysti  herättää  huomiota,  ymmärräthän.  Ja 
täti  kohauttaa  olkapäitään  ja  ennustaa  että  Grip  pian  on 
joutuva  parempien  seurapiirien  ulkopuolelle,  vaikka  täti 
ennen  aina  on  nauttinut  hänen  seurastaan  ja  huomannut, 
että  hän  aina  toi  piireihin  jotakin  uutta.  Minusta  täti 
tässä  menettelee  niin  alhaisesti!»»  ... 


Giljen  perhe  — 9 


VIII. 


Jörgenin  täytyi  lähteä  matkalle  ennenkuin  rekikeli 
loppui,  sillä  kelirikkoa  saattoi  kestää  myöhään,  ja  silloin 
olisi  sulaa  mielettömyyttä  panna  hevosten  jalkoja  alttiiksi. 
Jos  mieli  olla  menettämättä  kokonaista  vuotta,  täytyi 
Jörgenin  siis  lähteä  ajoissa  ja  samalla  valmistautua 
alkututkintoonsa . 

Jörgen  vain  mietiskeli  ja  suri  kaikkea  mistä  hänen 
nyt  täytyi  erota.  Pyssy,  kelkat,  sukset,  sorvauspenkki, 
työkalut,  mäelle  rakennetut  tuulimyllyt,  — kaikki  nämä 
täytyi  hänen  nyt  jättää  toisille,  tietysti  etupäässä  Thealle, 
jonka  tulisi  pitää  niistä  huolta,  siksi  kun  hän  kerran 
palaisi  kotiin. 

Jos  häneltä  olisi  kysytty,  miksi  hän  mieluimmin  aikoi, 
olisi  hän  varmaankin  vastannut:  sorvariksi,  mylläriksi 
tahi  sepäksi.  Kaikkein  viimeksi  olisi  hänen  mieleensä 
juolahtanut  pyrkiä  kohoutumaan  kirjojen  korkeisiin  maail- 
moihin. Mutta  juuri  Hellas  ja  Latium  olivat  kerrassaan 
välttämättömänä  kohtalona  hänen  elämänsä  tiellä,  niin 
ettei  muusta  puhettakaan. 

Matkapäivän  aamuna  pistettiin  Jörgenin  uusien  vaat- 
teiden taskuun,  jotka  olivat  kapteenin  vanhoista  laitetut, 
salaisia  kirjeitä,  joiden  perillevieminen  uskottiin  hänelle. 

Ensiksikin  pantiin  sinne  Inger- Johannalle  neljätoista 
sivua  pitkä  kirje,  jonka  Thinka  yöllä  oli  kirjoittanut 


katkeria  kyyneleitä  vuodattaen  ja  jossa  hän  tarkoin  selitti 
rakkautensa  Aasiin,  miten  se  alkoi,  jatkui  ja  toivottomuu- 
dessa eli  ja  kehittyi.  Thinkalla  oli  häneltä  kolme  muistoa: 
pieni  rintaneula,  hajuvesipullo,  jonka  hän  oli  saanut 
joululahjaksi,  ja  sitten  kirje,  hiuskutri  sisällä.  Sen 
oli  Thinka  saanut  sinä  aamuna,  jolloin  Aas,  toimestaan 
erotettuna,  matkusti  pois.  Ja  koska  Thinka  ei  tahtonut 
tehdä  vastoin  vanhempainsa  tahtoa,  vaan  mieluummin 
saattoi  itsensä  onnettomaksi  — niin  oli  hän  kuitenkin 
tehnyt  mielessään  sen  järkähtämättömän  lupauksen,  ettei 
koskaan  Aasia  unohtaisi,  — vaan  muistelisi  ja  ajattelisi 
häntä  aina  viime  hetkeensä  saakka!  . . . 

Toinen  kirje  oli  äidiltä  Alette-tädille  ja  sisälsi  erinäis- 
ten taloudellisten  esitysten  ohella  pyynnön,  että  täti 
pitäisi  silmällä  ja  tutkisi  Inger- Johannaa  kapteeni  Rön- 
nowin  palattua  Parisista.  Äiti  ei  nimittäin  näinä  viime 
aikoina  enää  oikein  ollut  selvillä  tytöstään  . . . 

Kapteeni  ei  ollut  voinut  kuvitellakaan,  että  saattaisi 
tuntua  niin  tyhjältä  Jörgenin  lähdettyä.  Olihan  poika 
tavallaan  luonut  hauskuutta  elämään,  antanut  aihetta 
moneen  mielenliikutukseen,  rasitukseen  ja  suuttumukseen 
ja  niin  useasti  saattanut  kapteenin  veren  liikkeeseen, 
minkä  vuoksi  kapteeni  nyt,  kun  Jörgen  oli  poissa,  kaipasi 
kiihoittavia  aiheita.  Hänellä  ei  ollut  nyt  ketään,  jota  olisi 
vartioinut  ja  johon  olisi  tuimasti  iskenyt  silmänsä,  sillä 
Thea,  jonka  kanssa  hän  nyt  luki,  oli  niin  kovin  tottele- 
vainen ja  lauhkea. 

Lääkäri  oli  neuvonut  hänelle  vertapuhdistavaa  voi- 
kukkateetä. 

Ja  nyt,  kun  kevät  tuli,  ~ häikäisevän  valoisana  ja 
vesikirkkaana,  ajaen  edellään  lumivyöryjä  ja  punaista 
kivisoraa  tunturien  seinämiltä  — nyt  oli  Thinka  yhtä- 

mittaa  ulkona  pöytäveitsi  kädessä  kaivaen  maasta  voi- 
kukan juuria.  Ne  olivat  pieniä,  nuoria  ja  valkeita  vielä, 
mutta  ne  vahvistuivat  päivä  päivältä. 

Sotilaallisen  täsmällisesti  kapteeni  joka  aamu  kello 
seitsemän  tyhjensi  lääkelasinsa  ja  ryntäsi  ulos  kävele- 
lylle. 

Mutta  tänään  tulvahti  häntä  vastaan  porstuan  ovella 
raskas,  jääkylmä  lumiräntä-  ja  raesade.  Tunturien  rin- 
teet olivat  taas  valkoisina. 

Näinä  viime  aikoina  oli  hän  ottanut  tavakseen  käydä 
katsomassa  äskenkynnettyä  perunamaata.  Mutta  tällä 
ilmalla  — 

» Jätetään  nyt  maatyöt,  Ola»,  sanoi  hän  pihalla  — »näyt- 
tää melkein  siltä  kuin  konit  pian  saisivat  ruveta  lumiauraa 
vetämään.» 

Hän  astua  tallusteli  eteenpäin;  ei  tehnyt  mieli  pysäh- 
telemään,  kun  oli  näin  kylmä  . . . 

Arkihuoneen  ikkunoita  vasten  löi  myrsky  rakeita  ja 
lunta  niin  rajusti,  että  vähänväliä  täytyi  kuivata  ruudut 
ja  panna  vaateriepuja  ikkunalaudoille. 

Äiti  ja  Thinka  seisoivat  sisällä  iltapäivän  hämärissä 
ja  tarkastelivat  yhteistä  tai  vellistä  työtänsä  — valkai- 
sematonta piikkokangasta,  he  mittailivat  sitä  saadak- 
seen selville  kuinka  monta  pöytä-  ja  pyyhinliinaa 
siitä  tulisi. 

Ovi  aukeni  selkoselälleen  ja  kapteenin  lihavat,  sa- 
teessa kastuneet  kasvot  tulivat  näkyviin. 

»Minä  tapasin  äsken  kaukaisen  matkustajan,  joka 
jätti  jotakin  sinulle,  Thinka!  . . . Voitko  käsittää  keitä 
se  on?» 

Thinka  pudotti  kankaan  käsistään  ja  astui  tulipunai- 
sena isää  kohti,  mutta  pudisti  kohta  päätänsä. 

»Reierstad  — ulosmittaa  ja,  poikkesi  tänne  sitä  tuo- 
maan. Hän  oli  matkalla  ylös  tuntureille.  Hänen  piti 
jättää  se  tänne.» 

Kapteeni  tarkasteli  kääröä.  »Voudin  sinetti!  Sakset 
tänne!» 

Innoissaan  hän  ei  heittänyt  edes  päällystakkia  yltään. 

»Päivän — varjo!  — Ihkasen  uusi»  — huudahti  Thin- 
ka  ja  alkoi  jäykästi  tuijottaa  esineeseen. 

»No  mutta  katsohan  sitä  vanh  . . . Peijakas!  Se  mies 
oikein  koettamalla  koettaa  olla  sinulle  kohtelias^  Thinka!» 

»Etkö  näe,  Jäger,  että  lipussa  seisoo  »Vielliebchen»? 
huomautti  äiti. 

»Niin,  minähän  voitin  hänet  Vielliebchenissä,  silloin 
— uudenvuoden  päivänä,  kun  isä  ja  minä  olimme  päiväl- 
lisillä pastori  Plornilla  — kirkonmenojen  jälkeen.  Olin  sen 
jo  kokonaan  unohtanut»,  sanoi  Thinka  soinnuttomasti. 

Hänen  katseensa  kohousi  puolittain  lattiasta  vanhem- 
pain puoleen,  samassa  kun  hän  hiljaa  meni  pois  huo- 
neesta jättäen  päivänvarjon  pöydälle  jälkeensä. 

»Kunhan  et  saisi  käyttää  tuota  kangasta  myötäjäisiksi, 
äiti!»  Kapteeni  hykerteli  käsiään  ja  viskasi  päällystakin 
ylimielisesti  luotaan. 

»Mitä  pitäisit  kruununvoudista  vävynä?» 

»Thinka  meni,  kuten  näit,  Jäger!»  Äidin  ääni  vähän 
värähti.  »Hänen  mielestään  kai  ei  ole  pitkää  aikaa  siitä 
kun  voudin  rouva  vainaja  laskettiin  hautaan.  Thinka  on 
kovin  hyvä  ja  tahtoo  mukautua  kaikkeen  mitä  haluamme; 
mutta  pitäähän  vaatimuksillakin  olla  rajansa.» 

Hänen  liikkeensä  kangasta  käsitellessä  ilmaisivat 
sisäistä  liikutusta  ja  levottomuutta. 

»Vouti!  — Mutta  eikö  hänkään  nyt  olisi  hyvä  tarjo- 
kas? — siisti,  komea  mies  parhaassa  iässä.  En,  lempo 

soi,  ymmärrä,  mitä  te  naiset  oikeastaan  vaaditte  ...  Ja 
sitäpaitsi,  Gitta!»  muistutti  kapteeni  hieman  liikutettuna, 
»juuri  ne  miehet  menevät  pikimmin  uusiin  naimisiin, 
jotka  ovat  olleet  onnellisia  ensimmäisessä  avioliitossaan!» 

Juhannus  läheni  huimaavaa  vauhtia.  Kevään  huu- 
ma leijaili  ilmassa  ja  vesillä.  Maa  norui  kosteutta  ja 
märkyyttä,  mätäs  mättäältä.  Ylitsekuohuvat  purot  pori- 
sivat ja  kohisivat  kukoistavain  kukkaäyräittensä  välissä. 
Niistä  tuntui  uhoovan  samaa  kuohuvaa  elinvoimaa  ja 
mehua,  joka  pani  leppien,  pajujen  ja  koivujen  silmut  puh- 
keamaan niin  suurella  voimalla  että  melkein  napsahdus 
kuului  ja  joka  myös  ilmeni  tunturipojan  riehakkaissa 
liikkeissä,  nasevassa  kielenkäytössä,  silmäin  eloisassa 
ilmeessä  ja  notkeassa  käynnissä. 

Kesän  tullen  saapui  Inger- Johannalta  kirje,  jonka 
sisältö  antoi  kapteenin  ajatuksille  uutta  lentoa. 

Kesäkuun  14  p:nä  1S43. 

»Rakkaat  Vanhemmat! 

Vihdoinkin  saan  hetken  loman  kirjoittaakseni  teille. 
Kapteeni  Rönnow  matkusti  eilen,  enkä  vieläkään  ole  oikein 
tointunut  kaksi-,  kolmeviikkoisten  huvittelujen  jälkeen 
hänen  täällä  ollessaan. 

Ihanalta  tuntuu  kaiken  tämän  jälkeen  päästä  ensi  vii- 
kolla Tilderödiin.  Täällä  kaupungissa  alkaakin  jo  olla  niin 
kuumaa  ja  tukalaa. 

Ei  päivääkään  ole  kulunut  ettemme  olisi  olleet  kut- 
suissa, joko  päivällisillä  tahi  illallisilla,  mutta  parhaat  oli- 
vat kuitenkin  tädin  omat  pienet  päivälliskutsut.  Hänen 
taitonsa  onkin  siinä  suhteessa  yleisesti  tunnettu.  Pu- 
huimme yksinomaan  ranskaa,  ja  haastein  käykin  niin 

helposti  sillä  kielellä;  voi  käyttää  niin  monenlaisia 
ilmaisutapoja  ja  hienosta  viittauksesta  voi  jo  arvata 
toisen  ajatuksen.  Rönnow  puhuu  todellakin  loistavasti 
ranskaa. 

MieSj  joka  käyttäytyy  hänen  laillaan^  tekee  jalon,  yl- 
häisen vaikutuksen;  joutuu  ikäänkuin  ritarillisen,  mie- 
hekkään  arvokkuuden  ilmapiiriin  ja  kuulee  kannusten 
kilisevän,  — olin  sanomaisillani  musikaalisesti.  Kun 
vertaa  tavallisia  kömpelöitä  kohteliaisuuksia,  joita  tans- 
siaisissa sanotaan  toisilleen,  kapteeni  Rönnov^in  puheta- 
paan — sillä  jos  hän  puhuu  tai  vaikenee,  niin  saa  hän 
kuitenkin  asiansa  perille  — niin  en  kiellä,  että  minut  sil- 
loin valtaa  iloisen  juhlallinen  mieliala.  Hän  sanoi  mielel- 
lään tahtovansa  istua  minua  vastapäätä  pöydässä,  sillä 
minä  muka  muistutan  erästä  historiallista  naisen  muoto- 
kuvaa, jonka  hän  oli  nähnyt  Louvressa  ja  jolla  tietysti  oli 
musta  tukka  ja  niska  kenossa  ja  jonka  itsetietoinen  hymy 
ikäänkuin  sanoi:  »Minä  odotan  — ja  hylkään  — kunnes 
tulee  se,  joka  minut  voi  asettaa  oikealle  paikalleni!» 

No,  jos  häntä  todellakin  huvittaa  keksiä  sellaista,  niin 
otan  moisen  kohteliaisuuden  mielelläni  vastaan.  Onhan 
kummeja  ja  setiä,  jotka  ovat  aivan  ihastuneita  kummilap- 
siinsa ja  pilaavat  heidät  puheillaan  ja  turhilla  imarruksil- 
laan!  Minä  pelkään,  että  juuri  näin  menettelee  Rönnow 
minuun  nähden,  sillä  vaikka  hän  muuten  onkin  niin  ym- 
märtäväinen ja  järkevä,  käyttää  hän  kuitenkin  minusta 
puhuessaan  superlatiiveja,  enkä  minä  tietysti  voi  olla 
osoittamatta,  että  on  hauskaa  ja  imartelevaa,  kun  hän 
alinomaa  sanoo,  että  minä  suorastaan  olen  luotu  esiin- 
tymään hienoston  seurapiireissä. 

Hän  ajattelee  minusta  parempaa  kuin  ansaitsen,  — 
luultavasti  hän  huomaa  että  minä  olen  suorempi  ja 

teeskentelemättömämpi  kuin  muut  tytöt  ja  etten  tahdo 
salata  ajatuksiani  seuraelämässäkään. 

Niin,  niin,  sellainen  on  kiitos  siitä,  että  aina  olette 
minua  hemmotelleet;  mutta  minä  en  kuitenkaan  heti 
ryömi  tuolin  alle,  vaan  koetan  istua  sillä  niin  kauan  kuin 
mahdollista. 

Mutta  minkätähden  sellainen  mies  ei  ole  mennyt  nai- 
misiin? Jos  hän  olisi  nuorempi  ja  minä  vähän  turhamai- 
sempi,  olisi  hän  melkein  vaarallinen  minulle.  Hänellä  on 
vielä  kauniit  mustat  hiukset,  joskin  vähän  ohenneet.  Mutta 
sitä  en  voi  ihmisissä  kärsiä,  että  he  koettavat  salata 
ikäänsä»  . . . 

Kapteeni  kynsäisi  päätään: 

»Niin,  niin,  silloin  kun  kulkee  kosimistuumissa,  äiti», 
sanoi  hän  naurahtaen. 

Pari  päivää  sen  jälkeen  palasi  kapteeni  postikonttorista 
kädessään  äidille  pitkä  kirje  Alette-tädiltä.  Alette-täti  ei 
ollut  kapteenin  suosiossa  . . . Ensiksikin  oli  hän  »liian 
oppinut  ja  sivistynyt»,  toiseksi  oli  hän  »imelä»  ja  kolman- 
neksi — vanhapiika. 

Kapteeni  istuutui  mukavasti  nojatuoliin,  pani  kädet 
ristiin  vatsalleen  ja  kuunteli,  kun  äiti  luki  kirjettä.  Mutta 
nähtävästi  hän  piti  sitä  ikävystyttävänä. 

»Rakas  Gittani! 

Tällä  kertaa  sinä  et  sälyttänyt  minun,  vanhan  neidin 
niskoille  helppoa  tehtävää,  vaan  todellakin  sangen  vai- 
kean ja  mutkikkaan  — vaikka  olenkin  sinun  alati  uskolli- 
nen tätisi.  Jos  olisimme  saaneet  suullisesti  puhella  keske- 
nämme, niin  olisit  pian  ymmärtänyt  tarkoitukseni.  Mutta 
nyt  ei  minulla  ole  muuta  keinoa  omantuntoni  rauhoittami- 
seksi kuin  kirjoittaa  sinulle  kaikesta  mitä  on  sydämelläni. 

Kyllähän  tiedät  ettei  maaherran  rouva  kuulu  niihin 
ihmisiin,  joista  minä  erikoisesti  pidän,  ja  jollet  olisi  pyy- 
tänyt minua  Inger- Johannan  tähden  siellä  käymään,  niin 
en  todellakaan  olisi  vaivannut  vanhoja  jäseniäni  niin  kauas 
täältä  vanhasta-kaupungista,  jossa  vanhat  hyvät  ystäväni 
asuvat,  käydäkseni  vieraissa  hänen  luonaan,  — vaikkakin 
hän  aina  on  osoittanut  minulle  suurta  ystävällisyyttä  ja 
luultavasti  on  sitä  tarkoittanutkin. 

Ensiksikin  sanon  sinulle,  että  Inger- Johanna  jo  on 
kaikin  puolin  hienoston  nainen.  Mutta  hänessä  on  kui- 
tenkin, jos  niin  saan  sanoa,  enemmän  voimaa  ja  ydintä, 
— hänellä  on  lujempi  tahto  kuin  Eleonore-r ankallamme. 
On  varmaa,  että  hänellä  on  monissa  asioissa  vaikutus  voi- 
maa kälyysi,  vaikka  tämän  sanotaankin  olevan  niin  jär- 
kähtämättömän ja  osaavan  hyvin  pitää  puoliaan.  Ja 
useinkin  täytyy  Eleonoren  käyttää  viekkautta,  kun  hän 
ei  uskalla  toimia  julkisesti  Inger- Johannan  suhteen;  näin 
uskon  hänen  järjestelleen  yhtä  ja  toista  kapteeni  Rönno- 
wiin  nähden.  Palattuaan  Parisista  tuli  tämä  tänne  nähtä- 
västi kosimisaikeissa,  otettuaan  ensin  omin  silmin  selkoa 
olosuhteista,  niinkuin  viisas  kenraali  ainakin.  Jo  yksin 
siitä  tavasta,  millä  hän  kohteli  ja  puhutteli  Inger- Johan- 
naa, olisi  sokeakin  voinut  selvästi  huomata  asian  laidan. 

Ainoa,  joka  ei  sitä  käsitä,  vaikka  häntä  tuhansin  tavoin 
siitä  ahdistetaan,  on  Inger- Johanna  itse.  Hän  vain  istuu 
tyynenä  kaiken  hyörinän  keskellä  ja  hänen  luontainen 
viattomuutensa  suojelee  häntä  maailman  monenlaista 
kavaluutta  vastaan.  Tuo  seikka  on  kummastuttavaa 
tytössä,  joka  muuten  on  niin  älykäs  kaikessa,  ja  vanha 
Alette-täti  lisää:  se  on  ihailtavaa. 

Enhän  kokonaan  tahdo  kieltää,  etteikö  hän  tule  vähän 
pyörr yksiin  kaikesta  suitsutuksesta,  jota  kapteeni  ja  kälysi 

alinomaa  ryöhyttävät  hänen  eteensä  (ja  kukapa  vanhempi 
kokenut  ihminen  ei  antaisi  sitä  mielellään  nuorelle  tytölle 
anteeksi!)  Mutta  suitsutus  ei  vain  vaikuta  toivottuun 
suuntaan,  nimittäin  rakkautta  herättävästi,  vaan  saattaa 
hänet  hieman  ylpeilemään  arvostaan  ja  suosimaan  kap- 
teenia ainoastaan  kohteliaana  ritarina  ja  isän  kunnioitet- 
tavana ystävänä. 

Juuri  tämä  seikka  se  vielä  tällä  kertaa  pidätti  kap- 
teenia, niin  että  hän  taas  lähti  matkaansa,  ja  tämä  ta- 
pahtui varmaankin  kälysi  kehoituksesta.  Jolleivät  vain 
vanhat  silmäni  minua  petä  — ja  jotainhan  me,  rakas  Gitta, 
olemme  kumpikin  nähneet  ja  kokeneet  tässä  maailmassa 
sekä  yhdessä  että  erikseen  — niin  luulen,  ettei  Inger- 
Johanna  ole  vielä  kyllin  kypsynyt  rakkauden  kysymyk- 
selle, ja  hänen  ylpeytensä  ja  turhamaisuutensa  on  ainakin 
tähän  asti  näyttänyt  olevan  aivan  riippumatonta  rakkau- 
desta.» 

Kapteeni  kuorsasi  nojatuolissaan  ja  äiti  jatkoi  hil- 
j emmin: 

»Hän  saattaa  tosin  innokkaastikin  haluta  valtiattaren 
asemaa  hienossa  salongissa,  mutta  hän  ei  kenties  vielä 
oikein  käsitä,  että  silloin  täytyisi  pitää  hyvänään  salin 
omistajakin.  Hänen  avosydämisessä  olennossaan  on 
jotakin,  joka  aina  pitää  näiden  molempain  kysymysten 
välisen  juovan  niin  leveänä,  ettei  ratsuväen  kapteeni- 
kaan voisi  ajaa  karahuttaa  sen  ylitse.  Jumala  siunat- 
koon häntä! 

Rakkaus  on  myös  tavallaan  herätys,  jota  ilman  emme 
ollenkaan  ymmärtäisi  sen  pyhää  kieltä;  ja  onnettomia  ovat 
ne,  jotka  liian  myöhään  oppivat  sen  tuntemaan,  antau- 
duttuaan  ensin  niinsanotun  velvollisuuden  siteen  ohjat- 
taviksi. Luulen  melkein  varmaan,  ettei  Inger- Johan- 

na§sa  ole  rakkaus  vielä  herännyt  — suojelkoon  häntä 
hyvä  enkeli!» 

»Mitäs  tuommoisen  vanhan  neidin  puheista»;,  huu- 
dahti kapteeni  unestaan  heräten.  » Jätkähän  vaan  . . . 
jatka  . . . onko  siinä  vielä  muuta?» 

»Voiko  se  nuori  ylioppilas^  joka  palvelee  siellä  viras- 
tossa,  jossain  määrin  olla  esteenä  näille  tuumille,  sitä  en 
uskalla  myöntää  enkä  kieltää.  Mutta  siitä  tavasta  millä 
maaherran  rouva  kohtelee  Gripiä,  olen  viime  aikoina  var- 
masti huomannut,  että  hän  pelkää  jotain  sellaista,  vaikka 
hän  onkin  liian  hieno  antaakseen  Inger- Johannalle  edes 
aavistustakaan  todellisista  tarkoituksistaan  . . . 

Huomasin  sen  aivan  selvään  viime  sunnuntaina  olles- 
sani siellä  kahvilla  — ennenkuin  he  matkustivat  Tilderö- 
diin,  kun  maaherran  rouva  käski  sanoa  Gripille,  etteivät 
he  muka  olleet  kotona.  Eikä  hän  liioin  armollisesti 
arvostellut  Gripin  »sunnuntailuentojen  kapinallisia  aat- 
teita», niinkuin  hän  niitä  nimitti. 

Minä  otaksun  että  nämä  aatteet  ovat  jotakin  semmoista, 
jota  minäkin  nuoruudessani  haaveksin,  lukiessani  Rous- 
seaun »Emileä»,  joka  minua  suuresti  huvitti  ja  joskus  vie- 
läkin muistuu  mieleeni.  Eleonore  nimittäin  sanoi  Gripin 
pääperiaatteeksi  sen,  että  hän  hurjuudessaan  ja  sokeudes- 
saan luuli  voitavan  parantaa  maailmaa  muutamien  aat- 
teiden voimalla  ja  saatavan  kasvatus  tolalleen,  kun  nou- 
datetaan »luonnon  kehitys  järjestystä».  — Mutta  kuinka 
onkaan  — kirjeeni  tulee  jo  liian  pitkäksi.  Sanalla  sanoen, 
kun  Inger- Johanna  kiivaasti  rupesi  Gripiä  puolustamaan, 
näki  maaherratar  tässä  miehessä  ainoastaan  puolihullun 
»Lurleikin  kadetin»  pojan  — siksihän  nimitettiin  Gripin 
isää,  joka  aikoinaan  oli  maan  tunnetuimpia,  hauskimpia 
■ miehiä;  mutta  Gripillä  oli  muka,  paitsi  isänsä  hurjia  mieli- 

piteitä,  myöskin  taitoa  käytöllä  tuota  pelättyä  asetta  — 
ivaa,  — semmoinen  on  Grip! 

Tuollaisia  nuorekkaita  ylioppilasaatteita  voisi  muka 
kyllä  menestyksellä  käyttää  jonkinlaisena  höysteenä  seu- 
raelämässä; mutta  niiden  toteuttaminen  uskaliaalla  tavalla, 
vanhempain  ihmisten  mieltä  kysymättä  — oli  liian  roh- 
kea askel,  joka  osoitti  suuruudenhulluutta  ja  samalla  kyp- 
symättömyyttä,  ja  sellaista  ei  saisi  millään  muotoa  sallia. 

Olen  näin  lavealti  sinulle  tästä  jutellut,  jottapa  noista 
puheista  itse  voit  päätellä  minkälainen  rikka  on  rokassa, 
kuten  sanotaan. 

Mutta  jos  itse  ytimestä  tahdot  jotain  tietää,  niin  näyt- 
tää Grip  minusta  rehelliseltä  nuorukaiselta,  joka  ei  tees- 
kentele olevansa  enempää  kuin  on,  ja  kaunis  ilme  on  hä- 
nen kasvoillaan  ja  koko  olemuksessaan.  Mutta  jos  hän 
mahdollisesti  unohtaa  jotain  tuosta  vanhasta  lauseesta: 
»jos  tahdot  menestyä  maailmassa,  poikani,  niin  pitää  sinun 
osata  kumarrella»,  niin  sehän  tuottaa  tietysti  pahimpia 
vaikeuksia  hänelle  itselleen,  eikä  ole  luettava  miksikään 
viaksi. 

Minulle  tuotti  oikein  virkistävää  nautintoa,  sain  oikein 
luoda  katsauksen  nuoruuden  valtakuntaan  ja  elvyttää 
eloon  monenlaisia  ajatuksia,  kun  puhelin  hänen  kanssaan 
niinä  kahtena  talvi-iltana,  jolloin  hän  tätä  (hänestä  kai 
väJkemmän  miellyttävää)  vanhusta  saatteli  maaherran 
luota  vanhaan-kaupunkiin  tuota  pitkää  tietä,  jota  muuten 
kuljen  pimeässä  lyhtyineni  palvelustytön  seuraamana  — 
peljäten.» 

»Ohoo,  — häntäkö  nyt  kukaan  ahdistaisi!»  mutisi 
kapteeni  kyllästyneesti. 


IX. 

Kapteenilla  oli  ollut  tulista  touhua  virassaan  aina 
kesästä  asti,  kun  oli  luutnantin  kanssa  täytynyt  tarkastaa 
leiriä  ja  asevarastoja,  johtaa  harjoituksia  ja  pitää  loppu- 
istunnot. 

Alhaalla  emäseurakunnan  majatalossa  oli  kapteeni 
kolmena  viimeisenä  iltana  viettänyt  iloista  elämää  ryk- 
mentinlääkärin,  prokuraattori  Sebeiowin,  pitkän  Buch- 
holtzin,  nimismies  Dorffin  ja  luutnanttien  kanssa. 

Mutta  lopputulos  olikin  ainakin  siinä  suhteessa  lois- 
tava, että  kapteenilla  nyt  kotiin  ajaessaan  oli  liinukan  si- 
jasta oivallinen  kohni-,  nelivuotias  sukkajalka  Musta 
ohjattavana.  Sillä  oli  pieni  valkea  tähti  otsassa  ja  se  saattoi 
kenties  tulla  vielä  Pikku-Mustan  arvoiseksi,  jos  — jos  — 
eihän  se  vain  ollut  vähän  vauhko? 

Vastikään,  kun  vanha  ruotimuori  nousi  ylös  pienta- 
reelta, lupsahutti  hevonen  oudosti  korviaan  ja  vilkuili 
arasti  sivulleen.  Tämän  tapansa  se  oli  kokonaan  salannut 
noina  kolmena  istuntopäivänä,  flän  oli  varmuuden  vuoksi 
vielä  ampunut  sen  pään  ylitse,  eikä  se  silloinkaan  paikal- 
taan hievahtanut,  eipä  edes  säpsähtänytkään. 

Se  olisi  ollut  hävytöntä,  ■—  erittäinkin  kun  sekä  toh- 
tori että  luutnantti  Dunsack  olivat  olleet  aivan  samaa 
mieltä  kuin  hänkin  elukkaa  arvostellessaan  ja  kun  hän 
päälle  päätteeksi  oli  maksanut  kaksikymmentäviisi  taala- 
ria hevoskauppiaalle  väliä. 

Mutta  nythän  se  taas  juoksi  yhtä  komeasti  ja  somasti 
hänen  rattaittensa  edessä.  On  sillä  tosin  vähän  taipu- 
musta laukkaan,  mutta  se  lienee  vain  tottumattomuutta, 
lapsellisuutta,  ja  poistuu  kyllä,  kun  sitä  vielä  vähän  ope- 
tetaan. 

He — hei,  hevonen! 

Kauniimpaa  hevosta  ei  Iso-Ola  vielä  ole  pilttuussa 
ruokkinut  Pikku-Mustan  vieressä. 

Sinä  saat  nyt  hyvin  kauan  olla  minulla,  Nuori-Musta, 
kuulothan!  . . . saat  kulkea  setäsi  rinnalla  vaunujen  edessä 
kaupunkiin  Inger- Johannan  — 

No,  sen  kon  — nan  — koukkuja  — kos! 

Tuosta  saat,  he  — he  — he! 

Minä  sinut  opetan! 

«So,  SO,  tpruu!»  mörisi  kapteeni.  — »So,  so,  so!»  . . . 

Suuri  joukko  iloista  väkeä  seisoi  puhellen,  juoden 
ja  mässäten  Bergsetin  talon  veräjällä. 

Kun  he  keksivät  kapteenin  tutun,  kookkaan  vartalon, 
tekivät  he  tervehtien  tilaa  hänelle.  He  tiesivät,  että  hän 
oli  nyt  ollut  kauan  alhaalla  kylillä,  ja  miehet,  jotka  olivat 
siellä  käyneet  kutsuntatarkastuksessa,  olivat  eilen  palan- 
neet kotiin. 

»Eikös  olekin  komea  varsa,  Halvor  Heien?  Vähän 
vain  liiaksi  nuori  vielä.» 

»Komea  on»,  vastasi  toinen,  »kun  ei  vain  olisi  arka- 
luontoinen?» 

»Mitäs  täällä  on  tekeillä?  Huutokauppaako  pidetään 
Ola  Bergsetin  jälkeen?» 

»Niin,  nimismies  Bardon  on  sisällä  tuvassa  vasara- 
miehenä.» 

»Vai  niin,  vain  niin! Kuulehan,  Sölfest  Staale», 

sanoi  kapteeni  iskien  silmää  eräälle  nuorelle  miehelle. 

»tiedätkös  sinä,  käykö  Lars  överstadbrekken  tämän  talon 
leskeä  kosiskelemassa?  . . . Maat  sopisivat  mainion  hy- 
västi yhteen.» 

Sieltä  täältä  kuului  salaista  ilkuntaa  ja  moni  joukosta 
nauraa  tirskutti.  Sehän  oli  juuri  kilpakosija,  jota  kapteeni 
puhutteli 

»Olisikohan  täällä  syksyllä  poikivaa  lehmää?» 

»Eiköhän  noita  liene»,  arveltiin. 

»Katso  sinä  vähän  tuota  hevosta,  Halvor,  sdlaikaa 
kun  minä  käyn  sisällä  nimismiehen  puheilla.» 

Väkeä  oli  kosolta  aina  sisälle  saakka  ja  kapteenia 
tervehti  rähisevä  joukko  toisensa  perästä,  miehiä  ja 
naisia,  poikia  ja  tyttöjä,  joiden  kesken  viinapullo  vaelsi 
kädestä  käteen. 

Täpösen  täydessä,  pahanhajuisessa  tuvassa  istui  ni- 
mismies Bardon  ja  voimakkaalla,  mutta  käheällä  äänellään 
johti  huutoja,  pauhasi,  uhkasi  vasaralla,  toisti  saman 
vielä,  lupasi  huutaa  jo  viho  viimeisen  kerran,  sanoi  vielä 
jonkun  kompasanan,  kunnes  lain  voimalla  vihdoin  nau- 
lasi pöytään  peruuttamattoman,  ikuisen  päätöksen. 

Kapteenille  avattiin  tietä  ahtaimmissakin  paikoissa. 

»Olet  sinäkin,  Martin,  koko  hullu,  kun  päästit 
akkoja  huutokauppaan»,  sanoi  hän  ivallisesti  eräälle 
kiiltonappiselle  keikarille. 

Peräkamarissa  seisoi  kaunis  Guro  Granlien  sekä 
muutamia  muita  tyttöjä. 

»No,  Guro!»  sanoi  kapteeni  ja  taputteli  tyttöä  poskelle. 
»Nythän  Bersvendin  Vaage  on  päässyt  sotaväestä!  Hän 
oli  harjoituksilla  niin  haaveileva  ja  hajamielinen,  että 
olin  pistää  hänet  putkaan  . . . Sinä  olet  liian  kylmä  hänelle, 
Guro!»  Ja  kapteeni  nyökkäsi  naurahtele ville  tytöille. 

Guro  katsoi  häneen  suurin,  kirkkain  silmin.  Mitenkä 
kapteeni  tuostakin  tiesi? 

Kapteeni  tunsi  hyvin  koko  seudun,  oikein  perin- 
pohjin, kuten  hän  itsekin  sanoi,  ja  hän  osasi  erinomaisen 
hyvin  onkia  tietoonsa  talonkaupat,  naimisliitot  ja  kaiken- 
laiset muut  sekä  entisiä  että  nykyisiä  sotilaitaan  koskevat 
seikat.  Guro  Granlien  ei  suinkaan  ollut  ensimmäinen, 
jota  tämä  hämmästytti.  Kapteenilla  oli  urkintaansa 
hyvänä  apuna  viisi  aliupseeria,  ja  kun  hän  itsekin 
aina  oli  sellaisesta  kovin  huvitettu,  niin  ei  tietoja  ollut 
hankala  hankkia. 

Syynä  siihen,  että  hän  tänään  poikkesi  huutokauppa- 
taloon,  ei  suinkaan  ollut  »syksyllä  poikiva  lehmä»,  vaan 
hänen  oma  halunsa  kuulla  paikkakunnan  uutisia. 

Hänestä  ei  siis  lainkaan  ollut  vastenmielistä,  että 
leski  tuli  pyytämään  häntä  vierashuoneeseen.  Pitihän 
hänen  toki  ennen  lähtöään  juoda  pisara  olutta. 

Kapteeni  oli  utelias  kuulemaan,  aikoiko  leski  kenties 
mennä  uusiin  naimisiin,  — ja  hän  olikin  tyytyväinen 
saatuaan  puolen  tunnin  ystävällisen  keskustelun  jälkeen 
urkituksi  tämän  todelliset  aikeet  sekä  itseensä  että  taloon 
nähden. 

Semmoisissa  asioissa  ei  kukaan  voinut  kapteenia 
pettää  . . . Bergsetin  leski  tahtoi  siis  pitää  omaisuutensa 
jakamattomana  ja  pysyä  naimattomana!  Mutta  hän  ei 
tietenkään  halunnut  sitä  ilmaista.  Hän  tahtoi  vain,  että 
häntä  kilvan  kosittaisiin;  antaahan  miesten  muka  toivoa 
hyvää  naimiskauppaa. 

Kapteeni  käsitti  sen  hyvin  — sepä  tietty! 

Mutta  pitihän  muustakin  puhella  ja  niinpä  tokaisi 
Kandi  ikäänkuin  edellisen  jatkoksi: 

»Ja  voutihan  se  menee  uusiin  naimisiin!» 

»Niinkö?» 

»Kerrotaan  hänen  alinomaa  käyvän  Scharfenbergillä 
. . . taitaa  olla  nuorin  tytär  . . .» 

»Miten  lienee  . . . Hyvästi,  Kandi!» 

Katsomatta  ympärilleen  ja  sanomatta  hyvästiä  kenel- 
lekään kiiruhti  kapteeni  hevosensa  luo  niin  että  kannukset 
kilisivät  ja  miekka  kolisi  päällysvaipan  alla. 

Ennen  rattaille  nousuaan  hän  painoi  lakin  syvemmälle 
päähänsä. 

»No  niin,  kiitos  Halvor!  Annahan  tänne  ohjakset! 

. . . Tuosta  saat,  sen  — » 

Hän  sivalsi  ruoskalla  Mustaa,  joka  kavahti  pystyyn, 
ja  nyt  ajettiin  eteenpäin  täyttä  laukkaa,  niin  että  aidan- 
seipäät vipattivat  kapteenin  silmissä  kuin  rumpupalikat. 

Tänä  tyvenenä,  sumuisena  syyspäivänä  astuskeli  kar- 
jaa siellä  täällä  maantiellä. 

Kapteenia  harmitti,  kun  porsas  itsepäisesti  juoksi 
rattaiden  edellä. 

»Tuoss’  saat!  — Ja  korjaakin  luusi  siitä,  riivattu»  . . . 
Ja  loppupäätös  oli  aimo  sivallus  vinkuvan  porsaan  sel- 
kään. 

»Kas  vaan,  tuolla  makaa  lehmäkin  keskellä  tietä!» 
tiuskasi  hän  hampaitaan  kiristellen. 

»Niin,  niin,  jos  et  tahdo  nousta,  niin  sama  minulle! 
— Nouse,  tahi  minä  myös  olen  tyhmä  ja  ajan  päällesi!» 

Hän  oli  nyt  niin  vihastunut,  että  olisi  ajanut  lehmän 
päälle,  jollei  tämä  aivan  viime  hetkessä  olisi  noussut 
ylös.  Kapteenin  rattaat  sattuivat  siihen  kuitenkin  niin 
että  kallistuivat  ja  olivat  vähällä  kaatua. 

»Hm!  hm!»  mutisi  hän  vähän  rauhoittuneena,  katsellen 
onnistumattoman  kostonsa  esinettä. 

Giljen  perhe  — 10 

»No  niin,  — annahan  luistaa  vaan,  sinä  musta  konna 
. . . . jos  vielä  kerran  vilkuilet  taaksesi,  niin  lyön  sinut 
kuoliaaksi!  Ha,  ha,  ha,  — juokse  sinä  vaan,  saat  kohta 
kävellä  kun  vastamaata  tulee.» 

Eilinen  kohmelo  rasitti  tosin  vielä  tänään  kapteenin 
päätä,  mutta  se  ei  nyt  kuitenkaan  ollut  varsinaisena 
vaivana,  sen  kapteeni  hyvin  tiesi. 

Kun  hän  saapui  kotiin,  missä  häntä  levottomasti 
odoteltiin  pitkältä  matkalta,  oli  hän  hyvin  synkän 
näköinen. 

»Suihan,  Ola,  hevosta  . . . pyyhi  sitä  ensin  olkitukolla. 
Pane  loimi  hyvästi,  kuuletkos!  Olen  juuri  opettanut  sitä 
juoksemaan  ylämaissa.» 

Iso-Ola  katsahti  kapteeniin  ja  pudisti  päätänsä  talut- 
taessaan  hevosen  pois  portaiden  edestä.  Kapteenia  oli 
varmaankin  taas  petetty  hevoskaupoissa. 

»Hyvää  päivää,  äiti,  hyvää  päivää!»  huudahti  kapteeni, 
suudellen  pikaisesti  vaimoaan.  »Kyllä  minä  voin  hyvin.» 

Hän  heitti  lakin  ja  vaipan  yltään  . . . »No,  etkö  anna- 
kaan Maritin  kantaa  sisään  matkakirstuani  ja  vaatelauk- 
kuani,  jottei  niiden  tarvitsisi  ajelehtia  tuolla  portailla!» 

»No  niin,  niin,  — minulla  on  ollut  ikävä  matka», 
sanoi  kapteeni,  kieltäytyen  viero vasti  vastaanottamasta 
Thinkalta  apua.  »Pane  miekka  naulaan  riippumaan  ja 
vie  laukku  ylös  makuuhuoneeseeni!» 

Itse  hän  meni  edellä  konttoriin,  katsoakseen  ohko 
postissa  tullut  kirjeitä  ja  sitten  talliin,  nähdäkseen  miten 
Iso-Ola  hoiti  Mustaa. 

Mikähän  isää  vaivaa?  Jotain  ikävää  oli  tapahtunut, 
se  oli  aivan  varmaa!  . . . 

Äiti  katseli  häntä  ovenraosta  tuskaantuneen  ja  huo- 
lestuneen näköisenä  ja  Thinka  hiipi  sinne  tänne,  hiljai- 
suutta häiritsemättä. 

Kun  kapteeni  astui  sisään^  oli  illallispöytä  jo  katettu- 
na — punajuurilla  ja  munalla  koristettua  sillisalaattia  ja 
sen  vieressä  kirkas  ryyppy,  — ja  lisäksi  savustettua 
lohta  ja  hyvää  pullo-olutta. 

Isä  ei  näyttänyt  olevan  aivan  välittämättä  näistä 
herkuista,  mutta  oli  kuitenkin  hyvin  harvapuheinen. 
Häneltä  ei  saatu  kuin  aivan  lyhyitä  vastauksia,  kun 
silloin  tällöin  keksittiin  joku  sopiva  kysymys. 

»Väitetään  aivan  varmaksi,  että  vouti  menee  pian 
naimisiin!»  kertoi  hän  vihdoinkin  ensimmäisenä  hauskana 
uutisena  muka,  jonka  oli  kuullut  . . . »Scharfenbergin 
nuorimman  tyttären  kanssa!» 

Syntyi  syvä  hiljaisuus.  Ilon  loiste  lennähti  Thinkan 
kasvoille  ja  hän  kiiruhti  syömistään.  Äiti  ja  hän  tunsivat 
kumpikin,  että  isän  pahatuuli  johtui  juuri  tästä  uutisesta. 

»Sepä  mies  vasta  voi  kerskata  tyttäriensä  onnesta  . . . 
Bine  pääsee  kohta  pappilaan  ja  nyt  tulee  Andreasta 
kruununvoudin  rouva.  Ehkäpä  voit,  Thinka,  joskus 
saada  siellä  kotiopettajan  tahi  emännöitsijän  paikan. 
Andrean  ei  suinkaan  tarvitse  puuhata  taloudessa  enem- 
män kuin  itse  haluaa,  tahi  viitsii,  siihen  heillä  on  varaa.» 

Thinka  katseli  tulipunaisena  lautastaan. 

»Niin,  niin,  äiti.  Saamme  aina  niittää  mitä  olemme 
kylväneet.» 

Sen  enempää  ei  puhuttu  ennenkuin  Thinka  vei  astioita 
pöydältä  keittiöön,  jolloin  äiti  huoahti: 

»Thinka-raukka !» 

Kapteeni  kääntyi  häneen  päin,  pani  kätensä  puuskaan 
ja  tokaisi  suuttuneena: 

»Tiedätkö  mitä!  Tuon  päivänvarjon  ja  kaiken  kohte- 
liaisuuden takia,  jota  mies  on  osoittanut  pitkin  kesää, 
olisi  Thinkan  pitänyt  osoittaa  hänelle  enemmän  kiitolli- 

suutta  ja  ystävällisyyttä  . . . Eikä  näin  olisi  käynytkään, 
jos  minä  olisin  ollut  kotona!»  Ukkospilvi  kuvastui  kap- 
teenin otsalla.  »Mutta  minulla  näkyykin  olevan  kodis- 
sani vain  hanhiparvi  eikä  ymmärtäväistä  naisväkeä, 
joka  vähän  ajattelisi  mitä  kulloinkin  tulee  tehdä!  Andrea 
Scharfenbergiä  ei  tarvinnut  kahdesti  pyytää»,  sanoi  hän 
yhä  kiivaammin,  kun  Thinka  samassa  astui  sisään.  Mutta 
eipä  ollut  kapteenin  mielestä  haitaksi,  jos  tämä  siitä 
vähäsen  huulikin!  . . . 

Seuraavana  päivänä  tarkasteli  äiti  häntä  huolestunee- 
na. Isää  koetettiin  nyt  jos  millä  tavoin  hemmotella,  jotta 
hänet  saataisiin  paremmalle  tuulelle.  Ja  hiljainen  Thin- 
ka loi  ujosti  katseensa  maahan  kuullessaan  kuinka  isä 
ähki  ja  huokaili. 

Kapteeni  ei  käynyt  ulkona  muuta  kuin  tallissa  Nuorta- 
Mustaa  katsomassa. 

Yksi  sen  jaloista  oli  nyt  polttavan  kuuma  äskeisen 
kengityksen  jälkeen.  Sepän  pahus  oli  lyönyt  naulan 
lihaan.  Se  täytyi  vetää  pois. . . . 

Kapteeni  seisoi  äänettömänä  mielipaikallaan  tallin 
ovea  vasten  nojaten  ja  katseli  kuinka  Iso-Ola  veti  hohti- 
milla  naulaa,  pitäen  Nuoren-Mustan  jalkaa  polvensa 
yllä.  Hevonen  pysyi  hiljaa,  ei  edes  kohottanutkaan 
jalkaansa. 

>0-o-ola!»  röhisi  kapteeni  tukahtuvalla  äänellä. 

»Mitä  kummaa!»  Eikö  kapteeni  tuolla  vaipunut 
hitaasti  aina  alas  maahan  saakka,  pitäen  vielä  kiinni 
tallin  ovesta. 

Ola  katseli  hetken  neuvottomana  isäntäänsä  ja  päästi 
hevosen  jalan  kädestään.  Sitten  otti  hän  sangon  ja  räiskytti 
vettä  kapteenin  kasvoille,  kunnes  tämä  tointui. 

Sitten  hän  piti  sankoa  kapteenin  suun  edessä. 

»Juokaa,  juokaa,  kapteeni!  — Älkää  peljätkö  . . . 
Se  on  vain  seurausta  sotaharjoituksista  . . . Aivan  noin 
käy,  jos  liian  kauan  häitä  juodaan,» 

»Auta  minua  ylös,  Ola!  — anna  minun  nojata  sinuun, 

— hiljaa,  hiljaa  . . . 

Ohhoh!  — Tuntuu  hyvälle  kun  taas  saa  hengittää  . . . 
hengittää!»  ähkyi  hän. 

»Nyt  se  meni  ohitse  . . . Aivan  varmaan  se  on  ohitse 

— en  ole  kuin  vähän  väsynyt  vain.  Kävele  vaan,  Ola, 
varmuuden  vuoksi  minun  jälessäni  . . . 

Hm,  hm,  hyvinhän  tämä  käy  . . . 

Niin,  voi  todella  olla  niinkuin  sanot  . . . Koko  syksy 
säännötöntä  elämää! 

Kas  niin,  menehän  kutsumaan  rouva  tänne.  Sano 
että  olen  ylhäällä  makuuhuoneessa  . . . Hyvinhän  voin 
astua  ylös  portaita»  . . . 

Peljästys  ei  suinkaan  ollut  vähäinen. 

Tällä  kertaa  oli  kapteeni  itse  kaikkein  rauhallisin. 
Hän  halusi  unohtaa  koko  tapauksen,  mutta  äiti  lähetti 
hänen  mieltään  kysymättä  hakemaan  lääkäriä  kylästä. 
Jollei  tohtori  Rist  ollut  kotona,  niin  piti  kääntyä  piiri- 
lääkärin  puoleen. 

Kun  Rist  tuli  ja  äiti  oli  jo  eteisessä  hänelle  surullisena 
valittanut,  että  Jägeriä  oli  kohdannut  halvaus  — piti 
tohtori  perhettä  rauhoittaakseen  humoristisen  esitelmän. 

. . . Sitä,  joka  joi  ainoastaan  sen  verran,  että  vähän 
änkytti,  vaivasi  kielen  halvaus  . . . siten  joka  ainoaa 
miestä  minkä  hän  tunsi,  oli  kohdannut  halvaus.  Tämä 
oli  vain  hyvin  tavallista  verevillä  ihmisillä  . . . 

Olipa  Jägerkin  jo  sen  verran  tointunut,  että  halusi 
illalla  totia  — vaikka  ei  suinkaan  väkevää!  . . . Mutta 
tupakoidessa  ja  täyttäessään  totilaseja  yhä  uudelleen 

jutteli  kapteeni  Nuoresta- Mustasta  ja  kertoi  kaikenlaisia 
seikkailuja  harjoitusleiristä  aina  kello  kahteen  saakka 
yöllä  . . . 

Joka  päivä  senjälkeenräiskyivät  puut  konttorin  uunissa 
ja  kapteeni  kirjoitti  niin  että  sulkakynä  pärskähteli. 

Kuten  tavallisesti  siihen  aikaan  vuodesta,  oli  häneUe 
poissaolonsa  aikana  kertynyt  paljon  töitä. 

Thean  kielioppi  oli  oven  suussa  viheriällä  pöydällä. 
Tyttö  oli  juuri  lukenut  siitä  läksynsä  ja  hyräili  nyt  itsek- 
seen käytävässä. 

Portailla  syntyi  hälinää  ja  äiti  kuului  neuvovan 
jotakin  — »tuota  tietä  — kapteenin  luokse!» 

Ovelle  koputettiin. 

»Hyvää  päivää,  ukkoseni!  Mitä  kuuluu?»  virkkoi 
kapteeni. 

Se  oli  voudin  palvelija  — sunnuntaivaatteissa  — kir- 
jettä tuoden.  Se  oli  jätettävä  kapteenille  itselleen  . . . 

»Vai  niin!  — Tuleeko  tähän  vastausta?  No,  no  . . . 
menehän  keittiöön,  niin  saat  jotain  virvoketta,  — ja 
ryypyn.» 

»Hm,  hm!»  röhisi  kapteeni,  heitti  sinetöidyn  kirjeen 
pöydälle  ja  alkoi  rauhoittuakseen  kävellä  edestakaisin 
huoneessa  . . . »varmaankin  kihlausilmoitus  . . . tahi 
ehkäpä  jo  hääkutsu!» 

Hän  avasi  kirjeen  ja  luki  sitä  seisaaltaan  . . . innok- 
kaasti, nopeasti  . . . Hiisi  vieköön,  kuinka  pitkä  johdanto! 
...  ei  sitä  ehdi  . . . täytyy  katsoa  . . . katsoa  ...  jo  kol- 
matta sfvua. 

No  sieltä  tuli  pääasia. 

Hän  löi  kirjettä  pitelevän  kämmenensä  selän  toista 
kämmentään  vasten  niin  että  läiskähti  ja  istuutui. 


»Niin,  niin,  niin,  niin,  niin,  niin,  niin!  » 

Ajatuksissaan  hän  napsautti  sormiaan  yksi,  kaksi, 
kolme  kertaa,  raapaisi  korvallistaan  ja  sitten  tukkaan- 
sa ..  . 

»Älä,  älä!  Katsopas  vaan!  Katsopas  vaan! 

Ja  tyhjää  lorua  kaikki  Scharfenbergistä!»  . . . 

Kapteeni  syöksähti  ovelle  ja  avasi  sen,  mutta  rau- 
hoittui kuitenkin  ja  astui  varpaisillaan  portaita  kohti. 

»Kuka  on  siellä  käytävässä  — sinäkö,  Thea?» 

Pieni  ruskeasilmäinen  Thea  hypähti  portaita  ylös. 

»Käskepäs  äidin  tulla  tänne  ylös!»  pyysi  kapteeni. 

Thea  katsahti  isään,  sillä  hänessä  oli  jotakin  tavatonta. 

Kun  rouva  Jäger  tuli  konttoriin,  piti  hänen  mie- 
hensä kirjettä  selkänsä  takana  ja  rykäisi.  Hän  näytti 
vakavalta  ja  mietteliäältä,  niinkuin  tällainen  tilaisuus 
saattoi  vaariakin. 

»Kuulehan,  minä  olen  saanut  kirjeen  kruununvou- 
dilta! — Lue!  . . . 

Tahi  luenko  minä?» 

Hän  nojautui  työpöytäänsä  vasten  ja  luki  kaikki 
kolme  sivua  sanasta  sanaan,  hyvin  kärsivällisesti,  siksi 
kun  pääsi  pääasiaan  — silloin  heilutti  hän  kirjettä  ilmassa 
ja  syleili  rajusti  vaimoaan. 

»No,  no,  mitäs  nyt  sanot? 

Silloin  tällöin  saamme  sitten  tehdä  huviretkiä  vävy- 
miestemme  luokse!» 

Hän  hykerteli  käsiään. 

»Tämä  oli  odottamatonta  — tosiaan  aivan  odotta- 
matonta . . . 

Hm,  hm!  on  parasta  että  kutsumme  Thinkan  tänne 
ja  ilmoitamme  hänelle  kirjeen  sisällön  . . . Eikös  niin, 
äiti?» 

»Ni  — in!»  sanoi  äiti  hiljaa,  kääntyen  ovelle.  Hän  ei 
keksinyt  lapsiraukalleen  enää  mitään  neuvoa. 

Kapteeni  kulki  konttorissaan  edestakaisin,  odottaen 
tytärtään.  Hän  oli  juhlallisen  ja  isällisen  näköinen  ja  kä- 
sitti täydelleen  hetken  tärkeyden. 

Mutta  missä  Thinka  viipyi? 

Ei  mistään  häntä  löydetty,  vaikka  oli  etsitty  ympäri 
koko  talon. 

Mutta  kapteeni  ei  tänään  ollut  hätäinen  . . . 

»No,  ettekö  löydä  häntä?»  kysyi  hän  pari  kertaa  lem- 
peästi. 

Vihdoin  löysi  Thea  hänet  pimeältä  vinniltä. 

Sinne  oli  hän  piiloittautunut,  nähtyään  sanantuojan 
ja  kuultuaan,  että  voudilta  tuli  kirje,  jonka  sisällön  hän 
kyllä  arvasi.  Ja  hän  istui  nyt  siellä  pää  syliin  vaipuneena 
ja  esiliina  kasvoillaan. 

Hän  ei  ollut  itkenyt,  häntä  vain  oli  alkanut  kauhistut- 
taa ja  hän  halusi  kätkeytyä  jonnekin  yksinäisyyteen  ja 
sulkea  silmänsä,  niin  että  tulisi  aivan  pimeä,  eikä  hänen 
tarvitsisi  ajatella  mitään,  ei  mitään. 

Hän  näytti  hyvin  hajamieliseltä  seuratessaan  Theaa 
konttoriin  isän  ja  äidin  luo. 

»Thinka»,  sanoi  kapteeni,  hänen  astuessaan  sisään. 
»Me  olemme  tänään  saaneet  kirjeen,  joka  läheisesti  koskee 
sinun  tulevaisuuttasi  — se  on  kruununvoudilta.  Turhaa 
lienee  sanoa  mitä  se  sisältää  . . . olethan  itse  huomannut 
kaikesta  kohteliaisuudesta  — mitä  koko  vuoden  olet  sal- 
linut hänen  itsellesi  osoittaa  ...  ja  että  äitisi  ja  minä  pi- 
dämme sitä  suurimpana  onnena,  mikä  koskaan  olisi  voi- 
nut tulla  sinun  ...  ja  meidänkin  osaksi. 

Lue  nyt  tämä  kirje  ja  mieti  tarkoin  . . . 

Istu  lukemaan,  lapseni!» 

Thinka  luki,  mutta  näytti  siltä  kuin  ei  hän  koskaan 
pääsisi  loppuun,  ja  tietämättään  hän  pudisti  päätään  koko 
ajan. 

»Ymmärräthän,  ettei  hän  pyydä  nuoruuden  rakkautta, 
haaveilemista  tahi  muuta  sellaista  joutavaa!  Nyt  on  kysy- 
mys siitä  haluatko  hänen  luonansa  arvokkaan  aseman  — 
ja  tahdotko  olla  hänelle  hyvä  ja  kohtelias  ja  osoittaa  hä- 
nelle sitä  huolenpitoa,  jota  miehen  sopii  vaimoltaan  vaa- 
tia.» 

Ei  kuulunut  vastausta  — vain  hiljaisia  huokauksia. 

Kapteenin  kasvot  olivat  juhlalliset . . . 

Mutta  äiti  kuiskasi  kyyneleet  silmissä: 

»Näethän,  Jäger,  ettei  hän  voi . . . ajatella!» 

»Eikö  sinunkin  mielestäsi,  isä»,  sanoi  äiti  ääneen,  »olisi 
parasta  antaa  kirje  Thinkalle,  jotta  hän  saisi  miettiä  asiaa 
huomisaamuun  asti.  Tulihan  tämä  niin  odottamatta.» 

»Tietysti,  jos  Thinka  itse  tahtoo!»  kuului  suuttunut 
vastaus.  Äiti  seurasi  tytärtään,  jääden  hänen  luokseen 
makuuhuoneeseen . 

Koko  illan  istui  Thinka  siellä  itkien,  pää  tyynyyn  pai- 
nettuna. 

Hämärtyessä  meni  äiti  taas  hänen  luoksensa  ja  istuu- 
tui hänen  viereensä. 

. . . »näetkös,  ei  ole  mitään  muuta  keinoa.  Ethän 
tahdo  jäädä  turvattomaksi  ja  muiden  perheitten  taakaksi 
. . . ommella,  ommella,  niin  että  saa  silmänsä  pilalle  ja 
lopuksi  ajelehtisi  tarpeettomana  jossakin  sopessa  . . . 
Sellaista  arvokasta  tarjousta,  kuin  tämä,  pitäisi  moni  suu- 
rena onnena.» 

»Voi,  mutta  Aas!  — Aas,  — äiti!»  nyyhkytti  Thinka 
aivan  hiljaa. 


154 


»Jumala  tietää^  lapseni,  että  jos  vain  löytäisin  jonkun 
toisen  keinon,  niin  osoittaisin  sen  sinulle  heti,  vaikkapa 
minun  sen  vuoksi  pitäisi  pistää  käteni  tuleen!» 

Thinka  laski  kätensä  äidin  laihoihin  käsiin  ja  kätki 
kasvonsa  hänen  syliinsä. 

»Isä  ei  ole  enää  terve  . . . hän  ei  kestä  mielenliikutuk- 
sia,  niin  että  synkältä  näyttää  . . . Muistathan  tuota  koh- 
tausta hänen  viimeksi  tullessaan  kotiin.» 

Kun  äiti  oli  mennyt  pois,  kuului  pimeässä  yhtämittaa 
huokauksia. 

Myöhään  illalla  istui  äiti  tyttärensä  vuoteen  reunalla, 
pitäen  kättään  hänen  otsallaan,  jotta  hän  paremmin  vai- 
puisi uneen.  Tyttö-raukka  säpsähti  vähänväliä. 

Ja  kun  Thinka  vihdoin  nukkui,  kun  hengitys  tuli  tasai- 
seksi ja  nuo  nuoret,  kalpeat  kasvot  rauhallisesti  lepäsivät 
päänalusella,  meni  äiti  pois,  kynttilä  kädessään  . . . pahin 
oli  kai  ohitse! 

Kyllä  kapteeni  oli  hyvällä  tuulella  nähdessään  kontto- 
rin ikkunasta  miten  Aslak,  joka  vartavasten  lähetettiin 
voudin  luo,  ajoi  veräjältä  maantielle, 'mutta  vielä  iloisem- 
maksi hän  tuli  saatuaan  Inger- Johannalta  pienen  kirjeen 
Tilderödistä. 

»Täällä  ollaan  täysissä  muuttohommissa  takaisin  kau- 
punkiin. Sentähden  tuleekin  kirjeeni  nyt  näin  lyhyeksi. 

Meillä  on  käynyt  vieraita  aamusta  iltaan.  Yksinäi- 
syyttä ei  tädillä  ja  enolla  ole  ollut  rahtuakaan,  ja  niin 
monelle  he  ovat  lausuneet:  »tervetuloa  Tilderödiin!»  että 
he  kesän  kuluessa  ovat  saaneet  vieraita  yhtenään, 
katsomaan  heidän  yksinkertaista  elämäänsä,  kuten  he 
sanovat.  Mutta  luulenpa  ettei  kukaan  lähde  täältä  huo- 
maamatta kuinka  täti  luo  »makua»  kaikkeen.  Kullakin 
on  täällä  vapautensa,  oleskellaan  kaikkialla,  puutarhassa, 

verannalla  ja  sisällä,  niin  että  vieraat  saavat  sen  käsityksen, 
että  heilläkin  on  tilaisuus  panna  jotain  huvia  toimeksi,  ja 
voivat  näyttää  mihin  kykenevät.  Kun  täti  on  läsnä,  ei 
helposti  vaivu  jokapäiväisyyteen;  — hän  imartelee  nyt 
minua  sanomalla,  että  olemme  siinä  suhteessa  saman- 
laiset!' 

Enkä  tiedä  mistä  oikein  johtuu,  että  minä  nyt  pidän 
seurusteluelämästä  melkein  yhtä  paljon  kuin  ennen  tans- 
siaisista. Siinä  voi  sentään  viljellä  ymmärrystään,  vie- 
läpä saada  laajan  vaikutuspiirinkin.  Kun  lukee  noista 
henkevistä  ranskalaisista  salongeista,  joissa  on  päähenki- 
lönä nainen,  niin  saa  sen  käsityksen,  että  hän  juuri  sieltä 
voi  lavealti  vaikuttaa.  Ja  minä  olen  aina  halunnut  elää 
ja  vaikuttaa  maailmassa,  jo  varhaisesta  lapsuudestani 
saakka,  jolloin  aina  surin,  etten  ollut  poika,  voidakseni  — 
tulla  joksikin. 

Näin  pitkälle  pääsin,  rakkaat  vanhempani,  kun  palve- 
lusneiti  Jörgensen  tuli  minua  kutsumaan  puutarhaan 
tädin  luo.  Posti  oli  tullut  kaupungista  ja  pöydällä  oli 
käärö,  jossa  oli  litteä,  punainen  sahviaanirasia  ja  kirje 
minulle. 

Siinä  oli  päässä  pidettävä  kultanauha,  jonka  keskellä 
oli  keltainen  topaasi.  Kirjeessä  seisoi  vain: 

»Louvren  muotokuvan  täydentämiseksi! 

Rönnow.» 

Täti  kohta  koettelemaan  sitä  päähäni,  kampasi  hiuk- 
set hajalleen  ja  kutsui  enon  katsomaan.  Rönnowin  aisti 
oli  muka  aivan  clairvoyant  genial,  milloin  oli  minusta 
kysymys  — — 

No  niin,  se  sopiikin  vallan  hyvin. 

Mutta  tuon  kirjeen  ja  muun  liiallisen  ihailun  ja  kohte- 

naisuuden  tähden  tuntuu  kuin  kultanauha  puristaisi 
kipeästi  niskaani.  Kiitollisuus  on  ikävä  hyve. 

Tädillä  on  niin  paljon  tuumia  tulevan  talven  hu- 
veista, ja  hän  toivoo,  että  Rönnow  tulee  taas  meitä 
tervehtimään. 

Minä  puolestani  en  tiedä,  toivonko  sitä  vai  enkö.» 


X. 

»Mitä  pikemmin  ja  hiljaisemmin  häät  vietetään,  sitä 
parempis>,  — sanoi  vouti.  Hänen  tarkoituksensa  oli  siten 
estää  kaikenlaisia  turhia  juttuja  ja  puheita.  Olihan  tässä 
kyllä  perää,  eikä  Giljellä  pantu  vastaan. 

Kolmas  joulupäivä  oli  juuri  soveliain,  ja  voudillehan 
sopi  erinomaisen  hyvin  käydä  nuoren  rouvansa  kanssa 
vierailuilla  uudenvuoden  pyhinä. 

Kaikesta  tästä  tietysti  keskusteltiin  Kathinkan  kanssa, 
ja  hän  oli  kaikessa  samaa  mieltä  kuin  isänsä. 

Kapteeni  myös  piti  suotavana,  että  häät  vietettäisiin 
aivan  kohta. 

Mutta  siinä,  että  ne  olisivat  hyvin  hiljaiset  ja  yksin- 
kertaiset, täytyi  hänen  mukautua  voudin  ja  äidin  tahtoon. 
Hänelle  ei  ollut  oikein  mieleen,  että  näin  juhlailossa  täy- 
tyisi sulkeutua  huoneeseensa,  pitää  nenäliinaa  suunsa 
edessä  ja  kuiskaten  käydä  varpaillaan,  niinkuin  Gilje  olisi 
sairaala  eikä  mikään  häähuone  . . . 

Ja  tarvitsihan  Thinka  ja  tarvitsihan  hän  itsekin  jotain 
iloa  ja  loistoa. 

Ja  tapahtui,  että  hän  ennen  joulua  ajeli  erittäin  hyvällä 
kelillä  yliluutnantin  sekä  asianajajain  Scharfenbergin  ja 
Sebelowin  luo,  joiden  kanssa  hänellä  oli  raha-asioita. 

Jos  matkalla  joku  häneltä  kysyisi^  oliko  totta,  että 
kirkossa  oli  kuulutettu  hänen  tytärtään  ja  kruununvoutia. 


aikoi  hän  vastata,  että  sopiihan  tulla  omin  silmin  näke- 
mään oliko  se  totta  vai  eikö.  Niinhän  se  on  — näin  mei- 
dän kesken  — että  kaikessa  hiljaisuudessa  vaan  eikä 
ketään  muita  kutsuta  kuin  tohtori  ja  joitakin  kaikkein 
välttämättömimpiä  . . . Mutta  — iskien  silmää  — tuhat 
tulimmaista,  kuinka  tervetullut  sinä  olet!  — Kolmantena 
joulupäivänä  — ei  toisena  eikä  neljäntenä,  muista  se, 
hyvä  veli! 

Ja  hän  piti  huolta  myös  siitä  että  ruokatavaroita  ja 
kokonaisia  pattereita  juotavia  koottiin  kotimuurien  taakse, 
jottapa  linnoitus  kestäisi  vihollisen  hyökätessä. 

Jouluaattona  tuli  voudilta  reki  täynnä  tavaroita,  — 
kaikki  lahjoja  Thinkalle. 

Ensinnäkin  entisen  rouvan  lämmin  oravannahkainen 
turkki  ja  kaunis  muhvi,  jotka  neiti  Brun  kirkonkylässä  oli 
korjannut  Thinkaa  varten.  Sitten  rouva  vainajan  kulta- 
kello vitjoineen  ja  korvarenkaat  ja  sormukset;  kaikki 
melkein  uudennäköistä,  kaupungin  kultasepän  kirkasta- 
maa, sekä  suuri  wieniläinen  kaulapuuhka,  ja  lisäksi 
suuri  määrä  hansikkaita  ja  hajuvesiä. 

Kirjeessään  hän  ilmoitti  hellästi  rakastetulle  Kathin- 
kalleen,  että  hänen  ajatuksensa  olivat  ainoastaan  hänen 
luonansa,  kunnes  ne  vihdoinkin  tulisivat  häneen  yhdis- 
tetyiksi lujemmilla  siteillä,  sekä  että  Kathinka,  tulles- 
saan uuteen  kotiinsa,  löytäisi  siellä  muutakin,  mikä  häntä 
ehkä  miellyttää,  mutta  jota  hän  ei  pitänyt  tarpeellisena 
lähettää  Giljeen,  koska  ne  kuitenkin  kohta  tuotaisiin  sieltä 
takaisin. 

Toivoen  että  Thinka  olisi  samaa  mieltä,  ei  hän  haetta- 
nut Baldriania  eikä  Viggoa  kotiin  jouluksi  — vaan  oli 
lähettänyt  heidät  veljensä,  Holmestrandin  rovastin  luo. 

Mutta  ei  ikinä  vielä  oltu  Ison-Olan  aikana  Giljellä  näin 
juhlallisiksi  hevosia  harjattu  eikä  siloja  kiilloitettu.  Kun 
kolmannen  joulupäivän  aamuna  ajettiin  kirkolle,  niin 
oikein  siiat  ja  kulkuset  kullalle  loistivat  ja  molemmat  Mus- 
tat leveitten  rekien  edessä  välkkyivät,  ikäänkuin  niiden 
selät  ja  harjat  olisivat  olleet  kiilloitetut. 

Ensimmäisen  reen  karhuntaljoissa  ja  vällyissä  istuivat 
kapteeni,  revonnahkainen  turkki  yllään,  ja  Thinka,  puet- 
tuna voudin  ensimmäisen  rouvan  päällysvaatteisiin  ja 
vitjoihin.  Toisessa  reessä  istuivat  äiti  ja  Thea  sekä  Iso- 
01a  kuskina. 

Kirkon  ovella  seisoivat  aliupseerit  univormuissaan 
tehden  kapteenille  kunniaa,  ja  heidän  astuessaan  sisään 
nousivat  paraati vormuihinsa  pukeutuneet  luutnantit  Dun- 
sack,  Frisack,  Knebelsberger  ja  Knobelauch  istualtaan 
heitä  tervehtiäkseen. 

Saipas  vouti  nähdä,  että  täällä  sittenkin  oli  loistoa! 

Juhlamenojen  päätyttyä  lähdettiin  kotimatkalle  — 
kapteeni  rouvineen  ensimmäisessä  ja  morsiuspari  toi- 
sessa reessä  — ja  keräytyipä  nyt  niin  pitkä  reki  jono,  että 
voudin  aikeet  hiljaisesta  häiden  vietosta  menivät  kokonaan 
myttyyn. 

Giljellä  odotti  päivällinen. 

Sen  kestäessä  osoittivat  pataljoonan  upseerit,  nuorim- 
masta luutnantista  kapteeniin  saakka  suurta  nuoruuden 
rohkeutta  juomata varoihin  nähden.  He  nauttivat  niitä 
niin  pelvottomasti  ja  seurauksia  ajattelematta,  että  voudin 
täytyi  ruveta  varovaiseksi. 

Jokainen  tahtoi  yhä  uudelleen  juoda  morsiamen  ja 
sulhasen  maljan. 

Vouti  istui  tyytyväisenä  ja  hänen  harvatukkainen, 
kiiltävä  päälakensa  painui  hieman  alas,  kun  hän  huolelli- 

sesti  koetti  sukkelalla  ja  tilaisuuteen  sopivalla  tavalla 
sommitella  sanojansa. 

Mitä  puheenpitoon  tuli,  oli  hän  siinä  suhteessa  mes- 
tari muihin  läsnäoleviin  verraten.  Rykmentinlääkäri 
oli  hänellä  kuitenkin  kilpailijana,  ja  tämän  pilajutut  tuli- 
vatkin sitä  mehukkaammiksi  mitä  enemmän  hän  joi. 

Mutta  nyt  suuntautuivat  voudin  pienet,  rasvakiUtoiset 
silmät  hellän  sumun  verhoamina  morsianta  kohti. 

Thinkan  täytyi  syödä  sokerikakkua  ja  viinihyytelöä  — 
hänen  tähtensä!  . . . Hän  ei  puolestaan  aikonut  juoda 
enempää,  jos  vain  oli  mahdollista  — Thinkan  tähden  . . . 
»Minä  vakuutan  sinulle,  sinun  — ainoastaan  sinun 
tähtesi»  . . . 

Ja  ruuat  ja  juomat  vähenivät  vähenemistään  kemujen 
kestäessä  aina  myöhään  yöhön,  jolloin  lukuisat  reet,  kors- 
kuvain  hevosten  vetäminä,  sujahtivat  maantien  narise- 
valle lumelle,  tähtien  loistaessa  ja  revontulten  välähdel- 
lessä, kuljettaen  kotiin  puoliksi  tajutonta  hääväkeä.  Mutta 
ne,  jotka  suinkin  mahtuivat  taloon,  jäivät  sinne  vielä,  juh- 
liakseen seuraavanakin  päivänä  häitä  ja  joulua. 

Uutenavuotena  olivat  vihdoinkin  kaikki  vieraat  läh- 
teneet, vouti  ja  Kathinka  muuttaneet  voudin  kotiin  ja 
kapteeni  oli  Thean  kanssa  mennyt  tervehtimään  heitä 
viettääkseen  siellä  samalla  uudenvuoden  pyhät. 

Mutta  nyt  olikin  äiti  kyllästynyt  ja  väsynyt  kaikkiin 
näihin  puuhiin. 

Hän  tunsi  nyt,  kun  touhuaminen  oli  tauonnut  ja  hän 
istui  yksin  kotona  toisena  uudenvuoden  päivänä,  kuinka 
vaikeaa  tämä  kaikki  oli  ollut  kestää!  Myötäjäisten  valmis- 
taminen pitkin  syksyä  ja  talouden  puuhat  pyhiä,  joulua 
ja  häitä  varten,  ja  kaikki  huolet . . . 

Kaikki  oli  mennyt  huimaa  vauhtia,  niin  kauas  kuin 
hän  jaksoi  ajatella  taaksepäin  ...  Se  oli  ikäänkuin  sukan 
purkamista:  mitä  enemmän  hän  ajatteli,  sitä  pitemmäksi 
tuli  lanka  — aina  niihin  aikoihin  saakka,  jolloin  hän  mie- 
lestään oli  saanut  levätä  — lapsi vuoteitten  aikana. 

Mutta  siitä  oli  jo  niin  kauan  . . . 

Hän  istui  sohvannurkassa  uinaillen  hämärässä  kudin 
koskemattomana  sylissä. 

Aslak  ja  kaksi  tytöistä  olivat  päässeet  joulukemuihin 
Skrebergiin,  eikä  Giljellä  ollut  nyt  ketään  muita  kotona 
kuin  vanha  Torbjörg,  joka  istui  keittiössä  ja  hyräili  virttä 
kirjastaan. 

Pihalta  kuuluivat  kulkuset.  Iso-Ola  tuli  kotiin  kyy- 
dittyään  kapteenia  ja  Theaa  Vanhalla- Mustalla. 

Hän  kopisteli  lumen  jaloistaan  ja  kurkisti  ovesta  si- 
sään. 

Hänen  ajaessaan  Teigenin  ohitse  oli  postinhoitaja 
tuonut  hänelle  kapteenin  postin. 

»Milloin  tulitte  perille  eilen  illalla?  Mahtoiko  Theaa 
paleltaa?» 

»Ei  toki!  Me  saavuimme  sinne  hyvissä  ajoin  ennen 
illallista.  Nuori  rouva  laittoi  tuhannet  terveiset,  kävi  il- 
lalla tallissa  hyväilemässä  ja  taputelemassa  Mustaa  — 
niinkuin  jäähyväisiksi»  ... 

Rouva  Jäger  nousi. 

»Tuolla  keittiössä  on  kynttilöitä  tallilyhtyyn.» 

Iso-Ola  meni  jälleen  pihalle. 

Ulkona  tallinoven  luona  seisoi  Vanha-Musta  vielä 
valjaissa  ja  hirnui  levottomasti. 

»Puuttuu  vain  että  osaisit  vääntää  lukon  auki»,  sanoi 
Iso-Ola  riisuessaan  hevosta.  Hän  pani  siiat  ja  kulkuset 
käsivarrelleen  ja  antoi  hevosen^mennä  edellään  talliin. 

Giljen  perhe  — 11 

»No  mutta  johan  se  Nuori-Mustakin  hirnuu!  . . . 
Tämä  oli  ensimmäinen  kerta  kun  sinulta  sain  kunnollisen 
tervehdyksen.  Mutta  sinä  saat  kauniisti  odottaa». 

Hän  suki  ja  harjasi  vastatullutta  niinkuin  vanhaa 
etuoikeutettua  herrasmiestä.  He  olivat  nyt  palvelleet 
yhdessä  jo  yhdeksättä  vuotta. 

Sisällä  keittiössä  roihusivat  ja  räiskivät  kuusipuut 
uunissa,  heittäen  punertavan  loisteen  äidin  äskettäin 
kiillotettuihin,  seinällä  riippuviin  kupari-  ja  peltiastioihin, 
niin  että  ne  muistuttivat  kummallisia  kilpiä  ja  aseita. 

Iso-Ola  istui  hyvillä  mielin  nauttimaan  jouluherkkuja 
— voita,  leipää,  silavaa,  nosteleipää  ja  suolaista  lihaa, 
ja  Torbjörgiä  oli  käsketty  tuomaan  hänelle  kellarista 
tuopillinen  olutta. 

Ola  oli  siellä  kuullut  ja  nähnyt  minkä  mitäkin. 

Thinka  oli  käynyt  keittiössä,  oli  tahtonut  heti  itse 
ryhtyä  taloustoimiin.  Mutta  siellä  oli  vastassa  se,  joka 
itse  tahtoi  pitää  ohjat  käsissään. 

Vanha  neiti  Giilcke  ei  tahtonut  kuulla  Thinkan  emän- 
nöimisestä  puhuttavankaan.  Oli  oitis  mennyt  ylös  kont- 
toriin, sanottiin,  oli  puhellut  veljensä  kanssa,  ja  oli  vih- 
doin saanut  tahtonsa  perille 

Ja  illalla  oli  vouti  istunut  sohvassa  ja  puhunut  kau- 
niisti nuoren  rouvansa  kanssa.  Sisäpiika  sen  kuuli;  oli 
sanonut,  että  soisi  Thinkan  viihtyvän  hyvästi  ja  että 
Thinkan  ei  tarvitsisi  muuta  kuin  olla  ja  elää  hänen  ilok- 
sensa, ainoastaan  hänen  iloksensa,  oli  sanonut ...  se  vanha 
kettu!  Siinä  nähtiin  mitä  hän  täältä  viime  vuonna  etsi!  . . . 

»Ja  sillä  lailla»,  sanoi  Ola  maiskuttaen  suutansa  ja 
levittäen  peukalon  päällä  voita  leivälleen,  »pääsi  rouva 
kaikesta  vaivasta  — ja  emännyydestä  myös.» 

»Ei  pidä  potkia  tutkainta  vastaan!»  kuului  Torbjör gin 
sävyisä  huomautus. 

Äiti  istui  kamarissaan  uunin  edessä  ja  katseli  pos- 
tissa tulleita  kirjeitä.  Paitsi  sanomalehtiä  »Hermoden>  ja 
»Den  Konstitutionelle»  ja  paria  virkakirjettä,  oli  siellä 
kirje  Alette- tädiltä. 

Hän  sytytti  kynttilän  ja  istuutui  lukemaan. 

Olipa  tavallaan  onni,  ettei  Jäger  nyt  ollut  kotona, 
sillä  tätä  ei  hän  saisi  lukea  . . . 

» Rakas  Gitta! 

Olen  valinnut  toisen  joulupäivän  kirjoittaakseni  si- 
nulle Inger- Johannaa  koskevista  ajatuksistani.  En  voi 
kieltää  että  olen  häneen  mieltynyt  enemmän  kuin  tah- 
toisinkaan; mutta  jos  voimme  jonkinlaisella  jännityksellä 
katsella  pienintä  kukkaa  ikkunallamme,  kun  se  on  puh- 
keamaisillaan, emmekö  siis  paljon  suuremmalla  jänni- 
tyksellä tarkastelisi  ihmiskukkasta,  joka  rehoittaa  nuoruu- 
tensa  ihanuudessa,  valmiina  puhkeamaan  elämänsä  koh- 
taloon. Tämä  on  enemmän  kuin  romaani,  se  on  kaikki- 
valtiaan ihanaa  ihmetyötä,  joka  loistossaan  ja  äärettö- 
mässä rikkaudessaan  on  suurempaa  kuin  kaikki,  mitä 
ihmisen  mielikuvitus  voi  aikaansaada. 

Niin  hän  miellyttää  minua,  rakas  Gitta,  melkeinpä 
niin  suuresti,  että  vanha  sydämeni  vapisee  kun  ajattelen 
minkälainen  elämänura  hänelle  auennee  ja  että  hänen 
onnensa  tai  onnettomuutensa  voi  riippua  yhdestä  ainoasta 
häikäisevästä  hetkestä.  Mitähän  tarkoittaneekaan  luonto 
antaessaan  niin  suuren  määrän  olennoitaan,  joilla  kai- 
killa on  tykyttävä  sydän,  joutua  hukkaan  ja  kukistua  tänä 
valinnan  hetkenä.  Tahtoneeko  se  — samoin  kuin  kultaa 
puhdistetaan  suuressa  sulatuskauhassa  — asettaa  heille 
sellaisen  kilvoituksen,  jota  kestämättä  ei  kukaan  voi 
täydellisempää  elämää  varten  kehittyä  — kukapa  selittää 
luonnon  arvoitukset.  Minä  toivon,  että  Inger- Johannan 

suuri  itsenäinen  personallisuus  painaisi  valinnan  vaajassa 
ja  ratkaisevalla  hetkellä  voittaisi. 

Tämä  on  sydämeni  sisin  huokaus;  sillä  yhä  yltyvällä 
tuskalla  huomaan  miten  hänen  polkunsa  tehdään  yhä 
liukkaammaksi  ja  kuinka  hienosti  sinun  kälysi  kutoo 
verkon  hänen  ympärillensä,  ei  vähäpätöisillä  keinoilla, 
jotka  eivät  Inger- Johannaan  mitään  vaikuta,  vaan  mitä 
syvimmillä,  kauniisti  kimmeltävillä  viettelyksillä. 

Voisiko  löytää  suurempaa  viettelystä  tällaiselle  janoo- 
valle  luonteelle  kuin  häikäisevänä  kangastuksena  asettaa 
hänen  silmiensä  eteen  ala,  jolla  hänen  luonteensa  kaikki 
lahjat  ja  ominaisuudet  pääsisivät  soveliaaseen,  täyteen 
toimintaan? 

Kerrotaan  englantilaisten  kalastavan  kiiltävillä,  metal- 
lisilla kärpäsillä,  joita  he  vetävät  pitkin  veden  pintaa, 
kunnes  kala  nykäisee,  ja  minusta  näyttää  kuin  kälysi 
yhtä  sukkelalla  tavalla  viekoittelisi  Inger- Johannaa  haa- 
veilemaan. Hän  ei  edes  mainitse  asianomaisen  nimeä, 
vaan  antaa  sen  sanomatta  kimallella  toisen  mielikuvissa. 

Eikö  jo  se,  että  hän  Inger- Johannan  kuullen  kertoi 
minulle,  että  Rönnow  jo  lienee  kauankin  etsinyt  itselleen 
puolisoa  ylhäisön  piireistä  ollut  omiaan  kiihoittamaan 
Inger- Johannan,  kuinka  sanoisin,  kunnianhimoa  tahi 
toimintahalua? 

Ehkä  en  olisi  tullut  tätä  niin  tarkoilleen  ajatelleeksi, 
jollen  olisi  huomannut,  minkä  vaikutuksen  se  teki  Inger- 
Johannaan,  sillä  tyttö  tuli  heti  hajamieliseksi  ja  vaipui 
mietteisiinsä. 

Ja  kuitenkin  pitäisi  kysymyksen  sydämemme  antami- 
sesta toiselle  olla  niin  yksinkertainen  ja  luonnollinen. 
Onko  sinulla  rakkautta?  — Jollei,  niin  ei  kaikesta  muusta 
ole  mihinkään. 

Mutta  onnetonta  ja  surkeata  on,  että  hän  kuvittelee 
voivansa  rakastaa,  velvoittaa  itsensä  rakastamaan  ja 
luulee  voivansa  sanoa  kypsymättömälle  sydämelleen: 
sinä  et  ole  koskaan  heräävä!  Mutta,  rakas  Gitta,  — 
jos  se  sattuisi  heräämään,  — liian  myöhään!  Ja  hänellä 
kun  on  niin  voimakas,  kiihkoisa  luonne. 

Juuri  tämä  seikka  vaatii  minua  kirjoittamaan  sinulle. 
Jos  minä  puhuisin  hänelle  ja  koettaisin  selittää  hänelle 
asiaa,  olisi  se  samaa  kuin  jos  koettaisin  sokealle  selittää 
värejä.  Sillä,  joka  häntä  varoittaa,  tulee  olla  hänen  täy- 
dellinen luottamuksensa.  Senvuoksi  pitää  sinun,  Gitta, 
ryhtyä  asiaan  ja  kirjoittaa  hänelle.» 

Äiti  pani  kirjeen  syliinsä  ja  tuli  entistä  kalpeammaksi 
ja  vakavammaksi,  istuessaan  siinä  kynttilän  valossa. 

Alette-tädin,  tuon  kelpo  Alette-tädin  oli  helppoa 
hautoa  tuota  onnellista  ajatusta,  että  kaikki  voisi  olla 
niinkuin  pitääkin  olla!  . . . Hänellä  oli  pieni  perintö, 
joka  riitti  elantoon,  eikä  hän  ollut  kenestäkään  riippuvai- 
nen . . . Mutta  — rouva  Jägerin  kasvot  synkistyivät  — 
mutta  jos  hänellä  ei  olisi  noita  neljää  tuhatta  . . . olisi 
esimerkiksi  vanhana  ja  vaivaisena  neiti  Jörgensenin 
asemassa  maaherran  luona,  — niin  ei  hän  olisi  kirjoittanut 
tätä  enkelikirjettä!  . . . 

Hän  luki  edelleen: 

»Minun  täytyy  myös  esittää  eräitä  muita  arveluttavia 
seikkoja,  joiden  nojalla  sinä  varmaankin  pidät  tätä  ikä- 
vänä joulukirjeenä.  Tahtoisin  kertoa  hieman  Jörgen- 
raukasta,  joka  kuuluu  niin  vaikeasti  edistyvän  koulussa. 
Siitä  että  hän  tähän  saakka  on  jotenkuten  voinut  seurata 
luokallaan,  saamme  kiittää  ylioppilas  Gripiä,  joka  väsy- 
mättömästi,  tahtomatta  kuullakaan  mistään  korvauksesta. 

on  valmistanut  ja  selittänyt  hänelle  vaikeimmat  kohdat 
saksan  ja  latinan  kieliopeissa. 

Ja  kun  nyt  mainitsen  Gripin  mielipiteet  Jörgenistä, 
niin  olen  varma  siitä,  että  ne  ovat  oikeat.  Hän  sanoo, 
ettei  Jörgenillä  suinkaan  ole  huono  pää,  vaan  pikemmin 
päinvastoin.  Mutta  hänellä  ei  ole  taipumusta  lukemiseen, 
joka  on  lukutiellä  edistymisen  välttämätön  edellytys, 
mutta  sitä  enemmän  on  hänellä  taipumusta  käytännölli- 
siin toimiin. 

Jörgenillä  on  terve,  selvä  arvostelukyky,  mutta  sen 
lisäksi  on  hän  sekä  kätevä  että  kekseliäs.  Hänestä  tulisi 
taitava  käsityöläinen  tahi  mekanikko,  ja  sellaisena  hän 
saattaisi  herättää  suurtakin  huomiota,  kun  sensijaan 
lukeminen,  vaivaloinen  vaellus  tutkinnosta  tutkintoon 
antaisi  hänelle  paljon  turhaa  murhetta  ja  ennenkaikkea 
sangen  keskinkertaisia  tuloksia. 

On  kyllä  totta  etten  hyväksy  sellaisia  ylioppilas 
Gripin  nuorekkaan  rajuja  ajatuksia,  että  Jörgen  olisi 
lähetettävä  käsityöläisammattiopistoon  Englantiin  (jopa 
Amerikan  Yhdysvaltoihin  saakka),  koskapa  käsityöläi- 
nen ei  meillä  saavuta  samaa  arvonantoa  kuin  muut 
keskisäätyläiset,  kun  taas  noissa  maissa  on  laita  päin- 
vastoin. 

Useat  näistä  mielipiteistä  ansaitsevat  kuitenkin  tar- 
kempaa harkintaa. 

Toisinaan  tulen  ajatelleeksi,  että  olenkohan  vielä  liian 
nuori,  niin  vanha  kuin  todellisuudessa  olenkin.  Se 
lienee  ehkä  sisäisen  kehityksen  seurausta  tahi  johtunee 
vain  jostain  kiintymyksestä,  mutta  nuorten  ajatukset 
elähdyttävät  ja  vahvistavat  aina  elämänrohkeuttani  ja 
uskoani.  En  voi  ainakaan  myöntää  kokeneeni  sitä  luon- 
nonlakien seurausta,  että  mitä  enemmän  vanhenen,  sitä 

enemmän  ihanteeni  heikkenisivät  ja  tulisivat  kelpaamatto- 
miksi, niinkuin  joutavat  korukapineet. 

Ja  kun  näen  niinsanottu j en  käytännöllisten  ihmisten 
ankarasti  tuomitsevan  sellaista  miestä  kuin  Gripiä  — 
ymmärtääkseni  ei  hänen  kasvatusaatteittensa  vuoksi, 
vaan  senvuoksi  että  hän  tahtoo  uhrata  kaikki  voimansa 
niitä  toteuttaakseen  — niin  en  voi  olla  ilmaisematta 
hänelle  täyttä  myötätuntoani  ja  kunnioitustani. 

Nyt  hän  on  luopunut  lakitieteestä  ja  antautunut  kieliä 
tutkimaan,  sillä,  sanoo  hän,  meidän  maassamme  ei  mikään 
toimi  kelpaa  ilman  kylttiä  ja  hän  koettaa  nyt  loistavalla 
tutkinnolla  hankkia  itselleen  kultaisen  kyltin.  Hän  tahtoo 
tarttua  lujasti  maan  kamaraan,  niinkuin  vaivaiskoivu 
tuolla  ylhäällä  tuntureilla,  eikä  hellitä  otettaan,  vaikka 
koko  lumivyöry  syöksyisi  hänen  päällensä,  — kuten 
hän  sanoi. 

Kun  ajattelen,  että  hänen  täytyy  tehdä  niin  paljon 
työtä  ja  opettaa  useampia  tunteja  päivässä  voidakseen 
tulla  toimeen,  en  voi  muuta  kuin  ihmetellä  hänen  tulista 
rohkeuttaan  ja  — minulla  ei  ole  tässä  monta  puolellani 
— toivottaa  hänelle  sydämestäni  onnea.» 

Rouva  Jäger  istui  ajatuksiinsa  vaipuneena. 

Sitten  leikkasi  hän  kirjeestä  irti  sen  lehden,  joka 
koski  Jörgeniä.  Olisi  kyllä  hyvä  joskus,  sopivassa  tilai- 
suudessa, lukea  se  Jägerille  . . . Hän  ei  sydämensä  yksin- 
kertaisuudessa oikein  tiennyt  mitä  oli  ajateltava  . . . 


XI. 

Sydäntalvinen  valkea  lumi  loisteli  nyt  kaikkialla. 
Jos  katsoi  salin  ikkunasta  puutarhaan,  niityille  ja  mäille, 
niin  se  oikein  silmiä  huikaisi,  ja  mitä  sitten  tuntureilla! 
Taivas  oli  niinkuin  puolikirkas  härmäinen  ikkunaruutu 
tunturien  yläpuolella. 

Lämminverisen  kapteenin  mielestä  oli  sisällä  kylmä. 
Hän  rupesi  aikansa  kuluksi  tutkimaan  mistä  vetoa  tuli 
ja  tukkimaan  reikiä  rääsyillä  ja  tappuroilla,  joiden  päälle 
hän  liimasi  pitkiä  paperiliuskoja.  Ja  oitis  tämän  työn 
loputtua  hän  avopäin  kiiruhti  ulos  antamaan  määräyksiä 
väelleen  riiheen,  jossa  paraikaa  puitiin. 

Heitähän  oli  nyt  vain  kolme  kotona,  äiti,  Thea  ja 
kapteeni,  — jolle  kukaan  ei  voinut  korvata  Thinkaa. 

Sinne  tänne  tuumaillessaan  sai  kapteeni  lopulta  pää- 
hänsä panna  salomaille  ketunrautoja  sekä  ansoja  ja  louk- 
kuja susille  ja  ilveksille. 

Äidin  täytyi  satoja  kertoja  päivässä  sanoa,  mitä  hän 
tästä  aikeesta  ajatteli,  vaikkei  hän  ymmärtänyt  siitä  sen 
enempää  kuin  jos  kapteeni  olisi  käskenyt  hänen  ottaa 
kuun  alas  taivaalta. 

»Niin,  teepäs  niin,  rakas  Jäger!» 

»Niin,  mutta  luuletko  että  se  kannattaa?  — Tar- 
koitan, luuletko  että  kannattaa  — ostaa  ketunrautoja!» 

»Jos  saat  jotakin,  niin  . . .» 

Niin,  jos  — 

»Ketunnahathan  ovat  arvokkaita»  . . . 

»Jospa  sen  sijaan  panisin  loukkuja  ilveksille  ja 
susille  — r> 

»Loukut  kai  ovat  vielä  kalliimpia?» 

»Niin,  mutta  nahka  — jos  sattuisi  saamaan  jotain? 
Siitähän  juuri  kaikki  riippuu.» 

Ja  kapteeni  meni  mietteissään  ulos  — palatakseen 
heti  takaisin  ja  vaivatakseen  äitiä  taas  samoilla  kysy- 
myksillä. 

Rouva  Jäger  huomasi,  että  hänen  miehensä  tahtoi 
tällä  tavoin  vain  saada  häneltä  varman  neuvon,  voidak- 
seen sitten  syyttää  häntä,  jos  koe  epäonnistuisi. 

Tänäänkin  kapteeni  taas  mietiskeli  ja  selitti  hänelle 
näitä  asioita,  kun  he  aivan  äkkiarvaamatta  näkivät  voudin 
leveän  reen  ajavan  portaitten  eteen. 

Kapteeni  avasi  eteisen  oven  selkoselälleen,  niin  että 
se  natisi  pakkasessa, 

»Sisään,  sisään,  vouti!» 

Voudin  sudennahkojen  takaa  ilmestyi  Thinkakin, 
muhkeaan  turkkiin  pukeutuneena. 

»Nöyrin  palvelijanne,  appeni  ja  ystäväni!» 

Vouti  oli  menossa  virkamatkoilleen  ja  pyysi  että 
Thinka  saisi  jäädä  tänne  kahdeksi,  kolmeksi  päiväksi. 
Kyllä  hän  pian  taas  vaatisi  hänet  takaisin!  Ja  sitten  täytyi 
hänen  pyytää  apeitaan  kapea  reki  loppumatkaksi,  sillä 
hänen  piti  vielä  samana  iltana  ehtiä  Nordalin  pitäjään 
saakka. 

Torbjörg  ja  Thea  riisuivat  kilvan  päällyskenkiä  Thin- 
kan  jaloista,  ja  Maritkin  hymyillen  pilkisti  ovesta. 

»Sinun  täytyy  kuitenkin  saada  jotain  virkistystä  ja  totia, 
sillaikaa  kuin  hevoset  puhaltavat  ja  rekeä  vaihdetaan.» 


Voudilla  ei  ollut  nyt  paljon  aikaa  joutaviin.  Mutta 
perhe-elämän  aurinko  loisti  niin  viekoitelevana,  ettei 
hän  voinut  kieltää  puolta  tuntia  — tarkalleen  kellosta 
laskien  ... 

Hän  koetti  riisua  päällysvaatteita  yltään,  mutta  meni 
sitten  Thinkan  luo. 

»Sinä  vedit  silkkihuivini  niin  lujaan  solmuun,  että 
saat  sen  taas  itse  aukaista  . . . 

Kiitos,  kiitos,  Thinkaseni!  — Hän  hemmoittelee 
minua  liiaksi  . . . Sinähän  kyllä  tunnet  hänet,  kapteeni!» 

»Näettehän,  minkä  arvoinen  hän  nyt  jo  on  minulle», 
lisäsi  hän  sitten  ja  veti  suunsa  makeaan  hymyyn.  Kii- 
reesti järjestetty  totitarjotin  tuotiin  pöydälle.  Thinkan 
piti  itse  valmistaa  hänelle  toti,  — se  maistui  vielä  parem- 
malta! 

Kun  vouti  oli  saatettu  rekeen  ja  hänen  nuori  rouvansa 
oli  huolellisesti  käärinyt  turkin  hänen  ympärilleen,  oli 
Thinkan  tee  vielä  juomatta  ja  aivan  kylmänä. 

Mutta  nyt  tuli  äiti  ja  kaasi  hänen  kuppiinsa  uutta, 
kuumaa  teetä,  ja  nyt  he  saattoivat  istua  rauhassa,  äiti 
ja  tytär,  iloissaan  toistensa  näkemisestä. 

Ehkäpä  vouti  sittenkin  on  hyvä  mies,  kun  huomasi 
että  Thinkan  mieli  teki  kotiin,  ajatteli  äiti. 

»Voutihan  on  oikein  hyvä  sinulle,  kun  antoi  sinun 
niin  pian  tulla  tänna>,  sanoi  hän. 

»Kunnon  mies  kerrassaan!  Harvassa  on  hänen  ver- 
taistaan», sanoi  kapteeni  vahvalla  bassollaan.  »Hän 
kantaa  sinua  kuin  kukkaa  kämmenellään.» 

»Hän  on  niin  hyvä  kuin  suinkin  voi  olla  . . . Ensi 
viikolla  tulee  neiti  Brun  korjaamaan  minulle  atlaspukua, 
— sitä  on  vain  kerran  käytetty  . . . Giilcke  tahtoo  minut 
niin  komean  ja  hienon  näköiseksi»,  selitti  Thinka. 


Hän  puhui  hiljaa;  äidin  oli  vaikea  kuulla  mitä  hän 
tarkoitti. 

»Kas  vaan,  kuinka  vouti  koettaa  sinua  kaikin  tavoin 
mielistellä,  eikä  tiedä  mitä  lopuksi  keksisikään.» 

Paitsi  että  tahtoi  lievittää  rouvansa  koti-ikävää,  päätti 
vouti  varmaankin  ottaa  hänet  mukaansa  siitäkin  syystä, 
että  hän  pelkäsi  pitäjän  nuoria  miehiä  Buchholtzia  ja 
Hornia.  Nämä  olivat  ruvenneet  hyvin  ahkerasti  käy- 
mään hänen  luonaan  ja  viihtyivät  siellä  mainiosti,  var- 
sinkin senjälkeen  kun  taloon  oli  tullut  nuori,  suloinen 
emäntä. 

Illan  kuluessa  sai  kapteeni  pelata  vähän  pikettiä 
tyttärensä  kanssa. 

Näytti  siltä  että  viihtymys  ja  iloisuus  olivat  tulleet 
Thinkan  mukana.  Hänen  tasainen,  rauhoittava  luon- 
teensa vaikutti  kaikkialla  mihin  hän  tuli. 

Isä  sai  aamupäivällä  paahdettua  leipää  juuston  kera, 
sillaikaa  kun  keittiössä  keitettiin  suolaista  lihaa  ja  her- 
neitä, ja  äiti  huomasi  että  Thinka  auttoi  häntä  jos  jollakin 
tavoin,  vaikka  hänellä  oli  mukanaan  pari  toh veloita, 
jotka  vouti  oli  halunnut  itselleen  ja  jotka  hänen  tänä 
aikana  piti  saada  valmiiksi  ommelluksi. 

Mutta  mitäpä  siitä.  Hän  ehti  kuitenkin  ommella 
suurimman  osan,  kun  hän,  luettuaan  päivällisen  jälkeen 
isälleen  ja  siten  saatuaan  hänet  nukkumaan,  istui  val- 
veilla hänen  vieressään. 

Kapteenista  oli  niin  hauskaa  tietää  että  neula  ja  villa- 
lanka sujahtelivat  ylös  ja  alas  Thinkan  sormien  lomitse; 
se  oli  niin  rauhoittavaa  ja  hiljaista,  ettei  muu  kuin  uni 
voinut  saapua. 

Hän  ei  saanut  pitää  tytärtään  luonaan  kuin  kolme 
päivää. 

Siinä  ommellessaan  Thinka  vaipui  omiin  aatoksiinsa  . . 

Aas  oli  kirjoittanut  hänelle,  saatuaan  tietää  että  hän 
oli  mennyt  naimisiin.  Hän  oli  aina  niin  lujasti  uskonut 
Thinkaan,  ei  olisi  epäillyt,  vaikka  henki  olisi  vaadittu  . . . 
Ja  jos  vuosiakin  olisi  kulunut,  olisi  hän  tehnyt  ahkerasti 
työtä  ja  pyrkinyt  eteenpäin,  niin  että  sitten  kerran  olisi 
saanut  Thinkan,  — jos  kohta  he  kumpikin  silloin  jo  olisi- 
vat jättäneet  nuoruuden  taaksensa  . . . Hänen  iloinen  toi- 
veensa oli  ollut,  että  Thinka  olisi  pysynyt  hänelle  uskolli- 
sena ja  olisi  odottanut  häntä  vaikeuksien  ja  köyhyyden 
aikana.  Mutta  nyt,  kun  Thinka  oli  myynyt  itsensä  kul- 
lasta ja  kiillosta,  nyt  hän  ei  enää  luottanut  kehenkään 
maailmassa!  Hänellä  oli  ainoastaan  yksi  sydän  eikä  kahta: 
mutta  onnettominta  oli,  sen  hän  itse  tiesi,  että  Thinkalla- 
kin  oli  samoin  . . . 

»Hyh,  mielestäni  sinä  huokasit  niin  syvään»,  sanoi 
kapteeni,  herättyään  unestaan,  — »se  johtuu  siitä  että 
rasittaa  selkäänsä  . . . 

Kuulehan,  nyt  meidän  täytyy  saada  kahvia!» 

— Eihän  Thinka  voinut  vastata  Aasille,  mutta  tahtoi 
hän  kuitenkin  vähän  keventää  sydäntään  kirjoittamalla 
Inger- Johannalle.  Hän  oli  ottanut  mukaansa  sisarensa 

viimeisen  kirjeen,  johon  nyt  rauhassa  kotona  ollessaan 
aikoi  vastata,  ja  hän  istui  nyt  illalla  huoneessaan,  tämä 
kirje  kädessään. 

»Inger- Johanna  on  onnellinen,  kun  hänellä  ei  ole  muuta 
ajateltavaa!»  huokasi  hän  kirjettä  lukiessaan. 

...»Ja  sinunkin,  Thinka,  pitäisi  puolestasi  katsella 
ympärillesi  ja  toimia  jotakin  alallasi,  jolle  kerta  olet  antau- 
tunut, ja  sielläkin  olisi  paljon  tekemistä.  Täytyyhän  tun- 
nustaa, että  seuraelämän  tehtävänä  on  tapojen  sivistämi- 
nen ja  taistelu  raakuutta  vastaan,  niinkuin  täti  aina  sanoo. 

Minä  en  kirjoita  mitään  turhia  loruja;  niinkuin  ym- 
märrät, olen  minä  sellaisissa  oloissa,  etten  voi  pitää  mah- 
dottomana, ettenkö  kerran  voisi  joutua  samanlaiseen  ase- 
maan. Jos  toisin  sanoisin,  en  olisi  suora. 

Ja  minun  täytyy  sanoa  sinulle  että  huomaan  yhtä  ja 
toista,  mitä  mielelläni  toisin  esiin.  Täytyisi  saada  sijaa 
useille  harrastuksille,  jotka  nyt  ovat  pannaan  julistetut. 

Seuraelämän  pitäisi  olla  suvaitsevaisuutta,  sanoo  täti. 
Mutta  minkävuoksi  ei  siis  voisi  rauhallisesti  keskustella 
sellaisista  ajatuksista  kuin  Gripin?  Ensimmäinen  mitä 
minä  tekisin,  olisi  se  että  jyrkästi  puolustaisin  niitä. 
Eihän  sellaista  naisessa  pidettäisi  muuna  kuin  — pi- 
kanttina. Mutta  mielipiteiden  vuoro  virtausten  pitäisi 
tunkeutua  kaikkiin  piireihin,  hienoimpiinkin. 

Minä  mietin  ja  ajattelen  enemmän  kuin  voit  aavistaa- 
kaan. Näetkös,  minä  niin  mielelläni  tahtoisin  saada  jotain 
aikaan! 

Miesten  viisauskaan  ei  minua  enää  niin  täydelleen 
sokaise.  Sellaisella  naisella  kuin  tädillä  ne  kuitenkin  ohjak- 
set ovat,  ja  etpä  voi  arvata  kuinka  moni  hänen  ohjaustaan 
tottelee!  Hän  on,  meidän  kesken  sanoen,  vähän  vanhan- 
aikaisesti viekas  ja  valtio  viisas.  Hänelle  tuottaa  sulaa 

nautintoa,  jos  hän  milloin  mutkateitä  ja  muiden  huomaa- 
matta saa  hankkeensa  onnistumaan.  Luulisinpä  että 
usein  olisi  parempi,  jos  hän  olisi  suorempi;  varsinkaan  ei 
sellainen  kohtelu  sovellu  minun  luonteelleni. 

Ja  samalla  annan  sinulle,  Thinka,  pienen  neuvon  (huh, 
tuntuu  aivan  kuin  puhuisin  tädin  suulla!)  Muista,  että 
seuraelämää  ohjaa  vain  se,  joka  sohvassa  istuu.  Sinä  olet 
niin  vaatimaton,  että  he  kyllä  saavat  sorretuksi  sinut  tuo- 
lille. Sinä  et  ole  ollenkaan  niin  tyhmä  kuin  luulet,  kunhan 
vain  astut  kerran  rohkeasti  esiin  omine  ajatuksinesi! 

Jos  vielä  kerran  tapaisin  Gripin,  niin  sanoisin  hänelle, 
että  perille  pääsee  muullakin  tavoin  kuin  suinpäin  syök- 
symällä. Minäkin  olen  puolestani  saanut  hiukan  omia 
mielipiteitä,  sen  jälkeen  kun  hän  ripitti  minua  siitä  että 
puolustin  seuraelämää  ja  näytti  olevan  minua  niin  kovin 
paljon  etevämpi.  Mutta  en  ole  koko  talvena  tavan- 
nut häntä  kuin  pari  kertaa  aivan  pikimältään  kadulla. 
Hänen  omat  toimensa  kai  vievät  häneltä  niin  paljon 
aikaa;  ja  eno  sanoo,  että  olisi  sopimatonta  kutsua 
häntä  Htaseuroihimme  senjälkeen  kun  hän  on  ottanut 
tehtäväkseen  joka  tilaisuudessa  tuoda  esiin  jyrkät  mieli- 
piteensä, joihin  ei  saata  koskea  mitä  kiihkeimmän  väitte- 
lyn heti  syntymättä.  Pari  kertaa  on  hän  herraseurassa, 
niin  kertoo  eno,  ollut  liian  suurisuinen  ja  juonut  liiaksi. 
Mutta  minä  kyllä  tiedän  minkätähden  hän  niin  teki.  Hä- 
nen täytyy  keksiä  jotain,  niin  sanoo  hän  itse,  jolla  voi 
haihduttaa  liian  väsymyksen  ja  ikävän,  ja  Dyringillä  on 
vallan  tukahduttavaa!» 

Thinka  oli  lukenut  kirjeen  läpi.  Siinä  olisi  ollut  paljon 
mietittävää,  mutta  hän  ajatteli  yhä  ja  yhä  vain  Aasia.  — 
Sitä  painoa  ei  hän  koskaan  saisi  vieritetyksi  sydämeltään. 


Talven  yksitoikkoisuudessa,  helmikuun  keskivaiheilla 
tuli  postissa  kirje,  jota  kapteeni  käänteli  ja  väänteli  kädes- 
sään ja  katseli . . . valkoista,  sileätä  paperia  ja  sinetissä 
kirjaimet  C.  R. . . ja  aukaisi  sen.  Se  oli  todellakin  Rön- 
nowilta!  — siinä  oli  hänen  loistava,  sujuva  käsialansa 
kaikenlaisine  koukeroineen,  jotka  muistuttivat  miestä 
itseään,  kun  hän  komeana  ja  muhkeana  kulki  edesta- 
kaisin, kepeästi  nostellen  jalkojansa. 

»S.  T. 

Hra  Kapteeni  Peter  Jäger! 

Suuresti  kunnioitettu,  rakas  vanhempi  toveri  ja  ys- 
tävä! 

En  ryhdy  tarkemmin  selittämään  asemaani,  mahdolli- 
suuksiani j.  n.  e.,  vaan  esitän  kohta  asiani  ja  pyyntöni. 

Siitä  miten  kortit  ovat  latoutuneet  eteeni  — todellakin 
enemmän  sattumalta  kuin  taidon  ansiosta  — voit  kyllä 
ymmärtää,  että  olen  näinä  parina  viime  vuonna  katsonut 
olevani  oikeutettu  hakemaan  itselleni  sellaista  vaimoa  ja 
elämänkumppania,  joka  sopisi  minun  asemassani  olevalle 
miehelle.  Sieltä  täältä  etsiessäni  kätkeytyi  kuitenkin  sydä- 
meni sisimpään  mustatukkainen,  tummasilmäinen  tyttö, 
jonka  ensi  kerran  näin  Giljellä  eräänä  talvi-iltana,  istues- 
samme  pelipöydän  ääressä,  ja  johon  sitten  yhä  enemmän 
kiinnyin,  nähdessäni  hänen  kehittyvän  komeaksi  naiseksi, 
jonka  ylevä  kauneus  on  jotain  ainutlaatuista. 

No,  — kun  minulla  on  jo  neljäkymmentä  kuusi  vuotta 
hartioillani,  niin  en  tahdo  esittää  mitään  rakkauden 
kuvausta,  vaikka  voisihan  siitäkin  olla  paljon  sanottavaa. 
Etten  ole  kuitenkaan  sisäisesti  vanha,  sen  olen  juuri  tästä 
kokemuksestani  huomannut. 

Luonnollista  on,  etten  tätä  sinulta  kyselisi,  jollen 
ensin  pitemmän  ja  likeisen  tuttavuuden  kautta  olisi  tullut 
vakuutetuksi  siitä  että  tyttärelläsi  on  samoja  tunteita 
minua  kohtaan. 

Ettei  loppupäätös  ollut  minun  vahingokseni,  ilmenee 
hänen  eilisestä  armaasta  kirjeestään,  jossa  sain  häneltä 
myöntävän  vastauksen. 

Toivoen,  ettette  väärinkäsitä  sanojani  ja  rehellistä 
tarkoitustani,  käännyn  nyt  sinun  ja  rakkaan  rouvasi  puo- 

leen  kysyen:  tahdotteko  uskoa  minulle  kalliin  Inger- Jo- 
hannan tulevaisuuden? 

Mitä  ikinä  mies  voi  tehdä  keventääkseen  ja  tasoittaak- 
seen  hänen  elämänsä  polkua,  sen  lupaan  minä  kunniasa- 
nallani tehdä. 

Tahdon  vielä  lisätä,  että  korkeat  kuninkaalliset  ovat 
kutsuneet  minut  seuraansa  lähtiessään  matkalle  Kristia- 
niaan  toukokuun  lopussa  tahi  kesäkuun  alussa.  Silloin 
saan  myös  tavata  hänet,  johon  koko  haluni  ja  toivoni  on 
kiintynyt. 

Jännityksellä  odottaen  kunnioitettavaa  vastaustasi 
piirrän 

kunnioitta  vimmin 
alati  uskollinen  ystäväsi 
Carsten  Rönnow.» 

Nyt  oli  muuta  ajateltavaa  kuin  kiusoitella  äitiä  ketun- 
raudoilla ja  loukuilla!  . . . 

Päivällislevostakaan  ei  tänään  tahtonut  tulla  mitään. 

Kapteeni  kiiruhti  ulos  pihalle.  Riiheen  tarvittiin  vielä 
yksi  puimamies,  lanta  oli  ajettava  pelloille,  töitä  piti 
koettaa  jouduttaa. 

Hän  tuli  taas  sisälle  ja  istuutui  sohvaan,  sytytti  paperin 
ja  syöksyi  jälleen  ylös  sytyttämään  piippuansa.  Hän 
muisti,  että  täytyi  lähettää  hakemaan  seppää  korjaamaan 
karhia  ja  muita  työkaluja,  joita  keväällä  tarvittaisiin  . . . 

Ei  mikään  auttanut,  — hänen  täytyi  itse  matkustaa 
kertomaan  voudille  tätä  uutista! 

Maaliskuun  ensi  päivinä  tuli  Inger- Johannalta  kirje: 

»Tämä  tulee  nyt  aivan  viime  kirjeeni  jälkeen^  mutta 
sain  juuri  Rönnowilta  kirjeen,  jonka  johdosta  tahtoisin 
teidät,  rakkaat  vanhempani,  puolelleni,  ennenkuin  tädin 
kirje,  kuten  arvaan,  tulee  selittämään  teille  asiat  aivan 
päinvastaiseen  suuntaan. 

Rönnow  kirjoittaa  jo  aivan  kuin  päätettynä  tosiasiana, 
että  viettäisimme  häämme  kesällä,  joko  kesä-  tahi  heinä- 
kuussa. Täti  tahtoo,  että  ne  vietettäisiin  heillä  ja  että  aina- 
kin sinun,  isä,  pitäisi  niihin  saapua. 

Rönnow  mainitsee  niin  monta  viehättävää  syytä, 
jotka  hänen  tahtoaan  puolustavat,  ja  minä  luulen,  että 
täti  ylenpalttisessa  hyvyydessään  koettaa  saada  tämän 
aikeen  toteutumaan,  kirjoittaen  siitä  teille  nelisivuisen 
kirjeen. 

Mutta  tätä  kaikkea  vastaan  on  minulla  ainoastaan  se, 
etten  minä,  antaessani  Rönnowille  suostumukseni,  lain- 
kaan aavistanut  hänen  puoleltaan  mitään  kiirettä,  vaan 
päinvastoin  ikäänkuin  toivoin  saavani  vielä  vähän  aikaa 
olla  vapaana. 

On  mahdollista,  etteivät  muut  voi  käsittää  tätä  minun 
haluani,  ja  näyttääpä  tädin  mielestä  siltäkin  kuin  en  minä 
osoittaisi  riittävää  sydämellisyyttä  Rönnowia  kohtaan. 

Giljen  perhe  — 12 

Mutta  tähän  seikkaan  tahdon  vastata  vain,  ettei  Rön- 
nowin  tarkoitus  suinkaan  liene  loukata  sisimpiä  tunteitani, 
sittenkun  hän  on  saanut  tietää  mitä  minä  ajattelen. 

Enhän  paljoa  aikaa  pyydäkään,  — vain  ensi  talveen 
saakka.  Tahtoisin  niin  mielelläni  tämän  vuoden,  ainakin 
kesän  ja  syksyn,  viettää  levossa  ja  rauhassa.  Olisi  niin 
paljon  ajattelemista  ja  harkitsemista,  tulevaan  asemaani- 
kin  katsoen.  Ranskan  kielioppia  tahtoisin  kesällä  perin- 
pohjin opiskella,  mieluimmin  yksin  ja  siellä  kotona,  ja 
ylipäänsä  tahtoisin  koettaa  valmistautua  kaikin  tavoin. 
Naimisiinmeno  ei  kuitenkaan  ole  samaa  kuin  uuteen 
silkkihameeseen  pukeutuminen. 

Voi,  voi,  kunpa  saisinkin  olla  kesän  Giljellä!  Minulle 
muistui  juuri  mieleeni  ihanat  hetket,  jotka  viime  vuonna 
sain  viettää  ylhäällä  tuntureilla. 

Täti  ja  minä  emme  enää  kovin  kauan  voi  sopia  ole- 
maan yhdessä.  Hänen  luonteensa  pääominaisuus  on  sit- 
tenkin itsevaltaisuus  (vaikka  hän  sitä  peittelee  makeu- 
dellaan ja  kauniilla  sanoilla).  Sentähden  tahtoo  hän  nyt 
määrätä  minun  hääni,  ja  sentähden  — tämä  harmittaa 
minua  niin,  etten  löydä  sanoja  suuttumukseni  ilmaisemi- 
seen — on  hän  nyt  saanut  kiltin  enoni  (jota  olisi  synti 
sanoa  voimakkaaksi)  erottamaan  Gripin  virasta.  Tämä 
ei  merkitse  sen  vähempää  kuin  että  Gripiltä  siten  riiste- 
tään tulot,  joita  hän  tarvitsee  voidakseen  elää  täällä  ja 
jatkaa  lukujaan.  Ja  sen  täti  teki  muka  vain  siitä  syystä, 
ettei  voinut  kärsiä  hänen  aatteitaan! 

Minä  sanoin  hänelle  aivan  suoraan,  että  se  oli  sydä- 
metöntä ja  säälimätöntä.  Minä  oikein  kiivastuin.  Tah- 
toisin hyvin  mielelläni  tietää,  mitä  syytä  hänellä  on  vielä 
nytkin  vainota  Gripiä  . . .» 

Täytyi  tietysti  jättää  häiden  vietto  Inger- Johannan 
päätettäväksi.  Ja  siitä  asiasta  sukeutui  pitkä  kirjeenvaihto. 

Mutta  sitten  saapui  tieto  Rönnowin  uudesta  virkanimi- 
tyksestäj  ja  tämän  johdosta  oli  välttämätöntä,  että  uusi 
koti  olisi  järjestettävä  ja  häät  vietettävä  jo  lokakuussa. 


Giljellä  toimitettiin  suursiivousta  sekä  sisällä  että  ul- 
kona. Vinttikamarin  seinät  valkaistiin,  ja  muutenkin  koko 
huone  laitettiin  kaikin  puolin  kuntoon  vastanaineitten 
tuloksi.  Heidän  oli  määrä  viettää  Giljellä  osa  kesästä,  sit- 
tenkun  häät  olisi  vietetty  heinäkuun  alussa. 

Mahtoipa  Inger- Johanna  tullessaan  hämmästyä,  kun 
tapasi  koko  talon  niin  upo-uutena  ja  kauniina  köyhän  seu- 
dun muihin  rakennuksiin  verraten  — uudeksi  punattuna 
ja  ikkunanpielet  hohtavan  valkoisina. 

Kapteenin  arkitakki  oli  väritäpliä  täynnä,  sillä  hän  oli 
kaikkialla  mukana  katsomassa,  ensin  kun  alusmaalia  sivel- 
tiin ja  sitten  toista  ja  kolmattakin  kertaa  maalattaessa. 
Hyvä  oli  että  kävi  silloin  tällöin  kuiva  tuulenhenkäys, 
seinät  kuivuivat  pikemmin. 

Välistä  kapteenin  päätä  huimasi  tässä  kiireellisessä 
puuhassa,  niin  että  hänen  täytyi  silloin  tällöin  istua  huoah- 
tamaan, mutta  siihen  lienee  ollut  syynä  sekin,  että  lukkari 
tänä  vuonna,  hänen  terveempänä  ollessaan,  ei  ollut  laske- 
nut hänestä  kylliksi  paljon  verta  — ja  lisäksi  ehkä  sekin, 
että  kapteeni  liiallisesti  kiiruhti  töitä,  hän  kun  halusi,  että 
kaiken  piti  nopeasti  tulla  kohdalleen. 

Hän  ei  muusta  puhunut  kuin  Inger- Johannasta,  hä- 
nen tulevaisuudestaan,  hänen  kauneudestaan  ja  lahjois- 
taan ja  kuinka  äiti  ei  voinut  kieltää,  etteikö  isä  jo  tytön 

pienuudesta  saakka  ollut  huomannut,  mitä  mahdollisuuk- 
sia hänessä  piili. 

Äiti  vain  ajatteli  hiljaisessa  mielessään,  kun  kapteeni 
siinä  käyskeli  iloisena  ja  puheliaana,  että  tämä  kuitenkin 
oli  ollut  terveempi  ja  laihempi  niihin  aikoihin  kun  oli 
enemmän  huolia  ja  elämä  näytti  synkemmältä.  Alette- 
tädin  arveluita  Jörgenin  lukemisesta  oli  hän  myös  alkanut 
vähin  erin  ilmaista  miehellensä. 

»Tiedätkös,  Jäger,  minä  en  voi  olla  ajattelematta,  että 
Jörgenin  olisi  parempi  kääntyä  toiselle  uralle.» 

»Mille  toiselle  uralle?  Pitäisikö  hänen  ruveta  suu- 
tariksi ja  ryömiä  polvillaan  ottaessaan  meistä  kengän- 
mittaa!  . . . Ohoh,  ei  koskaan!  »sanoi  hän  vakuuttavasti  ja 
ojentausi  suoraksi.  »Kun  meillä  on  niin  paljon  varoja, 
että  jaksamme  antaa  hänen  lukea,  niin  pääsee  hän  kyllä 
hiljalleen  perille.  Huonolahjaisemmistakin  on  saatu  pap- 
peja ja  tuomareita»  . . . 

Eräänä  päivänä  löysi  kapteeni  postilaukusta  virkakir- 
jeittensä  joukosta  kirjeen  Alette-tädiltä.  Hän  viskasi  sen 
äidin  eteen  pöydälle  »suosiollisesti  luettavaksi.»  Jos  siinä 
oli  mitään  kunnollista,  niin  sopi  äidin  sitten  myöhemmin 
kertoa  se,  huusi  hän  kiivetessään  portaita  ylös  konttoriinsa. 
Kapteeni  oli  viime  aikoina  taas  lihonut.  Hän  hengästyi 
helposti  ja  käytti  yhä  uskollisemmin  käsipuitten  apua 
portaissa. 

Toukokuun  i p:nä  1844. 

Hellästi  rakastettu  Gitta! 

Tällä  kertaa  kirjoittaessani  valtaa  mieleni  jonkinlainen 
hiljainen  alakuloisuus  — jos  se  nyt  on  kyllin  voimakas 
nimitys  tunteelleni.  Minun  vanhaan  korvaani  kuuluu 

ikäänkuin  huokaus^  joka  syntyy  siitän  että  niin  monet  iloi- 
set toiveet  painavat  päänsä  alas  maata  kohti.  Voin  löy- 
tää lohtua  ainoastaan  siinä  lujassa^  pitkän  elämän  varrella 
kehittyneessä  uskossani,  ettei  mitään  tapahdu  ilman  kor- 
keamman viisauden  johtoa. 

Samoin  kuin  tähän  asti  olen  koettanut  kertoa  sinulle 
kaiken,  mikä  Inger- Johannaa  koskee,  niin  selvästi  kuin 
silmäni  ovat  nähneet,  niin  pidän  nytkin  oikeimpana  olla 
salaamatta  sinulta  taistelua,  jota  hän  nähtävästi  taistelee 
erästä  tunnetta  vastaan.  Tämän  vallasta  hänet  kuitenkin 
pelastanee  se  onnellinen  seikka,  ettei  tuo  tunne  ole  saanut 
kylläksi  aikaa  tuleentuakseen. 

Se  on  kuitenkin  olemassa,  mutta  pikemminkin,  kuten 
toivon,  vain  jonkinlaisena  mahdollisuutena,  joka  ei  ole 
vielä  häneen  kylliksi  juurtunut,  kuin  todellisuutena,  jota 
ei  voisi  tukahduttaa  syöksemättä  hänen  sisintä  olemustansa 
toivottomuuteen. 

gipä  liene  koskaan  valtioviisas  harkinta  tuottanut  huo- 
nompaa voittoa  kuin  maaherran  rouvan  keksintö  ajaa 
asianomainen  pois,  jopa  vainota  häntä  niin,  että  hänelle 
lopulta  käy  mahdottomaksi  oleskella  kaupungissa.  Kun 
ottaa  huomioon,  että  Inger- Johanna,  huolimatta  kaikesta 
pilkasta,  mikä  on  kohdistettu  Gripiin  ja  tämän  aatteisiin, 
kuitenkin  on  niistä  pitänyt,  jopa  niitä  kiivaasti  puolusta- 
nutkin, niin  olisi  jo  ennakolta  voinut  sanoa,  mikä  tulisi 
olemaan  seurauksena. 

Eräänä  talviaamuna  tuli  Inger- Johanna  kovalla  pak- 
kasella tänne.  Hän  oli  hyvin  kiihtynyt  ja  liikutuksissaan, 
ja  tahtoi  Jörgeniltä  saada  tietoja  Gripistä.  Samalla  kertaa 
hän  kehoitti  Jörgeniä  pyytämään  Gripiltä  säännöllisesti 
neljä  oppituntia  viikossa. 

Siinä  tilaisuudessa  sain  myös  selville  sen,  mitä  ennen 

olin  ainoastaan  aavistanut,  mutta  jonka  kälysi  terävä  silmä 
kyllä  oli  keksinyt,  että  ylioppilas  Gripin  personallisuus, 
— Inger- Johannan  sitä  tuskin  itselleen  tunnusti  — oli 
vallannut  tytön  mielen  ja  yhä  enemmän  ja  enemmän  veti 
häntä  puoleensa. 

Ei  käy  salaaminen;  tämä  on  vaihekausi,  jonka  läpi 
Inger- Johannan  täytyy  voitollisesti  päästä,  ennenkuin 
hän  lopullisesti  tulee  toisen  omaksi,  jottei  hänen  asemansa 
tulisi  valheelliseksi  ja  jottei  hänen  tarvitsisi  kantaa 
surun  taakkaa  läpi  elämänsä. 

Ja  todennäköistä  on,  että  hänen  kihlauksensa  on  tuolle 
nuorukaiselle  tullut  iskuna,  masentavana  pettymyksenä, 
vaikkakin  hänen  omat  toiveensa  olivat  peräti  vähäiset. 

En  milloinkaan  unohda  noiden  molempien  nuoria, 
vakavia  kasvoja,  jotka  hetken  aikaa  katselivat  toisiaan, 
kun  he  minun  luonani  eräänä  iltapäivänä  tapasivat  toi- 
sensa. Paljoa  ei  puhuttu. 

Inger- Johanna  sopersi  jotain  siihen  tapaan,  että  Gri- 
pille  oli  tehty  vääryyttä. 

»Se  on  mahdollista!»  sanoi  Grip  murtuneella  äänellä  ja 
tarttui  ovenripaan.  »Särkyyhän  niitä,  vesikuplia.» 

Inger- Johanna  jäi  seisomaan  ja  tuijotti  lattiaan. 
Näytti  kuin  olisi  jokin  muutos  tapahtunut  hänessä.  Hän 
kai  ymmärsi  mitä  Grip  tunsi. 

Monelle  perheelle  oli  mieluista,  että  maaherra  erotti 
hänet  virastaan.  Aivan  yhtäkkiä  he  lakkasivat  tarvitse- 
masta hänen  apuaan  kotiopettajana.  Miestä,  jolla  oli  sem- 
moiset mielipiteet,  ei  kukaan  mielellään  nähnyt  talossaan. 
Ja  maaherran  talosta  oli  nyt  saatu  esimerkki. 

Avomielisesti  ja  ystävällisesti  tarjosin  hänelle  pientä 
lainaa,  jolla  hän  voisi  elää  pari  kuukautta,  siksi  kun  taas 
saataisiin  hankituksi  joku  sovelias  opettajantoimi.  Mutta 


183 


hän  oli  joko  liian  loukkautunut  tahi  ylpeä  ottaakseen  sitä 
vastaan.  Kukaties  hän  myös  luuli  Inger- Johannan  olleen 
osallisena  tähän. 

Häneen  on  varmaankin  syvästi  koskenut  se,  että  kan- 
natuksen täydellinen  puute  on  särkenyt  hänen  ylpeät, 
uhkamieliset  unelmansa  kouluopetuksesta,  että  hän  on 
nyt  tavallaan  pilkan  ja  ivan  esineenä.  Jörgen  kertoo, 
että  hän  harhailee  joutilaana  pitkin  katuja  ja  koettaa  saada 
velaksi  anniskeluista  ja  ravintoloista,  joissa  hän  istuu 
kaiket  illat  myöhään  yöhön  saakka. 

Ymmärsin  kyllä,  ettei  Inger- Johanna  minunlaisen 
vanhan  tädin  tähden  tullut  niin  usein  luokseni  oppimaan 
vanhanaikuista  helmi-  ja  kultalankakudontaa,  vaan  hän 
tuli  toivossa  saada  kuulla  jotain  Gripistä.  Hän  oli  niin 
levoton  ja  hajamielinen  ja  säpsähti  kun  Jörgen  palasi 
kotiin  — paha  kyllä  — turhaan  haettuaan  Gripiä 
opettajakseen. 

Minä  näen  niin  selvästi  edessäni  nuo  tytön  kalpeat 
kasvot  ja  tummina  sädehtivät  silmät,  kun  hän  eräänä 
iltana  vaikeroi:  »täti . . . täti . . . rakas  Alette-täti!» 

Se  oli  kuin  tukahdutettu  parkaisu. 

Gripin  nykyisestä  asunnosta  ei  Jörgen  saa  selkoa. 
Luultavasti  on  hänet  maksukyvyttömyyden  takia  ajettu 
pois  asunnostaan. 

Minä  kerron  tästä  kaikesta  nyt  niin  tarkalleen,  koska 
on  luultavaa  ja  toivottavaa,  että  Inger- Johanna  nyt  on 
sivuuttanut  vaikeimman  ajan. 

Sen  illan  jälkeen,  jona  hän  huomasi  ilmaisseensa  tun- 
teitaan, ei  hän  ole  puhunut  Gripistä  eikä  myöskään,  siitä 
olen  vakuutettu,  ole  maininnut  hänestä  sanaakaan  Jörge- 
nille.  Inger- Johanna  tuntenee  nyt  pettyneensä,  sillä  hän 
oli  kuvitellut  Gripiä  lujaluonteiseksi  ihmiseksi . . , 

Ei  ole  helppoa  kun  on  nuori  ja  omistaa  sielussaan  sel- 
laista mikä  tuottaa  paljon  kärsimystä.  Sen  laita  on  sama 
kuin  hammasten:  ei  ole  lepoa  ennenkuin  ne  ovat  kaikki 
järjestänsä  pöytälaatikossa»  . . . 

Ei,  tämä  ei  sovi  isälle  luettavaksi,  päätti  äiti. 


Iso-Ola  puuhaili  rautakanki  kädessään.  Iso  kivi  oli 
sovitettava  aitaan.  Mutta  routa  oli  ylämailla  vielä  kova, 
vaikka  aurinko  paahtoi  jo  aika  kuumasti,  niin  että  Olan 
piti  pyyhkiä  hikeä  otsaltaan  vähän  päästä. 

Aliupseerit  olivat  toinen  toisensa  jälkeen  palanneet 
konttorista  palkkaansa  nostamasta,  eikä  keli  tainnut  olla 
vielä  kehuttava,  koska  heidän  rattailleen  oli  niin  räisky- 
nyt, että  ne  näyttivät  rapakkoon  vajonneilta. 

Hän  aikoi  taas  työntää  kankea  kiven  alle,  kun  jokin 
veti  hänen  huomionsa  puoleensa  — rattaat,  joiden  vie- 
ressä käveli  pieni  kyytipoika,  keltainen  hevonen,  joka 
oli  mahaa  myöten  ravassa  . . . 

Suitsina  oli  vain  nuoranpätkiä,  joista  poika  nyki  ja 
riuhtoi,  kun  hevonen  vähänväliä  tahtoi  puhaltaa  raaha- 
tessaan  raskaita  ajopelejä  Giljen  huonoilla  teillä  . . . Au- 
rinkokin tuossa  paahtoi  ihan  tarpeeksi . . . 

Se  oli  alhaalta  Drevstadista  tuleva  kyyti.  Ola  tunsi 
hyvästi  sekä  hevosen  että  ajoromut. 

Eikä  se  juuri  se  ollutkaan  mikä  hänen  huomiotaan 
kiinnitti.  Rattailla  istui  joku  . . . naisihminen,  jolla  oli 
hattu  ja  harso  . . . 

Ei  hän  tiennyt . . . mutta  eikös  tuo  päänkeikaus  näyt- 
tänyt . , . eikös  se  näyttänyt . . . 

Hän  astui  tutkistellen  pari  askelta  eteenpäin,  mutta 
alkoi  yhtäkkiä  juosta,  hyppäsi  aidan  yli  ja  oli  yks  kaks 
matkustajan  luona. 

»Herran  tähden,  eikös  se  ole  meidän  Inger- Johanna!» 
hän  riemasteli.  — »Mitähän  kapt — ^» 

Mutta  katsellessaan  neitiä  rupesi  Iso-Ola  yhtäk- 
kiä aavistelemaan,  ettei  kaikki  ollutkaan  niinkuin  olla 
piti.  — 

»Ja  noilla  romuillako  sinä  kehtaat  herrasväkeä  kyyditä, 
senkin  vekara?»  kiljaisi  hän  pojalle. 

»No  päivää,  päivää,  Ola!  Onko  isä  kotona  ja  äiti?  . . . 
Niin,  eihän  minun  ole  kovin  hyvä  olla  nyt,  mutta  tulee 
kai  parempi.» 

Inger- Johanna  vaikeni. 

Iso-Ola  talutti  hevosta  suitsista  kun  Inger- Johanna 
ajoi  pihaan. 

Isä  seisoi  maalarin  telineitten  ääressä  ja  katseli  ylös- 
päin. 

Hän  varjosti  samassa  kädellä  silmiään  ja  juoksi  rat- 
taiden luo. 

» Inger-  Johanna!» 

Tyttö  syleili  kiihkeästi  isäänsä  ja  kovasti  hämmästy- 
neenä kapteeni  vei  hänet  eteiseen  äidin  luo,  joka  oli  aivan 
sanattomana. 

»Mitä  on  tapahtunut,  Inger- Johanna?»  sai  äiti  viimein 
kysyneeksi. 

»Mene  sisälle,  mene  vähän  sisälle,  Jäger!»  Hän  tiesi 
että  mielenliikutukset  olivat  vaarallisia  kapteenin  tervey- 
delle. »Anna  Inger- Johannan  ensin  puhella  minun  kans- 
sani, sitten  tulemme  sinun  luoksesi ...  ei  suinkaan  asiat 
parantumattomissa  liene.» 

»Isäkö,  äiti?  — Miksei  isä  ymmärtäisi  minua?» 

»Tule,  tule,  lapsi!»  kiirehti  kapteeni.  Hänen  äänensä 
oli  aivan  tukahtunut. 

Sisällä  arkihuoneessa  istuivat  isä  ja  Inger- Johanna 
sohvassa  ja  äiti  tuolilla  heidän  vieressään.  Inger- Johanna 
kertoi  heille  kuinka  hän  oli  taistellut  ja  työskennellyt  voi- 
dakseen kuvitella,  että  hänellä  oli  suoritettavana  elämän- 
työ kapteeni  Rönnowin  puolisona. 

Niin,  hän  oli  rakennellut  tuulentupia  kokonaisen  jonon. 

Mutta  eräänä  päivänä  — hän  kyllä  tiesi  mikä  päivä 
se  oli  — sammui  häneltä  valo  kokonaan  — oli  pilkkopi- 
meää ja  tyhjää  minne  katsoikin  — ei  näkynyt  sitä  mitä 
hän  oli  kuvitellut,  toivonut  ...  oli  kuin  olisi  syöksynyt 
syvyyteen  . . . 

»Ja  täti  kiusasi  minua  valitsemaan  vaatetta  morsius- 
hameeksi! 

Luulen,  että  kuitenkin  olisin  astunut  eteenpäin, 
sokeasti,  silmät  ummessa,  sillä  minä  ajattelin,  mitä  sinä, 
isä,  siitä  sanoisit,  ja  äiti,  ja  mitä  koko  maailma  ympäril- 
läni sanoisi,  jos  noin  ilman  syytä  hänet  hylkäisin  . . .,  Ja 
sitten  ajattelin,  että  olihan  kaikki  jo  päätetty.  Kun  kerran 
olin  veteen  heittäytynyt,  niin  upposin  nyt  uppoamistani 
. . . eikä  minulla  ollut  oikeuttakaan  muuhun  kuin  hukku- 
miseen! — Mutta  sitten»  — 

»No?»  kuului  lyhyt,  ukkosta  ennustava  jyrähdys. 
Kapteeni  istui  kädet  polvilla  ja  katsoi  eteensä  lattiaan. 

. . . »sitten»,  jatkoi  Inger- Johanna  matalalla  äänellä, 
entistä  kalpeampana  ja  tunteittensa  kiihoittamana . , 
»Niin,  enhän  tahdo  salata  sitä  teiltä,  isä  ja  äiti,  koska  ette 
muuten  minua  ymmärtäisi  — sitten  niinkuin  salaman 
kirkkaassa  valossa  minulle  selvisi,  että  jo  vuoden,  jopa 
kaksikin,  oli  koko  sieluni  kuulunut  toisello)  . , . 

»Kuka  se  oli?» 

»Grip!»  kuiskasi  hän. 

Kapteeni  oli  kuunnellut  kärsivällisesti,  aivan  kärsi- 
vällisesti — aina  viimeiseen  sanaan  asti. 

Mutta  nyt  hän  hypähti  pystyyn,  kääntyi  Inger- Jo- 
hannaan ja  väänteli  tuskasta  käsiään. 

»Mitä  taivaan  nimessä?»  sai  hän  vihdoin  huudahta- 
neeksi, »mihin  oletkaan  joutunut?  Mitä  sinä  ajattelet? 
Ethän  toki  voi  hetkeäkään  verrata  mokomaa  Gripiä  sel- 
laiseen mieheen  kuin  Rönnowiin?  — Sanon  sinulle, 
Inger- Johanna:  isäsi  on  nyt  peräti . . . sinä  . . . sinä  . . . 
yhtä  hyvin  voisit  nousta  ja  heti  lyödä  minut  kuoliaaksi, 
heti  tuossa  paikassa».  — ■ 

»Kuules,  isä!»  sanoi  Inger- Johanna.  Hänkin  oli  hypäh- 
tänyt istuimeltaan  ja  seisoi  nyt  isänsä  edessä. 

»Eivätkö  Thinka  ja  muut  ole  turvassa  . . . minua  ei 
kukaan  tallaa  jalkoihinsa!» 

Äiti  istui  kuin  jähmettyneenä,  kasvot  terävinä  ja 
ryppyisinä. 

. . . »Mitä  hirveätä  mielettömyyttä!»  Kapteeni  takoi 
nyrkillä  otsaansa  ja  käveli  epätoivoisen  näköisenä  edes- 
takaisin lattialla  . . . »Mutta  nyt  minä  sen  ymmärrän», 
mutisi  hän  pysähtyen  ja  päätäänsä  nyökäyttäen.  »Sinua 
on  hemmoiteltu,  ylenmääräisesti  hemmoiteltu,  pilattu 
aina  lapsuudesta  saakka!  — Ja  tällä  tavoin  meille  koste- 
taan vain  senvuoksi,  että  olemme  sinua  niin  rakastaneet!» 

»Koko  maailma  olisi  voinut  olla  minua  vastaan,  isä, 
ja  kuitenkin  olisi  minun  pitänyt  kulkea  ainoata  määrät- 
tyä tietäni,  tehdä  niinkuin  olen  tehnyt,  — kirjoittaa  Rön- 
nowille  . . . antaa  suora  tunnustus,  sanoa  tädille  kaikki! 

Ja»,  — hän  nojausi  sohvaa  vasten  ja  eletyn  muis- 
tot painoivat  alas  hänen  katkeran  katseensa,  »täti  on  teh- 
nyt, minkä  on  voinut,  sen  voin  teille  vakuuttaa  . . , arveli 

kuten  sinäkin,  että  se  oli  sulaa  mielettömyyttä  . . . hän 
piti  minusta  niin  paljon,  ettei  välittänyt  mikä  kurjuus 
siitä  olisi  tullut,  kunhan  vain  olisin  mennyt  noihin 
naimisiin.  — Nuori  ja  turhamielinen  kuin  olin,  luuli 
hän,  ettei  muuta  tarvittaisi  kuin  kukistaa  Grip  ja  sortaa 
hänet  semmoiseen  asemaan,  että  hän  jäisi  kaikkea  tukea 
vaille  — joutuisi  naurunalaiseksi  mieheksi,  jonka  oli  sor- 
ruttava köyhyyteen  ja  ymmärtämyksen  puutteeseen  . . . 
aivan  samoin  kuin  hänen  isänsä. 

Helpostihan  se  oli  tehty,  Grip  kun  seisoi  aivan  yksi- 
nään kaikkia  vastassa,  — ja  saattoihan  arvata  millä  mieli- 
hy väliä  ihmiset  häneen  iskivät.» 

Inger- Johanna  seisoi  siinä  niin  yksinäisenä,  omiin 
ajatuksiinsa  vaipuneena.  Ruskeitten  ripsien  alta  tui- 
jottivat silmät  kiinteästi  lattiaan.  Hän  oli  laihtunut  ja 
hoikentunut. 

»Ja  nyt  olen  palannut  teidän  luoksenne  tänne  kotiin, 
ja  mieleni  on  suruisempi  kuin  voin  teille  selittää.» 

Seurasi  hiljaisuus,  ja  sen  kestäessä  liikkui  kapteenin 
mielessä  eriskummaisia  tunteita: 

»Niinkö  . . . niinkö  sinä  luulet . . . että  me  emme  si- 
nusta pitäisi,  vaan  tahtoisimme  sinulle  pahaa.  — No 
niin,  voihan  olla,  että  en  pidä  tekoasi  aivan  oikeana  . . . 
ehkä  siitä  vielä  puhun  kanssasi  joskus.  Mutta  nyt  sanon 
sinulle,  että  tee  miten  vain  tahdot,  me  olemme  aina  sinun 
puolellasi.  Itse  sinä  asiasi  parhaiten  ymmärrät! 

No  mutta  ethän  vielä  ole  ehtinyt  edes  istuutua,  lap- 
seni . . . Laitahan,  äiti,  hänelle  jo  jotakin  ruokaa  vahvis- 
tukseksi!» 

Kapteeni  hyökkäsi  ovesta  ulos.  Piti  viedä  osa  työ- 
kapineista  pois  Inger- Johannan  huoneesta,  jottei  hän  huo- 
maisi korjaustöitä  . . . 


XIII. 

Komppanianpäällikön  talo  näytti  nyt  oikein  komealta 
siinä  tunturin  kupeessa.  Se  oli  vastikään  uudelleen  puna- 
mullattu  ja  näytti  kaunistavan  koko  seutua. 

Mutta  Iso-Ola  ei  oikein  käsittänyt  mistä  johtui,  että 
kapteeni  noiden  maalaustöiden  jälkeen  ei  ollut  enää  enti- 
sellään. Ei  kai  liene  ollut  sitä  oikeata  siunausta. 

Kapteeni  tuli  kerta  toisensa  jälkeen  ulos,  mutta  unohti 
tullessaan  mitä  oli  ollut  sanottavaa,  niin  että  täytyi  palata 
takaisin.  Eikä  pahaa  sanaa  enää  kuulunut  hänen  suus- 
taan , . . Olikos  tämä  enää  laitaa?  Ei  kehenkään  enää 
edes  kiivastunut! 

Tänä  vuonna  oli  kapteenilla  enemmän  taipumusta 
pyörtymiseen  kuin  ennen.  Kävellessään  hänen  täytyi 
tavan  takaa  pysähdellä.  Ja  se,  jonka  piti  olla  hänelle 
apuna  hänen  käydessään  töitä  katsomassa  niityillä  ja  vai- 
nioilla, jonka  piti  seisoa  kun  hän  seisoi  ja  kävellä  kun  hän 
käveli,  oli  Inger- Johanna. 

Näytti  kuin  olisi  kapteeni  tahtonut  tulla  terveeksi 
katselemalla  tuota  solakkaa  vartaloa  ja  samalla  saada  va- 
kuuden siitä  ettei  tyttö  hautonut  suruja. 

»Luuletko  että  hän  tahtoisi  ratsastaa  tai  lähteä  ajele- 
maan?» kyseli  hän  äidiltä  keittiössä.  »Tuolla  puutarhassa 
hän  nyt  istuttaa  kukkia  ja  puhdistaa  pensaita,  mutta  eihän 
hän  ole  sellaiseen  tottunut,  äiti!  . . . Minusta  hän  on  niin 

surullisen  näköinen  . . . Mitä  sinä  luulet  hänestä  tule- 
van? . . . Ohhoh!»  huokasi  hän  . . . 

»Niin,  voitko  sanoa  sitä  minulle?»  Kapteeni  otti  kau- 
halla kirnupiimää  rainnasta  . . . »Hyvää  kirnupiimää. 
Rist  käski  sitä  juomaan,  se  ohentaa  verta  ja  pidentää  elä- 
mää. — No  niin,  Inger- Johanna  voi  olla  ja  elellä  kaptee- 
nintyttärenä  täällä  Giljellä  niin  kauan  kuin  mahdollista  . . . 
Kuulehan,  äiti,  minä  olen  ajatellut,  etten  lähdekään  vou- 
din syntymäpäiville  ensi  torstaina.  Thinka  kyllä  tulee 
pian  tänne,  ja  . . . 

Hohho,  tämä  on  kovin  hyvää  janoon!» 

Torstaina  käveli  kapteeni  talossa  tavallista  hiljaisem- 
pana ja  vaiteliaampana.  Päivällispöydässä  ei  hänen  suus- 
taan kuulunut  ääntäkään  aina  siitä  alkaen  kun  hän  pöy- 
tään istuutui  siihen  saakka  kun  hän  siitä  äkeissään 
nousi  ja  raskain  askelin  nousi  portaita  ylös  nauttiakseen 
ruokalepoa  siunaaman  hetken. 

Ei  hän  tiennyt  tuliko  hän  ummistaneeksi  silmiään  vai 
eikö;  samantekevää  tuo  olikin! 

Hän  riensi  pois  konttorista. 

»Siellä  ne  nyt  juttelevat  yhdessä,  Scharfenberg  ja 
muut . . . Ehkäpä  olisi  ollut  yhtä  hauska  lähteä  sinne  kuin 
mökötellä  täällä.» 

Hän  seisoi  käytävässä  vaatekaapin  edessä,  hajamieli- 
sesti tuijottaen  eteensä,  kun  Inger- Johanna  samassa  tuli 
ulkoa. 

»Tahdotko  nähdä  jotakin?»  sanoi  kapteeni.  — »Sinun 
varsisaappaasi  niiltä  ajoilta  kun  olit  pikku  tyttö!» 

Inger- Johannaa  eivät  talouspuuhat  miellyttäneet, 
mutta  ulkotöissä  hän  viihtyi  erinomaisesti.  Puutarhaa  oli 
laajennettava,  ja  Thinkan  tuloksi  piti  kukkapenkkien  olla 
valmiina  ja  aita  pantuna. 


Siellä  hän  seisoi  puutarhassa,  leveälierinen  olkihattu 
päässään,  varhaisesta  aamusta  saakka.  Oli  niin  raulioitta- 
vaa  työskennellä  raikkaassa  ulkoilmassa.  Aivan  toista  kuin 
istua  ompeluksen  ääressä  ajattelemassa! 

Kapteeni  käyskeli  pahantuulisena  paikasta  toiseen  ja 
voivotteli,  että  pian  taas  täytyi  lähteä  leiriharjoituksiin. 
Äiti  oli  monta  kertaa  ehdottanut  että  lähetettäisiin  Ristiä 
hakemaan,  mutta  nyt  päätti  hän  yhdessä  Inger- Johannan 
kanssa,  että  tuumasta  oli  tehtävä  tosi. 

Tulihan  levollisuutta  taloon  aina  kun  tohtori  oli  käynyt. 

Leiriin  oli  hänen  tietysti  mentävä,  sanoi  tohtori.  Vä- 
hän juoksumarssia  joka  päivä,  se  on  oivaa  lääkettä,  vähen- 
tää liikaa  lihavuutta  ja  panee  veren  säännölliseen  liikkee- 
seen ...  »Et  sinä  koskaan  ole  puhunut  pyörryttämisestä, 
kun  olet  ollut  siellä,  Jäger!  — Se  on  juuri  tepsivä  keino, 
ja  se  voi  sallia  sinun  tyhjentää  taas  lasillisen  punssiakin 
jouluna.» 

Giilcken  ollessa  käräjämatkoilla  tuli  Thinka  kotona 
käymään. 

Siellä  taas  sisarukset  kävelivät  ja  puhelivat  yhdessä, 
kuten  entisinä  aikoina.  Mutta  kumpikaan  heistä  ei  enää 
kysellyt,  mitä  mahtoi  olla  muualla  avarassa  maailmassa, 
näköpiirin  takana  . . . 

He  olivat  nähneet  sen  jo,  kumpikin. 

Kapteenista  tuntui  niin  hyvältä.  Hän  sanoi  äidille, 
kun  näki  Thinkan  istuvan  kutimen  tahi  kirjan  ääressä, 
väliin  portailla,  väliin  puutarhassa: 

»Hän  huomaa  kaiketi  nyt  itsekin,  miten  hyvä  hänen 
nyt  on  olla.» 

Kapteeni  puhui  usein  tällä  tavoin.  Näytti  siltä  kuin 
hänen  sanojensa  taakse  olisi  kätkeytynyt  levottomuutta. 
Inger- Johanna  oli  avannut  hänen  silmänsä  ja  hän  osasi 

nyt  ainakin  aavistaa  sellaisenkin  mahdollisuuden,  että  nais- 
ihminen saattoi  tulla  onnettomaksi  edullisessa  avioliitossa. 

Mutta  hän  rauhoitti  omaatuntoaan  alituisesti  sillä 
ajatuksella,  että  näin  saattoi  olla  ainoastaan  sellaisen  tytön 
laita  kuin  Inger- Johannan,  joka  oli  suorastaan  poikkeus 
koko  sukupuolestaan  ja  jolla  oli  niin  etevät  lahjat  ja  jonka 
oli  niin  vaikea  alistua. 

Mutta  tavallisten  tyttölasten  ei  sovi  antaa  ajatuksilleen 
ja  tunteilleen  sellaista  valtaa.  Ja  Thinkahan  oli  kuin  luotu 
elämään  ja  olemaan  toisen  käskettävänä! . . . 

Mutta  kuitenkin  tämä  kysymys  käänteli  ja  väänteli 
kuin  mato  vatsassa. 

— »Katso,  Inger- Johanna»,  sanoi  Thinka  portailla, 
»oletko  huomannut,  kuinka  kyyristyneeltä  isä  näyttää 
tuolla  aidan  vierustalla  kävellessään.  Miten  onkaan,  niin 
unohtuu  häneltä  piippukin;  hän  on  vain  puoleksi  polttanut 
sen,  kun  se  jo  sammuu.» 

»Vai  on  hän  sinun  mielestäsi  muuttunut»,  sanoi  Inger- 
Johanna  mietteliäästi  illalla  makuuhuoneessa.  »Isäraukka 
— hänen  on  niin  vaikea  mukautua  tähän  . . . Minähän 
olin  määrätty  paraatihevoseksi . . . Mutta  luuletko  että 
hän  nyt  enää  tahtoisi  meitä  kumpaakaan  pakottaa?» 

»Sinä  olet  niin  voimakas,  Inger- Johanna!  Ja  se  on 
varmaankin  oikein.  Mutta  hän  on  tullut  niin  leppeäksi», 
huokasi  Thinka,  — »ja  sehän  se  juuri  minuun  käy  niin 
kipeästi»  . . . 

Mitä  pitemmälle  aika  kului  sitä  enemmän  rupesi 
kapteenia  huolettamaan  harjoituksiin  lähtö.  Äitikin 
rupesi  vihdoin  uskomaan,  ettei  tainnut  olla  hyvä  lähtöä- 
kään, koska  kapteenilta  itseltään  näkyi  kaikki  halu  ja 
ryhti  kadonneen.  Jäger  kuljeskeli  aivan  yksinään,  ikään- 
kuin arastellen  ihmisiä. 

Ensimmäinen  valonvivahdus,  minkä  äiti  oli  pitkään 
aikaan  hänen  kasvoillaan  huomannut,  näkyi  silloin  kun 
äiti  ehdotti  että  pyydettäisiin  Ristiltä  lääkärintodistusta. 

Tämä  asia  sujui  kerran  alkuunpantuna  ilman  esteitä. 
Mutta  kun  sitten  virkavapausmyönnytys  saapui,  rupesi 
kapteenin  mieltä  karvastelemaan. 

Hän  äkäili  ja  ajatteli  niitä  kaikkia,  jotka  leirillä  olivat 
koolla  ...  Nyt  kaiketi  kapteeni  Vonderthon  pilaisi 
häneltä  miehistön,  hänen  poissaollessaan  ...  Ja  yksi  ja 
toinen  kai  jo  toivoi  hänen  eroavan  virastaan  kokonaan  . . . 
Mutta  hänpä  ilahduttaa  niitä  sillä,  että  riippuu  kiinni 
viimeiseen  saakka,  vaikka  sitten  pitäisi  juoda  kirnupii- 
mää vuodet  umpeensai 

Hänen  mieltänsä  kiihoittava  harjoitusaika  oli  nyt 
ohitse,  ja  hän  oli  äidin  kehoitusten  johdosta  vähitellen 
ruvennut  myöntymään  pieneen  huvimatkaan  naapuri- 
pitäjään, kun  postissa  saapui  pieni  kirjelippu  Jörgeniltä 
ja  teki  heidät  kaikki  hyvin  huolestuneiksi. 

Hän  ei  ollut  enää  jaksanut  istua  luokallaan  huonoim- 
pana  oppilaana,  vaan  oli  ottanut  pestin  erääseen  laivaan, 
jonka  samana  iltana  piti  lähteä  Englantiin.  Siellä  luuli 
hän  keksivänsä  keinon,  millä  pääsisi  Amerikkaan,  jossa 
toivoi  voivansa  oppia  sepäksi,  koneenkäyttäjäksi  tai 
joksikin  muuksi.  Hän  kyllä  kirjoittaa  rakkaille  vanhem- 
milleen, jotta  he  saavat  kuulla  minkälaiseksi  hänen 
kohtalonsa  muodostuu. 

»Kuulehan,  äiti!»  sanoi  kapteeni  matalalla,  vapisevalla 
äänellä,  sittenkun  oli  ensi  hämmästyksestään  tointunut 
...  »Se  Grip  on  tullut  meille  kalliiksi.  Ei  tämäkään  ole 
muuta  kuin  hänen  opetustensa  seurauksia.» 


Giljen  perhe  — IS 

Oli  jo  kulunut  syksyä  kappaleen  matkaa.  Lunta  oli 
satanut  ja  sulanut  pari  kertaa,  ja  nyt  se  oli  taas  kuin  pois 
puhallettu  routaisilta  teiltä. 

Kukkulat  ja  mäenrinteet  olivat  valkoisia,  siellä  täällä 
vain  näkyi  keltaisia  ja  punervia  läikkiä,  — ne  olivat 
maahan  varisseita  ja  jäätyneitä  lehtiä.  Järvi  välkkyi 
tummanpuhuvana,  valmiina  jäätymään. 

Jäiseltä  tieltä  kuului  kolinaa,  niin  että  kaiku  vastasi 
lokakuun  hiljaisuudessa.  Aidanseipäillä  istui  variksia; 
toiset  jäivät,  toiset  lentää  hampsottivat  tiehensä. 

Kärryistä  se  sellainen  kolina  lähti,  ja  niissä  istui 
Giljen  kapteeni  pitkä  piiska  kädessä,  turkit  ja  päällys- 
saappaat  yllänsä. 

Hän  oli  ollut  virkamatkalla  puolentoista  peninkulman 
päässä,  Bardon  Klevenin  luona. 

Nimismies  ei  antanut  hänen  lähteä  ottamatta  paria 
naukkua  ja  lasillista  olutta  ruokapalan  paineeksi.  Hän 
oli  puolestaan  ollut  varovainen.  Tämä  oli  miltei  ainoa 
matka  pitkiin  aikoihin,  jollei  ottanut  lukuun  matkoja 
voudin  luo. 

Vanha-Musta  juosta  hölkötteli  koko  pitkän,  lakean 
taipaleen  samaa  tasaista  vauhtia,  johon  se  oli  tottunut. 
Iljangosta  saattoi  nähdä,  että  se  oli  hyvässä  kengässä. 
Se  tiesi  saavansa  puhaltaa  vasta  silloin  kun  puolen  penin- 
kulman päässä  Giljen  ahteet  tulivat  vastaan. 

Lieneekö  ollut  syy  uusien  kenkien  korkeissa  kokeissa 
vai  routaisessa  tiessä,  mutta  nyt  se  oli  kompastumaisillaan. 

Ensi  kertaa  sellaista  tapahtui.  Se  tunsi  sen  itsekin  ja 
joudutti  juoksuansa  . . . mutta  vähitellen  taas  hiljensi. 
Se  tunsi,  että  suitset  olivat  höllällä,  ne  riippuivat  yhä 
alempana  ja  alempana  lautasilla.  Piiskan  siimakin  riip- 
pui kärrystä  alempana  kuin  ennen. 

Kapteenia  oli  alkanut  värisyttää,  ikäänkuin  kovalla 
pakkasella  ...  ja  nyt  tuli  hän  niin  uniseksi  — ihan  väkisin 
tahtoi  nukuttaa! 

Hän  näki  suitset  ja  Mustan  korvat  ja  harjan,  kun 
niska  nousi  ja  laski,  ja  kappaleen  maata  hevosen  edessä. 

Oli  aivan  kuin  varis  olisi  lentänyt  hänen  kasvojensa 
eteen,  mutta  hän  ei  voinut  kohottaa  kättään  hätistääkseen 
sitä  pois  ...  ja  niin  se  jäi  siihen  . . . 

Ja  ohrakuhilaat  seisoivat  tuolla  kuin  vanhat  koukku- 
selkäiset  akat  — ne  tahtoivat  kostaa  hänelle  — äkäisesti 
nousi  olkitukko  pystyyn  niinkuin  noidilla:  ne  tahtoivat 
estää  häntä  suitsiin  ryhtymästä  ja  pääsemästä  Giljelle  . . . 
Ne  hyörivät  ikäänkuin  taivaan  ja  maan  välillä,  tanssien, 
häälyen  . . . valkeina  ja  taas  mustina  . . . Sitten  kaikui 
jokin  huuto,  ja  ikäänkuin  jyrinää  jostakin.  Tuolla  tuli 
Inger- Joh  . . . 

Mustan  suitset  olivat  jo  nilkoissa  asti. 

Pian  sotkeutuisivat  sen  jalat  niihin  . . . 

Sen  hidas  juoksu  muuttui  nyt  kävelemiseksi. 

Se  katsoi  taaksensa,  — ja  pysähtyi  keskelle  tietä. 

Piiskansiima  riippui  kuin  äskenkin.  Kapteeni  istui 
liikkumattomana,  pää  taaksepäin  hervahtaneena. 

He  olivat  vielä  tasangolla,  ja  Musta  seisoi  kärsivälli- 
senä, katsoen  Giljen  ahteeseen  päin,  joka  oli  vähän  mat- 
kan päässä.  Sitten  se  jälleen  pari  kertaa  kääntyi  katso- 
maan isäntäänsä  . . . 

Nyt  se  alkoi  kuopia  routaista  maata,  aina  kovemmin 
ja  kovemmin,  niin  että  kokkareet  lensivät. 

Sitten  se  korskahteli  ja  hirnui. 

Runsaan  tunnin  kuluttua  kuului  pihalta  puoliääne- 
kästä  puhelua  ja  pyöräin  hidasta  kitinää. 

Eräs  mies  tuli  pyytämään  Isoa-Olaa  portille.  Hän 
oli  tieltä  tavannut  hevosen  ja  kapteenin  ja  tuonut  ne 
tänne. 

»Mitä  siellä  on  ?»  kuului  äidin  ääni  pimeästä  eteisestä. 

Kirkkomaan  portin  edustalla  seisoivat  kahdeksan 
päivää  myöhemmin  Vanha  ja  Nuori  Musta  tyhjän  reen 
edessä. 

Kirkonkellojen  helähdykset  ennen  ja  jälkeen  hautaa- 
misen julistivat  seudulle,  että  nyt  lepäsi  täällä  myös 
kapteeni  Peter  Wennechen  Jäger. 


XIV. 

Lähemmä  kaksikymmentä  vuotta  oli  kulunut  ja  maa- 
seudun majatalot  ja  kauppapuodit  olivat  muuttuneet 
ajanmukaisiksi  sekä  rakennustensa  että  tavarainsa  puo- 
lesta. Kesäisin  oli  myös  matkailijaliikenne  alkanut 
suuntautua  tänne. 

Lunta  pyryytti  niin,  että  portaatkin  olivat  nietosten 
peitossa  eräänä  sunnuntai-iltapäivänä. 

Mutta  pienessä  puodin  peräkamarissa  oli  iloa  ja 
lämpöä  . . . Hän  oli  taas  saapunut  tänne,  tuo  hupaisa 
Grip.  Ja  nyt  hän  istui  siellä  puotimiehen,  nimismiehen 
apulaisen  ja  ulosottomiehen  seurassa  . . . 

Tarvitsi  vain  vähän  juottaa  häntä. 

»Maljasi,  sinä  vanha  ulosottokoni!»  kuului  Gripin 
ääni.  »Kun  ajattelen  kaikkia  niitä,  joilta  sinä  olet  nahan 
nylkenyt  saamatta  koskaan  osaa  paistista,  niin  tunnen 
sinua  kohtaan  jonkinlaista  myötätuntoa.  Meitä  kum- 
paakin on  peijattuj> 

»Minä  en  tosin  ole  saanut  niin  paljon  oppia  ja  tietoja», 
alkoi  näin  puhuteltu,  harmaapäinen  mies  harmistuneena 
vastata,  »mutta  minuUa  on  oikeus  vaatia  . . .» 

»Sitä  mikä  on  kohtuullista,  niin,  niin!  Hoho  — ei 
sillä  ole  väliä,  Reierstad!  Ajattelehan,  että  tieto  on  ääre- 
tön meri,  jota  muutamat  pisarat  enemmän  tai  vähemmän 
eivät  suuresti  muuta.  Katsahda  tähtiyönä  ylös  taivaalle. 

ja  sinä  alat  aavistaa,  ystäväni,  että  koko  tämä  taivaan- 
kappale, jonka  pienessä  rakosessa  sinä  asut,  on  vain  herne 
koko  sopassa!  . . . sopassa,  sanon  minä,  — kaikki  on  yhtä. 
— Eikös  niin,  herra  . . . herra  Simensen?» 

Täten  hän  aina  puhutteli  puotimiestä,  joka  pienine 
porsaansilmineen  hymyili  tyytyväisenä  ja  itseensä  miel- 
tyneenä. 

»Ja  tämän  johdosta  kaiketi  olisi  syytä  panna  vähän 
lisää  öljyä  lamppuun,  vai  mitä,  herra»  . . . 

Reierstad  se  ensinnä  oli  tarjonnut  puolikkaan  palo- 
viinaa  . . . 

Reierstad  tunsi  jonkinlaista  vanhaa  kunnioitusta  Gripiä 
kohtaan.  Hän  tiesi  tämän  liikkuneen  hienoissa  piireissä 
ja  vieläkin,  jos  niin  tahtoi,  uskaltavan  käydä  sekä  kruu- 
nunvoudin että  vanhan  Ristin  luona,  paikoissa,  joihin 
hän  itse  nykyisissä  oloissaan  ei  olisi  uskaltanut  mennä. 

»Minäpä  uskon  sinulle  salaisuuden,  Reierstad!  Jos 
jollakin  on  vähänkään  päätä  johonkin,  niin  juokoon!  . . . 
niin  ainakin  tehtiin  minun  aikanani  . . . Sitä  lajia  käytet- 
tiin paljon  — kun  puuttui  ilmaa,  näetkös  ! . . . Etkö 
sinä  sitä  huomannut,  Reierstad?» 

»Hihihi»,  nauraa  sihitti  Simensen. 

»No,  te  ymmärrätte  kai,  mitä  tarkoitan,  Simensen. 
Lasillinen  teidän  puotinne  hyvää  punssia  ei  varmaan- 
kaan tekisi  pahaa,  vai  mitä?  Minulla  ei  tällä  hetkellä 
ole  ainoatakaan  ropoa,  mutta  jos  te  hyväntahtoisesti 
merkitsette  sen  kirjaanne,  niin»  — 

Tietysti  Simensen  siihen  suostui  . . . »Olkoon  men- 
neeksi!» 

»Sillä  tavoin  ajelee  kuin  kärryjä  voitelee,  senhän 
te  kyllä  tiedätte,  rakas  Simensen,  ja,  — kas,  sieltähän 
neste  jo  saapuukin!» 

»Tahdotteko  tietää  minkävuoksi  maailmassa  ryypä- 
tään?» 

»Sitä  ei  mahtane  olla  vaikea  arvata.» 

»Eipä  kyllä,  — mutta  kenties  voi  sen  kuitenkin  aset- 
taa sellaiseen  korkeampaan  valoon,  jota  teidänlaisenne 
mies  ei  voi  olla  ottamatta  huomioon.  Tiedätte  kai  muu- 
toin, että  ihmisillä  on  suuri  vastenmielisyys  uutta  valoa 
kohtaan.  — Nähkääs,  hm»,  hän  istuutui  mukavammasti, 
»eletään  vähissä  vaatteissa  ja  kylmyydessä,  ahtaissa 
oloissa  . . . tunnetaan  häpeää  . . . tunnetaan  ihmisarvon 
päivä  päivältä  alenevan  . . . jos  on  väittelyä,  niin  ei 
uskalleta  lausua  ajatustansa  . . . jos  asetetaan  pöytään 
syömään,  niin  ei  uskalla  suutaan  avata  ...  Ja  sitten  — 
kaksi  kulausta  vain  silmäin  ja  silmälasien  väliin!  — ja 
yks,  kaks,  kolme,  mars!  — koko  maailma  on  toisenlai- 
nen! . . . taas  ollaan  oma  itsensä,  tuntee  kuin  olisi  sellai- 
nen, jollaiseksi  on  kerran  aiottu,  mieli  raikastuu  ja  koko 
ihminen  tulee  itsetietoiseksi,  ylpeäksi  ja  uskaliaaksi, 
puhe  heruu  huulilta,  aatteet  välähtelevät,  ihmiset  ihmet- 
televät ...  Ne  kaksi  lasia,  ainoastaan  ne  kaksi,  — vaikka 
en  minä  kiellä  kolmatta,  neljättä,  viidettä  enkä  kuudet- 
takaan,  kippis,  kippis!  — ne  ne  aikaansaavat  tuon  diffe- 
renssin — tiedätte  kai  mitä  differenssi  merkitsee,  Simen- 
sen?  — Niin,  ne  aikaansaavat  tuon  differenssin  hänen 
sairaan  ja  terveen  ihmisensä  välillä,  ja  se  mies,  jonka  maail- 
ma kuoliaaksi  kid  — no  niin  . . . 

Mutta  ne  kaksi  ryyppyä  vievät  hänet  yhä  kauem- 
maksi . . . heltymättömästi  kauemmaksi,  näettekös,  — 
kunnes  hän  joutuu  vaivaistaloon  ...  ja  se  on  ikävä  johto- 
päätös, pojat!» 

»Totta  tosiaan  onkin»,  naurahteli  Simensen  Reier- 
stadille.  »Se  mies  joi  jo  puolet  pullosta.» 

Grip  alkoi  hyräillä  itsekseen. 

Väkevät  olivat  nähtävästi  raukaisseet  häntä.  Hän  oli 
kävellyt  pakkasessa  koko  päivän,  — saappaat  olivat 
märät  ja  huonot. 

Mutta  juontia  hän  vain  jatkoi.  Hän  oli  melkein  yksi- 
nään tyhjentänyt  punssipullon. 

»No,  no,  älä  istu  niin  alla  päin  ...  tai  ei  enää  enempää 
saadakaan!»  sanoi  Simensen. 

»Ei,  ei,  — ei,  ei  . . . Tahdotteko  kuulla  useampia 
johtopäätöksiä?  — Jotain,  mikä  myös  Reierstadia  miel- 
lyttäisi?» 

Hän  pudisteli  päätään  ja  vaipui  himmeisiin  unelmiin 

. . . »Kohtasin  tuolla  tiellä  laihan,  kelmeän  lapsen, 
joka  itki  avuttomassa  toivottomuudessaan. . Paljon  niitä 
on,  jotka  toivottomuudessaan  huutavat,  — tiedätkö, 
Reierstad,  kun  korvat  kerran  ovat  auenneet  senkaltaiselle 
musiikille  eikä  enää  ole  kyynelvirtoja  käytettävissä, 
niin  silloin  juo,  juo  vaan  . . . Tänne  pullo!» 

»Taitaa  olla  jo  parasta  viedä  hänet  sänkyyn  renki- 
tupaan»,  arveli  Simensen. 

»Joko  sika  on  mielestänne  humalassa?»  sopersi  Grip  . . . 

— Poissa  oli  hän  jälleen  maanantai-aamuna  ennen 
päivänkoittoa,  eikä  ollut  syönyt  niin  murenaakaan.  Hän 
arasteli  ihmisiä  näin  aikaisin,  ennenkuin  oli  saanut  ensim- 
mäisen ryypyn  mielensä  rohkaisuksi. 

Gripillä  oli  omat  tapansa.  Hänet  tunnettiin  jo  melkein 
kaikkialla  maan  eteläosassa. 

Samoin  kuin  hänellä  oli  juoma-  ja  vaelluskuuronsa, 
oli  hänellä  myös  ollut  aikoja,  jolloin  hän  eli  aivan  raittiina 
pääkaupungissa,  lueskeli  ja  antoi  tunteja.  Hän  herätti 
tavantakaa  toiveita  harvoissa  siellä  asuvissa  ystävissään 

ja  tovereissaan.  Mies,  jolla  oli  semmoiset  opettajalahjat 
ja  niin  merkillisen  selvä  käsitys  kielten  laeista  ja  sana- 
juurista  — ei  vain  latinan  ja  kreikan,  vaan  vieläpä  sans- 
kritinkin — sellainen  mies  saattoi  vielä  tulla  joksikin.  — 
Luottaen  hänen  raittiuteensa  kolmen  neljän  kuukauden 
aikana  ja  hänen  omaan  itsetuntoonsa,  tuumivat  he  jo 
sitäkin,  että  koettaisivat  saada  hänelle  viran  jossain  kor- 
keammassa koulussa,  — kun  jälleen  aivan  odottamatta 
kuultiin  hänen  hävinneen  kaupungista. 

Ja  niin  pujahti  hän  esiin  muutamien  viikkojen  kulut- 
tua — aivan  kurjan  näköisenä  — jossakin  maaseudulla, 
tärisevänä  ja  laihana  kaikesta,  mitä  oli  kärsinyt:  juopot- 
telusta, kylmästä,  asumisesta  ladoissa  ja  liitereissä,  rii- 
sumatta vaatteita  yltään,  saamatta  juuri  koskaan  nukkua 
oikeassa  sängyssä. 

Aamupäivällä  hän  ilmestyi  voudin  pihalle. 

Giilcke  oli  ainoa  entisen  ajan  virkamiehistä,  joka  oli 
vielä  virassaan,  senjälkeen  kun  vanha  Ristkin  oli  ottanut 
eron.  Virassaan  hän  edelleen  toimi,  huolellisen  puoli- 
sonsa hoitamana  ja  palvelemana. 

Grip  pyysi  tavata  rouvaa.  Hän  tiesi  voudin  olevan 
paraikaa  konttorissaan. 

Arkihuoneessa,  kaksinkertaisten  ikkunain  edessä  ole- 
vassa mukavassa  nojatuolissa  istui  Thinka  sukankudin 
käsissään  ja  luki  »Vaeltavaa  juutalaista».  Hänen  toi- 
melias sisarensa,  Thea,  joka  nyt  oli  jo  kappaleen  matkaa 
neljännelläkymmenellä  oleva  vanhapiika,  puuhasi  päi- 
vällistä keittiössä. 

Thinkallahan  oli  nyt,  neiti  Giilcken  kuoltua,  koko 
talous  huolenaan.  Lisäksi  sai  hän  läpi  koko  vuorokauden 
olla  vanhan  miehensä  tukena  ja  turvana. 

Ja  nämä  kuluneet,  kaupungista  lainatut  tahraiset 

romaanit  olivat  nyt  ainoa  pieni  oksa,  jolla  hän  sai  itse- 
näistä elämää  viettää. 

Kuten  monet  muut  sen  ajan  naisista,  joille  todellisuus 
ei  suonut  muuta  neuvoa  kuin  mennä  ensimmäiselle 
miehelle,  joka  heistä  saattoi  huolta  pitää,  niin  eli  hän- 
kin näissä  romaaneissa  — keskellä  vaivaloista  ja  narisevaa 
jokapäiväisyyttä  — korkealle  kiihoitettua  haaveiluelämää. 
Siinä  aavisteltiin  ne  kiihkot,  joita  hän  ei  milloinkaan 
ollut  itse  tuntenut,  rakastettiin,  vihattiin,  nähtiin  kaksi 
jaloa  sydäntä  — huolimatta  kaikesta  — onnellisesti  yhty- 
neinä — tahi  lohdutettiin  onnettomia  sankareita,  jotka 
tuijottivat  toivottomina  aaltoihin!  Siellä  — pilvissä  — 
jatkettiin  sydämen  ja  hengen  sammumattomalla  janolla 
elämää,  jolle  todellisuus  ei  suonut  mitään  jalansijaa,  ja 
siellä  tämä  iso,  muhkea  rouva,  joka  kerran  oli  ollut  hen- 
to, hoikka  Thinka,  siirteli  unohtumatonta  Aas  lem- 
mittyänsä sankarisatamasta  toiseen  — Emilie  Carle- 
nista  Jamesiin,  Walter  Scottista  Bulweriin,  Alexandre 
Dumas’sta  Eugene  Sue’hyn. 

Hänen  taloudellisen,  rivakan  sisarensa  tuolilla  oli 
keskeneräinen  neule,  jolla  auringonsäde  leikitteli. 

Tumman  mahonkisen  neulomapöydän  oli  Thea  peri- 
nyt äidiltään.  Ja  vanhaa  hopeasormustinta,  tuota  sekä 
ulkoa  että  sisältä  kulunutta  ja  reunasta  vähän  haljen- 
nutta kappaletta  hän  käytti  ja  tarkoin  talletti,  koska  hänen 
äitinsä  oli  sitä  käyttänyt  kaikkina  aikoinaan.  Se  oli 
tuossa  kuin  muistomerkkinä  — niiden  lukemattomien  pis- 
tojen muistomerkkinä,  joita  äiti  oli  antanut  ja  — saanut 
rehellisessä,  alttiiksiantavassa  orjan-elämässään  — jos 
sitä  saattoi  elämäksi  sanoakaan. 

Tuskin  kuuluvan  naputuksen  jälkeen  astui  Grip  varo- 
vasti huoneeseen. 

»Tekö,  Grip?  — Ei,  ei,  älkää  jääkö  ovensuuhun, 
vaan  istukaa  ikkunan  luo,  niin  sisareni  toimittaa  teille 
jotain  virvoketta.  Vähän  voileipää  ja  suolakalaa  kai 
voitte  maistaa? 

Vai  niin,  te  olette  taas  täällä  vuoristossa,  Grip!» 

»Haen  kotiopettajan  paikkaa,  rouva!»  sanoi  Grip  väl- 
tellen. — »Oletteko  kuullut  mitään  Jörgenistä  Ameri- 
kasta?» kiiruhti  hän  kysymään,  jottei  arempiin  asioihin 
juoduttaisi. 

»Niin,  ajatelkaapas!  Jörgen  on  hyvinvoipa,  rikas 
tehtaan  johtaja  Savannah^ssa.  Hän  on  kirjoittanut  kaksi 
kirjettä,  joissa  pyytää  vanhinta  sisartaan  sinne;  mutta 
Inger- Johannahan  ei  enää  etsi  onneaan»,  lisäsi  Thinka 
jonkun  verran  painokkaasti. 

Hiljaisuus. 

Grip  asetti  voileipälautasen,  jonka  palvelija  toi,  vapi- 
sevin käsin  ompelupöydälle.  Vieressä  olevan  ryypyn 
hän  tyhjensi.  Hänen  huxilensa  vain  vähän  vavahtivat, 
kun  hän  sanoi: 

»Se  ilahduttaa  minua  . . . ilahduttaa?  suuresti!  Näh- 
kääs,  rouva,  se  seikka,  että  Jörgenistä  on  jotain  tullut, 
on  mielestäni  niitä  harvoja  vihantia  korsia,  joita  on 
kasvanut  minun  surkeasta  elämästäni!» 

Kuului  kulkusten  kilinää;  reki  sujahti  pihaan. 

»Tuomarin  perhe!» 

Grip  ymmärsi,  ettei  häntä  nyt  toivottu  jäämään,  ja 
nousi  lähteäkseen. 

Thinka  kiiruhti  sivuhuoneeseen  ia  palasi  takaisin 
taalerinseteli  kädessään. 

»Ottakaa  tämä,  Grip,  — vähäinen  apu  siihen  saakka 
kun  saatte  jonkun  toimen.» 

Gripin  käsi  viivähti  ennenkuin  otti: 

»Man  . . . muss  . . . muss». . . 

Hän  tcmpasi  hattunsa  ja  kiiruhti  ulos. 

Portilla  hän  pysähtyi  ja  katsoi  taaksensa. 

Ikkuna  siellä  aukaistiin. 

»Tuulettavat  Gripin  jälkeen!»  mutisi  hän  katkerasti, 
jatkaessaan  kulkuaan  pitkin  laaksoa.  Hän  kietoi  villa- 
huivin  kaulansa  ympärille,  veti  lakin  alas  korville  ja  pisti 
kädet  vanhan,  ohuen  takkinsa  taskuihin,  jota  kylmä  itätuuli 
painoi  tiukasti  laihaa  ruumista  vasten,  — tunkien  lävitse. 

Tien  hän  tunsi  sangen  hyvin.  Kesällä  hän  pitkillä 
retkillään  kulki  suoraan  tunturien  yli,  mutta  nyt  lyhye- 
nä, pimeänä  talvipäivänä  oli  parempi  pysytellä  maantiellä. 

Tällä  seudulla  oli  erikoinen  vetovoimansa.  Hän 
kuunteli  ja  vakoili  kaikkialla,  saisiko  jotain  tietää  Inger- 
Johannasta,  mutta  hänen  läheisyyttänsä  Grip  huolel- 
isesti  karttoi. 

»Giljen  neiti»,  joksi  häntä  sanottiin,  asui  vuoristossa 
pienessä  talossa,  jonka  hän  oli  ostanut  yhdellä  niistä 
neljästä  tuhannesta  taalerista,  jotka  hän  oli  perinyt  van- 
halta Alette-Tädiltä. 

Siellä  piti  hän  koulua  kylän  lapsille  ja  kävi  myös 
antamassa  tunteja  uuden  kapteenin,  uuden  tohtorin  ja 
nimismiehen  perheissä. 

Ja  hänellä  oli  nyt  monta  poikaa  huolehdittavana,  sekä 
niitä,  jotka  hän  oli  valmistanut  kouluihin  ja  jotka  sieltä 
olivat  jo  joutuneet  eri  haaroille  maata,  että  niitä,  joiden 
hyväksi  hän  oli  vuosikausia  työskennellyt  saadakseen  hei- 
dän erikoiset  lahjansa  kaupungissa  huomatuiksi. 

Hänen  erinomaisen  omintakeisuutensa  vuoksi  hä- 
nestä ihmiset  paljon  puhuivat;  mutta  edessäpäin  hän  ei 
tavannut  muuta  kuin  todellista  kunnioitusta  ja  arvon- 
antoa. Hän  oli  vielä  neljäkymmen  vuotiaana  hieno  ja 

solakka,  ja  silmissä  paloi  sama  tuli  kuin  ennen,  ehkä 
vähän  levollisempana  kuitenkin,  ja  hänen  tuuhea  tuk- 
kansa oli  korpinmusta. 

Hän  etsi  taipumuksia  lapsissa  kuin  neliapilaita  mäeltä, 
olisi  hän  voinut  sanoa.  Ja  kun  Grip  oli  Thinkalle  sanonut 
Jörgenin  menestyksen  olleen  yhden  harvoja  vihantia  kor- 
sia hänen  elämässään,  niin  säläsi  mies  sisimmän  ajatuk- 
sensa, että  Inger- Johannan  koulu  myös  oli  hänen  aat- 
teittensa  kasvattama  taimi. 

Hämärissä  seuraavana  iltapäivänä  hiipi  ihmisolento 
kouluhuoneen  seinän  vierustaa  pitkin.  Ha^u  saada  nähdä 
edes  vilaukselta  Inger- Johannaa  oli  pakottanut  Gripin 
tulemaan  yhä  lähemmäksi  ja  lähemmäksi. 

Nyt  hän  seisoi  aivan  ikkunan  alla. 

Tumma  olento  liikkui  aina  vähänväliä  sen  edessä. 

Sisältä  kuulsi  himmeätä  punertavaa  valoa  uunista. 
Vielä  ei  oltu  sytytetty  kynttilää  ja  Grip  kuuli  pojan- 
äänen  lukevan  ulkoa  jotakin,  jota  ei  oikein  osannut;  se 
kuului  runolta  . . . Olivat  kaiketi  uuden  kapteenin 
lapsia  . . . 

Porstuan  ovi  oli  auki,  ja  vähän  ajan  perästä  seisoi 
Grip  siellä  henkeään  pidättäen  kuuntelemassa. 

Sieltä  kuului  hänen  äänensä!  . . . hänen  äänensä! 
)^Lue  sinä  se  vielä  kerta,  Ingeborg!  Pojat  eivät  ymmärrä 
tällaisia.» 

Se  oli  runo  Norjan  historiasta  . . . Ingeborgin  ääni 
kuului  selvästi: 

Ja  kuningas  Haraldin  luona 
oli  Gyda  kuin  kukkainen, 
ei  naista  käy  ylpeämpää 
vaiheella  kunnasten. 

Ja  sukua  hän  oli  suurta, 
ei  valtaansa  jakanut  ois. 

Hän  Hördin  ja  Holmrygin  neidot 
sai  kuninkaan  luota  pois. 

Ja  valtakunnan  hän  vaati 
perimmäisehen  Oddehen, 
kuninkaan  puolisolle, 
koko  miehen  vaimollen. 

Grip  seisoi  kuin  kiinninaulittuna,  kunnes  hän  kuuli 
Inger- Johannan  sanovan: 

»No,  nyt  minä  sytytän  lampun  ja  annan  teille  läksyt 
ensi  kerraksi.» 

Samassa  oli  Grip  ikkunan  takana  jälleen. 

Hän  näki  lampun  valossa  Inger- Johannan  kasvot  . . . 
puhtaat  juonteet,  kauniin,  syvän  silmänluonnin  . . . sano- 
mattoman kauniit,  totiset  kasvot,  ne  näyttivät  vain  lujem- 
milta kuin  ennen  ...  ja  sama  solakka  ryhti  ja.  kaareva 
kaula  . . . 

Juuri  tämä  kuva  oli  asunut  Gripin  sydämessä  näinä 
pitkinä  vuosina.  Nainen,  jonka  hän  olisi  voinut  saada 
omaksensa,  jos  olisi  elämässä  saavuttanut  sen  mikä  olisi 
pitänyt  saavuttaa ...  jos  elämä  olisi  suonut  hänelle, 
mitä  sen  olisi  pitänyt  suoda  ...  ja  hän  itse  olisi  elänyt 
niinkuin  olisi  pitänyt . . . 

Mies  seisoi  siinä  kuin  huumaa  van  juoman  tainnutta- 
mana  ...  ja  poistui  pitkin  askelin  kun  kuuli  lasten  tulevan 
ulos. 

Jalat  veivät  häntä  aivan  hänen  tietämättään. 

Nyt  hän  oli  kaukana  Gil j en  ahteessa,  ja  kuu  rupesi 
tunturin  takaa  kumottamaan.  Hän  vain  kiiruhti,  hänen 

verensä  oli  kiihdyksissä,  hän  näki,  melkein  puhutteli 
Inger- Johannaa. 

Joku  ajoi  reellä  hänen  takanaan.  Kellot  kilisivät  ku- 
measti pakkasessa. 

Vanha  Rist  siinä  istui  turkeissaan,  uupuneena  siitä 
mitä  oli  nauttinut  Giljellä. 

»Jos  aiotte  järven  yli,  Grip,  niin  hypätkää  kannoille!» 
huusi  hän  kulkijaa  tarkastettuaan. 

»Sanon  teille,  että  jos  voisitte  olla  juomatta»,  alkoi  hän 
nuhdella  . . . 

. . . Siellä  lampun  edessä  . . . niin  häälyivät  Gripin 
ajatukset . . . hän  laski  varjostimen  lampun  lasille,  ja  sil- 
loin lankesi  valon  hohde  hienolle  suulle  ja  leualle  . . . 
tumma,  vartalonmukainen  puku  ...  ja  otsa  . . . kun  hän 
painoi  alas  kaunista  päätään  . . . hän  katsoi  ylöspäin  . . . 
aivah  ikkunaan,  häneen  päin  . . . 

...  »Ja  jos  vaan  koettaisitte  vastustaa  mielitekoa, 
joka  on  sama  kuin  piru  itsa>  . . . 

Grip  ei  jaksanut  kuunnella  enempää,  ja  kylmä  oli 
seisoa  reen  kannoilla.  Hän  hyppäsi  pois  ja  antoi  vanhan 
Ristin  jatkaa  saarnaansa  siinä  uskossa  että  hän  vielä  sei- 
soi takana. 

Kylmä  viimapa  kävikin  tällä  järvellä. 

Hän  näki  hetken  aikaa  oman  varjonsa,  kädet  takin 
taskuissa,  kiitävän  eteenpäin  — kuu  tuli  esiin  pilven- 
raosta  . . . Lamppu  valaisi  niin  lempeästi  hänen  kasvo- 
jansa . . . 


Kolme  päivää  myöhemmin  seisoi  Inger- Johanna 
iltasella  ikkunansa  ääressä  ja  tuijotti  ulos.  Raskas  mielen- 
liikutus  nostatti  hänen  rintaansa  . . . 

Grip  oli  kuollut  keuhkokuumeeseen  Lövvigin  talossa. 

Inger- Johanna  oli  ollut  siellä  häntä  hoitamassa  tähän 
asti^  — oli  puhunut  hänen  kanssaan,  huomannut  elä- 
vänsä hänen  rajuissa  houreissaan  ja  kohdannut  hänen 
viimeisen  tajuisen  katseensa,  ennenkuin  se  sammui . . . 

Kuu  kulki  kylmänä  ja  kelmeänä  taivaalla.  Koko  mai- 
sema puhtaine  tunturimuotoineen  loisti  niin  haaveellisen 
valkoisena  pakkasessa  . . . 

»Hengen  voima  on  suuri!»  huoahti  hän  suruisesti, 
vielä  vavahtelevin  sydämin  . . . »häneltä  sain  sen,  mikä 
tekee  elämäni  elämisen  arvoiseksi.»  — 


HÄÄNNÖSROMAANEJA: 

Dyre  Rein,  Maisa  Jens,  Älä  hellitä!,  Rutland  ja  Kol- 
mimasto  »Tulevaisuus." 

f PltveclAAlva  ranskalaisen  BomainKollandin  maailmankuulu  10- 
uCan*i/liriSlUpill/)  osainen  romaani.  --  10  eri  kirjaa  ä 6:  — , sid.  10:  — 

Elämän  pelko,  toinen  painos  (6:  60),  Villahame  (lo:  ja 

PicIdIIovIS  IdiIH  »Kuuluisan  ranskalaisen  Henry  Bor» 

l\idlCllCV  ta  ICliay  d e a u x’n  aaterikkaita  romaaneja. 

islantilaisen  Gunnar  Gunnarsso- 

Autuaita  ovat  yksinkonaisotj  ni n aatenkas  romaani.  16:—. 

Juuialaisiytön  tarina, 

Man-saaren  tuomari,  fof-,  ^ “““ " 

Musta  tulpaani,  A 1 e xa  n d r e“  D u m a s'n  mestariromaaneja,  10:  — 

Riilrniictiiinfiii  kuuluisan  englantilaisen  kirjailijattaren  Florence  L.  Bar- 
IVllKOllSIiaillla)  e 1 a y n suosituin  romaani.  - 4.  painos.  Hinta  16:  — . 

l/ollrAol  ejoAVA#  Barclay  n tunnelmallinen  romaani  ritarien  ajoilta.  — 2. 
» dlliCol  painos.  Hinta  10:  — , sid.  16:  — . 

englantilaisen  kirjailijattaren  Charlotte  Bronten  kuuluisa 
vaUl/  SLjlKf  »kotiopettajattaren  romaaniv.  — 2.  painos.  Hinta  9:  — , s.  16:  — . 

Pllrlrifl  f? Aino  ranskalaisen  Jean  de  la  Br6ten  pirteä  ja  henkevä  ranska- 
ä IKKU  ilwClUCj  laisen  nuoren  tytön  romaani.  — Hinta  6:  — . 

Untuvan  avioliitto,  S^oPkivaTs:"  ranskalaisten 

Rot'Hl15lH2&ron  Ti  n s ea  un  hieno,  leikillinen  romaani 

ilci  llUdllai  eli  Jlllieeiri,  Banskan  aateliston  elämästä.  — Hinta  10:  — . 

Luvattu  maa.  Herää  kartanon  Gunvor  ja  Herän  kartanon 

lancol  Norjan  etevirumän  naiskirjailijan  AlvildePrydzin  romaaneja, 
lapael,  Ensimmäinen  5:  — , toiset  ä 10:  — . 

Vali{olilja,  Valkoliljan  tytär  » Sii  Randal, 

n a n (Elisabeth 

Beskotvin)  suosittu  romaanikolmikko.  — Hinta  k 6:  — , sid.  ä 15: — . 

Erämaan  pappi,  Runan  uusi  romaani.  Hinta  10: — , sid.  18:—. 

Hänen  äitinsä  Jumala,  Lehtori  Garthin  avioliitto  ja  Sä> 

velteos,  Runan  romaaneja.  — Hinta  k 5:  — . 

Suävuttomuton,  IngeborgMarla  Sickin  rakkausromaani.  — 2.  päin. 

5:-.  Yläfunturie!i  pappi-  io:- 
rina.  i:bo 
Setä  Pitkäsääri  Paras  vihollinen, 

s t e r i n reippaita  ja  raikkaita 

tyttöromaaneja.  — Hinta  10:  — ja  5:  — . 

, Jean  Websterin  elämäniloinen  romaani  Italiasta. 
— Hinta  10:  — , sid.  16:  — . 

TfoIffiliQVt  tfvflovA#  saksalaisen  Clara  Viebigin  romaani  sodanaikaisen 
iielkUUaU  lyilaiCl,  saksan  naisteri  kärsimyksistä.  — Hinta  10:  — 

VilllFimCII  ^rnerikkalaisen  Kate  Douglas  Wigginin  henkevä  romaani 
" täällUUoll,  nxioren  lahjakkaan  tytön  kehityksestä.  — 2.  painos.  Hinta  6:  — . 

Onnen  sotureita,  “antk 


Else  neito.  7:-.  Ca- 


JONAS  LIEN 

TEOKSIA  SUOMEKSI: 

Kolmimasto  Tulevaisuus.  Romaani.  Kauttaaltaan  henkii 
kirjasta  kirjailijan  voimakas  usko  elämään  ja  ihmi- 
siin, kovakouraisen  todellifiuuden  ihailu  sekä  aineel- 
lisen työn  kunnioitus  ja  tämä  kaikki  antaa  kerto- 
mukselle sen  terveen,  vapauttavan  voiman,  joka  tässä 
samoin  kuin  Lien  teoksissa  yleensä  vaikuttaa  niin 
virkistävästi  lukijaan,  (Turun  sanomat.)  — 222  sivua. 
Hinta  5:  — , sid.  10;  — . 

Älä  hellitä!  — „Tällä  kirjalla  on  sähköistävä  vaikutus» 
Rejcr  Jansen  Juhl  suurine  nenineen  ei  hellittänyt 
ennenkuin  pääsi  määränpäähän.  Lukijan  mielessä 
kiteytyy  itsestään  samanlainen  päätös."  (Uusi  Aura.) 
— „Romaanissa  on  suolaisen  meren  tuoksua  ja  raik- 
kautta." (Kirjastolehti.)  — 262  sivua.  Hinta  5 mk. 

Rutland.  — „Harvoin  on  merta  ja  merimiehiä,  laivu- 
reita  ja  rannikon  väkeä  hyvine  ja  huonoine  puolineen 
kuvattu  sellaisella  antaumuksella,  ymmärtämyksellä 
ja  aiheen  täydellisellä  hallitsemiskyvyllä  kuin  'Rut- 
landissa’.  Teos  onkin  saavuttanut  suurenmoisen 
menekin  ja  voittanut  yksimielistä  ihailu  a." 
(Kansanvalistus.)  — 241  sivua.  Hinta  7 mk, 

Dyre  Rein.  — „Romaani  on  Lien  kaikkein  erikoisimpia  ja 
vaikuttavimpia  teoksia.  Kirjan  sankarin  salaperäinen 
luonne,  — ihmissielun  syvimmät  liikahdukset  ja  poh- 
jimmaiset intohimot,  — kuvataan  siinä  mestarilli- 
sella taiteella."  (Suomen  Nainen.)  241  sivua. 
Hinta  5 mk. 

Maisa  Jons,  romaani  köyhästä  ompelijattaresta.  — „Kirjaa 
suosittelee  kaikesta  voimastaan.  Siinä  on  ajattelijan 
ja  kaunokirjallisen  mestarin  jäljet  kauttaaltaan  näky- 
vissä." (Uusi  Aura.)  — 235  sivua.  Hinta  5 mk, 

Wulffie  ja  Kumpp.  — Kolminäytöksinen  näytelmä,  Juhani 
Ahon  suomentama,  100  sivua.  Hinta  2 mk. 

Saatavina  kirjakaupoista  ja  meidän 
asiamiehiltämme, 

I WERNER  SÖDERSTRÖM  OSAKEYHTIÖ. 


Hinta  iO  mk. 


